
PREFAŢĂ 


Operația vizibilă a recensământului este astăzi terminată. 

Desi suntem încă în faza verificării amănunțite a lucrări- 
lor, o primă mare etapă este astfel la sfârşitul ei. 

Volumul de față urmăreşte să reamintească, cinstit, fe- 
lurile urmărite prin recensământ, de conducerea Statului, 
pe plan politic, de conducerea recensământului pe plan teb- 
nic, precum si aşteptările, transpuse în presă, ale opiniei 
publice româneşti. | l 

Din toate aceste apeluri, lămuriri şi articole, din proble- 
mele pe care ele le desbat si în sprijinul cărora chiamă re- 
censământul, se desprind câteva fapte de căpetenie: 

Lucrarea aceasta a fost vinovat întârziată. 

De aceea prelucrarea materialului pe care l-am strâns 
acum. este așteptată cu legitimă nerăbdare de toată lumea, 
guvern, instituții, oameni politici și cărturari care vor în 
“sfârşit să o pregătească temeinic pentru zilele pe care le aş- 
'teptăm botărîtoare. 

Intârzierea recensământului cu mai mult de un an ware 
nici o justificare decât nepăsarea pentru marile interese ale 
țării unită cu necunoasterea adevăratelor probleme care 
"trebue să preocupe organizarea Statului. Dacă administra- 
tia românească isi făcea în Decembrie 1939, sau în Ianuarie 
1940, datoria și executa cu organele admirabil pregătite, ale 
Institutului Central de Statistică, recensământul la care era 
obligată, dureroasa desbatere privind fruntariile țării ne-ar fi 
„găsit mult mai pregătiți. Datele proaspete, corespunzând exact 
situațiilor, ar fi avut poate mai mare greutate. Și chiar de mar 
fi fost asa, am fi păstrat un inventar precis al oamenilor şi bu- 
nurile ce ni s'au luat. 

Neadevărurile care circulă prin cancelarii asupra situației 
demografice a teritoriilor pierdute n'ar mai fi fost posibile si 
numărul celor ce sunt convinși de dreptatea noastră ar fi cu 
mult mai important si cu mai puțină osteneală din partea 
noastră. 

Această greşeală a întârzierii recensământului în așteptarea 
unui moment oportun e menită să ne arate în chip definitiv că 
actele care privesc vieata Statului trebuesc făcute cu un pro- 
gram rigid, cu sentimentul permanentei, şi nu după inspirație 
sau capriciu de oportunitate. 

Dacă nu avem încă date suficiente pentru a vorbi de regul- 
tatele recensământului, putem totuşi vorbi despre experiența 
recensământului pe teren. A fost o mare încercare, pe care noi 
am voit-o statornic. Ea oferea în aceste ile o ocazie unică pen- 
tru a ne încredința pe noi înşine de posibilitățile românești de 
organizare şi acțiune de care de atâtea ori desnădăjduim. 

Această experiență a reușit pentrucă ne-am silit să-i împlinim 
toate condițiile care-i asigurau succesul: studiu prealabil, sis- 
tematizare a materiei, organizare până la micile detalii, crearea 


atmosferei favorabile, menținerea unui program fără nicio modi- 
ficare. 


Operația a fost gândită atât în ansamblu cât si în detaliile ei, 
atât în ce privește conținutul, cât şi în ce priveşte sistematizarea 
materiei în Formulare sau în Instrucţiuni, care au fost deasupra 
oricărei laude. 

Ori și ce persoană cu puțină obișnuință de gândire a fost în 
măsură să înțeleagă rostul simplu al tuturor problemelor puse 
si legăturile dintre ele. Probe prealabile făcute cu oameni din di- 
ferite clase sociale ne-au încredințat despre aceasta. i 

Metoda pentru a se ajunge la acest rezultat a fost cea clasică: 

S'au folosit experiența si doctrina vechiului recensământ ro- 
mânesc, aceea a recensămintelor străine, s'au consultat toate cate- 
goriile de specialişti, sau desbătut diferite probleme şi apoi s'au 
reținut de către oameni competenți, călăuziți de un punct de ve- 

dere unitar, toate elementele caracteristice, organic legate între 
ele pentru atingerea scopurilor pe care ni le-am propus. 

Organizarea lucrării pe teren s'a făcut deasemeni după prin- 
cipii simple si precise, stabilite programatic dinainte. 

Pregătirea recensorilor si controlorilor s'a putut realiza in 
scurtă vreme datorită cadrelor tehnice pe care Institutul Central 
de Statistică le are gata pentru orice lucrare, fie si de însemnă- 
tatea aceleia a recensământului. 

Dar toate aceste lucrări minuţios puse la punct war fi fost de 
ajuns. A trebuit să pregătim o atmosferă favorabilă. Să facem 
din cei treizeci mii de recensori o adevărată armată de misionari 
inspirați de însemnătatea actului la care participau. Am reușit 
astfel să multiplicăm puterea fiecăruia din ei pentru a-l pune în 
măsură să dea, cu voie bună, sacrificiul de muncă si de timp care 
i s'a cerut cu intensitate maximă. 

A trebuit să facem să uzeze de interes pentru această lucrare 
administrația locală și, în genere, am reuşit. A trebuit în sfârșit să 
creiem in public interes pentru o lucrare care trezeşte atâtea neli- 
nisti şi merge uneori la probleme ale vieții personale, ce nu-s pla- 
cute nimănui să fie puse pe bârtie fie si numai printr'o cifră. 

Volumul de față lamureste în bună parte cum s'a reuşit crearea 
acestei atmosfere, trezirea interesului public pentru o operă colec- 
tivă care a strâns, pentru câteva zile, sufletele tuturor Românilor 
întrun mănunchi unitar. 

In felul acesta am fost în măsură să facem o mare experiență 
românească, reușită în întregime, potrivit programului ei, potri- 
vit scopului pe care-l urmărea. l 

Eram datori să valorificăm opera recensământului prin acea- 
stă semnificație umană şi socială a ei. 


Prof. OCTAV ONICESCU 


Preşedintele Recensământului General 
al României din 1941 

PROCLAMAȚIA CONDUCĂTORULUI 
STATULUI 


ROMÂNI, 


Sprijiniți cu grijă si încredere opera de Recensământ. 

Ea urmărește să înfăptuiască o cunoaştere exactă a familiei, 
a proprietăţii si a tuturor elementelor noastre nationale. 

Ca să pot ajuta familiile împovărate ale ţăranilor, muncito- 
rilor şi funcţionarilor; 

Ca să pot organiza temeinic regimul proprietăţii românești; 

In sfârșit, ca să pot guverna, ţinând seama de nevoile tuturor, 
trebue să am în fața mea oglinda adevărului. 

Recensământul este singurul mijloc simplu, uşor și direct pen- 
tru această cunoaștere. 

Statul cheltueste trei sute de milioane lei pentru a împlini 
această operă de informare, pe temeiul căreia să se poată gu- 
verna, ţinând seama de toate amănuntele realității noastre, ceea 
ce nu s’a făcut până azi. 

Toţi Românii trebue deci să sprijine opera de Recensământ, 
fiindcă pe ei se sprijină; si dacă rezultatele Recensământului 
n’ar reuși să fie exacte, atunci ar însemna că banii Statului ~- 
banii tuturor — să fie risipiţi si opera de Recensământ din nou 
reluată. 

De aceea vă îndemn pe toți să puneţi toată grija în răspunsul 
ce dați. Fiindcă acest Recensământ nu este o formă goală si rece 
de administraţie, ci mijlocul sincer și cald ca să vă pot ajuta pe 
toți si pe fiecare. 


30 Martie 1041 
GENERAL ION ANTONESCU 

PROCLAMAȚIA CONDUCERII 


RECENSĂMÂNTULUI 
ROMANI, 


Domnul General Antonescu ne-a însărcinat cu efectuarea Re- 
censământului General din 1941, menit să inventarieze puterile 
de oameni şi bunuri, pe care România de azi le poate mobiliza 
pentru refacerea ţării. 

Sporul, aproape fără de pereche al neamului nostru, datorită 
căruia populația ţării a crescut cu 4 milioane, în cei douăzeci 
de ani din urmă, trebue confirmat printr'o nouă numărătoare, 
care să dea purtătorilor de cuvânt ai poporului românesc, drep- 
tul de a obține pentru el situația la care îl îndreptățește nu- 
mărul. 

Pentru noua organizare a Statului trebuesc stabilite astăzi 
amănunțit puterile şi nevoile agriculturii și industriei noastre, 
pe care le-am mărit cu atâtea sacrificii în ultimii ani. 

Trebuesc cunoscute apoi, problemele numeroase şi grele pe 
care le ridică frații nostri care au fost nevoiți să-şi părăsească 
gospodăriile. 

E necesar, în sfârşit, să ştim numărul şi importanța socială a 
populaţiei de origine etnică evreească, ce se mai găseşte în țară. 

Efectuarea Recensământului reclamă cheltueli însemnate, a 
căror importanță e sporită prin necesitățile grave pe care tre- 
bue să le întâmpine acum Statul românesc. 

Contribuiti deci cu multă grijă la reuşita Recensământului, 
răspunzând corect şi sincer la întrebările din formularele ce vă 
vor fi aduse de recensori. 

Veţi îngădui astfel Conducerii Statului să-şi procure docu- 
mentarea asupra potenţialului şi necesităților țării și veţi face cu 
putință ca sumele cheltuite să-şi dea randamentul din plin. 

Pregătirile sunt terminate. Se apropie ziua când fiecare cetă- 
Lean al ţării trebue să facă prin promptitudinea si exactitatea 
răspunsurilor date, ca proba de maturitate politică, pe care o 
reprezintă un Recensământ efectuat în împrejurările grele de azi, 
să fie trecută cu cel mai deplin succes. 


Ministrul Coordonării, Președintele Recensământului, 
N. Dragomir Prof. Octav Onicescu 


Directorul Institutului Central de Statistică, 


Dr. Sabin Manuila 

2, APELURI 

LĂMURIRI 


DATE DE DIRECTORUL INSTITUTULUI CENTRAL 
DE STATISTICĂ 


Statul Român pășește cu încredere la o nouă numărătoare a 
populaţiei ţării. Dacă în împrejurările grele prin care trecem, 
Statul face o sfortare deosebită, cheltuind sute de milioane de 
lei şi utilizând un personal de treizeci de mii de oameni, toţi 
cetățenii ţării trebue să înţeleagă, că această numdrdtoare a 
fost strict necesară şi impusă tocmai de zilele grele pe care le 
străbatem cu toții. 

Suprema grije pe care o are guvernarea, la fiecare recensă- 
mânt, este să risipească neîncrederea populaţiei fata de însăși 
opera recensământului. Toate popoarele, dela cele sălbatice, 
până la cele mai civilizate, arată aceeași neîncredere fata de 
orice chestionar statistic. 

Din fericire, Românii isi amintesc de recensământul general 
din 1930. A auzit cineva despre un singur caz, când declaraţiile 
făcute la recensământ au fost destăinuite, sau au servit autori- 
tatilor sau oricui pentru impunere sau pentru orice măsură im- 
potriva unui cetățean înscris la recensământ? 

Răspundem noi la această întrebare! In zece ani, decând de- 
claratiile voastre au intrat în laboratoarele Institutului Central 
de Statistică niciun suflet, în afară de proprii nostri funcționari, 
nu au văzut nicio declaraţie de recensământ. Si trebue să recu- 
noaștem că ni s'a cerut de nenumărate ori să arătăm declaraţii 
dela recensământ. Dar aceste cereri au fost refuzate cu fermi- 
tate, pentrucă noi știam că încrederea cetățenilor este unicul se- 
cret al reușitei recensământului, şi că repede vor trece 10 ani 
până la noul recensământ, când ne vom înfățișa din nou în 
fata ţării, cu fruntea ridicată şi cu mândria că ne-am respectat 
cu sfinţenie cuvântul dat: declarația rămâne o taină pe veci în- 

mormântată într'o arhivă secretă a Statului, unde niciodată nu 
va putea pătrunde un ochiu iscoditor, fie el al unui simplu cu- 
rios, fie chiar al unui organ oficial. 

Păstrarea secretului declarației este porunca cea mai sfântă a 
Institutului Central de Statistică. 

Deci, aveţi încredere în noi, și faceţi declaraţii exacte. Și din 
nou vă veţi convinge că nimeni nu poate afla ce ati declarat, fie 
că sunt informaţii personale, fie că sunt date privitoare la agri- 
cultură, comerţ, industrie etc. 

Dacă însă cetățenii fac declaraţii greșite, de ex. la suprafețele 
agricole, atunci la prelucarea declaraţiilor tuturor locuitorilor 
unui sat iese o altă întindere decât aceea pe care o știm noi des- 
pre întinderea hotarului satului. 


Fiţi convinși că declaraţiile false sau greșite nu vă pot fi de 
folos. Nimeni nu poate ști astăzi, dacă declarând ceva în: plus 
sau în minus, își servește un interes. Poate interesul și l-ar fi 
servit declarând tocmai contrariul. Atunci, ce interes ar putea 
avea de a declara fals? 


Recensorii oficiali au fost aleși dintre fruntașii satelor și ora- 
șelor. Ei nu au alt rost, decât de a gira adevărul înscris în bu- 
letine. Ajutaţi pe recensorii care au sarcina grea și care mun- 
cesc pentru Tara si pentru voi. 

Recensorul trebue să vadă cu ochii lui tot ce se înscrie în 
formular. Conduceţi-l cu drag prin casă, prin fabrică, prin ate- 
lier. El nu vă deranjează în fiecare zi si nici în fiecare an. Va 
reveni din nou abia peste zece ani. Si munca lui de astăzi va 
servi ţării și ne va servi nouă tuturor, timp de zece ani. 

Acum, când tara ne-a fost mutilată, simțim cu toți cât de 
mult o iubim și cât de mult o dorim reîntregită. 

Acum, când guvernul trebue să ne apere interesele noastre 
zilnice și bucata noastră de pâine, ne dăm mai bine seama de 
cât oricând, că el nu ne poate apăra, dacă nu știe câte guri are 
fara și cât grâu a fost însămânțat și treerat. 

Niciodată, Românul nu a făcut rău țării sale cu bună știință. 
Şi dacă a făcut rău, a făcut-o pentrucă n'a avut informaţiile 

necesare și n'a știut cum să procedeze. Si nici fara nu a putut 
să controleze, dacă s'a procedat bine sau rău. 

Dacă știm că avem prisos, exportăm; dacă știm că nu ne 
ajunge nici nouă, nu mai exportăm. 

Dacă știm ce, și cât consumăm, ne putem face un plan de 
aprovizionare. Dacă nu știm, dăm autorizaţii la întâmplare, 
spre paguba tuturora, adică a ţării. 

Deci, a cunoaște este prima lege a unei bune guvernări. lar 
cunoașterea bună este în ziua recensământului in mâna fiecă- 
rui cetăţean. 

Cetăţenii țărilor mari, puternice, nu au pornit la nicio lu- 
crare mare şi nici chiar la răsboiu, până ce nu au făcut recensă- 
mântul agricol și industrial. 

Numai cetăţenii conștienți pot face o tara mare și tare. Numai 
ei simt nevoia de a colabora cu propriul lor organ de condu- 
cere, cu guvernul țării. In toate ţările, ziua recensământului 
este zi de sărbătoare naţională. 

Să încercăm și noi să ne ridicăm la înălțimea la care patria 
noastră, natia noastră, ne-o cere în aceste zile grele. 

Tara nu ne cere niciun sacrificiu, cerându-ne să facem decla- 
ratii adevărate la recensământ. 

Ne cere să fim drepţi și binevoitori fata de noi înșine si fata 
de copiii și urmașii noștri. 

A înșela pe altul este păcat. A ne înșela pe noi este lucru fără 
judecată. 

Recensământul general nu culege numai informaţii statistice, 
ci ne măsoară gradul de maturitate civică, de bunacredinta, de 
iubire de ţară și de adevăr si de spirit de colaborare pentru apă- 
rarea propriilor noastre interese prin aparatul protector si nu 
asupritor al Statului. 

Si Statul suntem noi, cei care în zilele recensământului spu- 
nem adevărul sfânt și numai adevărul. 


Bucuresti, 2 Aprilie 1941 
Directorul Institutului, 
DR. SABIN MANUILA 

APEL CĂTRE CETĂȚENII CAPITALEI 


Cetăţeni ai Capitalei, 


Pierderile teritoriale pe care le-a suferit România au adus im- 
portante schimbări în structura populaţiei si a vieţii ei eco- 
nomice. 

Statul românesc stă astăzi in fata unei reorganizări totale, 
care nu se poate face temeinic și cu garanţii de trăinicie, fără 
o prealabilă numărătoare a populaţiei şi averilor ţării. 

El trebue de asemeni să-și consolideze pe bază de realităţi 
obiective, poziția internațională în ordinea viitoare a lumii. 

Răspunzând acestor imperative naţionale, Domnul General 
Ion Antonescu, Conducătorul Statului, a hotărît să se facă Re- 
censământul General al României, numărându-se populaţia, 
locuințele și clădirile, întreprinderile comerciale și industriale, 
institutiunile publice si de utilitate publică şi populaţia de ori- 
gină evreească. i 

Bucureştii, fiind capitala și cel mai mare oraș al ţării, repre- 
zintă prin mărimea lui și prin problemele pe care le pune, sec- 
torul cel mai important al Recensământului General al Româ- 
niei din 1941. 

Fiind de veacuri unul din oraşele mari ale Europei de Răsărit, 
Bucureştii au ajuns la 1930, cu cei 638.424 locuitori ai săi, unul 
din cele go orașe mari ale globului. 

Astăzi, apropiindu-se de cifra de 1 milion de locuitori, Capi- 
tala României intră în rândul celor 50 de orașe de frunte ale 
lumii. 

Recensământul General al Capitalei capătă astfel o impor- 
tanta deosebită, 

Este deci o datorie a fiecărui cetățean al ei să participe la 
Recensământ, făcând declaraţii sincere și corecte. 

De felul cum veți face aceste declaraţii, de participarea voas- 
tră la Recensământ, depinde nu numai dreapta aşezare a Bucu- 
restilor între oraşele lumii și buna lor politică municipală, dar 
întreaga realizare a Recensământului general al țării, pentru 
care fiecare Român răspunde in fata națiunii și a viitorului. 


Preşedintele Recensământului General al României din 1945, 


PROF. OCTAV ONICESCU 


Primarul General al Municipiului Bucuresti, 


GENERAL RODRIG MODREANU 

RECENSĂMÂNTUL GENERAL DIN 1941 


de N. GR. DRAGOMIR 


Ministrul Coordonării şi al Statulu 
Major Economic 


Evenimentele politice din ultima jumătate a anului 1940 
au adus modificări importante în întinderea teritoriului şi 
în structura populației și vieţii economice a țării noastre. Atât 
problema refugiaților si expulzatilor din provinciile ocupate, 
în particular, cât și acțiunea de coordonare raţională a tuturor 
posibilităţilor și eforturilor pentru opera de reconstrucţie a Ro- 
mâniei viitoare, nu pot fi concepute și nici înfăptuite fără o 
cunoaștere completă și exactă a realitatilor românești. 

In acelaşi timp, este sigur că, din 1930 şi până astăzi, ele- 
mentul românesc a câștigat simţitor ca importanță numerică 
si se află în plină ascensiune în majoritatea sectoarelor econo- 
miei țării, însă nici orientarea acestei mişcări nu este suficient 
cunoscută, nici intensitatea ei n'a fost precis măsurată. 

Mijlocul iniţial cel mai indicat pentru cunoașterea actualelor 
stări de fapt si pentru realizarea unui program de bună gos- 
podărie publică este Recensământul General, care va trebui să 
cuprindă: populaţia, locuinţele şi clădirile, întreprinderile co- 
merciale și industriale, exploatările agricole, mâna de lucru $i şo- 
majul, refugiații şi expulzatii, instituţiile publice si de utilitate 
publică, precum și un recensământ special al populaţiei de ori- 
gine etnică evreească. 

Se împlinesc zece ani dela primul Recensământ General al 
României întregite. Ne găsim deci în fata unui termen fatal 
decenal, care pentru majoritatea țărilor din lume a fost fixat 
în jurul anului 1940. 

Ministerului Coordonării, a cărui grea misiune este să ordo- 
neze activităţile menite a îndestula nevoile curente ale țării, i-a 
revenit și sarcina de a înfăptui Recensământul General al Ro- 
mâniei în 1941. 

De reușita acestei mari opere de inventariere a ţării, va de- 
pinde în viitor pasul sigur al guvernării. Vom putea ști pe ce 
ne bizuim, în ce putem nădăjdui și de ce trebue să ne ferim. 

Pentru această reușită, tehnicienii desavarsiti pe care îi are 
Institutul Central de Statistică al României au pregătit în 
amănunt toate cadrele şi mijloacele necesare. 

Reusita este legată însă şi de înțelegerea și ajutorul cu care 
toate autoritățile și toţi fiii buni ai ţării trebue să contribue. 

Cu această reușită, numele Generalului Antonescu se va lega 
de încă o mare operă naţională, menită să aducă cunoașterea 
și recunoașterea realității și dreptății româneşti, 


Excelsior, an. VI (1941), nr. 16 

DE CE SE FACE RECENSĂMÂNTUL 


de Prof. OCTAV ONICESCU 


Ce este recensământul știe multă lume. 

De ce facem recensământul acum, în plină vâltoare, în aștep- 
tarea evenimentelor pe care nu le cunoaștem, dar le presimtim 
hotaritoare, nu înțeleg încă foarte multi. 

Nu înţeleg, în primul rând, acei pentru care Statul și, cu el 
guvernul, înseamnă o suprastructură arbitrară, urmându-și 
scopuri indiferente de realitatea concretă a natiei. 

Nu pot, de asemeni, să înțeleagă, aceia pentru care trebu- 
rile publice reprezintă o simplă aventură personală. 

Dar lumea care simte, aceea care știe că guvernarea înseamnă 
o necontenită probă a tuturor puterilor natiei, această lume 
înțelege că Statul trebue să fie în stare de permanentă mobili- 
zare, că organizarea lui trebue să fie optimă și de aceea ea nu 
poate rezulta din planuri sau idealuri administrative. 

Cunoaşterea exactă a structurei natiei noastre şi bogățiilor ei 
stă la baza acelei stări de veghe care constitue obligația mo- 
mentului de fata. 


Universul, an. LVIil (1941), nr. 65 

LA CE FOLOSEȘTE RECENSĂMÂNTUL 


de Prof. C. RĂDULESCU-MOTRU 

Președintele Academiei Române 

Pentru ca recensământul să ne fie de folos pe deplin, trebue 

să avem, pe lângă o bund interpretare a lui, si o cunoştinţă 

despre însușirile de rasă ale populației din tot cuprinsul țării; 
altmintreli el rămâne un simplu document statistic. 


A fost decretată efectuarea recensământului general al Ro- 
mâniei din 1941, în scopul de a avea o inventariere generală a 
populaţiei şi a bunurilor, cu următoarele capitole principale: 
populaţie, locuințe și clădiri; întreprinderi comerciale şi in- 
dustriale; exploatări agricole; refugiații şi expulzaţii; precum 
şi o numărătoare specială a populaţiei de origină etnică evre- 
ească. S’au numit persoanele care vor constitui comitetul de 
conducere, şi s'au pus la dispoziţie fondurile pecesare cu care 
Institutul Central de Statistică din Ministerul Coordonării va 
executa lucrările tehnice de pregătire și de desăvârşire pe teren. 
Se așteaptă numai Ziua pentru când se va decreta începerea lu- 
crarilor. 

Până la începerea lucrărilor de recensământ, persoanele de 
specialitate, precum gi cele interesate la conducere, n’au întârziat 
să arate prin publicitate foloasele, pe care orice Stat le are după 
urma unui recensământ. Cu atât mai mult foloasele pentru Sta- 
tul nostru. O bună acţiune, o bună conducere a afacerilor pu- 
blice, scrie preşedintele comitetului de conducere, nu se poate 
avea, decât sprijinindu-le pe o exactă şi completă cunoaştere a 
realitatilor, pe care tocmai recensământul urmărește să le in- 
ventarieze. Jar directorul Institutului Central de Stastitică, d-l 
dr. Manuila, care are la activul său o lungă experienţă în această 

materie, ne previne asupra dificultăţilor pe care le întâmpină 
de obiceiu întreprinderea unui recensământ și dă în consecință 
sfaturi asupra modului cum trebue alcătuit programul de lucru. 
Apoi, alături de preşedinte si director, multi alti enumeră în 
detaliu foloasele pe care recensământul, odată efectuat, le va 
avea pentru organizarea vieţii noastre economice. Agricultura, 
industria, comerţul, transporturile, piața muncii etc., toate vor 
deveni mai bine organizate ca în trecut, fiindcă vom avea, în 
sfârşit, sub ochii noștri, realitatea adevărată românească, asupra 
căreia rationalizarea se poate extinde. Până acum s'a lucrat 
orbește; după bune intentiuni, bine înţeles; de aici înainte, vom 
fi în măsură să ne facem un plan de lucru, pe care să-l ducem, 
cu metodă, până la bun sfârșit. 

Toate aceste cuvinte frumoase le-am citit cu plăcere în numă- 
rul dela 2 Martie, din „Excelsior“, închinat anume chestiunii 
recensământului, și cu aceeași plăcere le-a citit, desigur, toată 
lumea. 

Recensământul este menit să aducă multe foloase. Dar foloa- 
sele curg ele oare dela sine, odată ce el a fost terminat? Nimeni, 
presupun, nu va avea naivitatea să creadă asa ceva. Simpla in- 
ventariere nu schimbă mersul unui Stat, cum ea nu schimbă 
nici mersul unei prăvălii. Pentru ca să producă foloase inven- 
tarierea trebue să fie bine interpretată, și apoi, după ce este bine 
interpretată trebue să găsească mijloacele de a fi pusă în valoare. 
In stilul politicei, aceasta însemnează: datele recensământului 
trebue să găsească, întâi, o justă înţelegere la bărbaţii din gu- 
vern; şi, al doilea, bărbaţii din guvern trebue să cunoască, pe 
lângă numărul populaţiei, si însușirile de rasă ale populaţiei, 
pentru a potrivi după ele posibilităţile indicate de recensământ. 
Un simplu cioban nu se mulțumește să știe că are atâtea oi, ci 
tine să știe ce fel de oi are, pentru a-și potrivi îngrijirea si 
comerțul. Tot așa un negustor de articole de mătase scumpă 
nu-și caută clienți într'o mahala oarecare, ci își așează prăvălia 
în centrul unui oraş mare. Inventarul dă numai sugestii. Pentru 
ca sugestiile să fie de folos, trebue ca cineva să le știe inter- 
preta, si apoi, după ce le interpretează, să aibă la dispoziţie ma- 
terialul uman potrivit. 

Prin urmare, întrebarea: La ce folosește recensământul? nu este 
de prisos. Dacă recensământul se mărginește la simpla inventa- 
riere, şi nu găsește omul care să-l ştie interpreta, el rămâne atunci 
un simplu document statistic; de o valoare oarecare, negreșit, 
dar în niciun caz să poată fi luat drept un îndreptar pentru 
politica Statului. Cel mult, dacă se pot susține pe baza lui ve- 
leitati ideale pentru viitor. 

Sperăm că recensământul general al României din 1941 nu 
va avea o soartă asa de nenorocită, La conducerea Statului ro- 
man se găsește astăzi, omul, care atât prin voință cât si prin 
competinta asigură acestui recensământ o justă interpretare. 

Mai rămâne cea de a doua condiţie de îndeplinit: cunoaste- 
rea însuşirilor de rasă ale populaţiei româneşti. Pentru această 
cunoaştere nu s'a făcut aproape mai nimic în trecut; nu se poate 
face aproape mai nimic în prezent, si dacă rutina birourilor din 
ministere va comunica nesupărată și de aci înainte, foarte pro- 
babil că nu se va face nimic si în viitor. 

Se pare că Românul are o frică înăscută de cunoaşterea ra- 
sei sale, căci altmintreli nu se explică lipsa de încurajare 
pe care au avut-o din partea lui cercetările în acest scop. In- 
cepând cu reaua voință, pe care o arată părinții copiilor de 
şcoală, când este vorba să se completeze acestora fișa psiholo- 
gică și medicală cu date privitoare la ereditate, și sfârșind cu ne- 
păsarea organelor oficiale fata de iniţiativele acelora care s'au 
interesat până acum de problema rasei româneşti, toate ne fac 
să credem că în mintea Românului s'a înfipt pentru vecie cre- 
dinta, că materialul uman este, pe suprafața Ţării, unul si ace- 
lași. Toţi Românii sunt buni Ja de toate. In școală sunt primiţi 
toți fără selectiune; în industrie și comerț intră cine vrea. Pro- 
fesiunea, pentru multi, o îndrăsneață improvizație. Cu o asa 
credință nu mai este nevoie de inventariere. Conducerea aface- 
rilor publice, se poate face atunci, după ori si ce plan căci cu 
un material uman, bun pentru orice, se pot încerca și minuni. 
Ce zic, se pot încerca? Sau si încercat, la noi, la unele depar- 
tamente, în cursul ultimelor luni din anul trecut. Dar cu ce re- 

zultat? Cred că nimeni dintre noi, nu mai doreşte să le vadă 
repetandu-se. 

Prin urmare, pentru ca recensământul să fie pe deplin cu fo- 
los, trebue să avem pe lângă o bună interpretare a lui si o cu- 
noștință exactă si completă despre însușirile de rasă ale popu- 
latiei din cuprinsul Ţării Românești. 


Timpul, an. V (1941), nr. 1378 

RECENSĂMÂNTUL 


de Prof. OCTAV ONICESCU 


Preşedintele Recensământului General al României 


Un inventar complet, sincer, românesc al oamenilor și lucru- 
rilor de pe acest pământ al nostru, atât cât ne-a rămas. 

Să iubim pământul acesta cu mai încordată pasiune, să-l apă- 
răm cu mai desnădăjduită credință în ziua socotelilor viitoare, 
dar pentru a putea face aceasta, să-l cunoaștem mai bine. 

Intre lucrurile mari pe care le-am uitat în zilele de fericită 
nepasare ale trecutului a fost și această regulă simplă, absolută, 
nedespartita nicăieri de opera de guvernare: o bună acțiune, 
o bună conducere a afacerilor, se sprijină numai pe o exactă și 
completă cunoaștere a lor. 

Astăzi, conducerea Statului trăește activ, trăește cu pasiune 
toate problemele vii actuale ale țării si ale neamului, le desbate 
în formele lor cantitative, precise cu conștiința unei răspunderi 
pe care nimeni în trecut n'a mai avut-o cu aceeași acuitate. 

Astăzi, Conducătorul Statului își numără ostașii, căci fiecare 
din noi, bătrâni și tineri, bărbaţi și femei, suntem ostași ai cauze; 
celei mari. El vrea să cunoască puterile noastre economice, bo- 
gatia agricola, cea industrială, capacitatea tehnică, toate izvoa- 
rele din care vieata românească poate ieşi întărită, care pot re- 
prezenta o putere, în încercarea istorică ce se apropie cu grabă 
pentru a elibera în sfârșit drumurile destinului nostru. Nimic 
din această pasiune care animă lucrul nostru în serviciul acestei 
mari si grele opere a recensământului nu trebue totuși să intu- 
nece disciplina severă, absolută, pe care ne-o impun tehnica lui, 
greutatea problemelor și mijoacele de a le rezolva. 

Nimic din această pasiune care susține lucrul nostru nu va ieși 

peste marginile precise ale formularelor, nu se va amesteca în 
opera care se împlineşte pe teren, unde noi urmărim adevărul 


$i numai acesta. 
Pentru a găsi adevărul, noi cerem toate sacrificiile și le adu- 


cem și pe acele ale noastre, la o operă comună, destinată a servi 
neamul românesc. 
Excelsior, an VI (1941), nr. 16 

RECENSĂMÂNTUL GENERAL ŞI STA- 
BILIREA CADRELOR GENERALE ALE 
ACTIVITĂŢII STATULUI 


de Dr. Sabin MANUILA 


Directorul Institutului Central de Statistică 


Este firesc ca în preajma „Recensământului general al Româ- 
niei din 1941“, directorul organului tehnic al recensământului 
să vorbească despre capitolul bogat și plin de inovatiuni al teh- 
nicei recensământului românesc. Fiindcă, există o tehnică româ- 
nească de recensământ care se perfecționează necontenit, si cre- 
dem că în preajma recensământului, opinia publică este dornică 
să cunoască caracteristicile acestei tehnici. 

Interesul acesta nu este numai de ordin strict practic, adică de 
a facilita cetăţenilor colaborarea lor la recensământ. Există și 
o curiozitate legitimă a tuturor acelora care urmăresc evenimen- 
tele internationale și care și-au făcut o deprindere subconstienta 
din a cântări fiecare informație cetită sau auzită asupra oricărei 
tari din lume, raportand-o la situația țării noastre. Vrem să 
știm, câtă populaţie au celelalte țări din lume, pentru a ne cu- 
noaste rangul nostru in vieața internaţională. Vrem să știm a 
câtea țară producătoare de petrol, de grâu sau de cherestea sun- 
tem, a câtea putere militară ș. a. m. d. 

Cu alte cuvinte elementele de care dispunem ne permit să ne 
cunoaștem tara din toate punctele de vedere, invatandu-ne să ne 
apreciem calitățile prin care suntem proeminenți, și stimulân- 
du-ne să ne îmbunătăţim poziția în ramurile de activitate, unde 
suntem codași. 

Această preocupare nu este de ordin abstract și teoretic, după 
cum ar putea să pară la prima vedere. 

Constiinta de superioritate a unui popor este elementul care-l 
ridică în stima celorlalte popoare, conştiinţă care se formează 
printr’o muncă îndârjită și convinsă si care duce la realizarea 
irezistibilă a aspirațiilor sale. 

Insuşi răsboiul mondial nu este altceva decât o necontenită 
luptă pentru exaltarea conștiinței de superioritate materială si 
morală. Și când unul din beligeranti suferă o înfrângere, lumea 
aleargă la cifrele statistice consolatoare. 

Dar nu numai cetățenii simpli, ci şi conducătorii de instituții 
din toate țările au necontenit preocuparea de a-și situa institu- 
tiile lor pe un plan cât mai ridicat, 

Dacă rangul, sau numărul de ordine al țării noastre este in 
ceea ce privește numărul locuitorilor al 8-lea in Europa, este 
firesc ca sub niciun raport de merit să nu acceptăm să fim sub 
acest număr de ordine. 

Este cert că, întreținerea acestui spirit de apreciere între con- 
ducătorii de institutiuni din tara noastră, ar face ca, în scurt 
timp, sub toate raporturile să ne câştigăm un alt rang interna- 
tional decât acela pe care-l avem astăzi. 

Această mentalitate a fost vie întotdeauna în laboratorul sta- 
tistic al ţării, unde s'a elaborat tehnica recensământului româ- 
nesc, atât de bine cunoscută și apreciată în străinătate și care 
a adus ţării noastre un flux de credit binevenit, iar statisticei 
românești, un prestigiu cum nu a avut niciodată în interiorul 
țării. 

Odată trecuți peste epoca de organizare sj de elaborare gene- 
rală a metodelor românești de recensământ, putem aștepta cu 
încredere marele concurs, ce se va tine cândva și in tara noastră, 
pentru a se stabili clasa internațională a României în toate do- 
meniile de activitate, exprimabile în cifre. 

Am stăruit asupra tehnicei românești de recensământ, numai 
pentru motivul că ea nu este cunoscută în tara decât din apre- 
cierile interesate ale celor care nici măcar nu cunosc tehnica ro- 
mânească din experiență proprie, şi adeseori nici nu știu măcar 
care este rostul unui recensământ general. 

Asupra acestui rost, precum şi asupra semnificației rezultatu- 
lui unui recensământ, vom stărui în cele ce urmează: 

Structura socială, economică și biologică a unei țări sau a 
unei societăţi se poate cunoaşte prin cercetări intensive dar limi- 
tate ca spațiu, cum sunt cercetările monografice propriu zise, 
sau prin cercetări extensive, privind întreaga suprafaţă și popu- 
latie a țării, numite recensăminte generale de populaţie. 

O monografie se poate limita la unităţi mici, cum sunt satele 
sau chiar familiile; monografia implică culegerea de informa- 
tiunt foarte detaliate. Se cunosc chestionare monografice cu mii 
de întrebări. O persoană poate fi chestionată ore, zile, săptămâni 
sau chiar luni întregi. Deși cu ocaziunea facerii monografiei se 
înregistrează elemente cantitative, care pot fi prezentate şi sub 
formă de tabele statistice, totuși, în esența ei, monografia nu 
este decât în rândul al doilea o lucrare cu caracter statistic. 

Un recensământ general trebue să culeagă un număr limitat 
de informatiuni. Aceste informatiuni trebue să fie esenţiale si 
de natură necontroversială. Nu se poate concepe un recensământ 
general, care să se extindă asupra unor domenii de cercetare care 
constituesc fie credința intimă a cetățenilor, fie interesele lor pe 
care nu le doresc divulgate. Adesea ori, cetățenii ascund unele 
elemente de cunoaștere statistică din exces de prudenţă din spirit 
de bănuială, din teamă de consecinţe fiscale sau din orice alte 
considerente explicabile dar nejustificate. Statul, care doreşte să 
cunoască elementele pe care populația ezită să le declare, trebue 
să găsească mijlocul de a convinge pe cetățeni, că teama lor de a 
face declaraţii este fără temeiu. 

Mijloacele prin care Statul poate dezarma orice rezistență 
este în primul loc creditul de care se bucură Statul și organele 
iui în fata opiniei publice, iar în al doilea rând propaganda. 

Increderea cetățenilor în seriozitatea și onestitatea organelor 
de Stat, cu deosebire a organelor de recensământ, este un factor 
ușor de apreciat. Cetăţenii se manifestă, colaborează sau rezistă 
la chestionările stăruitoare ale recensorilor. Creditul organelor 
de Stat este un credit cu caracter general, fără nici o putință de 
improvizare. El este la nivelul valorii interioare al organizării 
Statului. 


29 


www.dacoromanica.ro 


Propaganda amortizează reactiunile sau bănuelile unei popu- 
latii neexperimentate, dispusă să facă apropierea între denumirea 
de ,,recensor și „perceptor“. Propaganda activă este extrem 
de dificilă și costisitoare. Propaganda ostilă este gratuită si 
foarte eficientă. Este adevărat că, într'un Stat conştient, o astfel 
de propagandă nu este posibilă, fie pentrucă opinia publică o 
reproba și anihilează, fie pentrucă însăşi conștiința de răspun- 
dere a Statului o sfarămă sub lovitura de autoritate a orga- 
nelor de supraveghere veşnic prezente. 

Nu se pot obține dela cetățenii unei țări decât declaraţii com- 
patibile cu gradul de încredere al cetățenilor în organele Statu- 
lui. Deci, chestionarul de recensământ nu este internaţional, ci 
variază dela tara la ţară, nu numai pentrucă variază conditiu- 
nile din fiecare tara, ci, pentrucă cetățenii fiecărei tari au un 
grad specific de încredere in Stat si în organele lui. 

Întrebările dintr'un chestionar sunt deci limitate de posibi- 
litatea de a obține răspunsuri la toate întrebările. 

Chestionarele întocmite numai din dorința de a cunoaște anu- 
mite aspecte ale vieţii populației, şi care nu tin cont de posibi- 
litatea de a obţine răspunsuri complete și exacte, nu numai că 
nu pot da satisfacție, dar duc la compromiterea sigură a între- 
gii lucrări. 

In consecință, fiecare popor are întrebările sale specifice de 
recensământ $i pentru fiecare popor, trebue ținut socoteală de 
preocupările si de psihologia lui momentană, pentrucă fiecare 
epocă isi cere chestionarul de recensământ adecuat la psiholo- 
gia specifică a momentului. Astfel de ex., în chestionarul româ- 
nesc din 1941 figurează întrebări care pentru opinia publica 
românească din 1920 erau cu totul străine. 

Trebue să se tina socoteală de faptul că recensământul gene- 
ral implică înregistrarea simultană, a întregii populații a țării 
și aceasta pe toată suprafaţa țării. Pentru ca această operaţiune 
să se poată executa, țara întreagă este împărțită în zeci de mii 
de celule, fiecare dată în grija a câte unui recensor, selecționat 
dintre intelectualii localnici proeminenți. 

Având în vedere gradul de experiență statistică şi biurocratică 

extrem de redusă a marei majorităţi a populaţiei, care chiar 
dacă ştie ceti si scrie, n'are totuşi suficientă experiență pentru a 
completa un buletin statistic, se înțelege că recensorul este ne- 
voit să completeze personal majoritatea buletinelor de recensă- 
mânt. Recensorul este instruit în mod sumar pentru atributiu- 
nile lui complexe. Totuşi, cum numărul lor este foarte mare, 
această instrucție sumară a recensorilor costă zeci de milioane 
lei. Acești recensori sumar pregătiţi, vor avea în ziua recensă- 
mântului cel mult 2 minute (două minute) pentru a înregistra 
pe fiecare locuitor, complet si exact. Dacă în loc de 2 minute 
am acorda 4 minute pentru fiecare locuitor, aceasta ar implica 
o cu totul altă organizaţie, cu un plus de cheltuieli de aproape 
100 milioane lei (una sută milioane lei). 

Este firesc că în două minute nu se pot obține răspunsuri la 
întrebări complicate, ci numai la întrebările formulate extrem 
de simplu. Din această cauză la un recensământ general nu se 
pot cere documente, pentru a verifica exactitatea declaratiunilor 
făcute. 

În momentul ce s'ar cere documente, recensământul și-ar 
pierde caracterul lui clasic, care totuși are un sens internaţional 
unic, expus lămurit în toate tratatele de tehnică statistică, dela 
cele mai savante, până la publicatiunile cu caracter de popu- 
larizare. 

Imposibilitatea de a se verifica amănunţit declaraţiile dela 
recensământ a fost desigur și cauza pentru care istoria nu a in- 
registrat până astăzi in nicio țară un recensământ, în care de- 
clarațiile să se bazeze pe prezentarea de documente. 

Pentru lămurirea problemei vom cita câteva amănunte. Do- 
vedirea tuturor răspunsurilor din chestionar ar implica pentru 
fiecare cetățean procurarea de zeci de certificate, dela cel de ce- 
tatenie, până la certificatele de scoala, profesiune, de origine 
etnică a declarantului, a tatălui și a mamei lui etc. Examinarea 
şi corecta interpretare a certificatelor ar obliga găsirea unor re- 
censori competenţi, cunoscători de limbi străine, de litere chiri- 
lice, de drept civil, comercial s. a. m. d. 

In plus, ar trebui să aibă și garanţia că actele sunt autentice, 

iar Statul ar trebui să știe precis, că recensorul lui, competent 
cu adevărat, a verificat fiecare document în original şi că sim- 
pla declaraţie a recensorului privind documentele văzute de el, 
este infailibila şi corectă. Examinarea şi verificarea tuturor do- 
cumentelor originale ar reclama cel putin 30 minute, adică cel 
puţin de 15 ori mai mult timp, decât are recensorul de astăzi, 
care dealtfel nu este competent pentru a îndeplini o astfel de 
sarcină utopică și inutilă. Utopică, pentru motivul că este irea- 
lizabilă, chiar dacă ar exista miliardele care ar costa o astfel de 
lucrare. Inutilă, pentrucă această investigatiune care nu ar mai 
fi un recensământ general, ci o anchetă gigantică, cum nu sa 
văzut încă în lume, nu ar da decât aceleași rezultate ca și recen- 
sământul veritabil, îndreptând cel mult 59/9 din declaraţiile 
obţinute prin tehnica obișnuită de recensământ. 

Rezultă, deci, că rostul recensământului general nu poate fi 
altul decât cel stabilit de o experienţă străveche si universală 
și anume: de a înscrie la recensământ întreaga populație a unei 
țări, culegând asupra ei informaftiuni cât mai reduse ca număr 
și cât mai simple din punct de vedere calitativ, intrebuintan- 
du-se o metodă unitară de înregistrare simultană $i urmărind 
exclusiv scopul de înregistrare statistică, adică de informatie cu 
caracter statistic necesar precizării liniei de politică generală a 
Statului. 

Din stabilirea scopului recensământului general rezultă și 
utilitatea lui practică pentru politica de Stat. 

Organizarea de Stat urmărește ocrotirea și înflorirea popula- 
tiei ţării, punându-i la dispoziţie conditiunile cele mai potri- 
vite de desvoltare și îngrijindu-se ca bunurile materiale ale 
ţării să fie distribuite cu maximum de folos pentru populație. 

Ori, ocrotirea populaţiei implică o acțiune conştientă de gu- 
vernare, cunoscută sub denumirea de politică de populație. In- 
treaga politică mondială din vremurile noastre este dominată 
de suprema preocupare a luptei pentru asigurarea spaţiilor vi- 
tale, necesare populaţiei fiecărei ţări. Centrul de preocupare 
este deci populația, nu numai așa cum ea este astăzi și mai ales 
asa cum ea tinde să evolueze mâine. Evident, în bătălia mare se 

aud numai revendicările celor mari. Spațiile lor vitale înglo- 
bează,. de cele mai multe ori, spaţiile vitale ale popoarelor mici. 
Dar tocmai această aprigă revendicare a tuturor popoarelor di- 
namice și active ne obligă şi pe noi să demonstrăm capacitatea 
vitală a elementului românesc în plină ascensiune față de cele- 
lalte popoare ale Europei. 

Să revendicăm pentru acest popor drepturile lui naturale în 
cadrul spațiului lui etnic firesc. 

Pentru a putea demonstra aceste drepturi, trebue să arătăm 
câți suntem, ce suntem și câți vom fi in viitor. Si pentru a arăta 
aceasta, nu există alt mijloc decât cel al recensământului gene- 
ral, care are posibilitatea de a scoate în evidență elementele de 
cunoaștere ale blocului etnic românesc. 

Acest bloc este supus unor transformări care nu ne pot lăsa 
indiferenți. Orice transformare naturală, trebue dirijată în sen- 
sul unui program, care să constitue linia de conduită perma- 
nentă a guvernării țării. lar transformările care se fac, datorită 
conditiunilor internationale în care trăim, nu trebue să slă- 
bească elementul românesc, ci să-l fortifice. De aceea, este nece- 
sar ca aceste transformări să nu ne surprindă, ci să fie pornite 
din inițiativa noastră. 

Această acțiune implică, în faza primă, cunoașterea structu- 
rei si tendinţelor de evoluţie viitoare ale populației românești, 
deci, executarea recensămintelor generale periodice, apoi, în 
faza a doua, elaborarea proectelor de acțiune, iar in a treia fază 
stabilirea conditiunilor în care măsurile de politică de popula- 
tie programatică se pot pune în aplicare, ținând seamă de con- 
ditiunile internationale actuale dar, mai ales, de interesele vii- 
toare și permanente ale existenței neamului românesc. 

Se poate afirma, că politica actuală şi viitoare a României 
se va deosebi de cea din trecut, mai ales prin faptul că în trecut 
se considera politica de populaţie ca un corolar firesc, dar sub- 
sidiar al politicii de Stat şi nu ca singurul scop al ei. 

In viitor, idealul unic va fi progresul calitativ şi cantitativ 
al populaţiei, subordonând întreaga activitate publică și parti- 


culară acestui nou ideal naţional. 

3 33 


www.dacoromanica.ro 


POLITICA REALITATILOR 
ŞI RECENSĂMÂNTUL 


de Dr. SABIN MANUILA 


Nu există nicio noţiune care să fi fost atât de mult detestată, 
ca politica. Și nu există niciun cuvânt, care să fi fost ironizat 
cu mai multă încăpățânare, decât statistica, 

Și totuși, politica este arta si ştiinţa de a conduce popoarele. 
lar statistica este oglinda realitatilor, care ne indică calea pe 
care trebue so urmăm, pentru a duce o tara la propăşire. 

Deci, statistica este un instrument politic. Şi fireşte acest 
instrument convine oricui, a cărui teză o servește, dar în același 
timp este detestată de aceia care se văd împiedicaţi în planurile 
lor de niște simple cifre statistice. 

Aparatul de Stat înregistrează zilnic evenimente, care se pro- 
duc la voia întâmplării. De exemplu: un spital face zilnic ope- 
ratii chirurgicale, un regiment instrueşte si întreține soldații, 
în Capitală mor zilnic atâtea persoane sau se consumă zilnic 
atâtea pâini, se întâmplă accidente de circulaţie, se protestează 
polite, sau se taie atâtea vite la abator, sau se înregistrează 
atâtea cazuri de scarlatină, şi aşa mai departe. Toate aceste în- 
tâmplări individual, constituesc fapte diverse. Dacă însă se 
face o înregistrare sistematică a acestor fapte, pe o perioadă 
de timp mai lungă, atunci vom obţine o sursă de date, care pot 
fi prelucrate şi transformate în cifre statistice. Aceste cifre ne 
arată că populaţia unui oraș creşte, că aprovizionarea scade, 
că bolile se înmulțesc, că accidentele de circulaţie sporesc etc., 
deci faptele se petrec orânduite de un determinism necunoscut 
sau de Dumnezeire, iar înregistrarea statistică merge în urma 
faptelor. Niciodată statistica nu crează fapte şi situații după 
cum niciodată nu punem carul înaintea boilor. 

Statistica nu face altceva decât să înregistreze individual 
faptele care se întâmplă și să le prelucreze în coloane de cifre, 
atanjate după anumite norme, care să permită comparatia lor 
în timp și spațiu. 

lar politica realitatilor nu este altceva decât căutarea solu- 
ţiilor pentru rezolvarea tuturor problemelor, pe care ni le in- 
dică statistica. Creşte numărul someurilor, politica realistă se 
sesizează și ia măsuri pentru combaterea șomajului. Crește nu- 
mărul pagubelor înregistrate de pe urma lupilor, politica rea- 
listă ia măsuri pentru stârpirea lupilor, cresc sau scad supra- 
fețele insamantate cu anumite plante, politica realistă ia mă- 
surile potrivite. Se poate spune, că orice măsură de guvernă- 
mânt are la baza ei o constatare statistică, și deci ori de câte ori 
politica realistă ia o măsură, începe prin a consulta cifrele sta- 
tistice. lar dacă aceste cifre lipsesc, sau dacă se învechesc, se 
fac lucrări statistice noi ca să permită cunoașterea realitatilor 
actuale spre a se putea lua măsurile cele mai potrivite. 

Orice măsură politică are o justificare de natură politică. 
Lipsa titrafilor justifică crearea de Universităţi, sporirea lor 
nedorită va duce la îngrădirea obținerii diplomelor univer- 
sitare. 

Măsuri politice se iau însă si fără cunoașteri statistice. Alta 
dată se iau măsuri diametral opuse celor indicate de evidența 
cifrelor statistice. Dar aceasta nu mai este o politică de reali- 
tăți, ci politică intuitivă, când nu e bună credinţă și când este 
interesată, 

Astfel de măsuri nu pot duce niciodată la rezultate fericite. 
lar dacă cineva obține un succes în astfel de condițiuni, suc- 
cesul va fi de scurtă durată și fără temei, întocmai ca un proces 
câștigat din dovezi false sau prin sperjur. 

Vom cita un caz bine cunoscut din istoria recentă. 

O țară, care are o bogată literatură, care abundă în plân- 
geri fata de catastrofala decadență demografică a țării, obține 
prin mijloace politicianiste un vast teritoriu, dela o țară vigu- 
roasă și cunoscută ca una din țările cu o tendință de spor na- 
tural vertiginos. Dar un astfel de act, bazat pe carenta de lo- 

gică, nu poate duce la un rezultat bun, ci la o prăbuşire sigură. 
Statistica este știința care ne arată în mod cert temeinicia tu- 
turor măsurilor lor, baza lor sănătoasă sau șubrezenia lor, sau 
pur si simplu logica lor. Deci fiecare țară trebue să considere 
ca o primă datorie fata de interesele ei proprii să-și organizeze 
informaţia statistică, care este al doilea stâlp al apărării na- 
tionale. 

Dintre lucrările statistice ale unei țări se detașează cu or- 
goliu recensământul general al populaţiei. 

Recensământul general este o lucrare de mare amploare, 
costisitoare, operând cu zeci de mii de colaboratori și implicând 
o muncă de pregătire cu totul remarcabilă. 

Milioanele de formulare trebuesc completate în aceeași zi 
pe toată suprafaţa ţării, cu aceeași exactitate si în același spirit. 
Ideea sincronizării unui aparat de recensământ de 30.000 oameni 
este în sine o idee impresionantă. In mii de localităţi, zeci de 
mii de oameni pornesc la drum, în acelaşi moment, spre a exe- 
cuta o lucrare variată și colorată după cum variat si colorat 
este fiecare colt de țară... Și lucrările trebuesc organizate în 
așa fel, ca situaţiile cele mai variate să se poată transforma în 
răspunsuri reale si logice trecute în chestionare stereotipe. Dar 
nu este vorba de o compoziţie, cum ar fi o autobiografie pe 
care şi-ar scri-o fiecare cetățean, compoziţie neîncadrată în 
nicio regulă şi fiecare purtând savoarea specificată a autoru- 
lui ei. 

lar materialul adunat, verificat răspuns cu răspuns şi apoi 
prelucrat în cifre statistice trebue să fie astfel prezentat ca 
să poată răspunde la toate întrebările guvernării, care se for- 
mulează zi de zi, după cum problemele se ivesc, sau după cum 
le vine rândul în ordinea de realizare. 

Politica de realități caută să dea soluţiile cele mai potrivite, 
iar necesitatea de a se aplica aceste soluţii, precum şi felul so- 
luţiilor, decurg in mod normal din cunoașterea statistică. 

Cunoaşterea statistică ne arată nevoile acute ale țării, dar 
tot cunoașterea statistică ne arată și mijloacele de care dispune 

Statul, și resursele de care dispune națiunea, si care pot fi puse 
în serviciul satisfacerii nevoilor ţării. 

Pentrucă nu este suficient să ştim ce trebue făcut în ţară, 
ci trebue mai ales să știm ce posibilități de realizare are tara; 
aceste informaţii le furnizează statistica și în primul loc Recen- 
sământul general. 

In sistemul de guvernare totalitară, răspunderea tuturor mă- 
surilor luate, precum și a măsurilor necesare dar neluate cad 
in sarcina acelora care reprezintă autoritatea unică, căreia po- 
pulatia îi acordă credit nelimitat. 

In acest sistem, măsurile de guvernare trebue să dea satis- 
factie. Pentrucă eșecul nu se va atribui partidelor politice gi 
votului cetățenilor, ci acelora care au răspunderea măsurilor. 

Este firesc, că această mărită răspundere să facă, ca guver- 
narea să ceară pas cu pas informații statistice. Din nenorocire 
aceste informații abia există în mică parte, iar calitatea lor 
este nesatisfăcătoare. 

In aceste condițiuni, Conducătorul Statului a luat măsuri 
pentru organizarea informaţiei statistice. Şi în primul loc a 
luat măsura executării unui nou Recensământ general al Ro- 
mâniei mutilate. 

Nu voiu insista asupra importanței covârșitoare a Recensă- 
mântului general pentru rezolvarea litigiilor cu caracter inter- 
național, care ne-au creat situația de astăzi, dar cred că lu- 
crările sunt destul de evidente pentru a face de prisos orice 
explicaţii. 

Voiu arăta însă, că spre deosebire de ceea ce s'a făcut în anul 
1930, Recensământul general actual reprezintă o nouă etapă in 
istoria documentării statistice a ţării. 

Noi câmpuri de cercetare au fost deschise, probleme au fost 
adâncite, programul de prelucrare a fost accelerat la nevoile 
actuale ale Statului și nu la situația deficitară a bugetelor, 
care la Recensământul trecut a eșalonat prelucrarea și publi- 
carea materialului pe un deceniu, iată care sunt caracteristicile 
noului Recensământ. 

Acest nou program nu s'ar fi putut realiza dacă populaţia 
țării nu ar fi fost conștientă de utilitatea Recensământului. 

Controlorii și recensorii care au luat contact cu populaţia, ne 
arată invariabil același lucru: populaţia ştie ce e Recensământul 
general și dă concurs prietenos delegaților Recensământului. 

Aceasta nu este o informaţie propagandistică, ci o informaţie 
de o valoare deosebită pentru starea de spirit a populaţiei Ro- 
mâniei. Și mă voiu explica. 

Când stim, ce suspiciuni ridică întotdeauna un Recensământ 
general, chiar si în ţările cele mai civilizate, este imposibil să 
ne ascundem sentimentul de satisfacție, când vedem tocmai în 
comparaţie cu străinătatea, ce este înțelegerea și cât spirit de 
colaborare au cetăţenii țării noastre. Un popor întreg de oameni 
de treabă. 

Această constatare ne compensează pentru nenumăratele su- 
ferinti pe care a trebuit să le îndurăm, în cursul timpului, 
numai pentrucă au persistat să mergem pe unica cale onestă 
si admisibilă: pe calea obiectivitatii științifice, neinfluentati 
de câte o modă trecătoare si adeseori interesată, care creiază 
tensiuni inexplicabile în opinia publică. 

Dar tocmai constatarea recentă a tineretului nostru recensor, 
compus din atâtea elemente de elită, cu o cultură socială și 
simț de răspundere socială, reținută în casele oamenilor cu tot 
felul de pretexte între care nu se lipsește niciodată lingurita 
cu dulceaţă, ne face să credem, că atâtea campanii nefiresti si 
străine de sufletul neamului nostru, nu s'au putut naște decât 
prin patima unor elemente etnice străine de rasa noastră româ- 
nească, a cărei purificare trebue să fie supremul ideal al gene- 
ratiei. 

Intro epocă de tensiuni internaţionale si in mijlocul neîn- 
crederii noastre obișnuite fata de creatiunile românești, este o 
constatare reconfortantă, încrederea opiniei publice si spiritul 
“ei de colaborare la opera Recensământului general. Această în- 
credere nu s'a manifestat spontan, ci sa format în urma con- 
tactului ce l-a avut populaţia țării, în ultimul deceniu, cu or- 
ganele statistice. Suntem fericiţi că astăzi, tara beneficiază de 
un capital de încredere extrem de valoros pe care opinia publică 
îl oferă organelor de recensământ și deci ţării, 


Conferinţă cetită la Radio în ziua de 5 Aprilie 1941 

ADEVĂRUL EXACT 


de ION NEGRU 


Comisar General al Recensământului 1941 


Omul zideste pentru azi, pentru mâine şi poimâine. Neamul 
pentru zeci si sute de ani înainte. Dumnezeu, cel bun și mare 
prevăzător, pentru veșnicie. 

Statul care se respectă nu este deci asijderea omului, prizo- 
nier al clipitei prin care trece. El croiește haină naţiunii, pe care 
o îmbracă, nu numai pentru ziua de azi și pentru ziua de mâine, 
ci pentru mult, mult înainte. Nu numai pentru copiii lui, ci și 
pentru copiii copiilor lui. Prin această zidire trainică și respi- 
ratie largă în timp, neamul cumpătat se ridică peste zidirea in- 
şilor lui și se apropie smerit de marele ziditor al lumii. 

Dar pentru ca Statul să poată ridica casă sănătoasă națiunii, 
trebue cu deosebire să cerceteze din vreme în vreme fundamen- 
tul lui social, vieata, care spre deosebire de moarte, este în con- 
tinuă evoluție. 

Pilda Germaniei zilelor noastre ne învață că omul, familia, 
comunitatea, sunt bunuri mai scumpe ca aurul pentru puterea 
Statului. Că puterea numărului cuminte insufletit birue lumea. 

lată pentru ce numărătoarea multimei sufletelor, a compo- 
zitiei după neam, limbă si religie, după grad de cultură, tărie 
de înmulțire — măsurată cu balanţa nașterii și a morții — a 
organizării familiale și structurii profesionale este necesară, în 
prim rând, pentru conducerea Statului. Numai bine cunoscând 
această temelie dinamică socială, știința politică poate croi, fara 
frică de cutremur atât acțiunea de înnoire a zidirilor sociale, cât 
și drumul de urmat în concertul națiunilor. 

In al doilea rând, în ordinea insemnatatii și după inventarie- 

rea umană, vine inventarierea materială a Patriei. Pământul 
sfânt al strămoșilor va fi de data aceasta recensat ca și neamul. 
Tot astfel se vor nota clădirile, întreprinderile comerciale și nu- 
meroase și felurite alte probleme care interesează Ministerul 
Coordonării. 

Pentru dreapta cârmuire a Statului, pentru ridicarea interese- 
lor economice si nationale ale țării, noul recensământ va fi 
nouă piatră de hotar. 

Dar pe lângă a cunoaşte, spre a putea acţiona — cum spune 
d. prof. Onicescu — recensământul urmăreşte și preciziune. De- 
viza Științei Statistice este doar adevărul exact. 

Numai neamul căruia-i seacă vita din rădăcini, a cărui pu- 
tere de înmulţire nu tine pas cu vremea și nafiile vecine, căruia 
i se topesc copiii ca ceara sau îi scapă pământul de sub picioare, 
numai neamul căruia-i cântă bufnița la căpătâi are interes să 
schimbe sau să măsluiască datele statistice rezultate din numă- 
rătoare. Noi, care suntem mai mulţi decât „cucuruzii brazilor" 
și mai întinși decât cuprinde casa asta, n'avem niciun interes 
să spunem alta decât adevărul și numai adevărul. La fierbin- 
teala patimei si urei de neam slăbănog, neamul nostru răs- 
punde cu puterea cifrelor Recensământului General al Româ- 
niei din anul Domnului 1941. 

De aceea trebue să fim drepţi în fata recensorilor și cinstiţi 
în fata lui Dumnezeu în ziua recensământului care, potrivit de- 
cretului-lege Nr. 67, publicat în Monitorul Oficial din 15 Ia- 
nuarie 1941, va fi în curând hotărîtă de Conducătorul Statului. 

Să ne mai gândim că, spunând adevărul, servim drepturile 
de mărire ale Patriei în fata Europei care se plămădește, că 
mărturisind cinstit la toate întrebările recensorilor, care vin din 
casă în casă, dăm Institutului Central de Statistică putinţa să 
prelucreze date reale, iar Statului putinţa să cântărească cu 
adevăr exact o seamă de probleme esenţiale, de interes obștesc, 
care cer rezolvare realistă. 


Excelsior. an. VI (1941), nr. ei 

DESPRE CREŞTEREA POPORULUI ROMÂN 


de Dr. D. C. GEORGESCU 


Secretar General al Recensământului 


Privit în persepectiva veacurilor care s'au scurs, poporul ro- 
man — de ţărani, păstori și cultivatori de pământ — se infati- 
șează ca un bloc masiv conştient de misiunea sa istorică în Sud- 
Estul Europei, iar importanța fecundității sale apare mai ales 
în lumina acestei misiuni. 

Nu au trecut decât opt decenii de când modestele Principate 
Române numărau abia 3.864.848 locuitori. Prosperitatea și pacea 
care au caracterizat domnia Regelui Carol I, au contribuit in 
mod firesc la dublarea acestei cifre, iar însemnătatea Unirii ca 
aport numeric o marchează cele 15.502.840 de suflete înregis- 
trate la 1 Ianuarie 1920. 

Recensământul din 1930 stabileşte ca cifră definitivă a popu- 
laţiei României 18.057.028 locuitori, iar pe baza cifrelor date 
de Buletinul Demografic al României, publicat de Institutul 
Central de Statistică (pentru perioada 1931—1939) s'a putut 
indica o populație probabilă de 20.045.488 locuitori la 31 De- 
cembrie 1939. 

Evenimentele din cursul anului 1940 au diminuat serios 
această cifră. Problema pe care o discutăm însă rămâne aceeași, 
deoarece substanţa ei depăşeşte aranjamentele vremelnice de 
frontiere. Indiferent de granițele în care va fi cuprins, de nea- 
murile care îl vor înconjura, poporul român își va păstra ne- 
alterată exceptionala sa fecunditate biologică. 

In această privinţă, datele de mai jos sunt pe deplin eloc- 
vente. Este deajuns a se cerceta mișcarea populaţiei noastre 
între 1920 și 1939, pentru a înţelege capacitatea de creştere, 
impresionantul efort biologic al poporului nostru. 

Intre cele două date luate în considerare, creşterea populaţiei 
României însumează 4.542.648 suflete, adică un spor de 29,73%, 
într'un interval de 20 de ani, rezultat din scăderea numărului 
de 7.552.921 decese din totalul de 12.095.569 născuţi în perioada 
1920—1939. 

Progresul este evident și constitue pentru noi un motiv de 
orgoliu dar și de mâhnire în acelaşi timp. Deoarece, din totalul 
de 7.552.921 morţi de toate vârstele, 2.304.013 au fost dati de 
copiii decedați înainte de a împlini vârsta de un an. Dacă am 
presupune că, printr'o prevăzătoare și eficace politică sanitară, 
zar fi redus mortalitatea infantilă si dacă, tot ipotetic, am con- 
sidera realizată unirea tuturor Românilor, fără cei căzuţi în 
răsboiul trecut, la care am adăogat numărul disparutilor, emi- 
grantilor, — pierderi pretuite la 2.500.000 locuitori, — iar rit- 
mul de creştere ar fi fost egal cu cel din ultimii 20 de ani, 
astăzi, populaţia României ar fi atins cifra de 23 milioane 
300.000 locuitori. 

Chestiunea raportului dintre natalitate și mortalitate, de o 
importanță primordială între fenomenele demografice, merită 
o analiză specială. Acest capitol, considerat în ansamblu, a pre- 
zentat întotdeauna cifre îmbucurătoare; privit însă în amă- 
nunt, apar și laturi mai puţin luminoase. Astfel, dacă la 1921 
natalitatea din întreaga ţară s'a ridicat la 39,4%o, în perioada 
1920—1924 a scăzut la 37,6%e si la 30,2%0 între 1935—1939. 
Este adevărat că s'a înregistrat concomitent o reducere a mor- 
talitatii dela 24 la mie, în 1920—1924, la 19,6 la mie între 1935— 
1939, dar din nefericire, ritmul de descreştere al mortalității a 
fost mai încet decât cel al natalității, încât excedentul natural 
de populaţie apare mult mai scăzut, atingând în mijlociu abia 
206.482 suflete anual sau 10,6 la mie între 1935—1939, fata de 
un nivel mijlociu superior proportiei de 13,5%» în cei 15 ani pre- 
cedenti. Din acest punct de vedere perioada 1935—1939 închide 
în ea doi ani exceptionali: 1935 şi 1939, în care s'au înregistrat 
cele mai scăzute excedente de populaţie, respectiv 9,6 si 9,7%o 
din toţi cei 20 de ani luaţi în considerare. 

De asemenea, proporția căsătoriilor — exceptând perioada 
1920—1924 in care frecvenţa căsătoriilor a fost excepțională — 
scade continuu, atingând în ultimii 5 ani, 17,6 căsătoriţi la mia 
de locuitori. Paralel cu diminuarea căsătoriilor, divorturile se 
înmulțesc, trecând dela 8.000 cazuri anual între 1930—1935, la 
13.000 cazuri în 1938 şi 11.381 anual între 1935—1939, adică 
6,6 cazuri la suta de căsătorii. Mortalitatea infantilă care sca- 
Zuse dela 20,7% între 1920—1924, la 17,9% între 1930—1934, 
crește din nou la 18,1% copii morţi înainte de a împlini un an. 

Demn de remarcat este faptul, cunoscut de altfel, că natali- 
tatea prezintă proporții mult mai ridicate în mediul rural decât 


MIȘCAREA POPULAȚIEI ROMÂNIEI 


POPULAȚIA GuRALĂ POPULAŢIA URBANĂ 


SS 

Natalitatea 
EI Mortahtatea 
cxcedentul 


Y 
N 
N 


cel urban. Astfel, între 1920—1939, satele noastre au dat o 
natalitate medie de 37,1%0, în vreme ce oraşele numai 21,6%o. 
In același timp însă, mortalitatea generală — si mai ales cea 
infantilă, este mai mare la sate decât la orașe. Acest fapt nu 
împiedică deloc ca excedentul natural al populaţiei rurale să 
depășească de câteva ori excedentul natural al populaţiei urbane. 
Intre 1920—1939, excedentul natural al satelor a atins propor- 
tia de 15%o de locuitori în mijlociu, pe când la orașe acest ex- 
cedent a înregistrat abia 3,6%0, adică de 4 ori mai putin, iar 
în ultimii 5 ani a coborit la 1,8%0. 

In ce privește divorturile și ndscutii-morti, orașele întrec cu 
mult populația rurală. Astfel, mediul urban marchează 10 di- 
vorturi la o sută de căsătorii, în vreme ce satele numai 4,1%; 
de asemenea, proporția nascutilor-morti a fost de 3 ori mai 
mică la sate decât la oraşe. 

Privind evoluţia în timp a fenomenelor demografice din țara 
noastră, concluziile nu apar prea satisfăcătoare. Că aceleaşi 
fenomene se observă, poate chiar mai accentuat, în toate ţările 
civilizate nu trebue să ne ducă la o minimalizare a importanţei 
faptului. In primul rând, se constată că natalitatea rurală are 
o tendință de descreștere tot mai accentuată, scăzând dela 42 
la mie, cât arăta între 1920—1924, la 32,2%o în ultimii 5 ani, 
în vreme ce scăderea mortalității înregistrează un ritm mult 
mai lent. 

Natalitatea orașelor, cu toată creşterea numărului căsăto- 
riilor în ultimii ani, se menţine stabilă, nescăzând sub 21 la 
mie, dar nici nu izbutește să depășească 22%0. 

In schimb, mortalitatea generală urbană, în loc să scadă, asa 
cum e de așteptat, pornind dela prezumția existenței unor mai 
bune condiţii de vieață, a crescut dela 17,2%0 cât era în 1920—, 
1924, la 19,4%0 între 1935—1939. 

In ciuda acestor fenomene, cifra populaţiei orașelor este în 
continuă creștere, faptul datorându-se deplasărilor de brațe de 
muncă disponibile dela sate către oraș, în căutare de lucru, — 
problemă demografică încă insuficient cercetată. 

Totuși, atenţia conducătorilor destinelor românești trebue să 
se îndrepte, în primul rând, asupra satelor. Este deajuns a su- 
blinia că din excedentul natural de 4.542.648 suflete, inregis~ 
trat în perioada 1920—1939, un număr de 4.284.687 suflete 
sau 94,3% se datoresc populaţiei rurale și numai 257.961 sau 
5,7% orașelor, pentru ca adevărul de mai sus să devină un ca- 
tegoric imperativ al politicei noastre de Stat în domeniul po- 
pulatiei. Satul a fost si continuă a fi izvorul populaţiei româ- 
nești. E adevărat că, la noi, orașele reprezentau 20% din po- 
pulatia țării, dar sporul de populaţie se datora păturii rurale, 

a cărei prolificitate a ridicat România în primul loc pe scara 
natalității popoarelor Europei. 

_ Tot astfel, meritul superiorității indicelui vital al Românilor 
fata de minoritățile conlocuitoare din fostele granite ale Sta- 
tului Român, aparțin satelor. In 1837, în vreme ce indicele 
vital al populaţiei românești marca 165,4 pentru întreaga ţară, 
același indice înregistra numai 136,6 la Unguri, 134,7 la Ger- 
mani și 104,6 la Evrei. 

Ce însemnătate are un asemenea, indice vital, ilustrează dia- 
grama alăturată, care arată că în secolul viitor poporul ro- 
mânesc va atinge o cifră atât de importantă, încât va fi con- 
siderat între popoarele mijlocii ale Europei. 


CREȘTEREA POPULAȚIEI ROMÂNIEI *) 


Pipulotia observală- o 900 
Populatia calculati: === 


Ținând seama de următoarele elemente bine dovedite şi cu- 
noscute, anume: 

— că marea majoritate a populaţiei țării este românească si 
trăeşte la sate; 

— că excedentul natural aparţine, într'o proporţie de aproape 
95 la sută, populaţiei rurale; 

— că elementul rural alimentează si orașele, prin migratiuni, 
orașele neputându-se susține prin excedent propriu; 

— că provinciile curat românești care deţin 50% din popu- 


°) După Dr. Petre Râmneanțu, 

latia țării, reprezintă o creştere de populație mult mai vie 
decât restul provinciilor cu enclave alogene dispersate și neo- 
mogene; 

— că Românii au cel mai ridicat indice vital; 

o singură concluzie se poate trage și anume: că evoluția 
viitoare a structurii etnice a populaţiei țării noastre nu poate 
avea decât un singur sens: creşterea continuă și rapidă a numă- 
rului Românilor și scăderea treptată și fatală a importanţei ce- 
lorlalte grupuri etnice conlocuitoare. Si această constatare este 
valabilă pentru întreaga arie a teritoriului pe care de milenii 
stărue și îi face să rodească poporul românesc. 

Recensământul care urmează să se efectueze anul acesta, ne 
va îngădui să cercetăm și să aflăm, printre altele creșterea 
populației României, precum și modificările ei de structură în 
perioada 1931—1940. 

Subliniem din nou faptul că acest fenomen ne interesează in 
cel mai înalt grad, independent de cifra totală a populaţiei ac- 
tualului Stat Român, care firește va fi proporțională dimen- 
siunilor sale reduse în urma pierderilor atâtor teritorii româ- 
nesti. 

Indiferent deci de conjunctura momentului actual politic, ur- 
mărim înregistrarea unei stări de fapt: sporul poporului nostru, 
elanul său vital, realitate care nu poate fi nici contestată şi nici 
înfrântă. Si sprijiniți pe datele obiective pe care ni le va oferi 
recensământul actual, vom dovedi odată mai mult importanța 
şi greutatea etnică ireductibilă a poporului românesc, cât și 
întinderea și temeinicia nesdruncinată a aspirațiilor sale cele 
mai firești. 


Excelsior, an. VI (1941), nr. 16 

METODA IN RECENSĂMÂNTUL 
GENERAL AL POPULAŢIEI 


de Dr. PETRE RAMNEANTU 


Recensământul general al populaţiei are de scop numărătoa- 
rea, într'o singură zi, a tuturor locuitorilor de pe suprafaţa te- 
ritoriului Statului si culegerea de maximum de informaţii pre- 
cise despre fiecare în parte. Opera recensământului nu ne pre- 
zintă însă unitățile recensate în mod izolat, ci prin clasificarea 
diferitelor proprietăţi pe care unităţile le au, ne redă realităţi 
organice, grupate omogen. Recensământul colectează deci și 
date relativ la gruparea mai multor indivizi în familie, în gos- 
podărie, într'un neam, într'o confesiune si în anumite compar- 
timente din vieata Statului, determinate de valoarea fizicului, 
de aspectul mintal, de ştiinţa de carte, de pregătirea profesio- 
nală si de participarea la întreprinderile comerciale si indus- 
triale a acestor unități. Cu alte cuvinte, recensământul deter- 
mină fata Statului. Din cauza acestui postulat întrinsec și ți- 
nând seamă că rezultatele recensământului servesc ulterior la 
orânduirea tuturor problemelor interne ale Statului, la orien- 
tarea acestuia, în raport cu interesele lui externe și fiindcă exe- 
cutarea lui necesită și cheltuieli enorme și o anumită dispoziţie 
psihologică a populaţiei, factori care nu-i permit repetarea mai 
frecvent decât la 5—10 ani odată, metodele după care se reali- 
zează recensămintele au o importanţă mai mare decât în ori- 
care altă preocupare. Asa se si explică de ce se obişnuește a se 
zice, că după războiu recensământul e cel mai însemnat eveni- 
ment din vieata unui Stat. 

Rezultatele recensământului depind de trei factori mai de 
seamă: 

a) Pregătirea și sinceritatea populației recensate; 

b) Objiectivitatea și neamul recensorilor, si 

c) Determinarea si definiția caracteristicilor populației. 

Am înşirat numai factorii care interesează adunarea materia- 
lului recensământului, fiindcă prelucrarea, expunerea, interpre- 
tarea, compararea şi analiza stiintifica-matematica se face în 
Institutele Centrale, de către tehnicieni și specialişti care, folo- 
sindu-se de mijloace mecanizate și de metode definitiv stabilite, 
presupunând că sunt şi obiectivi, nu pot modifica cu nimic re- 
zultatele recensămintelor. 

a) Pregătirea şi sinceritatea populației care e recensată. Pen- 
tru ca populaţia să fie în stare a-şi completa listele cu care se 
adună datele necesare, singură, când ştie carte, sau să dea de- 
claratii temeinice, când acestea trebuesc să fie completate de 
recensori, e necesar ca să fie prealabil suficient de bine pre- 
gătită. Principial e bine deci să i se facă cunoscută importanța 
recensământului şi toate consecințele care decurg din acestea, 
asupra vieţii ei şi practic să i se înfiltreze în minte toate alter- 
nativele care pot fi date unei întrebări. Pregătirea se face prin 
instructii scrise, reproduse de ziare şi afişate public, pe care 
ştiutori de carte, citindu-le, le transmit și celor analfabeți. De 
fapt, toate Statele procedează astfel, exceptând Ungaria, care 
la recensământul din acest an a ordonat ca la începutul lunii 
Ianuarie, toţi recensorii și controlorii locali să fie adunaţi in 
municipii, vraşe, capitale de judeţ şi la centrul plasilor, pentru 
ca delegatul Institutului Central de Statistică, să le facă cu- 
noscute „principiile directoare ale recensământului, precum şi 
celelalte operaţii şi regule practice de aplicarea lui. „Aceştia ur- 
mează apoi ca — tot prin graiu viu, menținându-și „demnita- 
tea de încredere” cerută de decretul regal maghiar Nr. 8.558” — 
să instruiască populaţia care va fi recensată. 

Pregătirea îşi are însemnătate mai ales in colectivitatile în 
care populația nu cunoaşte de loc limba oficială a Statului şi 
în care frecvenţa analfabetilor e urcată. Ea trebue să fie făcută 
chiar în limba proprie a populaţiei minoritare, mai ales când 
listele oficiale nu sunt înțelese de 4o—60% din locutorii unei 
provincii, cum e cazul Românilor din Ardealul de Nord, cedat 

Ungariei. Altfel din lipsa de informaţii detaliate, cetățenii vor 
da răspunsuri pripite, determinate de hazard, de voinţa recen- 
sorilor sau de impresia pe care le-o produce prezența organelor 
administrative si polițienești, care în Ungaria însoțesc recen- 
sorii. Ungurii nu numai că nu au informat si pregătit populația 
despre recensământul lor actual, dar au dus „o propagandă de 
amenințare si soapte‘‘ chiar în numeroase comune locuite de 
Germani. lată ce scria în această privință „Deutsche Zeitung“ 
din Budapesta: ,,Tovarasii de neam german sunt ameninţaţi 
că o opţiune pentru naționalitatea germană este egală cu o 
opțiune pentru dobândirea cetățeniei germane, iar toți acei care 
se înscriu ca Germani vor trebui să părăsească imediat fara și 
nu vor avea posibilitatea să-și transfere averea sau să ia ceva 
cu ei. In orice caz, este straniu dacă prin mijloace asemănă- 
toare se caută să se abțină grupul etnic german din Ungaria 
dela mărturisirea de germanism. Pentru a convinge pe dus- 
manii şi adversarii noştri de absurditatea unor astfel de efor- 
turi ar fi suficient să arătăm, că Liga Naţională 1), indepen- 
dent de recensământul oficial, va face singură un recensământ 
pe baza dreptului care i l-a dat pactul dela Viena. Se înţelege 
că listele completate de recensori în asemenea împrejurări, cu 
toată semnătura, sau urma de deget a analfabetului, cap de fa- 
milie, nu pot avea decât o valoare relativă. 

Inovația făcută de Unguri la recensământul lor actual de a 
cere dela nestiutorii de carte, pe lângă declaraţii, şi documente, 
nu inlocueste cu nimic lipsa de pregătire a populaţiei. Este o 
dispoziţie a decretului ungar, care rămâne literă moartă, întâi 
fiindcă cetățenii nu au luat cunoștință de ea și în al doilea rând 
deoarece eliberarea certificatelor nu se poate executa practic. 
Românii din cauza prigoanei la care sunt zilnic expuşi, nici nu 
au îndrăznit să intre în primării si in al doilea rând, în regis- 
trele de stare civilă a populaţiei si în cotorul buletinelor de 
mișcarea populației, neamul, caracteristica principală, nici nu 
e notat. Buletinele la noi au fost introduse în 1930, $i numai 
prin modificarea din 1933 s'a menţionat în buletin și neamul. 


1) Organizaţia politică oficială a Germanilor din Ungaria. 

Buletinele dela cotor nu sunt însă acte după care se pot elibera 
extrase; ele servesc numai ca informaţii statistice. Extrase se 
dau numai din registrele stării civile, unde însă nu e trecut 
neamul. 

Sinceritatea populației încă e decisivă în consacrarea valorii 
unui recensământ. De obiceiu populația e sinceră când i se 
explică suficient de bine, că recensământul nu serveşte scopuri 
fiscale. lată un exemplu dela recensământul nostru din 1930, 
care a avut loc în județul Satu-Mare: 


Populaţia județului Satu-Mare, a plășii Carei si a oraşului 
Carei, la 1930, după limba maternă și după neam 


Diferența 
Neam- 
Limba matarnă limbă m. Neam 
Română ......., e Mii 190.941 — 7.011 197.952 Români 
Ungarad........ ........ 190.564 + 31.217 89.347 Unguri 
Germană ............... 15.094 — 8.719 923.813 Germani 
RUSĂ WEE 809 — 455 1.264 Rusi 
Ruteană si Ucraineană.... 401 — 3.039 3.440 Ruteni si 
Ucraineni 
Idis ...... SA EE EE 18.530 — 8.487 96.817 Evrei 
Țigănească, ............ 1.258 — 3.195 4.453 Tigani 
Altă limbă ..... ........ 887 — 311 1.198 Alte neamuri 
Total... 348.984 + 51.217 
— 31.917 


Din distribuția acestor cifre in raport cu limba maternă si 
cu neamul populaţiei și din diferențele între aceste două carac- 
teristice, reiese evident sinceritatea locuitorilor şi lipsa inter- 
veritiei recensorilor în declarațiile făcute. Limba maternă fiind 
o însuşire obiectivă, s'a putut constata, iar Românii, Germanii 
etc., care şi-au pierdut-o prin maghiarizare, şi-au declarat totuşi 
neamul de care simțeau că sunt legați. Dacă nu ar fi fost sin- 
ceri ar fi putut să şi-l ascundă; iar ciftele ar fi devenit egale, 
sau mai urcate, decât cele dela limba maternă. Nu au făcut-ă 
aceasta, cum nu au procedat Germanii nici la recensământul 
recent făcut de organele lor. La această ocazie cifrele acestea 

obținute, aproape se suprapun cu cele dela recensământul ro- 
mân din 1930, când în judeţul Satu-Mare, conform constituirii 
lui administrative din 1910, au fost 24.019 Germani. Compa- 
rând aceste cifre, obţinute de recensământul român din 1930 și 
de cel local german de acum, cu cele dela recensămintele ma- 
ghiare din 1880, 1900 $i 1910, când Germanii pe aceeași intin- 
dere a județului, au fost în număr de numai 13.948, 11.763 şi 
7.251, reiese evident, de o parte maghiarizarea $i amestecul mâinii 
recensorilor unguri, care treptat le-a redus cifra şi, de altă parte, 
libertatea dela recensământul român, care i-a îndemnat ca să-şi 
declare neamul în mod sincer; 

b) Obiectivitatea şi neamul recensorilor. Pentru ca recensămân- 
tul să ofere garanţia că reprezintă realitatea, recensorii care au 
rol primordial în executarea lui, trebue să îndeplinească următoa- 
rele condiţii; să fie obiectivi sj să nu aibă niciun fel de idei pre- 
concepute în materia recensământului; să cunoască limba ofi- 
cială în care sunt tipărite listele si instrucţiunile; să fie localnici 
și să aibă același neam și limbă maternă ca și majoritatea lo- 
cuitorilor din colectivitatea sau sectorul unde lucrează; și să fie 
cuviinciosi cu toți locuitorii. Scrutând fiecare din aceste dezide- 
rate în parte, reiese că le putem condensa intr’unul singur, 
anume în a fi obiectiv. După metodă condiţia aceasta e 
de altfel și cea mai importantă în căutarea adevărului, indife- 
rent de terenul pe care îl abordăm. Obiectivitatea în recensă- 
mânt are un rol însă mult mai mare, decât în căutarea adevăru- 
lui în știință sau în alte domenii de activitate. Recensământul 
este condus de mai multe persoane şi este executat de mii de 
recensori, care toţi sunt conștienți de însemnătatea lui pentru 
Stat şi pentru neamul majoritar. Sentimentele lor converg deci, 
se suprapun și amenință brațul balanței pe care văd că sunt 
aşezaţi cei care nu sunt de același neam cu ei. Pricina încălcării 
obiectivitatii e, deci, neamul. Tinta acelora care voiesc să asi- 
gure obiectivitatea recensământului trebue îndreptată mai ales 
asupra acestej caracteristici, care e neamul. Din această cauză, 
la recensământ, conducerea care este compusă din persoane pu- 
tine, dar capabile prin pregătirea pe care o au, să-și înăbuşe 

sentimentele, se străduește să îngrădească posibilitățile de ma- 
nifestare a sentimentelor, de care sunt animați recensorii. 

Pentru a ilustra cu exemple, cum înțeleg comisiile de recen- 
sământ să-și îndeplinească această înaltă misiune, ne vom re- 
feni la a noastră și la cea maghiară. A doua ne interesează de 
aproape din cauza celor peste 1.300.000 Români pe care i-am 
lăsat în Ardealul de Nord, cedat în urma pactului dela Viena. 

Comisia noastră de recensământ din 1930, în dorinţa sinceră 
de a realiza o operă impartiala pentru toți cetățenii României- 
Mari, indiferent de limba maternă, neam, confesiune și alte în- 
sușiri pe care le-a colectat a asigurat obiectivitatea recensori- 
lor fără posibilități de echivoc prin acea metodă bine 
aleasă, care este numirea de recensori mino- 
ritari în sectoarele cu majorități de popu- 
latie minoritară. In consecinţă între cei 59.000 de re- 
censori și 1.250 de controlori au fost 68,8% Români și 31,2% de 
alt neam, repartizați la câte un sector sau rază de control, for- 
mată în majoritate din locuitori din neamul lor. Această distri- 
butie este relevată şi de von W. Krallert, valorosul cunoscător 
al problemelor demografice din Sud-Estul Europei, în felul ur- 
mător: „Mit Hilfel von etwa 59.000 Zahlern und 1.250 Zâh- 
lungskontrolleuren wurden die Daten gesammelt. Nach rumă- 
nicher Angabe setzte sich die Zahl der Zähler zu 68,8 v, H. aus 
Rumänen und zu 312 v, H. aus Angehörigen der verschiedenen 
in Rumänien ansässigen Volksgruppen zusamen“ 1), 

Această metodă pivot — care se aplică si în recensământul 
care se va executa în acest an — pe lângă îndrumarea în scris 
a recensorilor de a observa cu strictețe condițiile amintite la în- 
ceput, constitue garanția realității recensămintelor noastre, fapt 
care a asigurat înaltul prestigiu de care se bucură in tara și în 
Sud-Estul Europei, Institutul nostru Central de Statistică și 
Conducătorul lui. 

Să analizăm acum, ce au făcut vecinii noştrii Unguri în acea- 


1) Geschichte und Methode der Bevolkerungszăhlungen im Südosten. I. 
Rumänien, in Deutsches Archiv fiir Landes und Volksforschung. ITI. Jahr- 
gang, Heft, 3/4 S. 495, 

stă materie. Fireşte ne-au imitat, cum de altfel vom vedea ime- 
diat că au procedat în altă chestiune. Apreciind valoarea proce- 
deului nostru l-au decretat și ei pentru recensământul din 1941. 
Nu l-au pus însă în practică. Voesc să-l aibă numai ca document 
ca să-l etaleze înaintea ochilor veniţi din străinătate si dintre 
care unii se vor mulțumi poate numai cu citirea lui. Astfel, prin 
pretenţia ca recensorii lor, să cunoască „fără cusur“ limba ma- 
ghiară și „să poseadă numai elemente din limba minoritarilor“, 
în urma dispoziției decretului ca în lipsă de persoane potrivite, 
să poată fi numiţi şi recensori străini de localitate, ($ 7, al. 6) 
nu l-au aplicat. Printre minoritarii care constitue frecvențe mai 
urcate, cum sunt Românii, Slovacii și Rutenii, fiind incorporati 
Ungariei numai recent, nu se găsesc intelectuali — mai ales 
tineri, care sunt potriviti a fi recensori, — care să cunoască 
„fără cusur“ limba maghiară, apoi motive că în localitate nu 
sunt elemente potrivite ca să fie recensori, încă s'au putut năs- 
coci suficiente. Mai ales că în decret e prevăzută „demnitatea 
plină de încredere““, care trebue să se exercite în cursul recen- 
sământului, conform comunicatelor transmise verbal. Intenţia 
e clară, comisia ungară a recensământului actual a dorit ca pe 
teren să lucreze numai cu recensori din vechea Ungarie. Intere- 
sant că Ungurii au găsit mijlocul acoperirii realităţii prin me- 
canismul diabolic aplicat chiar în cadrul unui principiu sincer 
și ştiinţific. Dar cu toate acestea, rezultatul recensământului 
pentru specialiști în demografie cât și pentru toți acei care vor 
lua cunoștință de procedeul aplicat nu poate prezenta nicio va- 
loare. De altfel Ungurii şi-au câștigat renume în materie de fa!l- 
şificare a declaraţiilor referitoare la neam. lată ce a scris Ri- 
chard Bahr în lucrarea sa Volk Jenseits der Grengen, despre re- 
censământul unguresc din 1930: „Ultimul recensământ maghiar, 
cel din Decembrie 1930, notează o considerabilă scădere a numă- 
rului Germanilor. La 1920 erau în Ungaria după statisticile ofi- 
ciale 551.211 de Germani. Statistica din 1930 notează numai 
469.000, deci cu 72.000 mai putin. La prima privire situația pare 
îngrijorătoare. Totuși realitatea nu este atât de gravă. Statistica 
maghiară a avut întotdeauna, încă din timpul Monarhiei Hab- 

sburgice, renumele său. Se vede că ea s'a străduit să-și păstreze 
şi astăzi acest renume“, 

Determinarea si definiția caracteristicilor populaţiei. Dintre 
toate caracteristicile pe care le-am amintit la început că le înre- 
gistrează recensământul general al populaţie, aici ne interesează 
numai acela care, în modul cel mai potrivit, descriu populaţia, 
mai precis, care delimitează mai net diferenţele etnice. Multe 
din ele au fost studiate în congresele care au avut loc asupra po- 
pulatiei, altele în schimb au fost relevate și aplicate chiar numai 
în ultimii ani sau chiar în cursul anilor precedenţi. Cele mai im- 
portante sunt considerate următoarele: 

1. Caracterul intelectual, obiceiurile și 
morala; 

2. Caracterele fizice; 

3. Limba; 

4. Neamul; S 

5. Originea etnică şi 

6. Religia. 

1. Cultura intelectuală, obiceiurile şi mo- 
rala, care au fost încercate să fie înregistrate la unele recen- 
săminte, acum nu se mai au în vedere. Au fost părăsite din 
cauza că împrumuturile, dela un popor la altul sunt foarte frec- 
vente, iar identificarea calităților proprii unui neam e atât de 
dificilă, încât nu poate fi făcută decât de specialiști consacraţi, 
pe temeiul unor cercetări speciale. 

2. Determinarea caracterelor fizice, care sunt 
ereditare și deci foarte potrivite pentru stabilirea specificului 
unei populații, din cauza amestecului între rase și între nea- 
muri, încă ridică piedici de neînvins. Intâiu fiindcă persoane cu 
aceeași compoziție rasială sau aceeași grupă de sânge găsim în 
corpul fiecărui neam, numai procentul cu care participă la com- 
punerea neamului variază, si în al doilea rând, deoarece măsura- 
rea caracterelor și stabilirea rasei unei persoane, necesită specia- 
lişti instrumentari și timp îndelungat. 

3. Limba oferă un caracter destul de persistent și e ușor 

de determinat. O înregistrează recensămintele din toate Statele, 
Dă rezultate bune, dacă recensorii sunt obiectivi. 

La înregistrare se tine seamă de limba maternă, sau de limba 
vorbită. 

Sub limbă maternă se înțelege, după definiția dela recensă- 
mintele noastre, aceea pe care locuitorul a invatat-o dela părinţi 
şi pe care o vorbeşte de preferinţă. (Pentru copii se notează l'mba 
părinților, iar dacă părinții vorbesc limbi deosebite, se trece 
limba vorbită în familie). Cu această definiție limba maternă a 
servit ca un criteriu indirect de identificare a apartanentei etnice 
a populaţiei în cele mai multe State Europene sau din Lumea 
Nouă, cu excepţia U. R. S. S. la recensământul 1920. Ungaria, în 
primele ei cinci recensăminte s'a folosit tot de limba maternă, 
dar altfel definită. Recensorii au notat limba pe care fiecare și-a 
declarat-o, ceea ce are însă o altă semnificaţie decât cea cunoscută 
sub definiţia clasică. Şi-au lăsat deci si aici portita prin care să 
introducă, pe toți care datorită împrejurărilor au vorbit sau au 
început să vorbească limba maghiară, în coloanele statistice no- 
tate, în cap cu „limba maternă maghiară“. („Mindenki oly 
nyelviinek irand be a minének valya mâgât“ 1). 

Relevăm că până la 1930 limba maternă a fost unicul crite- 
riu de determinate a apartenenţei etnice a populaţiei; în cele mai 
multe State cu excepţia acelora unde s'au putut face şi alte deo- 
sebiri, fie în raport cu culoarea, înregistrându-i ca Albi, Negrii, 
Mongoli, Malaezi etc., fie în raport cu tara de origne, împăr- 
tindu-i în Aborigeni, Europeni etc. 

Observându-se că limba maternă nu se suprapune întotdeauna 
cu cea vorbită de preferință în familie, la recensământul nostru 
din acest an, au fost scindate în două. Limba maternă se va 
nota în raport numai cu limba învățată dela părinţi, iar cea vor- 
bită e aceea pe care persoana o vorbeşte cu mai multă plăcere și 
mai ușor. In consecință, fiind două fapte care nu sunt întotdeauna 
identice, ele se vor nota în două coloane deosebite. Inovația acea- 


1) Az 1881 év elején végrehajtott népszámlálás eredményei. I. Kötet, 
Budapest, 1882, XXIII, old. 

sta e desigur un pas înainte și utilă în dorința de a identifica cât 
mai precis apartenența etnică a populaţiei noastre, 

4 Neamul e o noţiune care definește apartenenţa etnică 
în mod subiectiv. Este o caracteristică recent introdusă în for- 
mularele de recensământ. E apoi românească la recensământul 
nostru din 1930 a fost introdusă prima dată. (Sub „naţionali- 
tatea etnică“ a cărei definiţie însă e deosebită decât a neamului, 
a fost aplicată de Cehoslovacia în 1921). Definiţia dată de co- 
misia recensământului nostru a fost următoarea: neamul unei 
persoane este acela de care ea se simte legată prin tradiţie și sen- 
timente. S'a recurs la această noţiune, cu convingerea, că ea 
bazându-se pe tradiția si sentimentele pe care cineva le-a trăit le 
nutrește si de prezent si declarându-le pe acestea la recensământ 
se simte solidar si cu ceilalți membri ai aceluiași neam și mai 
ales e hotărît, pe lângă orice sacrificiu, să le transmită si ur- 
mașilor săi. 

Prin această metodă de a înregistra neamul și-a câştigat în 
importanță și a devenit superioară în identificarea apartenenţei 
etnice, portului, obiceiurilor, caracterelor bio-antropologice si 
limbii. 

Ungurii la recensământul lor din acest an ne-au imitat şi în 
această privință. Notează si ei pe lângă limba maternă, neamul. 
Definiţia pe care i-au dat-o e următoarea: „se va menţiona cu 
evitarea oricărei injoctiuni si fără privire de limbă maternă, 
naționalitatea al cărei membru se simte și se mărturiseşte cel re- 
censat“. Cuvântul „tradiție““ l-au scos, pe semne voesc să înco- 
loneze și cetățeni care nu sunt legați de neamul unguresc prin 
tradiție, ci se simt ca atare sau trebue să se simtă mai ales în 
momentul recensământului, 

5. Originea etnică, Noţiunea aceasta cu toate că pare 
a fi subiectivă, prin definiție, prin mecanismul determinării ei, 
însă are o semnificaţie biologică. In instrucțiunile dela recen- 
sământul nostru din acest an, în care neamul e înlocuit cu ori- 
ginea etnică, se cere ca declarația aceasta din urmă „să izvo- 
rească din conștiința persoanei și din tradiţiile familiare și is- 

torice de care se simte legat“. Ea supune persoana recensată la 
o scurtare minuțioasă a conștiinței naționale și la o analiză 
amănunțită a tradiţiilor în care a fost crescută si pe care le-au 
istorisit părinţii si ceilalți ascedenti. 

Mai mult, prin înregistrarea originei etnice si a tatălui și a ma- 
mei, asa cum prevede lista de familie, persoana în cauză nu nu- 
mai că se leagă automat de neamul părinţilor, atunci când acea- 
sta e comun pentru amândoi aceștia din urmă, dar în cazul că ei 
sunt de neam diferit, merge cu analiza mai profund, ca să vadă 
din care parte are mai mult sânge de același fel, a păstrat mai 
multe tradiţii și de care se simte mai legat, prin conştiinţa pe 
care o are. 

Am convingerea că metoda aceasta e cu mult superioară în 
identificarea apartenenţei etnice celei amintite până aici. lată 
dece: când ambii părinți au același neam, împiedică subiectivis- 
mul, atât al recensorului, când acesta nu ar urma cu stricteţe 
dispoziţiile normelor recensământului, cât și al declarantului, 
când acesta nu ar acorda operei importanța cuvenită, lar în ca- 
zurile când părinții nu sunt de același neam, persoana recensată 
fiind nevoită să reflecteze de trei ori asupra aceleiași caracte- 
ristici, singură fără vreo intervenţie străină, își va analiza mi- 
nutios conștiința. Ea mai are apoi și altă importanţă: arată in- 
tensitatea amestecului, pe care îl suferă, din punct de vedere 
etnic, populația recensată. 

6. Religia încă e un criteriu important în identificarea 
etnică. Fiind o stare obiectiv legală, pentru unele neamuri, chiar 
o caracteristică absolută, iar pentru altele în asociere cu unul 
sau mai multe din caracterele descrise, ea e de o valoare incon- 
testabilă, La recensământul nostru actual, pentru a se putea ur- 
mări frecvenţa trecerilor dela o religie la alta, se va arăta și re- 
ligia pe care o persoană a avut-o înainte de a trece la cea de 
astăzi. 

Din cele relevate până aici, reiese că executarea unui recen- 
sământ necesită aplicarea celor mai variate metode. Așa sunt: 
metoda care pregătește și asigură sinceritatea populaţiei în ve- 
derea recensământului; metoda după care se stabilesc criteriile 

care descriu fidel populaţia; metoda care defineşte logic notiu- 
nile de care ne servim în investigaţii; metoda care ne desvălue 
cea mai bună tehnică pentru a obţine observatiuni conforme cu 
realitatea și altele. Metodele care şi-au găsit cea mai largă apli- 
care la recensămintele noastre şi în special la cel actual, sunt cele 
care tind să stabilească cât mai precis apartenența etnică a fie- 
cărei persoane recensate si care „ob ovo“ exclud posibilităţile de 
intervenţii ale subiectivismului recensorilor. Cu acest scop, la 
recensământul actual se vor nota: limba maternă, limba vor- 
bită, originea etnică a declarantului si a părinţilor lui şi religia. 
In plus comisia recensământului actual, bazată pe metoda ro- 
mânească, va continua şi de data aceasta, pentru a asigura rea- 
litatea rezultatului, să numească, în sectoarele cu majorităţi 
etn'ce minoritare, numai recensori conafionali. 


Transilvania, an. LXXII (1941), nr. 1 

PE MARGINEA RECENSĂMÂNTULUI 1941 


de N. GEORGESCU-ROEGEN 


Hotărîrea guvernului de a trece la o numărătoare generală a 

populaţiei, cu toată vitregia circumstanțelor actuale, va în- 
„semna desigur o crestătură adâncă pe răbojul istoriei noastre 
administrative. In spatele acestei hotariri trebue să vedem bi- 
ruinta unui nou punct de vedere asupra mijloacelor, si deci și a 
metodelor de guvernare. 

Lipsa informaţiei numerice, mai ales în perioada imediat ur- 
mătoare întregirii neamului, n'a fost nici consecința unei imposi- 
bilitati organice a colectivitatij românești de a se supune unsi 
cercetări numerice — așa cum pe nedrept s'a afirmat de repetate 
ori — și nici aceea a unui aparat administrativ necorespunzător. 

Sărăcia statisticei noastre corespunde de fapt credinței foarte 
răspândită printre foștii noștri dregători, după care „talentul“* 
şi „nu știu eu?“ puteau înlocui documentarea. Alteori, interesul 
unor cercuri de a nu exista o oglindă a stărilor de lucruri dela 
noi stergea de pe lista preocupărilor de guvernământ organi- 
zarea statisticei. Când problemele au năvălit peste noi cerând 
totuși o soluționare, aceasta a fost formulată după ample dis- 
cutii — uneori savante. alte ori necinstite — aceeaşi atmosferă 
insotind mai departe aplicarea legii în fapt. Chiar dacă solutio- 
narea fusese bine nimerită, nepotrivirea cu realitatea îi anula 
treptat orice putere. | 

Dacă a existat cu toate acestea, mai ales în ultimii ani, un real 
progres în domeniul statisticei, acesta este datorit în întregime 
unui grup de „pasionaţi“ ai cifrelor, care au înțeles să facă sta- 
tistică fără ajutorul Statului si, uneori, în contra vointii acestuia. 
Și-au dus sarcina luptând cu legi care năruiau ceea ce ei clădi- 
seră mai înainte, cu credite insuficiente, cu lipsă de personal şi 


61 


www.dacoromanica.ro 


mai ales, cu o generală indiferență a autorităţii. Lumea neofi- 
cială a privit această problemă fie ca o chestiune amuzantă, fie 
ca pe un subiect de ziar pentru momentul de calomnie politică. 

lar dacă uneori am avut timp si pentru a discuta rezultatele, 
de pildă, ale recensământului din 1930, am făcut-o pentru a le 
discredita, uitând chiar atunci când eram de cea mai bună cre- 
dinta, că acestea constituiau cel mai elocvent argument al drep- 
turilor noastre etnice. Să nu ne plângem deci că uneori aceste 
cifre reprezentând tot atâtea suflete de Români, au fost în lumea 
internațională așa de neglijate, după ce noi înșine ne-am pe- 
trecut timpul ca să le desbrăcăm de orice semnificație. 

Noul recensământ va completa pe cel vechi si va ajuta la 1a. 
murirea unor probleme structurale de actualitate. Să pătrundem 
cu toată seriozitatea hotărîrea pentru efectuarea lui, care în- 
seamnă mai mult decât aceea de a executa un recensământ la 
fiecare zece ani. 

Pe acest drum, zelul nostru nu trebue să sufoce, lărgindu-i ca- 
drul si sporindu-i sarcinile, efectuarea acestei vaste operaţiuni 
de numărătoare. 

Recuperarea timpului pierdut şi completarea lipsurilor statis- 
ticei noastre nu se pot realiza prin recensământ, care rămâne 
exclusiv un mijloc de investigații generale şi de suprafaţă. 

Problemele speciale, privind fie chestiuni delicate, fie sectoare 
restrânse, nu își găsesc locul întrun recensământ general, ci 
într'o anchetă specială sau într'o înregistrare continuă. 

A amplifica problemele la care trebue să răspundă un recen- 
sământ general al populaţiei înseamnă a înfrânge legi elemen- 
tare de sarcină și rezistenţă. Și tocmai pentru că dorim cu toţii 
ca această nouă atitudine fata de mijloacele de guvernământ să 
nu fie doară o trecătoare încercare, este necesar de data aceasta, 
ca recensământul să fie apărat de o astfel de deformare. 

Numai astfel, cei care l-au hotărît isi vor putea menţine nă- 
dejdea într'un instrument nou de organizare şi legiferare şi vor 
putea continua pe calea începută. i 


Excelsior, an. VI (1941), nr, 14 

OPORTUNITATEA RECENSĂMÂNTULUI 


de Dr. PETRE VLAD 


Intr'o convorbire pe care am avut-o mai deunăzi cu un lumi- 
nat om din tara noastră, mi s'a pus întrebarea de ce rencesă- 
mântul se face tocmai acum. Am fost la început surprins de 
această întrebare, deoarece mi se părea asa de natural ca ne- 
cesitatea recensământului în împrejurările de astăzi să fie inte- 
leasă de orice patriot. 

După ce am mai chibzuit motivele care l-au putut îndemna 
pe interlocutorul meu să-mi pună această întrebare, mi-am dat 
seama că motivele pe care noi, cei dela Institut, le vedem atât 
de grabnice, nu au pătruns încă în toate constiintele. 

De aceea m'am simţit dator să cer ospitalitatea ziarului „Uni- 
versul“, spre a arăta cauzele care ne-au făcut pe noi, cei dela In- 
stitutul Central de Statistică,să insistăm pe lângă guvern ca re- 
censământul general să se facă fără întârziere. 

Mă voiu feri dela început să invoc prevederi legale, care pres- 
criau efectuarea unui recensământ în 1040, — stim cu toții ce 
valorează aceste prevederi. 

Voiu invoca însă tehnica internațională, în care a ajuns la 
putere de dogmă recensarea populaţiei și a bunurilor din zece 
în zece ani. Desigur, neefectuarea recensământului în 1940 a 
fost o mare greșală. Guvernul, care nu a executat acest recen- 
sământ la scadenta fatală, va trebui să poarte răspunderea fata 
de istorie. Intreb pe orice Român de bună credinţă dacă este sau 
nu o imensă pagubă naţională necunoasterea datelor din pro» 
vinciile azi sub ocupaţie străină. Nu numai datele care privesc 
numărul locuitorilor din acele provincii, dar în special datele 
care privesc numărul Românilor stabili acolo. Oricine își va da 
seama că acele provincii, în decursul celor 20 de ani, au făcut 

progrese însemnate în toate domeniile. Amintesc doar creşterea 
procentuală a Românilor, scăderea numărului analfabetilor, 
înmulțirea clădirilor, îmbunătățirile sanitare, schimbarea fe- 
lului de cultură agricolă și a altor multe, pentru a ilustra im- 
portanta documentelor de care avem nevoe. 

Dar recensământul din 1940 nu s'a făcut. Nu este momentul 
de a căuta responsabilităţi, și nici nu vrem să ne plângem de 
greșelile trecutului. Noi suntem datori să mergem înainte: o 
oprire echivalează cu o sinucidere. 

Trăim în plin răsboiu, trăim vremuri de cumplită prefacere so- 
cială. Toată lumea e de acord că datoria guvernului este să se 
pregătească pentru ziua de mâine, să se pregătească pentru orice 
eventualitate. O pregătire însă de ordin constructiv nu se poate 
face, mai cu seamă acum, în vremurile de economie dirijată, 
decât pe bază documentară. Este atât de elementar acest lucru, 
incât chiar în domeniul vieții particulare nimănui nu i-ar da 
în gând să pornească o activitate, înainte de a cunoaște elemen- 
tele de bază, pe care ar putea lucra. Cu atât mai mult aceasta 
este valabil pentru guvern și în special în zilele de azi, când 
guvernarea nu mai este aceea ce era odinioară — o artă, — ci 
o ştiinţă. 

Economia dirijată, în care au intrat toate Statele prin forța 
împrejurărilor, presupune o cunoaștere adâncă a tuturor proble- 
melor care urmează a fi dirijate. Cum ai să dirijezi agricultura, 
când nu știi ce terenuri ai? Cum să dirijezi industria, când nu 
ştii ce industrii ai, când nu știi de ce braţe dispui? Cum ai să 
românizezi comerţul, când nu ştii care sunt comercianții evrei 
și care sunt posibilitățile românești. Orice măsură, luată orbește 
în această materie, duce la o inevitabilă catastrofă economică. 

Vremurile însă pretind să se ia măsuri, și măsuri trebue luate; 
împrejurările o cer in mod imperios. lată dilema: ori cunoaste- 
rea problemelor, ori ruina economică. 

Cunoașterea situaţiei unui Stat, care prezintă o complexitate 
atât de imensă, cum este aceea a Statului modern, cere o me- 
todă, pe care nu noi trebue s'o inventăm, pentrucă este cunoscută 

şi aplicată în toate Statele civilizate: aceasta este metoda recen- 
sământului general. 

Nicio altă cale nu stă la dispoziția guvernului pentru a prinde 
în structura ei economică o ţară, decât aceea de a intra din casă 
în casă, de a sta de vorbă cu fiecare locuitor si de a-i cere să-i 
arate el, pe formulare bine studiate, tot ceea ce poate interesa gu- 
“vernarea ţării. i 

Ca să poată face acest lucru, recensământul trebueste organi- 
zat din timp, cu prevedere si cu tehnică ireproşabilă, pentru ca 
datele nu numai să poată fi colectate, dar să poată fi şi pre- 
lucrate. Guvernul nu are nevoe de teancuri de hârtie, guvernului 
îi trebuie prezentate realități în cifre. 

Dacă vrea, de exemplu, să se ocupe de amplificarea culturii de 
bumbac — cultură luată la întâmplare — va trebui să ştie unde 
are terenurile potrivite pentru cultura bumbacului, de ce supra- 
fete dispune, de ce brațe de muncă, pe ce posibilităţi de prelu- 
rare poate conta, ca dela cultura de bumbac să ajungă la firul 
din răsboiul țărăncii. Exemple s'ar putea da cu miile. 

Am vorbit intenționat numai de problema economică și am lă- 
sat la urmă capitolul care, în ochii mei, este cel mai important: 
acel al populaţiei. 

Dacă medicul își apleacă urechea la pieptul bolnavului ca să 
asculte bătăile inimii, pentru a putea face diagnosticul boalei, 
oare nu suntem datori să ne aplecăm urechea şi să ne atintim 
privirea si asupra imensitatii, care este poporul român? Nu 
suntem datori, din când în când cel puţin, să vedem dacă nu 
suferă de vreo boală acest popor în totalitatea lui, -- nu din 
«curiozitate ştiinţifică, ci din dorinţa de a îndrepta ceva, atunci 
când S'ar arăta vreun simptom de bolă? Și poporul, în masa 
lui, poate suferi de grele boli. Un exemplu: familia ţăranului 
«are pleacă la oraș, se aşează în mahala, unde oamenii duc o 
vieata semi-urbană. In conditiunile mahalalei, locuitorul dela 
tara învaţă repede anumite deprinderi orăşeneşti, precum de 
pildă: ţăranca de eri află repede cum să evite maternitatea. 
Aci copiii sunt o povară, nu mai sunt un ajutor cum era la tara. 

Dacă acest proces de înmulţire al orașelor prin surplusul venit 
dela sate se face pe o scară întinsă și dacă guvernul nu se îngri- 
jeşte din timp ca această masă de vieatä românească să nu fie 
pierdută în mediul nesănătos al suburbiei, rănile care se fac în 
trupul naţiunii românești, vor putea deveni atât de grave încât 
ar putea ajunge fatale. 

Guvernele de până azi au avut norocul să nu trebuiască să se 
prea ocupe de problema populaţiei române. Populaţia creștea, 
excedentul natural era mulțumitor, satele livrau anual atâtea si 
atâtea sute de mii de vieţi tinere, menite să astupe golurile ră- 
mase de pe urma decedării celor în vârstă. Ori, unele provincii 
au încetat de mult de a mai servi drept pepinieră orașelor mari, 
Buletinul demografic ne arată că în ultimii ani nașterile s'au 
redus, pe întreaga tara (si mai ales în unele provincii), într'o 
proporţie într'adevăr îngrijorătoare. 

Va putea lăsa guvernul și mai departe în voia soartei desvol- 
tarea poporului român? Credem că nu. 

Dar $i pe acest tărâm, înainte de a lua măsuri, va trebui să cu- 
noaștem realitățile. Ori, o documentare serioasă nici în acest 
domeniu nu se poate înfăptui pe altă cale decât pe baza recen- 
sământului. 

E o datorie elementară fata de însăși națiunea noastră, să-i 
facem bilanțul. După cum nu se poate imagina o întreprindere 
mare, care să nu-și facă anual un inventar al bunurilor și per- 
soanelor, nici Statul — care este o întreprindere imensă — nu 
poate bine funcționa, fără ca cel puţin odată la zece ani să-și 
facă un inventar. 

Nu aș dori să mai stărui asupra necesității recensământului, 
şi rândurile de mai sus au fost socotite să servească numai de 
imbold pentru acei oameni de treabă, care doresc să-și frământe 
creerul cu nenumăratele probleme, a căror soluționare se așteaptă 
dela recensământ. 


Universul, an. LVIII (1941), nr. 31 

STRUCTURA SOCIALĂ A ROMÂNIEI 


Contribuţia Recensământului din 1941 la lămurirea problemei 
de ANTON GOLOPENTIA 


Existenţa unui popor este asigurată numai prin organizarea 
politică. Singure popoarele cu un Stat al lor au putinţa de a da 
curs liber puterii lor de creaţie și de a-și cuceri un trai luminat 
şi înlesnit, adică de a dăinui deplin. 

Buna funcționare a modului de organizare a vieţii colective, 
care este Statul, este însă și ea condiționată de atașamentul și de 
participarea activă a tuturor celor ce-l alcătuesc. Statele bân- 
tuite de desbinări de orice fel: etnice, religioase, politice, so- 
ciale au toate o existență precară, ce le împiedică să-și împli- 
nească misiunea. Nevoiti să lupte neîncetat cu forte centrifu- 
gale, cei ce le guvernează sunt împiedicaţi să-și dea măsura| 
puterii lor. 

Cea mai cunoscută dintre aceste desbinări o constituesc fră- 
mântările sociale. Opoziția dintre clasele și păturile ce se sim- 
teau vitregite si cele socotite avantajate, așa zisa problemă so- 
cială, reprezintă una din caracteristicele cele mai însemnate ale 
veacului trecut și încă și a epocii noastre. 

Statele care au ştiut să înlăture, printr'o politică socială îm- 
păciuitoare, această problemă, au câștigat un avantaj net fata 
de Statele care mai sunt paralizate de ea. 

Premisa tuturor acțiunilor de împăciuire socială, de inte- 
grare în Stat a claselor, păturilor, grupurilor cu interese diver- 
gente, a fost cunoașterea limpede a situaţiei membrilor fiecă- 
ruia dintre ele. Pornind dela această cunoaștere, au fost luate 
măsurile de nivelare socială, de punere la contribuţie a claselor, 
păturilor și grupurilor întărite pentru îmbunătăţirea stării ce- 

lor care se socoteau desmostenite. Astfel s'a ajuns, pe deoparte, 
la trezirea sentimentului de răspundere pentru bunul mers al 
întregului popor și al Statului său, în membrii claselor, pături. 
lor, grupurilor înstărite; iar pe de alta, în sânul celorlalte pă- 
turi, la sentimentul că sunt o parte importantă si luată în seamă 
a poporului, membri, nu mai putin pretuiti ai Statului decât 
cei socotiți până atunci beneficiarii săi exclusivi. 

Se spune adeseori că România este o tara fericită, care n'a 
avut de luptat cu dificultățile problemei sociale. 

Neavând industrie, n'am cunoscut până la 1916, e drept, pro- 
blema socială sub aspectul ei obișnuit în Occidentul și Centrul 
Europei, de problemă muncitorească. 

Cei ce gândesc așa uită, însă, că toate deceniile dinainte de 
1ăsboiul trecut, au fost pline de greutățile ridicate de problema 
ţărănească. 

Dificultățile ridicate în fata conducerii Statului românesc de 
starea țărănimii n'au dispărut nici după reforma agrară dela 
sfârşitul răsboiului. Faptul că populaţia rurală a sporit în ul- 
timele decenii, îndeosebi pe teritoriul actual al României, cu 
peste 25%, fără ca suprafața agricolă să mai fi putut fi extinsă 
și fără ca să fi exitat debuseele necesare pentru adoptarea unui 
sistem de agricultură intensiv, îngreuiază considerabil acţiunea 
oricărui guvern al României. Desvoltarea urbană și industrială, 
atât de vertiginoasă în ultimii ani, profilează pe orizont pro- 
blemele noi. Incepem să avem și noi muncitori care nu şi-au 
găsit încă loc de traiu omenesc în orașele în care au fost nevoiți 
să plece din satele care nu-i mai încăpeau. 

Piedica cea mai de seamă ce stă încă în fata acțiunilor de ate- 
nuare a tensiunilor creiate de starea unei parti însemnate a tara- 
nimii și a celor de curând absorbiți de orașe, este lipsa unei cu- 
noasteri exactea volumului, a stării, a nevoilor și a localizării 
celor ce intră în aceste categorii. | 

Nu s'a putut duce o politică socială eficace în România pentru 
că nu se cunoaștea în deajuns structura socială a populaţiei. 

Știm că din populaţia țării, 72% își trăgea în 1930 venitul 
principal din agricultură, 9% din industrii, 5% din posturi la 

institutiuni publice, iar 4% din comerţ si credit. Cunoastem la 
fel, situaţia în profesie, la 1930, a celor ce intrau în aceste ca- 
tegorii. S'a stabilit astfel că 6% din cei activi în agricultură 
erau în situația de muncitori cu ziua fără pământ; că, din cei 
activi în exploatarea subsolului și industriei marea majoritate 
o constituiau muncitorii; că numărul muncitorilor din exploa- 
tarea subsolului și industrie totaliza la aceeași dată 1.100.000, 
cei mai multi săteni emigrați temporar în orașe și centre in- 
dustriale, unde locuesc și se hrănesc în condiții mai mult decât 
mizere. Repartiția acestor categorii în diferite regiuni ale ţării 
este cunoscută. La fel, se știe că, în categoriile neagricole, cu 
excepţia celei a funcţionarilor publici, Românii dețin procente 
cu mult mai prejos de importanţa lor în populaţia țării. 

Dar nu ştim despre structura populației agricole nimic altceva 
decât că 75% din exploatările agricole dispuneau în 1930 de 
maj putin de 5 ha, că 50% n'aveau nici 3 ha, cât este necesar 
pentru traiul unei familii cu 4 membri. Indicaţii sumare arată 
că gospodăriile pitice sunt mai frecvente în regiunile din jurul 
Carpaţilor și în Transilvania. Dar nu putem circumscrie regiu- 
nile cele mai nevoiase, nici regiunile capabile să mai absoarbă 
populaţie. Puținele cunoștințe în această privinţă provin din 
anchete foarte sumare. De vreme ce Bucureștii sunt napaditi 
mai ales de Gorjeni, de Vâlceni şi de Argeşeni, socotim că aceste 
judeţe sunt mai suprapopulate. Căutarea de braţe de lucru în 
lalomita si Constanta dimpotrivă este indiciul pentru existența 
unei posibilități de plasare a unor prisoase de locuitori agricoli. 

Aceste ştiinţe puţine, sunt, aproape toate, roadele Recensă- 
mântului general al populației din 1930 şi a câtorva cercetări, 
întreprinse de sociologi si igienisti. 

Publicate târziu, de abea când au fost acordate fondurile ne- 
cesare pentru prelucrarea și tipărirea lor, rezultatele Recensă- 
mântului din 1930, cu privire la structura profesională, au de- 
venit disponibile numai anul trecut. Cercetările particulare în 
acest domeniu au început și ele abea în anii din urmă, când 
aspectul nou al problemei țărănești și înfățișarea luată în Ro- 
mânia de problema muncitorească si a populației urbane au 
început să devie percepute. 

Recensământul general al României din 1941, atacă în plin 
lămurirea structurii sociale a României. Deosebit de recensă- 
mântul profesional executat în 1930, se întreprinde de data 
aceasta, pentru întâia dată în România, un recensământ agricol 
amănunțit, menit a nu rămâne în cartoane ca acel din 1930, 
întreprins de Ministerul Agriculturii și Domeniilor. Categoria 
refugiaților, evacuatilor si daunatilor, prin detasarile de teri- 
toriu, va fi circumscrisă printr'un recensământ special. 

Recensământul profesional va aduce la zi datele recensămân- 
tului similar din 1930 și îngădue precizarea prefacerilor deter- 
minate prin creșterea considerabilă a orașelor și extensiunea pri- 
mită in ultimii ani de aparatul industrial al țării. Cu ajutorul 
lui va fi lămurită în deosebi structura socială a populatei ur- 
bane. 

Recensământul agricol va îngădui în sfârșit cunoașterea pe 
judeţe, plăși şi comune a stării populației rurale. Vom afla prin 
el care e numărul și localizarea exploatărilor agricole viabile, 
ce constituesc masa de operaţie a planului nostru de intensifi- 
care a agriculturii. Și vom afla, la fel, numărul si așezarea gos- 
podăriilor parcelare şi pitice, în care vegetează, abea ținându-și 
zilele, numai pentrucă nu li se deschid alte posibilităţi de traiu, 
multi din locuitorii ţării. O acţiune de plivire, care să reducă 
numărul acestor gospodării prin colonizări, plasări în orașe. 
meserii, industrie, transformând restul în exploatări viabile, nu 
poate porni decât dela constatările acestui recensământ. ` 

„Recensământul refugiaților, evacuatilor și daunatilor va în- 
gădui acțiunea, atât de necesară, a curmării suferințelor prici- 
nuite unei bune parti a poporului românesc în urma constrânge- 
rii Statului nostru să-și reducă teritoriul și a unei noi înca- 
drări în efortul de refacere al României, a tuturor celor ce ay 
trebuit să părăsească teritoriile detașate. 

Prin asigurarea mijloacelor, necesare pentru buna executare 
a Recensământului general al României și prelucrarea grabnică 
a rezultatelor lui, conducerea Statului nostru isi asigură infor- 
mafia indispensabilă pentru o politică socială eficientă, piesă 
de căpetenie în politica de refacere începută. 


Excelsior, an. VI (1941), nr. 16 

UN TABLOU AL ROMÂNIEI INTREGI 


de H. H. STAHL 


Cercetătorul obișnuit cu metodele de anchetă monografice, 
are despre realităţile sociale o viziune oarecum deosebită de 
cea a profesioniştilor altor metode. 

Pentru el ,,vieata socială“ nu e un termen abstract de înaltă 
filosofie socială, şi nici o schemă teoretică seacă, ci o făptură 
vie, de o proteică diversitate, în care valorile cazurilor indivi- 
duale stau pe plan de întâietate. 

Căutarea contactului direct cu faptul concret este obiectul 
patimei sale ştiinţifice și bucuria lui stă tocmai în dovedirea 
esentialei nerepetabilitati, nici în timp, nici în spațiu, a acestor 
fapte concrete. 

Totuşi, adunarea pulberei de fapte diverse, care constitue, 
în fond, întreaga dramă a omenirii, poate deveni o povară. Pri- 
mejdia de a se îneca în fapte, pândește pe cercetătorul care nu 
poate să se ridice dincolo de ele, până la suprinderea perma- 
nențelor, a tendințelor și proceselor sociale, ale tipurilor struc- 
turale, care domină și par a pune ordine adâncă în haosul apa- 
rent al faptelor. 

Statistica, în acest moment, îi poate veni în ajutor, ca una 
din cele mai folositoare dintre metodele posibile. In vremea de 
astăzi, este un fapt de netăgăduit: o clară viziune a lucrurilor, 
nu se poate fără de această statistică, menită tocmai să sur- 
prindă regularitatile care domină masele de fapte neomogene. 

Numai că, statistica poate risca, dacă nu e bine concepută şi 
mai ales bine întrebuințată, să excedeze jusificarea ei teoretică, 
să făgăduiască adică mai mult decât poate să realizeze şi să as- 
cundă realitatea socială mai mult decât s'o descopere. 

E deajuns, pentru aceasta, să se uite sau să se piardă din 
vedere, adevârul că numărarea maselor de fapte nu e o numă- 
rare a însăși faptelor, în toată inexplicabila lor complexitate, 
ci doar numărarea anumitor trăsături socotite esențiale si care: 
sunt comune unui oarecare număr de fenomene. 

Dincolo de aceste trăsături și caractere comune, vieata socială 
rămâne totuși realitatea cea vie, cea confuză, proteică si veşnic 
alta, plină de cazuri individuale si de făpturi reale irepetabile. 
Trebue deci o prealabilă cunoaștere critică a metodologiei sta- 
tistice și mai ales o puternică impregnare de material empiric, 
cu alte cuvinte o experiență monografică serioasă, pentru ca 
toate coloanele multiple ale stastiticei să nu fie o sursă siste- 
matică de eroare, pentru interpretatorul neatent, sau un vast 
cimitir, bine organizat și administrat, de cifre fosilizate, pentru 
majoritatea cetitorilor. 

De aceea, într'un bun recensământ, este neapărat nevoie ca, 
alături de coloanele cifrelor să se dea și alte lămuriri, de natură 
monografică, descriptivă a cazurilor individuale celor mai de 
seamă. Asa numitul Dicţionar Statistic al Localităţilor, nu are 
altă menire. 

Avem o bună tradiție în acest domeniu. Dela cele dintâi ca- 
tagrafii dela începutul veacului trecut, apar notițe, cele mai 
multe naive, desigur, dar pline de pitoresc, cu privire la diver- 
sele sate recensate. N. Sutu, în notițele sale statistice asupra. 
Moldovei, depășește cu mult această treaptă: coloanele lui de 
cifre sunt însoțite de analize sociologice, de un nepretuit folos. 
Iara Martian si Ion Ionescu dela Brad, cel putin, pot fi soco- 
titi deopotrivă ca fondatori ai adevăratei noastre statistice si 
premergători' ai cercetărilor monografice, așa după cum dove- 
desc admirabilele lor lucrări. 

Tradiţia bună s'a păstrat și după ei. Colescu însoțește Re- 
censământul din 1912 cu scurte monografii sătești, publicate 
în paralel cu cifrele, ceea ce transformă cetirea ,,Dictionaru- 
lui“ său statistic într'o adevărată bucurie spirituală. 

Și Recensământul din 1930 strânsese material pentru un ase- 
menea „Dicţionar al Localitatilor“, dar din păcate Institutul 

Central de Statistică nu a găsit înţelegerea și sprijinul necesar 
pentru a se ajunge la tipărirea lui. 

Recensământul din 1941 şi-a pus din nou problema, de data 
aceasta, în plin și, în ciuda împrejurărilor excepționale, va 
căuta să o rezolve. Dicţionarul Localitatilor va vedea de data 
acesta lumina tiparului. La temelia lui vom avea cu mult mai 
mult decât ne-au putut da înaintaşii, căci datele ce se vor 
strânge nu vor izvori dintr'o sporadică adunare de informaţii 
întâmplătoare, ci dintr'un sistematic Recensământ al Localitd- 
filor, prin care, sat de sat, vor fi culese datele necesare. 

Mai întâiu, prin el, se va putea lămuri un lucru de temeiu, 
care, oricât ar părea de curios, nu se cunoaşte încă: vom pu- 
tea sti numărul exact al unităților noastre sătești şi istoria lor 
mai veche și mai recentă. Mai ales cea recentă! 

România din ultima vreme a suferit din pricina unei uimi- 
toare crize: continua transformare a unităţilor sale adminis- 
trative. 

Un județ care, veacuri întregi, rămăsese statornic același, 
odată intrat în epoca modernă, începe a-și transforma struc- 
tura administrativă, periodic. Numărul plășilor, la intervale 
de câţiva ani, urcă sau scade vertiginos; reședințele se mută; 
satele se contopesc, se alipesc, se deslipesc, formează comune, 
redevin cătune, isi schimbă numele și încep jocul dela capăt, 
de nenumărate ori, ca într'un fel de imens si grotesc cadril ad- 
ministrativ. Zadarnic ar încerca cineva să compare, azi da- 
tele a două recensăminte: unităţile de bază ne mai fiind ace- 
leaşi, cifrele nu pot fi comparate. Instabilitatii administrative, 
statistica trebue să-i opuie, deci, ca remediu inevitabl, institui- 
rea unui adevărat oficiu de stare civilă a satelor, care să inre- 
gistreze nașterea, moartea si tribulatiile diverse ale fiecărei 
unități în parte și apoi să le prezinte sistematic, întrun Dic- 
tionar al Localitatilor. 

Si odată identificate, localitățile trebuesc descrise, în indi- 
vidualitatea lor monografică. Desigur că aceste scurte mono- 
grafii nu se vor putea nici pe departe asemăna cu monogra- 
fiile sociologice propriu zise. Alte metode vor fi folosite, alte 

scopuri urmărite, cu mult mai modeste, decât cele ale lucră- 
rilor de specialitate sociologică. Dar și atât cât se va putea 
strânge prin Recensământul Localitatilor, va fi totuşi un prim 
pas făcut, o uneltă folositoare de lucru, pusă la dispoziția ace- 
lora care vor voi să folosească, într'adevăr, statistica asa cum 
se cuvine, în sensul și în marginile potrivite; alături de co- 
loana de cifre, vor găsi faptul viu, al unităților mari sătești 
şi urbane, care vor da, laolaltă cu monografiile sociologice 
adâncite și cu anchetele problemelor speciale, o imagine mai 
justă despre ceea ce va fi cândva opera viitoare a unui „Ta- 
blou General al României Intregi“ pe care îl dorim să fie tot 
atât de organic alcătuit și mai ales de complet, pe cât îi dorim 
şi României Însăși. 


Excelsior, an. VI (1941), nr. 16 

PUTEREA DE VIEATA A UNUI NEAM 
STA IN SANATATEA ŞI IN MULTUMIREA 
FIILOR LUI 


de Dr. V. VOICULESCU 


In vremile din urmă, părerile despre bogăţie s'au cam schim- 
bat. Averea nu mai este, nici aurul, nici păcura, nici grâul, 
cum afi avut prilejul să vedeţi din nenorocire anul acesta. Ade- 
vărata avere a lumii este omul. 

Țările si Statele se socotesc cu atât mai bogate, cu cât au 
locuitori mai multi. Avutia vie, bogăția numărată si socotită 
în suflete, este bogăţia viitorului. 

In lupta dintre neamuri, vor birui pe pământ cele care vor 
fi mai numeroase şi mai sănătoase. Că pe ban, tot omul îl 
face! De aici grija mare pentru toate Statele care isi cunosc 
interesul, să facă cât mai amănunțit numărătoarea sufletelor 
din care se alcătuește. Adică, să facă ceea ce se cheamă Re- 
censământul general al populaţiei. 

Un Stat și o Țară e, la urma urmei, tot o gospodărie; mare, 
uriașă, dacă vreţi, dar gospodărie. Și cârmuirea trebue să știe 
să-și cunoască avutul; așa cum gospodarul e dator să şi-l cu- 
noască pe al lui. 

Alte neamuri, cum sunt America, Germania, Italia, Anglia 
şi Franța, fac foarte des .aceste numărători de suflete. Este 
un chip de a te vedea ca într'o oglindă, sau de a te cântări ca 
într'un cântar, să vezi cum slabesti sau rest, 

Statul și Tara se aseamănă în privinţa asta cu un trup: 
orice scădere în greutate la un om dovedește o vătămătură 
care roade ascunsă, o boală care mocneste.... Omul vine la doc- 

tor și spune că a dat îndărăt cu câteva kilograme la greutate 
si doctorul găsește numaidecât boala — și leacul. 

Tot așa neamurile care scad ca număr, pe nebăgate de seamă, 
dacă nu se trezesc la timp, se prăpădesc curând. Numai recen- 
sămintele, socotelile, cercetările de cum crește sau scade popo- 
rul, ne poate pune pe urmele unui rău, care nu se vede. Și 
atunci se iau numaidecât măsuri de îndreptare. 

Asa a patit Franţa. De unde acum o sută de ani Frantuzii 
erau mai multi ca Nemţii, adică Franţa avea cam 40 milioane 
oameni şi Nemţii numai vreo 30 şi ceva, în timp de 100 de ani 
încoace, Germania a tot crescut, a tot sporit, iar Franţa a stat 
pe loc, până ce lumea s'a trezit cu go de miloane de Nemti și 
numai cu 40 de milioane de Frantuzi. Adică, neamul franțuzesc 
stătuse pe loc too de ani, n'a crescut, — pe când cel nemtesc 
s'a întreit. S'a cercetat și sau găsit pricinele: nu că mureau 
multi Frantuzi, ci nu se mai nasteau copii. Femeile Francezilor 
nu voiau să mai aibă copii și Statul francez, care a făcut cu 
grije socoteala si numărătoarea, s'a înspăimântat. lată de ce 
a slăbit Franța si a suferit atâta necaz în utimul timp. 

Obiceiul acesta al putinilor copii, a pornit și la noi, prin Ba- 
nat, luat dela familiile şvăbeşti. Dar este rău, si cei care-și dau 
seama de puterea și viitorul unui neam, nu trebue să se lase 
ademeneti de asemenea socoteli dăunătoare, care slăbesc vâna 
de vieata şi mărirea unui neam. 

Noi avem numărătoarea din 1930, dar precum stim s'au schim- 
bat multe în țara Românească de atunci încoace. Mai ales de 
astăvară, când tara a fost micsorata și o parte din fiii ei înstrăi- 
nati. Noi nu stim bine câți Români au rămas: câți cetățeni, 
câte femei, câți copii... Buna rânduială si chiverniseală a ţării 
cere azi acest lucru. Trebue să ştii cât și ce fel de oameni ai 
de chivernisit, ca să ştii câte şcoli, câte biserici, câte spitale, câte 
tribunale trebue să le faci. Câte nevoi ai de împlinit. 

De aceea Statul nostru a luat măsuri pentru începerea acestei 
mari isprăvi, care ne va pune în rândurile ţărilor cuminţi din 
lume şi ne va ajuta să găsim calea de înţelegere cu celelalte po- 
poare ale lumii. Dar mai ales numărătoarea ne va ajuta să ne 
cunoaștem pe noi înşine să ne înnumărăm, să ne cuprindem și 

să vedem dacă nu cumva dăm îndărăt, tânjim si dacă nu e 
vreo pricină de betesug, undeva în noi. 

Poate că nu ne immultim cum trebue, poate că ne iau înainte 
alte neamuri vecine — Bulgarii, Sârbii sau alţii. Sau ne întrec 
și ne bat chair cetăţenii români de altă limbă: Ungurii, Bulga- 
rii, care au intrat în urma răsboiului din 1916—18 ca cetăţeni 
ai Statului nostru. 

Un folos mare, al nostru, al tuturor, un adevărat folos natio- 
nal, cum se zice, cere ca această numărătoare a tuturor oameni- 
lor din cuprinsul hotarelor românești, să se facă şi să se facă 
cum se cade. Statul Român, cârmuirea, a pregătit totul: oameni 
pricepuţi la numărătoare, hârtiile, listele, buletinele. Se fac 
cheltuieli, se ostenesc atâţia. Să ajutaţi cât puteți si dvs., ca 
socotelile să se facă bine, ca numărătoarea să iasă cea adevă- 
rată. 

Nu vă sfiiti de recensământ. El nu va aduce decât folos — 
$i ţării si nouă. 

Să nu vă inchipuiti că această numărătoare se face pentru 
biruri şi dăjdii noi, sau pentru cine ştie ce gloabe și rechizitii. 
Nimeni n'a pătimit de pe urma recensământului de acum zece 
ani. 

Incă odată, numai interesul curat şi patriotic de a ne cunoaște, 
de a ne cerceta, de a vedea cum creștem ca popor și de a ne 
socoti până într'un fir averea cea adevărată — singura avere, 
adică oamenii — numai acest interes a îndemnat pe Cârmuitor 
să pue la cale acest recensământ. 


Albina, an. XLIV (1941), nr. 5-6 

NU CUNOAȘTEM REALITĂȚILE ROMÂNEȘTI 
de G. TĂSLĂOANU 


Constatarea nu este nouă. 

Nu se află domeniu de activitate națională în care să nu se 
simtă povara grea a lipsei de documentare. Monografiile re- 
strânse la anumite probleme izolate, tablourile statistice întoc- 
mite după arătările secretarilor comunali, precum și unele lu- 
crări de specialitate, puţine si incomplete, nu pot înfățișa o 
realitate românească, nici măcar câteva aspecte fragmentare. 
Nu cunoaștem evoluția aşezărilor românești de căpetenie, date 
perfect controlabile asupra producţiei consumatiei în diferite 
compartimente industriale, alimentare, materii prime. Nu avem 
elementele fundamentale pe care se sprijină agricultura, cres- 
terea vitelor, păstoritul, după cum, nu cunoaştem toate izvoarele 
avutiei nationale şi tot echipamentul nostru agricol, industrial 
etc. De aceea ne-au şi copleșit străinii în ultimul veac. Lipsiti 
de aceste evidențe, n'am putut urmări evoluția greşită în atâtea 
și atâtea privinți a economiei românești si n'am prins de veste 
cum terenul ne aluneca de sub picioare în sectoarele cele mai 
vitale ale activităţii noastre. 

lată atâtea păcate vechi pe care le ispășim pe nedrept, pen- 
trucă nu noi suntem vinovaţi de greșelile părinților noştri. lată 
pentru ce n'avem materii prime, pentruce navem alimente, 
pentru ce n'avem carne, piei, oţel. Nam făcut nicio socoteală 
gospodărească, până acum şi n'am pus nicio rânduială în eco- 
nomie; toți aveam convingerea că binele va dăinui cât lumea, 
că izvorul bogățiilor nu va seca niciodată si că trăind în nestire, 
fără prea multă bătae de cap, vom trăi tot atât de bine ca si 
strămoşii noștri. 

Vremurile s'au schimbat însă. 

Si se arată din ce în ce mai aspre. 

Lumea cată o nouă orânduială, iar dacă ştiinţa si tehnica. 
ne-au adus un spor de progres, acest spor trebue să-l folosim și 
în organizarea economiei generale a ţării, pentruca altfel ştiinţa 
şi tehnica altor popoare vor năzui spre bunurile noastre si noi 
vom rămâne săraci lipiti pământului. 

Sa încercat odată să se facă o socoteală a avutiilor publice; 
am avut chiar un minister pentru aceasta. S'a pierdut vremea 
cu adrese, cu dosare, cu cercetări care au costat multe diurne 
şi mai ales multă benzină pentru automobile. 

Cu ce s'a ales ţara? Cine mai știe azi de urma dosarelor în- 
gropate în vreo pivniță oarecare? 

Un lucru de ispravă nu se poate înfăptui prin asemenea me- 
tode si mai ales nu pot să-l facă numai câțiva specialiști. 

Specialiștii au datoria să organizeze sj să indrumeze o lucrare 
generală, cuprinzătoare a tuturor ramurilor de activitate, a tu- 
turor bunurilor, a tuturor gospodăriilor românești peste care 
să treacă ochiul dintr'o singură privire. lar pentru ca lucrarea 
să fie dusă la bun sfârşit este nevoie de râvna tuturor şi mai 
ales de conștiința tuturor Românilor că sunt într'adevăr Ro- 
mâni. 

La această operă uriașă, cea dintâi pe care o încercăm — Re- 
censământul general al României — vom fi chemaţi în curând, 
fără ameninţări, fără pedepse, ci frateste, așa cum ne înţelegem 
toţi Românii şi la bucurii și la primejdii și la muncă obsteasca. 

Recensământul general din acest an trebue să fie opera tu- 
turor Românilor. 


Uniyer sul, an. LVIII (1941), nr, 6 


30 


www.dacoromanica.ro 


INREGISTRAREA VALORII 
ŞI FORMATIUNI DE CAPITAL 


de ROMAN E. MOLDOVAN 


Concomitent cu utilitatea ce o prezintă cunoaşterea manifes- 
tărilor curente — și implicit posibilitatea ce o oferă pentru 
dirijare într'un sens sau altul — statistica este unicul mijloc de 
sesizare a proceselor mari ce se petrec în cadrul economiei na- 
ționale, 

Pentru măsurarea acestor procese fundamentale ale evoluţiei 
unei economii naţionale, sunt necesare calculatiuni între care, 
principalele sunt: 

a) Evaluarea averii nationale (din domeniul public și cel 
privat); 

b) Evaluarea venitului naţional; 

c) Evaluarea balanței plăţilor; 

d) Evaluarea mișcării şi formaţiunii capitalului. 

Toate aceste evaluări sunt la noi deosebit de greu de făcut — 
dacă nu până la un punct, chiar imposibile — din cauză că 
lipsesc datele de bază — lipsesc statisticile parțiale. Manifes- 
tările curente din domeniul economic nefiind înregistrate — sau 
fiind partial si incomplet — este natural că nu se poate face o 
grupare nouă a datelor din care să rezulte mișcările proceselor 
fundamentale ale activității economice. 

In cele ce urmează vom încerca să arătăm lipsurile ce le pre- 
zinta statistica capitalurilor la noi, ţinând seamă de inregis- 
trările statistice existente și care pot fi utilizate în evaluarea 
procesului de formațiune și mișcare a capitalurilor. 

Cu anticipație ţinem să spunem în legătură cu aceste lipsuri 
ale statisticii capitalurilor şi ale statisticii în general la noi, că 
orice critică este inutilă. 

Interesul pentru statistică — pentru cunoașterea exactă a 
proceselor sociale — nu este ceva izolat legat de anumite per- 
soane sau instituții și care poate fi stimulat de acestea oricând, 
ci face parte integrantă din complexul social, fiind dependent 
de nivelul general de cultură, de structura economică și de gra- 
dul în care autoritatea de Stat este o expresie preponderentă a 
unei categorii sociale sau a mai multora. Acești factori condi- 
tioneaza posibilitatea cunoaşterii, recunoașterea necesității aces- 
teia şi impunerea ei. 

Oamenii cu mobile științifice si instituţiile create în scopul 
de a organiza si mijloci cunoașterea au eforturile condiționate 
de factorii de mai sus. 

Evaluarea procesului de formaţiune a capitalurilor şi implicit 
a mișcării capitalurilor după indicaţiile metodologice ale sta- 
tisticienilor poate fi împărțită în 3 stadii: 

a) Stadiul evaluării economisirii; 

b) Stadiul evaluării fondurilor disponibile din piața capita- 
lurilor, şi 

c) Stadiul evaluării capitalurilor propriu zise — valoarea ab- 
solută a acestora si mișcarea dela an la an. 

Calea a si c pot fi considerate ca directe, atât in prima cât 
si în a doua din acestea, formațiunea de capital a valoarea ab- 
solută a capitalurilor existente fiind evaluată nemijlocit pe uni- 
tatile unde se formează si în unităţile în care există investiţia. 
Stadiul b, — al evaluării fondurilor disponibile — poate fi con- 
siderat cale indirectă deoarece este mijlocit si indirect — urma- 
rindu-se procesul de formaţiune al capitalurilor în drumul ce 
capitalul îl parcurge dela economisire spre învestire. 

Pentru și mai clara expunere a lipsurilor statisticii capitalu- 
rilor la noi nu vom urmări ordinea logică a stadiilor în care 
poate fi sectionat procesul de formaţiune a capitalului, ci vom 
arăta lipsurile plecând dela calea directă și apoi dela cea indi- 
recta. 

Economisirea este manifestarea esentiala in formatiunea ca- 
pitalului. Pe calea economisirii o parte a rezultatelor create de 
efortul productiv poate deveni capital. Evaluarea economisirii 

implică existența bugetelor, pe de o parte familiale, iar pe de altă 
parte ale unităților productive. Ansamblul bugetelor — bugete 
pentru familii si bilanturi pentru exploatări — oglindesc în pe- 
rioadele de închidere a lor rezultatele pozitive sau negative ale 
activităţii din perioada dată. O parte a acestor rezultate poate 
deveni capital. La noi lipsesc atât bugetele cât si bilanturile sau 
mai precis spus cele existente sunt neîndestulătoare pentru a 
putea fi generalizat rezultatul obținut prin calcul. In sectorul 
rural există contabilitatile agricole ale Institutului de Cercetări 
Agronomice al României. 


Sistemul de contabilitate, după care se țin acestea, permite o 
evaluare a venitului agricol și implicit o sesizare a ordinii de 
mărire a economisirii. Din nefericire numărul acestor contabi- 
litati este încă relativ redus și nu se referă decât la exploatările 
mici și mijlocii. Ori în formațiunea de capital din agricultură 
un rol foarte mare au exploatările semi-mari și mari pentru 
care nu există publicate nicio serie de înregistrări. Este locul 
a se face un reproș marei proprietăți care are contabilitati dar 
care este potrivnică cu desăvârșire publicării datelor, 


Un efort demn de cea mai mare laudă a fost facut de Insti- 
tutul de Științe Sociale al României în direcţia cercetării ex- 
ploatărilor agricole și evidentierii rezultatelor efortului acestora. 
Datele culese de Echipele Regale Studențești sunt al doilea 
bogat material pentru evaluarea economisirii din agricultura 
mică și mijlocie. Și aceste date se referă la un număr redus de 
unități. 

Lipsa de date statistice pentru evaluarea economisirii este și 
mai pronunțată în sectorul urban. Bugetele familiale lipsesc cu 
desăvârşire. Există câteva cercetări în mediul muncitoresc dar 
acestea sunt cu totul neîndestulătoare pentru a putea fi genera- 
lizate. De altfel aceste cercetări au fost initiate de medici, pen- 
tru care aspectul principal îl constituia natura alimentaţiei. La- 
tura economică propriu zisă era ceva secundar în aceste cer- 
cetări. 

In schimb în sectorul urban pentru întreprinderile care func- 
tioneaza sub formă de societăți anonime si care sunt obligate să 

publice în fiecare an bilanturile — există un material statistic 
relativ bogat. Materialul din aceste bilanturi păcătuește însă 
pe de o parte prin neomogenitate, iar pe de altă parte prin con- 
ținutul prea larg al conturilor. Singure întreprinderile bancare 
cărora li s'a impus bilanțul tip fac excepţie sub acest raport. 
Pentru întregul sector al întreprinderilor care funcționează sub 
alte forme decât de societăți anonime, datele de bilanț lipsesc. 
Ori dacă în ordinea importanței absolute 'aceste întreprinderi 
sunt de ordin secundar în ansamblul economiei naționale din 
contră au o importanță relativă foarte însemnată. Pentru pro- 
cesul de economisire cu deosebire importanţa lor relativă crește, 
în aceste unități mijlocii și mici rezidând izvorul principal al 
continuității acumulării și formațiunii de capital în cadrul eco- 
nomiei naționale. Unica posibilitate de apreciere a procesului 
de formaţiune a capitalului pentru întreprinderile care functio- 
nează sub alte forme decât societăți anonime este calea utili- 
zării datelor fiscale. 

Este locul să amintesc aici că datele pe de parte neomogene, 
iar pe de altă parte incomplete pentru sectorul activității unită- 
tilor industriale si anexe — respectiv comerț și bancă — fac 
imposibilă aprecierea formaţiunii de capital pe calea auto-fi- 
nantarii, care în România este una din căile principale prin care 
se înfăptuește acumularea și formațiunea capitalului. 

Tot pe cale directă, formațiunea și valoarea capitalurilor 
poate fi apreciată după mișcarea valorii investitiilor respectiv 
a capitalurilor. Datele referitoare la valoarea capitalurilor sunt 
incomplete existând pe de o parte pentru întreprinderile ce lu- 
rează sub forma de societăți anonime, indiferent de obiectul 
întreprinderii, iar pe de altă parte pentru întreprinderile indus- 
triale cu mai mult de 20 lucrători sau ș H. P. Valoarea acestor 
capitaluri este cea nominală pentru prima categorie și a capi- 
talurilor învestite pentru cea de a doua. Cele două categorii de 
capitaluri înregistrate nu sunt comparabile si mai putin se in- 
tregesc una cu alta. 

Pentru valoarea capitalurilor învestite în agricultură avem 
unele aprecieri care sunt însă cu totul globale și deci au o va- 

loare cu totul indicativă. Desi sunt publicate pentru două mo- 
mente în timp — şi ar implica posibilitatea unei comparații — 
aceasta nu se poate face din cauza evoluţiei haotice ce o relevă 
și ca atare aceasta arată că valoarea lor este minimă. 

In sectorul public și privat al Statului, evaluarea directă a 
formaţiunii de capital şi a valorii capitalurilor existente este și 
mai greu de făcut, nu atât din cauza datelor relativ parţiale cat 
mai mult datorită neomogenitatii datelor existente. 

Trebue notat însă că cu datele existente în acest sector nu se 
poate face decât o evaluare parţială și cu totul indicativă. O 
evaluare completă, implică lucrări şi înregistrări care acum s'ar 
face pentru prima dată la noi. 

A doua metodă pentru evaluarea capitalurilor si a procesului 
de formaţiune a lor este cea indirectă. Nu se înregistrează va- 
loarea capitalurilor existente si nici nu se urmăreşte procesul de 
formaţiune pe unitățile unde se infaptueste, ci indirect se în- 
registrează curentele economisirii în drumul ce-l parcurg dela 
formațiunea lor spre învestire. Ordinea de mărime a acestor cu- 
rente dă ordinea de mărime a economisirii și implicit a proce- 
sului de formaţiune a capitalurilor. Prin comparaţie indică și 
valoarea capitalurilor învestite. In acest sector datele statistice 
existente sunt ceva mai numeroase si relativ mai complete. Bi- 
lanţul tip cu deosebire a sistematizat pentru sectorul bancar 
datele ce se înregistrează. Ar mai rămâne ca şi în celelalte locuri 
unde afluează capitalurile — respectiv curentele economisi- 
rii — în drumul ce-l parcurg dela formaţiune spre învestire, 
să se perfecţioneze aparatul de înregistrare pentru a avea ceva 
mai complete posibilitățile pe care le oferă metoda indirectă 
pe de o parte în urmărirea procesului de formaţiune a capita- 
lurilor, iar pe de altă parte capitaluri în mişcarea valorii lor. 


Excelsior, an. VI (1941), nr. 16 

INSEMNĂTATEA RECENSĂMÂNTULUI 


de ION VEVERCA 


In legătură cu diversele probleme pe care le ridică Recensă- 
mântul General al României, înţelegem să subliniem, în pers- 
pectiva viitorului, însemnătatea sa deosebită pentru politica de 
Stat şi să analizăm, pe sectoare, lipsurile din trecut, dificultățile 
ce se ivesc şi cum se pot ele înlătura. 

In centrul desbaterilor stă însăşi problema valorii recensă- 
mântului. Este pentru prima oară la noi, când operaţia recen- 
sământului este pusă în funcţie directă de acţiunea de guver- 
nare. Trebue subliniat — pentru momentul pe care-l defineşte — 
că, învingând mentalitatea dureroasă a trecutului, se înţelege 
clar că politica de azi nu poate fi decât o politică a realitatilor, 
iar această politică nu se poate întemeia pe intuitii sau inspi- 
ratii, ci pe cifre, ca exprimând numeric realitatea. Fără cerce- 
tarea statistică a realităţii nu se poate preconiza — fatal — di- 
rectia politicii realiste! 

Recensământul reprezintă în această înțelegere, premisa unei 
politici de Stat, bazată pe cunoaşterea realitatilor si îndrumată 
ca o politică a realitatilor. El vrea să înlesnească — în forma 
abstractă generalizatoare a cifrelor — cunoaşterea structurii și 
dinamicei întregii vieţi româneşti în granițele actuale ale Sta- 
tului, spre a descoperi care sunt lipsurile, care sunt durerile, ce 
tendințe isi fac loc, unde trebue intervenit și cum se poate mai 
bine interveni. 

In ordine economică, acest recensământ este cu atât mai ne- 
cesar cu cât o acţiune sistematică de dirijare a economiei națio~ 
nale nu se poate face decât pe baza unui material documentar 
amănunțit, ştiind în fiecare sector de ce se dispune astăzi, ce 

nevoi sunt $i ce trebue si cât se poate face. A practica economia 
dirijată pe simple supozitii, echivalează de-a dreptul, cu a des- 
organiza şi a provoca o răsturnare a tuturor rosturilor. 

Recensământul va inventaria — în chip amănunțit — nu 

numai structura si problemele demografice, ci si toate proble- 
mele legate de cadrul vieții nationale. Va fi oglinda forțelor 
și tendințelor, a lipsurilor și grijilor dela care se va putea pleca 
în acțiunea de ridicare a țării si de consolidare a neamului. 
„ Potrivit cerinţelor moderne — în funcţie de rosturile și reali- 
tatile de Stat — omul politic nu mai poate rămâne un inspirat, 
ci un clarvăzător care fixează, în funcţie de realităţi, țeluri po- 
lit ce pe care le dă pe mâna tehnicienilor să le rezolve. El dă 
țelul, iar specialistul găseşte mijlocul. De aceea, astăzi nici nu 
se poate concepe politică de Stat în care omul politic să nu fie 
dublat de tehnician. 

Recensământul 1941 serveşte deopotrivă omului politic pen- 
tru a fixa — pornind dela realităţile adânci ale țării — țeluri 
pentru Națiune, cât şi tehnicianului pentru a sti să caute mij- 
loacele cele mai potrivite spre a realiza telurile fixate. Este baza 
de documentaţie necesară acțiunii de Stat, ştiinţei teoretice şi 
aplicate, cât şi conştiinţei generale. 

In această perspectivă, Recensământul general din anul acesta 
câştigă în importanţă, atât prin ceea ce poate reprezenta prin 
rezultatele sale, cât si prin ceea ce oferă ca semnificaţie in orien- 
tarea viitoare a politicei româneşti. 


Excelsior, an. YI (1941), nr. 15 

FOLOSUL RECENSĂMÂNTULUI PENTRU 
VIEATA ECONOMICĂ 


de I. B. DEMETRESCU 


A existat şi poate mai există încă, mai în toate țările, o oare- 
care teamă şi neîncredere fata de operaţiunile necesare de date 
statistice. 

In economia liberă, asemenea cercetări întâmpinau rezistență, 
deoarece ele păreau un amestec în treburile întreprinderilor si 
un atac la libertatea individuală. 

Dar chiar fără a fi un punct de vedere ideologic, se pre- 
supunea valorificarea datelor statistice şi în alte scopuri, de 
exemplu a unui control fiscal sau controluri analoage, ceea ce 
determinau nesinceritatea răspunsurilor cerute de interogatoriul 
recensământului. 

Cu cât însă vieata economică a evoluat spre o mai pronun- 
tata oblăduire din partea Statului, cu atât necesitatea unor cifre 
exacte asupra tuturor caracteristicilor economice ale naţiunii 
erau mai importante. De când Statul trece mai departe şi devine 
chiar conducătorul si ordonatorul economiei nationale, datele 
statistice devin baza legiuirilor cu caracter economic şi a tu- 
turor măsurilor administrative pentru o bună îndrumare şi câr- 
muire a vieţii economice. 

Corolarul este deci, că fără date statistice cât mai complete 
şi exacte, nu poate să existe nicio legiuire completă şi eficace. 

In trecerea pe care o face evoluţia economiei noastre natio- 
nale acum dela o epocă de oarecare libertate economică, la o 
economie îndrumată şi controlată, un recensământ era absolut 
necesar. 

Din atenţia pe care Ministerul Coordonării si al Statului Ma- 
jor Economic o dă operaţiunii recensământului, din pregătirea 
amănunțită a organizării acestui recensământ se vede recunoas- 
terea 'deosebitei însemnătăți pe care o are pentru conducerea 

economiei nationale, obţinerea datelor statistice asupra popu- 
latiei și vieţii economice. 

Plecând apoi în culegerea acestor date dela unităţile econo- 
mice, familie, întreprindere, se vede că recensământul nu ur- 
măreşte o simplă aglomerare de cifre, a căror însumări pot da 
loc la una sau o altă interpretare, ci vor fi cifre vii, în care 
pulsează realităţi, care arată o devenire si un potential social 
și economic. Din acest motiv, recensământul, astfel cum este 
conceput, l-am putea denumi un recensământ dinamic, 

Statul, economia națională şi ştiinţa economică vor avea un 
material ce va putea fi folosit în interesul naţiunii. Dar în pri- 
mul rând va sluji acest material direct și indirect însăși vieţii 
economice. 

Intâi indirect, deoarece la baza măsurilor economice vor fi 
realităţile vii ale economiei naţionale. Multe erori și chiar abe- 
ratii ce au fost posibile în trecut, din cauza lipsei de material 
statistic exact sau neîndestulător nu vor mai fi cu putinţă. lată 
un mare folos deci, pentru fiecare om activ în vieata economică. 

Dar si direct foloasele sunt tot atât de mari. Activitatea în- 
treprinzătorului este mult ușurată în fata unor date statistice 
serioase în domeniul care îl interesează. Mulţi din noi ştim ce 
greu este de a întreprinde o analiză a pietii, din lipsă de date 
corespunzătoare. Astăzi nici comerciantul, nici industriasul nu 
își mai pot permite să dispună în întreprinderile lor, fără ca să 
nu cerceteze toate datele care pot influența mersul întreprin- 
derii. Caetele de cifre statistice nu mai sunt, cum poate se mai 
crede, cărţi bune numai pentru cercetători și studenţi, ci nu pot 
să lipsească de pe masa oricărui întreprinzător, conștient de me- 
nirea lui economică și socială și cu simţ de răspundere pentru 
viitorul întreprinderii ce conduce. 

Astfel fiind, contribuţia vieţii economice la reușita recensă- 
mântului, nu mai este nevoie să fie impusă, ci trebue să fie 
dată cu toată încrederea, prin cât mai exacte și sincere răspun- 
suri la întrebările puse, în folosul însuși al fiecăruia din cel 
întrebat și în interesul general al economiei românești. 


Excelsior, an. VI (1941), nr. 16 

IMPORTANŢA ACTUALĂ 
A RECENSĂMÂNTULUI 


de RADU COSTIN 


Odată cu organizarea modernă a Statelor, recensământul a de- 
venit o necesitate absolută. Dacă în trecutul îndepărtat si încă era 
nevoie de o anume numărătoare cu atât mai mult astăzi se im- 
pune o înregistrare lucidă si precisă a tuturor elementelor ma- 
teriale care constitue civilizația unei tari si a unui popor. 

După răsboiu, când a început să se impună cu din ce în ce 
mai mare tărie sistemul de conducere bazat pe economie, recu- 
noscându-se astfel valabilitatea normelor de ordin material și a 
planurilor de tot felul, recensământul corespunde unei nevoi fun- 
damentale: fie aceea de a şti pe ce anume se poate ridica un nou 
sistem economic sau financiar, fie pentru a iniția anume acţiuni 
revendicative sau de îndreptare în diferitele sectoare ale activi- 
tatii nationale. 

Statistica a căpătat in ultima jumătate de veac și mai ales după 
trecutul rasboiu un rol din cele mai importante. Ea constitue un 
instrument din cele mai creatoare la dispoziția guvernantilor. 
Se făcea odinioară, la noi, caz de „mania statistică“ a America- 
nilor sau a Germanilor. Se prezentau diferitele statistici la ru- 
brica curiozitatilor. Eroare! Ţările civilizate au nevoe de statis- 
tici, pentrucă fără ele ar însemna să se meargă pe ghicite, în ne- 
cunoscut. Ceea ce — să recunoaștem — nu se poate pretinde nici- 
unui guvernământ oricât instinct politic ar avea el şi oricâtă in- 
tuitie a situaţiilor ar dovedi. - 

In agricultură, în industrie, în comerț, în învățământ, în gra- 
fică, în vieata religioasă chiar, adică atât în domeniul vieții ma- 

teriale ca şi în acela al vieţii spirituale, e nevoie de date, de cifre, 
care să oglindească realitatea în toate aspectele ei. 

Ce mare importanță, de pildă, ar avea la noi o exactă statis- 
tică a uneltelor agricole, repartizarea după proprietăți, după re- 
giuni, după numărul satelor si ogoarelor, după nevoile agricul- 
turii! Suntem o tara de plugari și conducerea are nevoie să ştie, 
atunci când hotărăşte reforme mari în ce privește felul de a lucra, 
de câte tractoare e nevoie, de câte semănătoare, treerătoare etc. 

Sau, un alt exemplu: consumatia cărnii si a altor produse a 
fost si la noi, ca în atâtea alte tari, din cauza războiului, rationa- 
lizată. De ce mare folos ar fi pentru conducere o statistică exactă 
a vitelor noastre de tăiere, a oilor, a păsărilor! Măsurile ce s'ar 
lua ar oglindi exact evoluţia situaţiei, am ști fără grijă ce avem 
de făcut, la ce ne putem aștepta, cât si cum trebue să economisim. 

S'ar putea da numeroase exemple care pledează pentru re- 
censământ. 

Unul însă este de o deosebită însemnătate națională, nu numai 
în sensul economic, cum au apărut cele date până acum, ci în cel 
mai pur sens politic. E vorba de situația României, după ce în 
cursul blestematului an 1940 ni s'a sfârtecat trupul țării, din trei 
părți. Au intrat în mână străină nu numai pământ și populație, 
ci si o seamă de bogății, dintre care unele specifice si care, îm- 
preună cu cele rămase neînstrăinate, constituiau un tot armonic 
al Statului Român, asigurându-i toate condițiile necesare fiin- 
țării lui normale. Aproximativ se poate sti ce am pierdut si ce 
ne-a răms, pe baza unor recensăminte precedente. Dar numai 
aproximativ. Pe baza acestor cunoștințe aproximative conduce- 
rea țării poate lua o serie de măsuri generale, conforme cu anume 
principii care se impun în mod firesc în asemenea situații. Dar 
cum se pot aplica asemenea măsuri generale în spaţiile mai re- 
duse ale județelor şi comunelor? Acolo trebuesc date precise, 
pentrucă altfel aplicarea devine defectuoasă. Un oraș din Mol- 
dova, de pildă, aproape de Prut, este actualmente în mare criză 
de alimentaţie. De ce? Fiindcă înainte de cunoscuta transferare 
teritorială acest oraș se aproviziona din prisosul a două județe 
de peste Prut. Astăzi orașul pomenit trebue să apeleze la jude- 

tele vecine din Nordul sau din Sudul Moldovei. Acestea însă, 
pe bună dreptate, se arată scrupuloase fata de propriile lor 
nevoi, fiindcă nu cunosc exact posibilitățile lor, capacitatea de 
producţie, numărul vitelor de tăiere etc. lată, așa dar, că pe 
măsură ce reducem spațiul, importanța statisticii crește, fiindcă 
dacă în mare se pot lua măsuri cu aproximație, în mic aplicarea 
acestor măsuri cere o absolută exactitate în cunoaşterea reali- 
tatii. 

Și apoi, importanța politică a recensământului este deosebit de 
mare când ne gândim la eventualitatea păcii, care va trebui să 
vină si ea odată. Suntem un Stat care cuprinde încă în graniţele 
lui un anume procent de minorităţi, ca toate Statele balcanice și 
ca multe alte State europene. O cunoaștere exactă, obiectivă a si- 
tuaţiei noastre etnografice va uşura mult sarcina celor ce vor duce 
tratativele, va da un instrument precis celor ce vor trebui să dis- 
cute la masa verde. Când se închee o pace generală, după un răs- 
boiu general, Statele nu pot fi ciopartite la întâmplare, după bu- 
nul plac al învingătorilor sau aliaților lor. Unui Stat trebue 
să i se dea în primul rand granite firești, care să cuprindă in- 
treaga populaţie: graniţele politice să corespundă celor etnice. 
Apoi, pe lângă observarea acestei condiţii, fundamentale, mai 
trebuesc avute în vedere și altele. In primul rând condiţiile de 
securitate si cele economice. De aici probleme de felul acesta: 
ieșire la mare, circulația pe un mare fluviu, porturi, materii 
prime, hinterland etc. Toate acestea pentru a se putea asigura 
în mod armonic traiul între popoare; altfel, — și experiența ac- 
tualului răsboiu ne arată ce se întâmplă când se încearcă să se 
lipsească un mare popor de condițiile lui firești, — convietuirea 
pașnică între State este imposibilă. 

Pentru susținerea tuturor acestora la momentul potrivit, e ne- 
voie de cunoașterea exactă a situaţiei, în toate domeniile. Cu atât 
mai mult, — repetăm căci niciodată nu va fi spus aceasta de- 
ajuns până nu se va face dreptate, — cu cât poporul român a 
fost greu lovit în cursul anului 1940, loviri pe care el nu le mai 
poate îngădui, ca fiind cu totul protivnice unei normale desvol- 

tări a lui si, ca urmare, unei pașnice convietuiri in aceasta parte 
a continentului, 

Recensământul românesc al anului 1941 depășește deci în im- 
portanță toate numărătorile făcute până acum. El are un ca- 
racter istoric, fundamental, pentru propășirea și viitoarea noastră 
situație internaţională. Să fim convinși de aceasta şi să răspun- 
dem, deci, cum se cuvine, la cerinţele lui. Ne ajutăm astfel „pe 
toţi, și pe fiecare“, cum a spus Conducătorul. 


Vremea, an, XIII (1941), nr, 597 

REVIZUIRI ŞI DEMASCĂRI 


Problemele Statului nationalist si Recensământul general al 
României din 1941 


de D. 1 Cucu 


Lumea nouă, care va ieși inevitabil din actualul răsboiu, 
se zamisleste din prefacerea formelor de organizare a natiu- 
nilor si din adaptarea realitatilor organice ale fiecărui popor 
la propriile lui necesități. Nasc astfel în fiecare ţară probleme 
diferite în conţinut și intensitate. In alt chip se înfățișează pro- 
blema socială la noi, şi în alt chip în ţările industriale din Oc- 
cident. Sub semnul acelorași idei mântuitoare, general accep- 
tate, naţiunile își revizuesc adânc raporturile funcționale de 
structură pentru a le armoniza în chipul cel mai fericit. 

Desigur, am evoluat mult în România dela grăbita operă 
de civilizație superficială de acum o jumătate de veac, pe care 
o combătea cu temeinice exemplificări, Titu Maiorescu. Dar 
în foarte multe sectoare ale organismului nostru naţional, 
forma ignorează fondul, fiindcă forma a fost împrumutată sau 
dictată de anumite conjuncturi din afara realitatilor natio- 
nale. E destul să amintim, în această privinţă, unul din cele 
mai tragice momente ale istoriei noastre recente. Sub presiu- 
nea controlului ce se exercita asupra finanțelor româneşti de 
către marea finanta iudaică universală dela Paris, prin dele- 
gatul ei, profesorul Charles Rist, Banca Naţională a redus mai 
întâiu, apoi a suprimat cu totul portofoliul agricol. Această 
măsură aberativă într'o ţară agricolă a fost aplicată în 1928 
si 1929. Peste un an s'au înregistrat rezultatele ei dezastruoase. 
Economia națională a trecut în 1930—1931 prin cumplitele 
momente de groază ale crahurilor marilor bănci, după ce lipsa 

de credit pentru agricultură ruinase și agricultura, şi micile 
bănci țărănești, îndepărtate dela scontul Băncii Naţionale prin 
dispoziția d-lui Charles Rist. Dacă azi, după zece ani, mai 
avem o chestiune a portofoliului putred, asta se datoreşte mă- 
surilor care nesocoteau structura organică a ţării. 

Rând pe rând am avut prea multi învățători fata de posi- 
bilitatile bugetare ale Ministerului Instrucțiunii, prea mulți 
preoți fata de numărul parohiilor vacante; prea multi medici 
la orașe si prea puţini pentru populația rurală; prea multe 
fabrici în raport cu puterea de consum a pietii interne; prea 
mare producție de grâu sau porumb şi prea puţină din alte 
produse agricole utile; prea mulţi lucrători cu brațele si prea 
puţini muncitori calificați, ori specializaţi; şi totdeauna imen- 
sul număr de solicitanti de funcțiuni la Stat si prea puţine 
orientări spre îndeletniciri practice productive. Sunt probleme 
care durează, de când lumea, fără leac. Cauza acestor fenomene 
de desorganizare e în însăși concepţia politică de improvizație 
a lumii conducătoare din trecut. Oamenii noștri politici aveau 
oroare de studiu, de efortul ordonat, metodic, cu scop precis. 
Nu spunem că n’au fost şi oameni de altă factură, dar în li- 
nie generală munca și inițiativa acestora din urmă n'avea cu- 
vânt, sau se părăduia în lupte sterile cu ignoranta sau co- 
moditatea guvernantilor. 

Faptul că dela 1912 până la 1930 nu sa făcut niciun re- 
censământ în România și că până la 1912 nu am avut nicio 
lucrare de statistică generală, în înțelesul ştiinţific, e caracte- 
ristic pentru concepția empirică a păturei conducătoare dela 
noi. Chiar recensământul din 1930, care pune temeliile unei 
tehnice româneşti, în linia acestor cercetări, nu s'a realizat fără 
dramatice lupte cu neintelegerea și desinteresul factorilor ho- 
tărîtori in Stat. Au fost miniștri, care au mers până la a inter- 
zice organelor in subordinele lor să dea concurs recensaman- 
tului. Au fost alţii, care confundând ancheta de birou cu func- 
tia unui oficiu de statistică generală s'au opus să se întindă 
cercetarea recensământului în domeniile de competinta depar- 
tamentului lor. In sfârșit, după ce lucrarea s'a facut si a reuşit, 
aproape n'a fost guvern în decurs de zece ani care să fi înțeles 

pe deplin, că valoarea unui recensământ general stă în trans- 
formarea rapidă a datelor lui în cifre statistice publicate la 
timp, adică în perioada cât ele pot servi util unei orientări 
ştiinţifice. Fondurile s'au afectat în acest scop cu parcimonie 
şi totdeauna prea târziu, asa că recensământul din 1930 a dat 
mai mult o lucrare de arhivă decât o lucare de uz curent şi ime- 
diat. Totuși, când astă vară ne-au surprins evenimentele tra- 
gice care ne-au despărțit de aproape o treime din teritoriul na- 
tional, singura sursă de informatie sigură, irefutabilă, pentru 
evaluarea pierderii în oameni și bunuri a fost în materialul sta- 
tistic, publicat după recensământul general din 1930. 

Ori, pentru organizația unui Stat modern, indicele statistic, 
activ în toate sensurile, este însăși garanţia perfecțiunii. Lu- 
crul acesta nu S'a înţeles în trecut; acum e înţeles, și nu e prea 
târziu pentru a da roade. In expunerea de motive, care înso- 
teste decretul-lege pentru efectuarea recensământului general 
al României din 1941, d-l N. Dragomir, ministrul Coordonării 
și al Statului Major Economic, condiționează opera de reclă- 
dire a Statului de aportul documentar al acestei vaste cerce- 
tări de inventar naţional. E un mare principiu câştigat pen- 
tru statornicirea cadrelor unei politice de Stat in spirit stiin- 
tific. 

Pentru politica de populatie, cu indoitul aspect politic si so- 
cial, întrebările recensământului general din 1941 colectează 
date de cea mai vie actualitate. E destul să ne gândim la pro- 
blema schimbului de populaţie, care va fi una din cele mai 
însemnate chestiuni pe ordinea de zi a viitoarei conferințe de 
pace, pentru a aprecia just nevoia de a ne pregăti din vreme, 
cu toate armele adevărului și ale realitatilor noastre. Nădej- 
dile ce purtăm în tainitele cele mai ferite ale inimilor noastre 
românești își vor afla indreptatirea prin noi. 


Chemarea Vremii, an. XIV (1941), nr. 44 

CUM TREBUE ÎNȚELES RECENSĂMÂNTUL 
GENERAL 1941 


de ȘTEFAN MARINESCU 


Anul care s'a dus ne-a rasluit hotarele şi ne-a răsturnat ase- 
zările, lăsând pentru o clipă, sgura disperării în multe căminuri 
1omanesti înstrăinate, A fost o răscolire de taifun în care multe 
peisagii şi-au schimbat aspectul, suportând pustiirea ravagiilor 
unei nedreptăţi pe care neamul a suportat-o greu, neclintindu-și 
unitatea care i-a constituit de veacuri tăria în ceasurile de mari 
isbelişti. 

Fără să ne pierdem încrederea în calitățile natiei, am por- 
nit pe drumul refacerilor, cu speranța într'un viitor reparator. 

Recensământul general pe care Statul l-a hotărît pentru anul 
acesta — şi a cărui efectuare a fost rostită pentru ziua de 6 
Aprilie — depăşeşte cadrul statistic în care se inventariază tot 
ce are Tara, pentrucă nu din dorința simplă de-a cunoaşte o 
serie de cifre pornește, ci din imperioasa necesitate a timpului, 
de-a sti în momentul acesta greu, pe ce ne bizuim, care ne 
sunt puterile, care ne sunt bogăţiile si care ne sunt datoriile 
pentru cei aflaţi în suferinţă. 

Nu putem clădi pe incertitudine și vânzoleală, nu ne putem 
așeza proiectele de viitor pe un fundament șubred, pentrucă am 
comite o greșeală de neiertat. 

Trebue să ne cunoaștem bine și pentru aceasta tot ce decla- 
răm trebue să fie exact. 

Indiferenta multora față de această mare operă care se în- 
făptuește prin recensământ, este destul de condamnabilă. Cei 
care o mențin — acum când toate explicaţiile sau dat pe larg 
şi când scopul real al numărătoarei a fost tălmăcit pentru toate 

mințile — nu sunt decât intarziatii unor sisteme, înțelegând 
să persiste într'o neghioabă încăpățânare care-i caracterizează. 

Adevărurile statisticilor sunt singurele adevăruri limpezi. 
Ele exclud posibilităţile de interpretare și așează problemele 
cele mai grave, in fata nepărtinitoarelor realităţi ale cifrelor. 

Ne numărăm întrun ceas de grea cumpănă. Inventariem 
întreg avutul nostru, care împreună cu avutul Țării, ne asi- 
gură tuturor liniștea și prosperitatea. 

Operația e firească, acum cand în liniștea furtunii trecute, 
avem tabloul impresionant al atâtor învălmășeli. 

Recensământul general în ale cărui amănunțite rubrici vom 
contura peisajul României puternice de mâine, cere tuturor sin- 
ceritatea și contribuția uşoară la completarea unor simple for- 
mulare pe care le prezintă recensorii. 

Nu e vorba de nicio sicana si de nicio împovărare a celor 
care-și declară avutul, proprietăţile, bunurile. 

Să știm câţi suntem si ce avem! Asta e tot!... 

Cu cât cifrele vor oglindi mai clar adevărul, cu atât vom pu- 
tea considera mai bine împlinit scopul acestei mari lucrări de 
interes național, pentru a cărei realizare, Statul face un mare 
sacrificiu. 


Viaţa, an. I (1941), nr. 4 

RECENSĂMÂNTUL DIN 1941 


de OBSERVATOR 


Problema recensământului anunţat pentru anul 1941 prezintă 
o importanţă dintre cele mai mari, dat fiind noua configura- 
tie geografică a ţării, în urma evenimentelor din ultmele luni, 
când mare parte din populaţia etnică a rămas în afara grani- 
telor hotăriîte de vicisitudinele istoriei. De aceea, socotim că ini- 
țiativa Ministerului Coordonării Naţionale înfățișează mult 
mai mult decât o simplă verificare a elementului românesc și a 
minorităţilor conviefuitoare, deoarece în actuala conjuctură, 
când mase compacte de Români au rămas desmembrati, altele 
deplasându-se spre interiorul ţării, fluxul şi refluxul acesta con- 
tinuând încă, se cerea o fidelă icoană a acestei convârşitoare 
probleme. 

Faptul acesta ne-a determinat în prealabil să facem o scurtă 
recapitulare a recensământului din 1930, ultimul în cei din urmă 
zece ani, pentru ca cititorii Observatorului să-şi poată crea o mai 
bună imagine pentru paralelele și concluziile ce se vor trage când 
recensământul va fi încheiat si realitatea se va cunoaște. 

La 29 Decemvrie 1930, România avea o populaţie de 
19.057.028, repartizată astfel după neam: 


Români `, A 12.981.324 71,90/0 
Maghiari `... 1.425.507 7,99/p 
Germani `... 795.429 4 10/0 
Ruși `... 409.150 2,30/0 
Evrei `... DEER 728.115 4,00/0 
Ucraineni ........... „„ 582.115 3,20/0 
Sârbi `... enee ENEE 51.062 0.30/0 
Bulgari .....e eee ee eee 366.384 2,00/0 
Slovaci `... 51.842 0,30/0 

In urma arbitrajului dela Viena, Ungariei i-a revenit o popu- 
latie de 2.459.521 locuitori, clasificată astfel: 


Maghiari `, 929.085 
Români `. 1.225.943 
Germani EISEN NEIE KENE 63.780 
KO gndsirectie@ li a aa E 159.405 
Alte neamuri A SS 101.310 


Cu desmembrarea Basarabiei am pierdut 2.864.402 locuitori, 
între care: 


DEEN 1.610.757 
Alte neamuri ec... oo... 1.253.645 


lar in cele două judeţe, Caliacra şi Durostor, cedate Bulgariei, 


populaţia care s'a desfăcut de restul țării este de 378.344, clasi- 
ficată astfel: 


Români 2.5 citarea ară nea EN 77.728 
Alte neamuri `, 300.616 


La fel, în judeţele Cernăuţi, Storojineţ și Rădăuţi (câteva 
sate) alăturate Basarabiei, locuitorii se ridică la un total de 
476.088, dintre care: 


Poloni. 4 aaa aul ENN 48.310 0,9% 
Huţani `... 12.456 0,0% 
RUȘI soon gre doara la aa letala a 154.772 0,95% 


Restul minorităților care nu figurează în această statistică, 
deoarece numărul lor extrem de redus nu poate preocupa o pro- 
blemă de recensământ, a fost omis de bună voie. 

Asa dar, examinând retrospectiv, în afară de Slovaci, Greci, 
Albanezi, Gagauti, Tigani, Armeni si Hutani, întrun total de 
479.308, dimpreună cu Polonezii, Sârbii, Tătarii și Evreii, o po- 
pulatie de 1.004.400, puterea minoritară, cu veleitati nationale 
mai ample, se reducea în 1930 la minoritatea maghiară, germană, 

ruteană, rusă şi bulgară, reprezentând în total o populație de 
3.528.577. 

Dar, în afară de chestiunea pur recensuală, problema care se 
mai punea atunci și care va trebui să fie un punct primordial 
în recensământul anului 1941, era problema Românilor aflați 
dincolo de hotarele ţării şi care trebuiau evidentiati, cu atât 
Inai mult astăzi, cu cât datoria noastră de căpetenie este să ne 
fie gândul si preocupările îndreptate către ei. 

O situaţie reală a Românilor de peste hotare, cuprinsă intr’o 
statistică oficială, nu s'a putut întocmi, deoarece publicaţiile 
țărilor cu populaţie română au dat cifre care nu sunt deloc în 
concordanţă cu diferiți autori străini, preocupaţi de aceasta pro- 
blemă. Nu vom comenta aceste opinii, mărginindu-ne a însemna 
ceea ce s'a comunicat sub formă oficială, adăugând şi părerile 
suscitatilor autori, pentru ca cititorul să confrunte si să tragă 
concluziile de rigoare. 


Români 
Grecia: după statistica din 1928 ...... eege deeg 19.707 
dupa dr. Otto Junghans in National Minorities in Europe 
„The Actual Situation‘. pag. 64 .......ec.seeeeeee ‘e.e 200.000 
Jugoslavia: după un comunicat oficial ..... TEE 850.000 
după Atilio Tamaro in La Lotta delle razze nell’ Europa 
Danubiana, pag. 221 până la 223 ........... EECH 500.000 
Bulgaria: după diverse date ale specialiştilor ..... ee area 150.000 
` după revista Timocul ....essssreseseserecereeseeerter 200.090 
Albania: după statistica oficială EN 30.000 
după dr. O. Junghans, op. cit. pag. 64 ........200 ee s... 55.000 
Ungaria: după comunicarea Institutului de Statistică Maghiar 
din 1936 .... ceea ee ev cree ccet tances eseese... 15.000 
după deputatul ungur V. Knaller intr’o comunicare din 
Parlamentul Maghiar ............ See EES ac , 60.000 
Cehoslovacia: după statistica oficială ..... eee da ie arie ară ceia 15.000 
după E. A, Monfosea in Le minoranze nazionale contem- 
plati dagli atti internazionali, volumul II, pag. 40 ....... 53.516 

U. R. 8. 8.: după diverși autori ...--....--- 600.000—1.000.v00 


Români `, e 136.184 
Alte neamuri `. cc... 339.904 


lată deci, că numărul Românilor de peste hotare a crescut 
în ultimele luni cu 3.050.612, exceptând bineînţeles refugiații, 
care după cum am amintit mai sus, sunt departe de a constitui 
o cifră corespunzătoare măcar sfertului celor rămași în afara 
granițelor. Lucrul acesta, de altfel, se va dovedi în curând, re- 
censământul fiind o torță și îndreptar in vălmășagul popu- 
latiei României, sfârşitul luminând și fixând just și clar adevă- 
rata situație demografică a țării si o cât mai apropiată de reali- 
tate statistică a Românilor de dincolo de hotare. 


Indlfarea, an. I (1941), nr. 4t 

IMPORTANȚA RECENSĂMINTELOR 
IN CADRUL ECONOMIEI DE RĂSBOIU 


de ION IVĂNESCU 


Dacă într'o economie de pace operaţiunile de recensământ în 
toate sectoarele de activitate prezintă o deosebită importanţă, 
deoarece oferă o oglindă fidelă a factorului uman și a diverșilor 
factori de productiune, într'o economie de răsboiu, cunoașterea 
structurii populatiunii pe vârste și profesiuni și a mijloacelor 
de ordin economic şi financiar, sunt elemente pe care se sprijină 
întregul plan prin care poate fi pusă pe picior de răsboiu o eco- 
nomie națională. Inventarierea tuturor elementelor care lucrează 
în câmpul economic face posibilă schitarea planului economiei 
de răsboiu. 

Alături de statistica populației si cea economică, care în ca- 
drul unei economii de răsboiu au menirea de a măsura și 
exprima cantitativ în mod continuu activitatea economică de 
productiune şi organizare a stocurilor, precum si consumul, nu- 
mărătorile sau recensămintele oferă un prilej de verificare a 
datelor statistice culese permanent. 

In Germania, în timpul răsboiului mondial, s'au executat ui- 
mătoarele operaţiuni de recensământ: 

1. Recensământul populaţiei. 

2. Recensământul stocului de animale. 

3. Recensământul suprafețelor cultivate si evaluarea recol- 
telor. 

4. Recensământul locuinţelor din orașe și sate. 

Prin executarea acestor recensăminte, conducătorii Germa- 
niei imperialiste au cunoscut în amanuntime realitățile econo- 
mice de atunci și pe baza experienţei trecutului, Germania na- 

Lopnäl-socialistä a putut să-și organizeze din vreme economia 
de răsboiu, astfel că la izbucnirea actualului conflict întregul 
mecanism economic a funcționat perfect, conducând la succe- 
scle fulgerătoare militare ce s'au înregistrat. 

Recensământul ce se va executa la noi înglobează pe lângă 
numărătoarea populaţiei și pe cea a bunurilor agricole, ca și a 
întreprinderilor de toate categoriile și a locuinţelor. 

In cadrul numărătorii populaţiei, trebue să relevăm preocu- 
parea Institutului Central de Statistică de a prezenta o situație 
exactă a populatiunii evacuate, atât sub raportul numeric cât 
şi profesional, care va pune problema presiunii demografice 
într'o lumină nouă, în urma cedărilor teritoriale. 

Numărătoarea separată a Evreilor va fi un prilej de verifi- 
care a pericolului semit la noi. 

Dacă numărătoarea populației, mai ales sub aspectul profe- 
sional este de o netăgăduită importanţă pentru organizarea eco- 
nomiei de răsboiu, numărătoarea proprietăților agricole, a in- 
ventarului de care dispun, precum și a stocurilor de cereale, 
constituie elemente cari până azi au lipsit conducătorilor po- 
liticii economice. 

Recensământul agricol formează un vechiu deziderat al des- 
toinicilor conducători ai Institutului Central de Statistica. 

Nu se poate vorbi în România de o dirijare economică și cu 
atât mai puțin de o organizare economică în vederea răsboiului, 
fără a se cunoaște realitățile agricole care formează baza eco- 
nomie) românești. Nu se poate întocmi un plan de productiune 
și nu se poate vorbi cu competinta de modernizarea agriculturii, 
dacă nu se cunoaște ce există. Lacunele statisticii agricole pe 
care le simțim cu toții se vor desvălui mai mult cu ocazia re- 
censământului. Și se va vedea în ce măsură se poate conta pe 
izvorul productiv de bunuri pe care-l formează agricultura în 
cazul unu? eventual conflict. Numărătoarea proprietăților agri- 
cole și clasificarea acestora în: mici, mijlocii și mari, va înfățișa 
schimbările structurale ale proprietății dela reforma agrară până 
azi. Abia după publicarea datelor recensământului, pe care o 
dorim a fi cât mai grabnică, se vor putea lua măsuri conforme 
cu realitatea pentru propășirea agriculturii românești. 

Recensământul întreprinderilor $i compararea datelor cu cele 
ale recensământului din 1930, ne va indica progresul realizat în 
10 ani în sectorul industrial şi comercial. 

Mai ales după sacrificiile teritoriale ce ne-au fost impuse, 
este interesant a stabili cifric situația industriei şi a comerțului. 
Din datele culese se vor putea trage concluziuni de cea mai mare 
importanță pentru economia de răsboiu, cu privire la poten- 
tialul industrial, stocul de materii prime și stocul de fabricate. 

Recensământul clădirilor ne va da o imagine a problemei lo- 
cuintelor, care s'a agravat mai mult în urma recentului cutremur. 

Recensământul actual, cu toate aspectele sale: demografic, 
agricol, industrial, comercial, serveşte la alcătuirea unui plan 
economic de răsboiu, bazat pe realități. Se vor putea vedea ade- 
văratele lipsuri în sectoarele de activitate economică şi deficien- 
tele în organizarea unor ramuri de statistică economică, unde 
se lucrează uneori cu cifre „fabricate“ în birouri. In special re- 
censământul agricol va ajuta la verificarea unor formule care 
circulă în presă, documentate însă cu puține date. i 

Pregătirea specială a personalului ce va lucra pe teren si în- 
tocmirea metodică, amănunţită si clară, a formularelor, sunt 
garanții pentru seriozitatea cu care se va executa recensământul. 

Succesele fulgerătoare obținute de Germania în operaţiunile 
militare duse până în prezent, se datoresc într'o largă măsură 
organizatiunii economice perfecte, obținută pe baza unei sta- 
tistici care face posibilă cunoașterea tuturor elementelor. Deși 
în plin răsboiu, Germania a executat recensământul populaţiei, 
apoi recensăminte agricole si industriale, deoarece s'a recunoscut 
că maşina de răsboiu nu functionează normal dacă nu se pot 
determina cantitativ la anumite intervale forțele economice. 

Hotărîrea luată la noi de a se executa recensământul, cu toate 
cheltuielile mari ce necesită, învederează spiritul clarvăzător al 
Conducătorului Statului care voieşte să organizeze o adevărată 
economie de răsboiu, spre a ne feri de orice surprize. 


Excelsior, an. VI (1941), nr. 16 

IMPORTANȚA RECENSĂMÂNTULUI 
PENTRU MUNICIPIUL BRASOV 


de C. SASSU 


Importanța excepţională a recensământului pentru munici- 
piul nostru este evidentă, dacă ne dăm seama de consecințele 
imediate și nemijlocite pe care dureroasele evenimente externe 
din anul trecut le-au avut pentru el mai mult ca pentru oricare 
alt oraș al ţării. Din fericire, chiar dacă posibilităţile sale de 
desvoltare au fost mult restrânse prin fixarea noilor hotare, ele 
totuși n'au putut fi compromise, pentrucă legăturile sale nestân- 
jenite cu ţinuturile de peste Carpaţi, dela Gurile Dunării şi Ma- 
rea Neagră, care au condiţionat în trecut și condiționează și 
astăzi existența și desvoltarea sa, s'au menținut. 

Recensământul care a avut loc acum zece ani a confirmat ex- 
traordinarul avânt pe care orașul nostru l-a luat în urma între- 
girii țării prin unirea Transilvaniei cu Vechiul Regat al 
României. Creşterea vertiginoasă a numărului populaţiei în 
primele două decenii care au urmat răsboiului trecut în ciuda 
tuturor greutăților şi piedicilor unei epoci de repetate crize 
economice si sociale pe întregul continent, nu este decât 
un simptom, dar poate cel mai concludent, al acestui necon- 
testat progres. Spre exemplificare lăsăm ca să vorbească 
câteva cifre: în anul 1787 Braşovul avea 18.118 locuitori, în 
1839, 22.886, în 1869, 27.880, în 1880, 29.584, în 1900, conform 
recensământului oficial maghiar, 34.511, iar în 1910, deabia 
41.056, pentru a se ridica deodată, după epoca de stagnare și 
chiar de regres din timpul răsboiului mondial, în anul 1930, 
la 59.232 locuitori. Comparând cifrele, rezultă deci că în cei 

123 de ani înainte de era stăpânirei românești, între 1878—1910, 
populaţia orașului a sporit numai cu 22.938 suflete, fata de 
18.176, cât a crescut în cele două decenii următoare înainte de 
1930. lar dacă luăm în considerare și ultimii ani, când orașul 
nostru a luat cea mai mare desvoltare, atunci disproportia este 
şi mai accentuată, căci, după datele biroului central de popu- 
latie, la 10 lulie 1940, Braşovul avea 91.100 locuitori. 

Oricât de surprinzătoare şi chiar de neverosimila ar părea, la 
prima vedere, această înflorire neasteptata, ea este totuşi fi- 
rească, pentrucă nu se datoreste unor cauze incidentale, ci re- 
prezintă numai o revenire, după întreruperea unei epoci de 
opreliste nenaturala de dragul unei construcții statale artificiale 
și a unei ideologii nationale în contradicţie cu realităţile exis- 
tente, la rostul înrădăcinat pe care acest oraş l-a avut dela în- 
temeerea sa, anume de a fi, prin însăși aşezarea sa geografică, 
centrul vieţii economice al unei bine conturate unităţi geopoli- 
tice, pe care o constitue spaţiul carpato-dunărean, între Tisa, 
gurile Dunării şi Marea Neagră. 

Intrunirea, în anul 1918, a ținuturilor ce se completează re- 
ciproc, a podișului ardelean cu regiunile învecinate si fertile 
dela Sud de Carpaţi, n'au făcut decât să redea Braşovului con- 
ditiunile naturale de vieaţă pe care i le răpise barierele vamale 
ridicate de Statul Maghiar, dealungul munţilor Carpaţi, in a 
doua jumătate a veacului trecut. Căci dacă comparăm cu oare- 
care atenție numărul locuitorilor la diferite epoci, putem uşor 
constata că, între anii 1787—1880, adică atunci când nenorocitul 
răsboiu vamal pornit de Ungaria între Sasi şi Români, care dă- 
duse Braşovului odinioară mărire şi bună stare, a trebuit să se 
continue în alte parti. Căci în oraşul nostru, această tradiţie nu 
s'a mai putut continua pe fagasul marilor realizări constructive, 
din cauza intervenţiei neintelegatoare a unor factori străini. 

Părăsirea unei tradiții multiseculare, începută încă din epoca 
colonizării, din vremea aşezării temporare a cavalerilor Teu- 
toni în Tara Bârsei, alungaţi de regele Ungariei, tocmai pen- 
trucă nu respectaseră hotarele stăpânirii sale şi trecuseră munţii, 
continuând, apoi, fără întrerupere, după cum mărturisesc ne- 

număratele privilegii vamale ale atâtor Domni Români, spre 
a culmina în alianța politică a Brasovenilor, sub Mihai Weiss, 
cel mai mare jude al orașului din trecut, cu Voevozii Ţării Ro- 
mânești, Radu Serban si Radu Mihnea, a lăsat după cum era 
firesc, în sufletele celor rămași pe loc, un mare gol, care le-a 
frânt un fundamental resort sufletesc. Constrânși să-și însu- 
şească ritmul minor al vieții provinciale, n’au mai avut nici 
avântul înaintaşilor, nici înțelegerea pentru vestigiile glorioase 
din trecut. Astfel că, fără să-și dea seama au confirmat prin- 
trun semn exterior decăderea de fapt a oraşului, dărâmând ves- 
titele ziduri de apărare cu porți monumentale și bastioanele 
breslelor, ce făcuseră odată faima Brașovului si simbolizau încă 
rolul său măreț și universal, în serviciul comunităţii europene 
și al civilizaţiei creștine. 

Şi pe acestea, stăpânirea românească din ultimele două dece- 
nii le-a refăcut în rostul lor funcțional, prin numeroasele între- 
prinderi în care a revenit ritmul intens al vieţii de odinioară. 

Astăzi însă, când prin strămutarea hotarelor în nemijlocita 
sa vecinătate, Braşovul a ajuns iarăși întrun impas, e necesar 
să compensăm printr'o hotărîre mai conștientă, cunoașterea mai 
întemeiată și o organizare mai corespunzătoare rosturilor sale 
firești, greutățile pe care fixarea nenaturală a granițelor le-a 
pus în calea desvoltării fireşti a orașului nostru. Cum recensa- 
mântul din acest an, prin amploarea si complexitatea sa, urmă- 
reste tocmai să ne dea această cunoaştere mai aprofundată a 
realitatilor, este datoria oricărui cetăţean, fără deosebire de 
naționalitate, ce se simte legat sufletește de destinul orașului, 
să ușureze această mare operă întru salvgardarea bunului nos- 
tru comun. 


Gazeta Transilvaniei, an. CIV (1941), nr. 20 


111 


www.dacoromanica.ro 


PERSPECTIVELE RECENSĂMÂNTULUI 
DIN 1941 


de NICOLAE MARIN DUNĂRE 


Rostul Recensământului General este de a înscrie „întreaga 
populaţie a unei ţări, culegând asupra ei informatiuni cât mai 
reduse ca număr și cât mai simple din punct de vedere calitativ, 
întrebuințându-se o metodă unitară de înregistrare simultană și 
urmărind exclusiv scopul de înregistrare statistică... necesară 
precizării liniei de politică generală a Statului“ (dr. Sabin Ma- 
nuila). Despre originele, rosturile $i întreaga problematică a re- 
censământului s'ar putea scrie cărţi, şi cu siguranță că, nu prea 
târziu, literatura socială românească va înregistra un reviriment 
simţitor pe acest tărâm. 

Dar până atunci Recensământul General din 1941 bate la usa, 
iar noi nu vrem să treacă unul din cele mai importante acte din 
vieata noastră socială şi statală menit să determine cunoașterea 
realității sociale și recunoașterea dreptăţii istorico-economice ro- 
mânești. Cu atât mai mult, cu cât recensământul din anul acesta 
este așteptat ca un punct esențial de plecare al reformelor so- 
ciale $i statale inexorabile, și pe care conducerea statală le-a se- 
sizat. Pentrucă noi de asta am dus lipsă: nu s'a putut duce o po- 
litică socială eficace în România pentru că nu se cunoștea in de- 
ajuns structura socială a populaţiei. 

Recensământul General din 1941 va fi, în afară de consfin- 
tirea unei experienţe si a unei tehnici românești, și o categorică 
dublare a omului politic cu tehnicianul. Inainte de a cerceta în 
adâncime structura socială a României, efectuându-se Ja noi 
pentru prima oară un recensământ agricol amănunțit, înainte de 
a însemna o exactă și largă cunoaștere a forțelor economice, a 
bogăției agricole și industriale, a capacităţii tehnice, a izvoare- 

lor de putere si propășire socială, conexat şi de datele recensă- 
mântului din 1930, va fi deschizătorul unei mari ere în vieata 
socială românească. Pentrucă, lămurindu-se structura socială a 
țării, conducerea Statului va fi în măsură să realizeze o politică 
socială împăciuitoare, care să satisfacă deopotrivă toate clasele 
sociale, şi în special pe acelea care s'ar considera vitregite sau 
aservite. 

Dar problema noastră socială, în urma câtorva investigaţii 
(Seminarul de Sociologie, Bucureşti, Institutul Social Român, 
Institutul de Cercetări Sociale, Institutul de Științe Sociale), s'a 
observat ca fiind mult mai complexă, iar rezolvirea ei presupune 
curaj şi pricepere. 

Pentru a ne face o idee, cât de sumară, asupra problemei so- 
ciale românești şi ca o consecinţă a rolului covârșitor pe care-l 
va avea în luminarea ei un recensământ de talia celui din anul 
acesta, pregătit în amănunțime şi dotat cu tehnicieni, statisti- 
cieni şi sociologi de mâna întâi, vom presăra notele de faţă cu 
câteva exemplificări. 

In ultima vreme s'a acordat foarte mare atenţie studiilor pri- 
vitoare la mișcarea populaţiei. In majoritatea țărilor, dintre 
care în cele din Europa, America şi Australia, s'a înregistrat, 
după răsboiu o scădere considerabilă a excedentului natural de 
populaţie, datorit mai ales, scăderii tot mai accentuate a numă- 
rului nașterilor. 

Incât un prim învățământ pe care-l tragem, de pe urma re- 
censămintelor $i studiilor sociale si statistice, este: necesitatea 
unei organizări bune, naturale, a vieţii economice și statale. 

Dar dacă se poate totuşi vorbi la noi de o suprapopulare si nu 
numai la noi ci în toată Europa răsăriteană (U. R. S. S., Statele 
Baltice, Polonia, România, Iugoslavia) este suprapopularea agri- 
colă, care devine tot mai accentuată, şi care ar putea să provoace 
schimbări radicale în structura unora dintre aceste State. 

In ce priveşte tara noastră, statistica din 1930 arată că în 
timp ce în mediul urban avem doar 3.632.178 locuitori, adică 
20,1%, în mediul rural cifra este extrem de impresionantă, 
14.420.718 locuitori, adică 79,9%/0. Avem prea mulți țărani. 

Că această afirmaţie nu este un joc de cuvinte, ne convingem 
dacă reproducem din Breviarul Statistic al României (vol. | 
1938, pag. 156), câteva date furnisate de Institutul Internaţional 
de Agricultură dela Roma, din care se poate observa densitatea 
populaţiei pe km? de teren cultivat în diferite tari, în compa- 
ratie cu densitatea generală pe km?. 

lată care este situația: Austria 80,20 locuitori pe km? si 44,91 
agricultori pe km? de teren cultivat, Bulgaria 57,60 loc. pe km? 
şi 89,62 agricultori pe km? de teren cultivat, Germania 138,30 
loc. pe km? si 47,63 agricultori pe km? teren cultivat, Polonia 
80,20 loc. pe km? si 65,66 agricultori pe km2 teren cultivat, Ro- 
mânia 61,10 loc. pe km? și 81,59 loc. pe km? de teren culti- 
vat etc. 

Din această enumerare numai, reese că Bulgaria si România 
au cei mai multi locuitori pe km? de teren cultivat. Dacă mai 
socotim și faptul important că la noi se face o agricultură în 
majoritatea cazurilor rudimentară, lucrurile se prezintă mult 
inferior în comparaţie cu stările de fapt din celelalte State eu- 
ropene. Este interesant cazul Germaniei care în acest punct de 
vedere se prezintă infinit mai bine ca România. 

O cât de sumară observare a situaţiei țării noastre, justifică 
necesitatea inexorabilă a unui spațiu mai larg pentru normala 
convieţuire a poporului român. 

Și încă dacă cercetăm cu luare aminte elementele caracte- 
mistice ale statisticei agricole din 1930, ne convingem si mai 
mult că procentul de 79,9% locuitori în mediul rural este uluitor. 

In primul rând categoria de gospodării rurale care deține 
până la un hectar si care forma în 1930 un procent de 18,6% 
pe tara trebue să fie considerată ca alcătuind categoria mun- 
citorilor cu ziua fără pământ. 

Pentrucă numai cu pământ nu se poate numi o familie cu 
4—8 membri și care deţine cel mult un hectar. Apoi, categoria 
între unu până la trei hectare, care cuprinde un procent de 
33,5%, iarăş nu poate fi considerată altfel decât tot o clasă so- 
cială decăzută, din punct de vedere economic, formând ceea ce 
se poate numi categoria gospodăriilor pitice. Abia cu grupa 


115 


www.dacoromanica.ro 


între 3—5 hectare, problema înregistrează o oarecare împă- 
tiuire cu soarta, fără a putea alcătui o soluție de stingere a 
frământărilor și desbinărilor sociale. Procentul reprezintă 22,9%. 

Incât, gospodăriile agricole cu până la 5 hectare, prin pro- 
centul lor îngrijorător de 75% nu constituesc de fel un motiv 
de liniște si împăcare pentru conducătorii neamului, dovadă că 
s'au sesizat. 

Opinăm răsturnarea raportului în sensul ca structura socială 
agricolă dela noi să se prezinte cu un procent de 75% pentru 
exploatările agricole de 5—15 hectare, reformă care să fie însoțită 
imediat de o înzestrare, individual sau în obștii sătești, cu toate 
elementele industriale inexorabile unei agriculturi avansate, înre- 
gistrându-se în acest chip o revoluție morală și materială. Această 
măsură însoțită de o industrializare a agriculturii, într'un ritm 
necunoscut până acum la noi, suntem siguri, va fi generatoarea 
unui echilibru social $i a unei regenerări economice, punctele de 
plecare ale instaurării pentru un timp apreciabil, a echilibrului 
social și statal și pentru o creștere pe toate planurile. Este destul 
să ne gândim la rolul reformei agrare de după răsboiu care a 
liniștit pentru un timp oarecare tumultul rural. 

Ne vom permite să mai amintim fugitiv, trei probleme: pro- 
blema femeii în noua evoluţie socială, analfabetismul și mor- 
talitatea infantilă. 

După cum natalitatea diferențială a claselor sociale poate 
pricinui la un moment dat, dezechilibrul unui organism social, 
tot astfel și natalitatea diferențială pe sexe poate conditiona 
forme şi fenomene, a căror importanţă nu trebue s'o subestimăm. 


Repartizarea pe sexe a populaţiei după recensământul 1930 
se prezintă în chipul următor: 8.870.778 bărbaţi, adică un pro- 
cent de 49,1% și 9.162.118 femei, sau 50,9%. Cu alte cuvinte 
era la 1930 un surplus de 311.340 femei. 

In afară de Canada, Statele Unite, Japonia și Bulgaria la care 
calculele statistice au dovedit un procent superior lui 50% pen- 
tru bărbaţi, încolo tari ca Olanda, 49,7% (bărbaţi), Grecia 
(49,6%), Belgia (49,5%), Iugoslavia (49,57%), Romania 
(49,1%), Germania (48,570), Franţa (48,3%), Anglia (47,9%), 

U.R S.S. (47,5%) etc., toate (deși calculele sunt făcute disparat, 
între 1928 și 1931, totuşi raționamentul rămâne în picioare), s'au 
resimțit de acest proces social post-belic. 

Procesul de transformare al vieţii sociale capătă de aici atâtea 
forme, încât în loc de enumerarea lor, pentru moment, invităm 
pe cititori să facă o comparaţie, din acest punct de vedere, între 
vieata socială dinainte si de după rasboiu. 

Dat fiind experiența acumulată cu prilejul recensământului din 
1930, cel din anul acesta va însemna un vădit progres, atât prin 
tehnică, personal uman specializat, prin corectarea unor noţiuni 
întrebuințate în recensământ, cum este de pildă originea etnică, 
asupra metodologiei căreia s'au adus, pentru recensământul din 
1030, o seamă de critici (V. Al. Nemes, Critique de la méthode 
de definition etnique dans le recensement roumain, Bucarest, 
1940), cat si prin completarea, intregirea si adancirea proble- 
melor rezultate de pe urma prelucrării datelor statistice ale re- 
censământului, prin campaniile monografice care se vor efectua 
în diferite regiuni specifice. 

Asigurându-se mijloacele necesare pentru buna îndeplinire a 
recensământului şi prelucrarea rapidă a rezultatelor lui, se va 
asigura informaţia necesară pentru o politică socială eficace. 

Recensământul din 1941 va avea de dovedit pentru totdeauna 
rostul științelor sociale pentru o mai bună orânduire socială și 
statală, după cum evenimentele din vara anului trecut ne vor 
mustra mereu pentru neglijarea științelor sociale (geopolitica 
etc.), în practica noastră diplomatică. 


Familia, an. LXXVI (1941), nr. 2—3 

ALTE PERSPECTIVE ALE 
RECENSĂMÂNTULUI 


de C SASSU 


Recensământul, dacă va fi bine folosit, între multe alte urmări 
fericite, va readuce în problema capitală a evoluției noastre na- 
tionale, problema agrară, ce se confundă în înțelesul ei larg cu 
aproape însăși desvoltarea poporului român, în centrul preocu- 
gărilor noastre, spre a o face din nou obiectul unor cercetări în- 
temeiate pe realități, din care să se poată deduce soluții rodnice. 

Această problemă a reţinut, înainte de răsboiu, neîncetat aten- 
fia publicului românesc, fiind adesea chiar si cauza unui pesi- 
mism dezolant. După răsboiu însă, odată cu înfăptuirea reforme: 
agrare, n'a mai fost tratată decât ca un motiv de declamatii re- 
torice, deoarece ne-am legănat în iluzia că, prin actul reformei, 
problema a dispărut, parcă fenomenul ar fi încetat să existe. 
lar această iluzie era cu atât mai neîntemeiată, cu cât reforma 
agrară nu încheia decât o perioadă a unei probleme veșnic ac- 
tuală, mai ales pentru noi, unde țărănimea constitue încă te- 
melia vieţii noastre naționale şi de Stat. 

Originele problemei agrare se confundă cu însăși începuturile 
vieţii istorice si ale proprietății. Chestiunea agrară a constituit 
substratul evoluției istorice generale până în preajma zilelor 
noastre, până în epoca de predominare hotăritoare a factorului 
urban prin capital și industrie, în vieata multor ţări din era libe- 
ralismului politic și economic, a mişcării proletare şi socialiste, 
de nuanță marxistă, consecința firească a celei dintâi. In antichi- 
1ate această problemă a condiţionat chiar ritmul evolutiv al în- 
tregii epoci, forma Statelor, ridicarea și decăderea succesivă a 

popoarelor și imperiilor, fiind una din cauzele principale ale pră- 
bușirii acestei lumi. In evul mediu a dobândit, poate, o însemnă- 
tate și mai mare, fenomenul agrar fiind factorul hotaritor care 
a imprimat întregii perioade stilul său de vieata, toată ierarhia 
legăturilor feudale nefiind decât expresiunea politică și militară 
a unor comunități de producție, în mare măsură autarhice, ale 
unei economii naturale cu caracter agrar. Din această cauză, 
acest ev a și apărut lumii individualiste din secolul trecut ca un 
regres, pentrucă se baza pe comunităţi de muncă obligatorie, lo- 
turile țărănești făcând parte din proprietatea stăpânului feudal, 
posesiunea lor fiind legată de servituti de muncă ce reprezenta 
cote, parte de producţie și servicii necesare întreținerii întregului 
domeniu, tot așa cum stăpânirea acestuia impunea și ea anumite 
obligaţii, mai ales de caracter militar. Intreaga alcătuire patriar- 
hală, tot sistemul politic, social și economic al lumii era așezat 
pe aceste legături impuse, reclamate de nevoile de producţie ale 
economiei agrare, după cum arată așa de plastic și de sugestiv 
Matei Basarab, în scrisoarea sa, din 14 Noemvrie 1644, adresată 
judelui Mihai din Brașov, în care spune „că cu moșii să tin 
toate ţările“. 

Economia monetară de schimb, transformând producția în 
marfă, după legile cererii și ofertei, a câștigat tot mai multă în- 
semnătate în urma descoperirilor geografice și a noilor stăpâniri 
coloniale. Devenind, prin sistemul capitalist pe care l-a produs, 
factorul dominant al vieţii, a mutat centrul geografic al lumii 
din regiunile centrale și mediteraneene ale continentului euro- 
pean, în părțile sale apusene, și a destrămat ordinea patriarhală 
a evului mediu, conferind averilor mobiliare o superioritate 
zdrobitoare fata de bunurile imobiliare. 

Prinse în vârtejul acestor complete răsturnări a criteriilor de 
valoare, moșiile, vechile comunități de producție pentru nevoi 
proprii, s'au transformat și ele în întreprinderi de exploatare 
capitalistă, fostul stăpân feudal devenind antreprenor, constrâns 
de împrejurări să dea alt înțeles traditionalelor obligaţii feu- 
dale ale țăranilor către el, pentru a dispune de marfă cât mai 
multă, din vânzarea căreia să-și poată procura mijloacele ma- 

teriale necesare de care avea nevoe spre a se încadra cât mai bine 
în noua ordine. S’a repetat astfel, sub aspectele schimbate, feno- 
menul decăderii și a servirii țărănimii din imperiul roman, pro- 
vocat de nașterea marilor latifundii, care a fost cauza atâtor fra- 
mantari sociale si politice, contribuind în mare măsură la pră- 
busirea lumii vechi, 

Tot așa şi în timpurile moderne, legăturile, care, în cadrul 
sistemului feudal aveau încă un caracter patriarhal, au devenit 
sarcini de nesuportat pentru masele țărănești, asuprite și sără- 
cite de stăpânii lor de moșii, între cele două clase încetând acele 
legături sufletești ce îndulciseră vechile sarcini, conferindu-le un 
caracter familiar, spre a face loc unui aprig conflict între iobagi 
şi privilegiați, al cărui început sa manifestat, cu o nemaipome- 
nită violență, în sângeroasele răscoale țărănești din veacurile 15 
și 16, spre a persista si în secolele următoare, până la sfârșitul 
celui de al 18-lea, ca una din cele mai grave și amenințătoare 
probleme sociale alte timpului cu repercusiuni hotărîtoare asupra 
operii de guvernare din era monarhiei absolute. 


In urma marei revoluții franceze și a triumfului definitiv al 
concepţiei individualiste, problema agrară a dispărut din primul 
plan al acțiunilor de guvernare al marilor puteri europene, în 
care centrele vieţii colective s'au strămutat dela sat la oraș. In 
Franţa, problema a fost solutionata în spiritul individualist al 
legiuirilor revoluționare, care au scos țărănimea din fagasul în- 
datinat al stilului de vieata, rustic, transformând-o în analogie cu 
situația proprietarilor urbani, într'o pătură de cultivatori și mici 
rentieri. Urmările nenorocite ale acestei schimbări nepotrivite, 
Franța le-a simţit și le simte necurmat în tragicul procent defi- 
citar al sporului său de populaţie. 

In Germania, problema a pierdut din actualitate și aparent 
din importanţă, din cauza desvoltării rapide a centrelor indus- 
triale, care au provocat un nemăsurat curent de admigrare la 
orașe, soarta proletariatului industrial ocupând poziția centrală 
si dominată în cadrul problemelor sociale. Consecințele nefaste 
și ale acestui fenomen s'au arătat în decursul răsboiului trecut, 
în imposibilitatea țării de a se hrăni și susține din propriile ei 

posibilități, fără importuri masive din străinătate. Din această 
cauză, regimul national socialist a și facut, din prima zi a venirii 
sale la putere, din problema revalorificării producţiei agrare, 
una din principalele sale preocupări, incredintandu-o lui Walter 
Darre, o personalitate de excepţionale calităţi și neobișnuită în- 
telegere pentru rostul funcțional al factorului agrar, care, prin- 
tr’o vastă operă de colonizare si de reasezare a țărănimii în con- 
ditiuni de vieata fireşti, reînchegând coeziunea internă a nati- 
unii a obţinut roadele binecuvantate pe care le simte astăzi în- 
tregul popor german. 


Gazeta Transilvaniei, an. CIV (1941), nr. 2 

RECENSĂMÂNTUL ŞI CULTURA 


de AUREL TITA 


In buletinul pentru recensământul clădirilor, care urmează 
să se facă anul acesta, în cadrul Recensământului general al 
României, s'a introdus — şi bine s'a făcut — o rubrică nouă: 
„Apartamentul, locuința, casa, are bibliotecă?“ , 

In examenul acesta general al sănătăţii spirituale a poporu- 
lui, care se întreprinde cu prilejul recensământului, cercetarea 
pulsului culturii era necesară. 

Imbucurător sau îngrijorător, oricare i-ar fi rezultatul, exa- 
menul acesta e binevenit. Răul e mai greu de cunoscut decât 
de vindecat. Dacă această pâclă a minţii, care este ignoranţa, 
mai stăruie încă, în pătura de jos, în unele unghere mai dos- 
nice ale ţării, ei bine, să urmăm pilda bătrânului cu bun simţ 
din fabula lui La Fontaine: să ne cunoaștem ignoranfa. Popo- 
rul care are curajul acesta inițial e vrednic să stea în rândul po- 
poarelor civilizate. 

Ignorarea propriilor noastre subrezenii şi a consecințelor 
lor posibile ar fi o politică de ştiut, politică din fericire com- 
promisă pentru totdeauna de răposatele regimuri politicianiste. 

Stabilirea gradului de cultură la care a ajuns poporul român 
nu se face pentru măgulirea orgoliului naţional. Cultura nu e 
o alegere de fond, ci o pătrundere în fond. Cât de superficial — 
ca etichetă — este înțelesul acestui cuvânt în terminologia 
sportivă si cât de adânc, cât de expresiv, în domeniul culturii! 
Dimensiunea care caracterizează cultura este adâncimea. 

Desigur, cartea este prin excelență instrumentul omului cult, 
iar biblioteca atelierul lui. Dar nu este decât un instrument. 
Cartea îl poate ajuta pe om să cunoască lumea din afară; să 

adâncească lumea dinlăuntru; să se înalțe până la acele culmi 
eterice din care i se oferă priveliștea transfigurătoare a Frumo- 
sului, văzut $i pe versantul sufletesc, si pe cel din afară; îl poate 
ajuta să fie mai înţelept și mai bun, adică să urce o treaptă 
mai sus, pasind din Zoologie în Istorie, — o Istorire a omeniei, 
nu a cruzimilor savant organizate. Cartea este instrumentul cu 
care înțeleptul Candide își cultiva divina grădină a spiritului. 
Dacă a fost blagoslovită cu har, omul nu poate să-i mai aducă 
decât munca și sarguinta lui. Dar sunt și grădini în paragină 
și biblioteci pe care nu le citește nimeni. Câte cărți nu sfârșesc 
cu filele netăiate! 

Recensorii care vor purcede peste câteva zile să ia pulsul și 
temperatura culturii, vor găsi la oraş multe biblioteci anumite, 
făurite pentru ochii musafirilor. Intemnitate în rafturi, pentru 
vina pe care o au de a nu se citi singure, cărțile acestea cu do- 
miciliul forțat se mistue sub obroc, în neputinţă de a-și împlini 
rostul pentru care au fost făurite. Asemenea biblioteci — (de 
notat că si dulapul în care stau se cheamă tot bibliotecă; du- 
lapul are, desigur mai mult drept la acest titlu, decât proprie- 
tarii bibliotecii la acela de cărturari) — asemenea biblioteci 
se compun din cărți arătoase, masive, încălțate in iuft sau 
marochin. 

Vor fi şi unii care și-au îndopat mintea cu tot felul de cu- 
noştințe inutile, având în cap o bibliotecă întreagă. Acestui 
soiu de „cărturar“ îi mai lipseşte un singur lucru: un bibliote- 
car înțelept, care să ceară, să aleagă, să priceapă. Știința fără 
înțelegere, fără pătrundere, nu e cultură. Montaigne are drep- 
tate. Cunostintele neasimilate sunt balast pentru minte. Numai 
cunoștințele trecute prin ciurul inteligenţei, numai cunoștințele 
care se altoesc pe sufletul cititorului, primind pecetea lui, pot 
purta numele de cultură. 

Stabilirea statistică a gradului de cultură cuprinde, princi- 
pial, o largă aproximație. Avem însă speranța că recensămân- 
tul va ajunge la rezultate sigure şi în privința gradului de cul- 
tură. Nu vor lipsi nici unele surprize. Dacă anchetatorii vor da 
culturii adevăratul ei sens, se va constata multă spoială, multă 

superficialitate în unele straturi orăşeneşti. Se va vedea, în 
schimb, că în masa poporului, acolo unde a pătruns, cartea a 
rodit, transformând omul, făcându-l mai bun, mai înțelept, mai 
uman, Această transformare ar trebui să fie un criteriu. 


Evenimentul, an. {II (1941), nr. 668 

RECENSĂMÂNTUL 1941 ŞI VIITOAREA 
CONFERINŢĂ A PĂCII 


de CORNELIU MĂNESCU 


Recensământul din acest an trebue făcut din numeroase mo- 
tive. Nu este vorba de a îndeplini numai o simplă formalitate 
pe care legile românești cât și obligațiile internaționale ne-o 
impun. 

Evenimentele interne-externe au influențat adânc asupra 
structurilor ţării românești. Astăzi, termenul de to ani scurs dela 
data ultimului recensământ nu este „fatal“, numai pentru acest 
motiv, ci mai ales, pentrucă a devenit o imperioasă necesitate. 

Intr’adevar scopul recensământului actual nu se va mărgini 
să ne arate „câți mai suntem si cât mai avem“ sau care au fost 
modificările populaţiei în ultimii 10 ani; recensământul 1941 
trebue făcut pentru a ne servi ca arma noastră cea mai puter- 
nică, atunci când împrejurările o vor cere. 

Condiţiile unor astfel de „împrejurări“ sunt încă departe de 
a fi realizabile. Răsboiul, care de 2 ani continuă cu furie, este 
încă în plină desfăşurare. Răsboiul cunoaște același ritm înfri- 
coșător pe care nici iarna și nici criza nu l-au putut micșora. 
Dar, cu cât cataclismul înaintează, crește și dorința de pace a 
popoarelor, creind astfel conditiunile favorabile unei conferințe 
mondiale de înţelegere. 

Pe noi Românii, viitoarea conferință a păcii ne interesează 
în deosebi și ori care ar fi conjunctura acestei conferinţe, tre- 
bue să ținem seamă de ea. Când acest al doilea răsboiu mondial 
se va sfârși, este firesc să credem că popoarele vor discuta la 
masa verde conditiunile unei noi „ordine mondiale“ care să 
asigure pacea. Că această conferinţă va fi o realitate, ne-o spun 
și taberele aflate astăzi în luptă. Beligerantii au declarat, fie- 

care de câte ori a avut prilejul, că la sfârșitul răsboiului va 
avea loc o conferință cu misiunea de a reorganiza pe baze noi 
vieata și conducerea popoarelor, 

Conferința păcii este deci o necesitate pe care o admite toată 
lumea, Desigur, nu este de loc momentul de a face precizări in 
privința conditiunilor în care se va tine această conferinţă, 
acum când răsboiul se află în plină desfășurare, Popoarele se 
sbat încă în căutarea soluțiilor unei vieți mai bune, 

Nu se poate concepe însă o conferință a păcii fără partici- 
parea tuturor ţărilor, dintre care, unele, nu și-au spus încă cu- 
vântul în actuala conflagrație, dar care au tot dreptul să par- 
ticipe la hotărîrea destinului lor. 

Pentru noi Românii este esenţial însă, ori cum va fi această 
viitoare înţelegere, să fim pregătiţi. Nu poate fi vorba de amâ- 
nări sau de improvizații de ultim moment. Va trebui să fim 
gata să ne apărăm drepturile in fata oricui, Vieata nouă pe 
care o doresc popoarele își va, găsi în viitoarea conferință a 
păcii tiparele de organizare impuse de „ordinea nouă“. 

Să participăm la Recensământul din 1041 cu conștiința că 
fiecare dintre noi e necesar acestei opere atât de importante. 
Este nu numai o datorie dar și un act cetafenesc colaborarea 
noastră la recensământ. 

Trebuc să luăm parte cu entusiasm la faurirea acestei lucrări 
care ne va servi mai vârtos ca oricare alta, atunci când vom 
trebui să ne justificim dreptele noastre cereri, 


Universul, an. LVIII (1941), nr. 65 

RECENSĂMÂNTUL CLĂDIPILOR 
ŞI LOCUINȚELOR DIN 194 


de Dr. Gh. RACOVIȚĂ 


In cadrul Recensământului General al României d n acest an 
este prevăzută, ca si în recensămintele precedente, problema clă- 
dirilor şi a locuințelor. 

Locuinta este, pentru familie si individ, un spatu vital, ea 
conține elementele esenţiale ale existenței materiale ale omu- 
lui. Din analiza atentă a acestor elemente se pot deduce condi- 
tiile economice, sociale si de igienă ale vieţii poporului, precum 
si gradul lui de cultură. In același timp, cunoaşterea clădirilor 
unde sunt adăpostite întreprinderile industriale si comerciale 
sau instituţiile publice, ne poate arăta în ce măsură cer ntele de 
igienă ale muncitorilor și funcţionarilor sunt respectate. 

Locuinta este un factor hotăriîtor, cu influență constantă în 
problema sănătăţii publice; ea determină desvoltarea organis- 
mului uman nu mai puţin decât felul de alimentaţie; de ase- 
menea ea joacă un rol determinant în răspândirea boalelor 
infecto-contagioase. 

Astăzi, în conditiunile de vieață excepţionale, cunoscute de 
toată lumea și trăite de o bună parte dintre noi, problema 
locuinței a devenit o problemă vitală, care reclamă imperios 
atenția autorităţii de Stat si cere să fie încadrată în politica 
generală de gospodărire a țării. 

Politica realizărilor a fost inaugurată de guvern. Dar, pentru 
ca ea să fie realizată cu maximum de eficacitate, ea trebue 
să fie diriguită de cunoașterea exactă a realităţii de astăzi. 
Pentru a sti ce trebue să facem, trebue să stim bine ce avem. 
Si, pe această linie trebuesc luate în consideraţie si cunoscute 

precis în special condiţiile materiale în care trăieşte masa po- 
pulatiei dela tara și muncitorimea manuală și intelectuală dela 
oraș. 

Dar, mai presus de toate și luând în consideraţie în primul 
rând marea masă a populaţiei, se pune întrebarea: ce fel de 
locuințe avem și întrucât ele influențează în bine sau în rău 
asupra celor care trăiesc în ele. 

In Buletinul clădirilor si locuințelor din 1941 s'au introdus 
chestiuni noi fata de programul după care s'a făcut inregis- 
trarea clădirilor si locuinţelor la recensământul din 1930, Ele 
oglindesc noile preocupări ale autorității de Stat în privința 
felului de traiu al populaţiei şi indică intenţia și grija de a ame- 
liora ceea ce este de ameliorat. 

Buletinul clădirilor si locuințelor care urmează să fie com- 
pletat la recensământul din anul acesta, cuprinde trei capitole 
principale. 

In primul se vor descrie corpurile de casă cu date asupra ase- 
zării, anului sau vechimii construcției: materialul de construc- 
tie al pereţilor si al acoperișului; numărul etajelor si mai cu 
seamă numărul tuturor locuinţelor (apartamentelor), chiar 
dacă acestea sunt numai bordeie băgate în pământ. Faţă de re- 
censământul din 1930, în acest capitol s'au introdus noi ele- 
mente, date fiind împrejurările actuale și importanța pe care 
aceste elemente o reprezintă astăzi şi anume: starea clădirii 
imediat după cutremur (locuibilă sau nu); destinația clădirii, 
anume pentru locu‘nfe individuale, colective, instituții publice 
sau particulare, întreprinderi comerciale sau industriale; exis- 
tenta sau nu a adăpostului sau instalaţiei de apărare pasivă. 
Pe lângă aceste date și informaţii s'a cerut să se indice si 
suprafaţa terenului clădit și a celui destinat pentru curte; dea- 
semeni se întreabă dacă pe lângă casă se află o grădină cu 
pomi, cu zarzavat sau cu flori, pentru folosința menajului şi 
pentru recreatie. 

In capitolul al doilea este cuprinsă descrierea dependintelor 
din clădiri sau de pe lângă ele. Fiecare dependinta va fi descrisă 
separat in ceea ce privește felul și destinaţia, așezarea, mate- 

rialul de construcție, precum și sub raportul numărului de 
persoane, pe sexe, care locuesc în fiecare categorie din aceste 
dependinţe, când este cazul. In acest capitol s'au cerut infor- 
maţii și asupra capacităţii garajelor, dată fiind importanţa lor 
pentru serviciile armatei. 

In capitolul al treilea și ultimul se descriu locuinţele (apar- 
tamentele) fiecare în parte sub următoarele rapoarte: așezarea 
în subsol, la parter sau la etaje; dacă apartamentul este locuit 
de familie, instituție, întreprindere etc., si titlul locatarului; 
numărul de locatari din apartamente și destinația încăperilor; 
de asemeni se întreabă cum se face aprovizionarea cu apă; există 
sau nu instalaţie acoperită pentru scurgerea apelor murdare; 
closetul este deosebit sau comun cu alte locuinţe, are sau nu 
instalație cu apă; există sau nu instalație de baie; cum se face 
iluminatul, cu petrol, cu electricitate sau cu gaz aerian. Elemen- 
tele de mai sus sunt identice cu acelea cerute în 1930. 

Pe lângă aceste întrebări, în buletinul actual s'au prevăzut 
chestiuni noi care se referă în special la igiena și confortul lo- 
cuinfelor, precum si la gradul de cultură gi la originea etnică 
a locatarului si anume, pentru încăperile care sunt locuite in 
mod obișnuit s'a cerut să se arate din ce material este făcută 
podeaua (parchet, scânduri, lipitură de pământ etc.); relativ 
la încălzitul locuinţelor se va specifica şi combustibilul și felul 
instalaţiei de încălzit (calorifer, sobă, vatră). Sa prevăzut în- 
trebarea dacă locuința are sau nu cuptor de pâine, deoarece 
această chestiune prezintă un interes deosebit pentru problema 
alimentaţiei populaţiei rurale. Gradul de cultură al locatarului 
se va cunoaște într'o anumită măsură și din răspunsul primit 
la întrebarea. dacă are sau nu cărți de citit și ştiinţifice (afară 
de cele școlare), dacă are sau nu radio. Ultima întrebare, refe- 
ritoare la originea etnică a locatarului, prezintă un deosebit in- 
teres, ea dând posibilitatea de a cunoaște felul cum este repar- 
tizat spaţiul vital st confortul pe naționalități. 

Acest buletin a fost alcătuit cu concursul binevoitor al unui 
număr de personalități de specialitate în această ramură, for- 
mate în comisie, precum și cu ajutorul răspunsurilor la scriso- 

rile adresate la mai mult de o sută de persoane din diverse col- 
un ale ţării, care nu au avut posibilitatea să participe la şe- 
dinte, dat fiind timpul limitat de care s'a dispus. 

Comitetul Recensământului General al României aduce pe 
această cale mulțumiri călduroase tuturor celor care au cola- 
borat la definirea exactă a problemei locuinţelor și clădirilor 
yi au contribuit la alcătuirea buletinului ce urmează a fi utili- 
zat în curând. 


Excelsior, an VI (1941), nr. 16 


134 


www.dacoromanica.ro 


DATELE FUNDAMENTALE ALE 
RECENSĂMÂNTULUI GENERAL 


ANALIZA LISTEI DE GOSPODĂRIE 
de PETRU TIPĂRESCU 


La data fixată pentru recensământul general 1941, recenso- 
Tul, care are în seama lui circa 120 de gospodării, va prezenta 
fiecărui cap de familie și apoi fiecărui conducător de întreprin- 
„dere sau instituție de utilitate publică, formularul respectiv spre 
a fi completat cu datele cerute în fiecare coloană a formularului. 

Recensatul este obligat prin lege să declare toate datele nece- 
“sare recensământului, semnând sub următoarea inchiere: ,,Sub- 
semnatul declar că cele cuprinse în lista de mai sus sunt exacte“. 

Recensorul se va convinge personal de exactitatea declaraţiei 
si la rândul lui apoi va fi verificat de un controlor si de orga- 
nele însărcinate cu centralizarea datelor, 

Pentru cele mai bune executări de lucrări se vor da premii. 

Fiecare categorie de recensare va ţine numai o zi, incepandu-se 
lucrările în zorii zilei și terminându-se la asfintitul soarelui, 

Recensământul de anul acesta va cuprinde: populaţia, lo- 
cuintele si clădirile, întreprinderile comerciale și industriale, 
exploatările agricole, mâna de .lucru și șomajul, refugiații si ex- 
pulzatii, instituţiile publice și de utilitate publică și recensă- 
-mântul special al populaţiei de origine etnică evreească, 


Lista de gospodărie 
Numărătoarea de bază a acestui recensământ se va face prin 
formularul denumit „lista de gospodărie (menaj, familie)“. 


Recensatul va scrie citet și curat: județul, plasa, orașul sau 

satul, strada, numărul, etajul, apartamentul, numele de familie, 
numele de botez (pronumele), situaţia în famiile sau gospodărie 
(în dreptul capului de familie se va pune semnul X, după care 
urmează; soţie, fii, fiice, nepoți, tată, mamă, bunică, soacră, 
veri, servitori, chiriași, din același apartament). 

Ce se înțelege prin gospodărie? 

Instrucţiunile pentru completarea listei de gospodărie preci- 
zeaza: „O gospodărie (menaj, familie) cuprinde toate persoanele 
care locuesc și dorm în aceeaşi casă ducând laolaltă un traiu co- 
mun chiar dacă nu sunt rude între ele. De pildă servitorii, lucră- 
torii, ucenicii, care dorm obișnuit în casa stăpânului, fac parte 
din gospodăria lui“, 

Dacă în aceeași casă sau apartament locuiesc părinții și fiul 
sau fiica lor, la rândul lor căsătoriţi și având menaj separat, pre- 
cum si chiriasii, care nu fac parte din acelaşi buget şi nu mănâncă 
dela acelaşi foc, constitue separat câte o gospodărie. 

Sunt apoi gospodăriile colective (internate, cazărmi, mănăs- 
tiri, azile, ospicii, închisori), care vor fi recensate printr'un for- 
mular special, „lista A, pentru gospodăriile colective“, 

Pentru populaţia flotantă (pasagerii hotelurilor, bolnavii vre- 
melnici din spitale, deținuți în preventie) se va completa „lista 
colectivă B, roşie“, pentru care s'au dat instrucțiuni speciale. 

Se înţelege, că directorul şcolii, intendentul spitalului, gar- 
dienii închisorii, precum și toți cei ce locuesc cu familiile lor în 
instituția respectivă, vor completa fiecare lista de gospodărie 
obişnuită. 

In coloana 4, se va scrie „prezent“, pentru cei care fac parte 
din gospodărie și sunt în localitate, dacă nu sunt acasă, când 
vine recensorul. Nu vor fi trecuți însă tinerii care își fac ar- 
mata. Nouii născuţi după miezul nopţii, care precede ziua re- 
censământului, nu vor fi trecuţi în listă; iar persoanele moarte 
după acest ceas vor fi trecute, 

Se va nota în coloana 5, cu M persoanele de sex masculin și 
cu F cele de sex femenin. 

Vârsta se va trece în ani impliniti, iar pentru copii sub un an 
se va scrie „sub“. 

Urmează locul naşterii: satul sau oraşul, judeţul (sau ţara, 
pentru cei născuţi în străinătate) si starea civilă (necăsătorit, 
căsătorit, văduv sau divorțat). 

Vor răspunde numai femeile: câți copii au în viata ei câți 
copii morți. Pentru cele ce nu au născut copii se trece semnul o 
(zero). Nu vor fi trecuţi copiii soțului din altă căsătorie. 

Instrucţiunile însă nu se referă în nici un fel, la: copiii adop- 
taţi, pentru care probabil se vor da instrucțiuni suplimentare re- 
censorilor. S'a pierdut din vedere, că în ultimii ani problema 
adoptiunii a căpătat aspecte noi prin sistemul practicat de 
Evrei de a-și ascunde originea etnică prin cumpărarea bunăvo- 
intei vreunui creştin nevoias, de a accepta asemenea adoptiuni. 
Cazuri mai frecvente au fost în Transilvania și mai ales în co- 
munele rurale, unde, după îndeplinirea formalităţilor juridice 
s'a folosit în practică numai schimbarea numelui şi schimbarea 
religiei uneori, adoptatul nelocuind adesea cu părinții adoptivi. 


Limbă, Religie, Neam 


Incepând cu coloana 12 până la 22 vom avea indicaţii asupra 
structurii populaţiei din România, pentru care recensorii vor tre- 
bui să dea cea mai mare atenţie, deoarece acest capitol este în 
genere supus la cele mai multe critice. 

Se va arăta de către recensat limba maternă (pe care a învă- 
tat-o dela părinți) și limba pe care o vorbeşte de preferinţă. 
Când părinţii vorbesc limbi deosebite, se va trece limba vorbită 
în familie. Nu se vor înscrie dialectele. 

Instrucţiunile însă nu pomenesc nimic de limba vorbită de 
minori, care obișnuit vorbesc limba mamei, desi ca origine et- 
nică figurează cu originea tatălui si împreună cu mama au su- 
pusenia acestuia prin căsătorie. 

Vor fi, deci, necesare recensorilor, instrucțiuni suplimentare 
pentru coloanele 12, 13, 14. 

In continuare se va înscrie în listă religia recensatului astăzi 
și la naștere și a tatălui și a mamei la naşterea lor; și originea 
etnică a recensatului, a tatălui si a mamei. 


157 


www.dacoromanica.ro 


In ce priveşte cetățenia (supusenia), pentru Români si străini 
cu o situaţie clară, înscrierile nu necesită prea multe explicaţii. 
Cei cu pașaport Nansen vor indica aceasta, iar Evreii care au 
pierdut cetățenia română prin revizuirea din 1938, vor scrie în 
această coloană „pierdută“, 

Pentru ştiinţa de carte se va răspunde „da“ sau „nu“, indi- 
cându-se în coloana următoare totodată, ultima școală urmată 
(felul şcolii si clasa terminată). 

Ar mai fi trebuit să se arate aci, dacă recensatul are sau nu 
diplomă de Stat, ştiindu-se că în pretinsele statistici asupra şo- 
majului intelectual s'au făcut nenumărate erori și abuzuri. 


Profestune, Indeletniciri. Situaţie militară 


In ce priveşte profesiunea, lista de gospodărie are cinci co- 
ioane (25—29), făcându-se deosebirea în primul rând între ocu- 
patia principală si o îndeletnicire secundară. 

Prin profesiunea principală se înțelege ocupația, meseria, 
funcțiunea de căpetenie, din care isi trage izvorul principal de 
traiu recensatul si căreia îi dă cea mai mare parte a timpului 
său de lucru. Urmează apoi indicarea situaţiei în profesiune 
sau gradul funcţiei, precum şi instituția sau întreprinderea unde 
este angajat sau exercită profesiunea. 

Pentru cei ce nu lucrează în prezent (presupunem, că nu e 
vorba numai de lucrătorii manuali și ar fi necesară o lămurire 
pentru recensori cel puţin), se va preciza cauza: lipsă de lucru, 
lucrător sezonier, infirmitate, boală incurabilă etc. 

Intro notă aparte vor fi aratati membrii familiei: orbi, ologi, 
surdo-muti sau schilozi. 

Tua profesiunea secundară, credem de asemeni, că mai sunt 
necesare unele lămuriri. Instrucţiunile definesc o îndeletnicire 
lăturalnică prin expresia „Trage un cdstig‘‘, în timpul îngăduit 
de profesiunea principală. Atunci şi proprietarul unui imobil, ac- 
tionarul unei întreprinderi sau deținătorul unor titluri de rentă 
au câte un câştig în afară de profesiunea principală, nu numai 

contabilul, comerciantul ambulant, mecanicul sau femeile care 
brodează, tes etc. Toate acestea vor fi ţinute în seamă? 
Pentru situația militară, cei ce au făcut armata vor arăta 
gradul si arma, sau vor scrie, că sunt reformaţi etc. 
Cu aceste observaţii ale noastre, putem conchide la această 
analiză a listei de gospodărie, că datele obținute vor prezenta 
în deosebi interes din punct de vedere statistic. 


Curentul, an XIV (1941), nr. 4716 

RECENSĂMÂNTUL AGRICOL 


de ROMAN CRESIN 


Rareori problemele agricole au cerut atât de urgent solutio- 
nări juste şi rapide, după cum se întâmplă astăzi și rareori pen- 
tru rezolvarea lor statisticele de bază au avut o căutare atât de 
mare ca acum. 

Echilibrul economic, atins în cei douăzeci de ani de desvoltare 
a României Intregite a fost rupt brutal în anul trecut prin pier- 
derea teritoriilor, iar timpurile grele de astăzi nu ne îngădue ca 
restabilirea acestui echilibru să fie lăsată la voia întâmplării. 
Din contră, inventarierea bunurilor rămase trebue să fie făcută 
cât mai neîntârziat și apoi să se procedeze cu aceeași grabă la 
planificarea agriculturii în teritoriile din graniţele actuale, im- 
punându-se utilizarea cât mai raţională a pământului. 

Stocul nostru de animale a fost și el pus la grea încercare din 
cauza necesității de a hrăni în mod consistent trupele concen- 
trate, iar problema restabilirii lui la un nivel normal rămâne 
incă deschisă; mașinile și uneltele agricole trebue să fie de ase- 
menea inventariate pentru a ne da seama, dacă ele sunt sufici- 
ente pentru prelucrarea raţională a pământului în vederea asi- 
gurării unor recolte abundente și uniforme. 

Problema valorificării produselor agricole — aceea care inte- 
resează deaproape milioane de producători, siliți să vândă pe 
prețuri derizorii rezultatele trudei lor din anul întreg — nici ea 
nu poate fi deslegată înainte de a cunoaște mecanismul întreg al 
producţiei agricole. 

Dar afară de aceste probleme de moment, probleme care fac 
parte din îndrumarea producţiei si desfacerii de produse agri- 
cole, vin și altele, din care cea mai importantă este cunoașterea 

a însuși aparatului de producţie agricolă — a exploatărilor 
agricole, a acelor uzine mari și mici producătoare de bunuri agri- 
cole. 

Este curios că desi suntem fara agricolă, in care trei pătrimi 
din populaţie își trag existența din munca pământului, iar va- 
loarea produselor agricole contribue cu 50 la sută la venitul na- 
tional si aproape tot cu atâta Ja export, amănuntele în privința 
felului exploatărilor agricole sunt cunoscute abia în mod cu totul 
neprecis. 

Desi Statul a făcut sacrificii considerabile (reforma agrară, 
conversiunea datoriilor agricole etc.) pentru a înjgheba o plu- 
gărime de sine stătătoare, totuși până acum nu există nicio 
evidenta care să arate rezultatele acestor sacrificii. 

Din recensământul care s'a încercat în anul 1929, avem un 
tablou cu repartizarea exploatărilor agricole după mărime. Tre- 
bue să recunoaştem însă că aceste date nu reprezintă decât si- 
tuatia exploatărilor din acea epocă, și nu mai poate corespunde 
cu cea actuală, întrucât între timp agricultura a trecut printr'o 
criză adâncă, urmată de schimbări masive de bunuri funciare 
din mână în mână, dar mai ales din cauza parcelării neîncetate 
a pământului printre copiii numeroși ai țăranilor fmproprie- 
tariti. 

Recensământul actual ar fi însă incomplet dacă Sar limita 
doar la restabilirea acestei situaţii. Intr’adevar, este important 
să ştim câți proprietari agricoli mari, mijlocii sau mici sunt in 
țară si cât de adânc a pătruns parcelarea în proprietatea noas- 
tră agricolă; această situaţie va fi însă incompletă, cât timp nu 
se va specifica și intensitatea cu care este exploatată fiecare 
moșie. 

Este asa dar necesar să se strângă un material suplimentar 
pentru a defini cât mai complet diverse forme de folosire și ex- 
ploatare a pământului, care adeseori prezintă împletituri din 
cele mai complexe. 

Agricultorii urmează să fie separați in mai multe grupuri 
după felul în care știu să utilizeze pământul ce-l au în folosinţă. 

In primul rând va fi necesar de a determina numărul agricul- 

torilor propriu ziși, adică a celor care au venitul lor principal 
din agricutură; stabilind totodată numărul și întinderea deti- 
nută de agricultori, pentru cari munca pământului constitue 
doar ocupația secundară, destinată să procure hrana pentru ei 
și familiile lor, venitul acestor „agricultori“, provenind fie din 
profesiuni și meserii, fie din munci lăturalnice. 

Apoi, grupul agricultorilor propriu ziși va trebui să fie îm- 
partit in mai multe categorii, în primul rând intrând agricul- 
torii mici, care sunt nevoiți să recurgă la arendări sau dijme 
pentru a rotunji petecul de pământ propriu ce-l posedă, spre 
a asigura pe cât se poate hrana familiei și a animalelor. Ur- 
mează un alt grup al mijlocașilor, adică al „agricultorilor pe 
pământul lor“, acel grup ideal de mici proprietari cari reușesc 
să scoată venituri suficiente din moșia proprie, fără să recurgă 
Ja închirierea pământului străin, sau să lucreze cu braţele la alții. 
Mai departe, vom găsi alte grupuri de agricultori situaţi dea- 
supra mijlociei, agricultorii care au agonisit mai mult pământ 
decât pot să-l lucreze cu brațele proprii și ale familiei și cari 
recurg la brațele străine sau îl dau în lucru la alții. In sfârșit, 
urmează alte grupuri de exploatări raționale, mijlocii sau mari, 
care lucrează pământul după prescriptiunile bunei tehnice agri- 
cole, utilizând mașinile agricole si sistemele speciale de exploa- 
tare, 

Peste toate aceste grupuri de agricultori se împletesc diferite 
forme de folosire a pământului, după ramuri de cultură, gospo- 
dării cerealiste, viticole, pomicole, specializaţi în creșterea ani- 
malelor, mixte sau altele, imprimând un tablou complex al agri- 
culturii românești. 

Trebue să mărturisim că deocamdată nu se cunoaște impor- 
tanta diferitelor grupuri de exploatatii agricole (atât ca număr, 
cât şi ca întindere deținută), precum și a produselor ce le cultivă 
de preferință. Din această cauză, toate măsurile ce le ia Statul 
pentru ajutorarea unor anumite grupuri, se iau cu ochii închiși 
fără să știe câţi agricultori vor beneficia de această măsură, câți 
din ei sunt mari, mijlocii sau mici. 

In afară de studiul structural al exploatatiilor agricole, recen- 

sământul va urmări și altul „statistic“, adică va servi pentru 
verificarea tuturor statisticilor anuale, bazate — pentru rapidi- 
tate — doar pe evaluări care nu merg până la numărători prea 
detaliate. Recensământul va putea să dea asa dar, informatiuni 
despre suprafeţele însămânțate cu diferite culturi, producția ` 
agricolă si animală, numărul animalelor si mașinilor agricole 
etc., date care vor servi pentru controlul evaluărilor anuale 
aflate actualmente în circulație. 

Perspectivele largi în ceea ce priveşte posibilitățile unui stu- 
diu amănunțit al agriculturii românești care se vor ivi odată cu 
realizarea recensământului agricol fără îndoială vor depăși sa- 
crificitle materiale şi de muncă intelectuală necesare pentru efec- 
tuarea acestei lucrări. 

Abia în posesia rezultatelor, adică după inventarierea agri- 
culturii, inventariere pe care o face fiecare bun gospodar primă- 
vara, înainte de a începe un an agricol nou, se va putea păşi la 
reorganizarea ei pe baze sănătoase, — reorganizare atât de nece- 
sară după grele sdruncinări suferite în ultimul timp, momentul 
inventarierii fiind ales cu atât mai potrivit, întrucât tara se află 
pe pragul unei vieți noi. 


Excelsior, an. VI (1941), nr. 16 

RECENSĂMÂNTUL AGRICOL 1941 


de IOAN C, VASILIU 


Lucrările speciale ale recensământului agricol urmăresc odată 
cu numărătoarea numeroaselor celule de producție, o inventariere 
a patrimoniului şi a potențialului economic al agriculturii româ- 
mecht, 

Este, fără îndoială, o lucrare de mari proporţii şi de extremă 
utilitate pentru noua orientare politică și economică a ţării. 

Prin noul recensământ agricol vor trebui cercetate toate sec- 
toarele si toate manifestările vieții rurale. In general se în- 
cearcă pentru vremurile de acum, o operă grea si de curaj. Ni- 
meni nu poate contesta teama şi rezerva populaţiei agricole an- 
chetate. Chiar în condițiuni normale, asemenea lucrări întâm- 
pina neajunsuri. In parte si din aceste motive, recensământul 
agricol din 1930 a fost o primă încercare neisbutită. Totuși, pu- 
tem fi mai încrezători dacă luăm în considerare seriozitatea lu- 
crărilor pregătitoare şi organizarea temeinică dată instituției ce 
urmează să conducă operaţiunea. 

Pentru a evidenția însemnătatea recensământului agricol este 
suficient să arătăm datele esenţiale ce vor trebui să rezulte în 
urma centralizărilor: 

1. Structura proprietăţii rurale; 

2. Categoriile de folosință a terenurilor (terenuri arabile, pă- 
șuni si fânețe, vii etc.) ; 

3. Numărul muncitorilor rurali; 

4. Inventarul agricol (masini și unelte, animale de tracțiune 
$i animale de rentă, clădiri etc.); 

5. Industriile rurale, cu deosebire industriile anexe gospodăriei 
rurale; 

6. Caracteristica predominantă exploatatiilor agricole din dife- 
rite regiuni; 

7. Sistemul de cultură practicat etc. 

Pentru actualul teritoriu al țării nu cunoaștem încă structura. 
proprietăţii rurale. De altfel, în această privință, toate statis— 
ticile încheiate dupa răsboiul mondial au fost inexacte si neuti- 
lizabile. In schimb, pentru perioada dinaintea reformei agrare, 
avem statisticele din anii 1896, 1902, 1905 şi 1913. Primele trei 
dau structura pe categorii de proprietăţi, iar ultima precizează 
pentru prima dată deosebirea fundamentală între proprietatea 
și exploatarea agricolă. Ca urmare, această statistică dă struc- 
tura atât pe categorii de proprietăţi cât şi pe categorii de exploa- 
tări agricole. 

După reforma agrară s'a încercat deseori să se întocmească o 
statistică a structurii proprietăţii noastre rurale. In general, nici- 
una nu prezintă o bază deosebită, totuși au servit ca o indicație: 
a situatiunilor de fapt cunoscute pentru conditiunile de lucru 
din agricultura românească. Aceste statistici au folosit: 

— datele reformei agrare; 

— statistica impozitelor directe; 

— recensământul agricol din 1930; 

— statistica animalelor domestice din 1935; și în fine, 

— repartizarea populației după profesiuni, realizată prin re-- 
censământul general al populaţiei din 1930. 

Odată cu structura proprietăţii rurale și în legătură cu ea, re- 
censământul agricol va trebui să ne arate: 

— densitatea populaţiei rurale; 

— raportul între agricultorii proprietari și neproprietari; 

— modul de folosire a terenului: în regie, în dijmă, in 
arendă etc.; 

— repartizarea terenurilor in diferitele categorii de întin-— 
deri; şi, 

— gradul de pulverizare a proprietăţii rurale. 

In altă ordine de idei, recensământul agricol va trebui să aducă 
o limpezire a problemelor privind 7nuncitorimea rurală. Fărămi- 
tarea înaintată a proprietății țărănești, lipsa mijloacelor de pro-- 

ductie şi conditiunile, uneori neprielnice, trudnicei meserii a 
ogorului, au accelerat proletariatul rural. 

Din acest punct de vedere, prin recensământul aşteptat, vom 
avea posibilitatea să desprindem date deosebit de interesante, 
privind: 

— populaţia rurală muncitoare în afara gospodăriilor proprii; 

— şomajul de lungă durată, precum si șomajul sezonier din 
agricultura românească; 

— seria muncilor practicate astăzi de populația rurală des- 
prinsă din mediul respectiv, precum și proporţiile exodului rural; 

— numărul și situaţia salariaţilor agricoli permanenţi ; 

— schimbul de muncă între diferitele gospodării țărănești; 

— raportul între populația muncitoare și populaţia consuma- 
toare în gospodăriile proprii; și în fine, 

— raportul între gospodăriile care prin producţia proprie satis- 
fac nevoile totale ale familiei și gospodăriile care sunt nevoite 
să apeleze la câștiguri anexe rezultate din munca cu braţele, că- 
răușie etc, 

Dacă la datele de mai sus adăugăm o inventariere a patrimo- 
niului agricol și a potenţialului de producție, vom cunoaşte de- 
sigur realitățile vieţii rurale românești și vom avea criterii de 
judecare a transformărilor cerute de împrejurări. In prima linie, 
vremurile impun un nou regim pentru proprietatea rurală. Pul- 
verizarea proprietăţii trebue oprită cât mai curând, altfel pro- 
gresul agricol este paralizat și straduintele noastre zadarnice. 

Subliniam în altă parte lipsa izvoarelor de informatie statis- 
tică. Este de notat însă, că în ultimii ani, multe din problemele 
arătate aici au putut fi examinate partial, din lucrările efectuate 
de Secţiunea de Economie Rurală din Institutul de Cercetări 
Agronomice, condusă de d. Prof. N. Corndfeanu şi de Seminarul 
de Sociologie, Etică si Politică, condus de d. Prof. D. Gusti. 

Secţiunea de Economie Rurală a studiat, pentru prima dată 
în România, un număr mai însemnat de gospodării agricole din 
toate regiunile țării. Incă din 1931, s'au dat publicităţii datele 
privind datoriile agricole in 63.000 exploataţi? anchetate, datele 
privind inventarul agricol in 14.000 exploatatii și în fine, mai 

târziu, datele privind rentabilitatea și organizarea agriculturii 
țărănești, precum și munca, folosirea terenului $i consumul ţă- 
ranesc în sute de gospodării cercetate de secțiune, cu ajutorul 
contabilitatilor agricole si a bugetelor țărănești. 

Se cunoaște la fel munca stăruitoare şi realizările de seamă ale 
Seminarului de Sociologie. Seria studiilor publicate sub auspi- 
ciile Seminarului au lămurit multe din aspectele sociale şi eco- 
nomice ale vieţii rurale. 

O cercetare mai recentă si pilduitoare se datorește Echipelor 
Regale Studențești care, in 1938, au studiat în 60 sate, 13.271 
gospodării, cuprinzând 105.000 locuitori. Cu această ocaziune 
s'au adunat date însemnate și cu privire la parcelarea proprie- 
tatii rurale din 16 sate. 

Recensământul agricol urmează să întregească aceste cercetări 
parțiale. Rămâne însă în sarcina Sectiunii de Economie Rurală 
studiul rentabilitatii agriculturii noastre. De altfel, numai dato- 
rită muncii de până acum a acestei Secţiuni, avem un bogat 
material statistic privind rentabilitatea agricolă, raportul între 
familia și gospodăria țărănească, consumul țărănesc, schimbul 
sat-oraş etc. 


Excelsior, an. VI (1941), nr. 16 

RECENSĂMÂNTUL AGRICOL SI MICA 
PROPRIETATE 


de VASILE DAMASCHIN 


Toate încercările, în special cele serioase și de bună credință, 
de a reorganiza pe baze noi şi sănătoase agricultura românească, 
de a-i soluţiona problemele importante în legiuiri bune și efi- 
cace, s'au lovit de lipsa de date certe și complete în întreg do- 
meniul agricol. 

Or, până nu vom stăpâni în amănunt toate informațiile nece- 
sare, care să ne dea o oglindă precisă, științifică a situaţiei, 
până nu vom avea o serie de statistici riguros exacte asupra nu- 
mărului și felului proprietăţilor agricole „valorii bunurilor“, nu- 
mărului mașinelor si uneltelor agricole, mecanismului producției 
agricole etc., nicio reformă, nicio lege nu va putea fi făcută în 
perfectă cunoștință a realitatilor și nu va putea avea întreaga 
ei greutate, iar rezultatele aplicării lor vor fi mereu aproximative 
şi anemice. 

Diferitele si partialele încercări între care ar fi să socotim și 
recensământul din 1929 — de pe urma căruia avem un tablou 
cu repartizarea exploatărilor agricole după mărime — în loc să 
aducă vreun folos, mai curând ele pot încurca pe reformator 
sau legiuitor. 

Multe sunt problemele agricole care sau pus în trecut și se 
pun cu toată seriozitatea și urgenţa și astăzi — poate astăzi mai 
mult ca oricând, după ce am trecut prin atâtea cumpene, crize 
si schimbări — dar, hotărît, una de prim ordin este $° va ră- 
mâne problema proprietăţii agricole, drept cauză a scăderii sau 
creşterii producției agricole. 

Deși mari și costisitoare au fost sacrificiile Statului pentru a 
pune în picioare o plugărime puternică de sine stătătoare — 
baza economiei românești — și aceste sacrificii sunt, în primul 
rând: reforma agrară și conversiunea datoriilor agricole; totuși 
până acum nimic nu vine să ne indice, cu date certe, rezultatul 
acestor trude, să ne arate că s'a făcut bine sau rău, și care ar 
putea fi măsurile de îndreptare. Ceva vag știm noi, dar nu ne 
putem bizui pe lucruri aproximative, fiindcă vom cădea, sigur, 
iarăși în greșelile trecutului, greșeli grave de legiuiri inaplica- 
bile, din pricina proastei cunoașteri a realitatilor. 

Datorită faramitarii proprietăților în loturi extrem de mici 
şi lipsei de capital și unelte, agricultura românească a dat înapoi, 
se spune. Din cauza parcelării neîncetate a pământului — și 
așa redus — printre copiii numeroși ai țăranilor împroprietă- 
riti, agricultura a trecut printr'o criză adâncă, cu puternice re- 
percursiuni în economia românească, se spune iarăși. 

Ce avem de făcut? Hotărit, să dregem şurubul acolo unde e 
stricat. Putem să ne dăm însă seama de rezultatele generale de- 
fectuoase, de prostul mers al agriculturii în chip teoretic, vedem 
că nu merge întreaga mașinărie cum ar trebui să meargă, dar 
unde-i şurubul cel stricat? Cunoastem locul, proporţiile, însem- 
nătatea sa în întregul organism? Cunoastem doar efectele. 

San fărămițat proprietăţile; câte proprietăți mari, mijlocii 
și mici avem? Si, cu osebire, câte proprietăți sub un hectar si 
jumătate există și unde? 

Va fi necesară, poate, o comasare a acestor proprietăţi prea 
mici, pentru a li se ridica producția, pentru a combate șomajul 
în agricultură; cum putem veni cu o reformă, dacă nu suntem 
în posesia unor statistici riguros exacte? 

Apoi, nu e suficient să știm câți proprietari agricoli mari, mij- 
locii sau mici sunt în tara si cât de adânci sunt efectele parce- 
lărilor în proprietatea agricolă românească, ci trebue totodată 
să cunoaștem intensitatea cu care e exploatată moșia și care e 
valoarea producției sale. 

lată necesitatea mare a unui recensământ agricol, făcut atent, 
științific și în toate compartimentele sale. Recensământ care, 

din fericire, a fost pregătit tocmai spre a corespunde acestor ur- 
gente si imperioase necesități şi care va avea loc în curând. 
Plugari, pentru voi a fost făcut și vouă vă va folosi, cu cât 


va fi mai exact, la ameliorarea situaţiei voastre în parte şi a 
ării în general! 


Seara, an. IY (1941), nr. 1017 

RECENSĂMÂNTUL PĂDURILOR 


de V. SABĂU 


Se împlinesc cinci decenii de exploatare intensă a pădurilor 
fără ca în acest îndelungat interval de timp să se fi stabilit și 
inventariat precis domeniul forestier al țării. Prima statistică fo- 
restieră, întocmită în anul 1900, în cadrul lucrărilor de partici- 
pare la expoziţia din Paris, cu toate eforturile organelor silvice, 
nu constitue decât o evaluare aproximativă a întinderii păduri- 
lor. Pe atunci, în cea mai mare parte, pădurile nefiind măsurate 
sau ridicate în plan de ingineri, nu se putea cunoaşte nici întin- 
derea lor măcar, ne mai vorbind de alte detalii pe care le con- 
tine statistica din 1900. 

De aceeași impreciziune suferă şi „Statistica Pădurilor Sta- 
tului“, întocmită cu 6 ani mai târziu, adică în 1906, împreună cu 
multe alte detalii pe care a înțeles să le releve statistica in legă- 
tură cu aceste păduri. 

Până la Unire, în Vechiul-Regat se mai înregistrează încă 
două încercări (1912, 1917) de a stabili pe cale statistică întin- 
derea pădurilor și a le cunoaşte structura sub raport economic. 
Dela început aceste încercări nu putea să-și atingă scopul din 
aceleași motive de mai înainte, dar mai ales din lipsa unei orga- 
nizatii temeinice în acest scop. După Unire, prima statistică a 
pădurilor din România întregită se întocmește în anii 1921—22, 
care se publică în următorii trei ani, în trei mari volume. 

Graba cu care s'a întocmit această lucrare si mai ales faptul 
că ea oglindește situația pădurilor dinainte de a se face reforma 
agrară, a făcut ca nici această statistică să nu cuprindă toate 
realităţile din jurul pădurilor şi mai ales ca aceasta să nu aibă 
decât o valoare limitată la anul în care s'au cules datele. Incă 

înainte de a vedea pe deplin lumina tiparului. Reforma agrară 
română care conține accente modificatoare atât de adânci pen- 
tru domeniul silvic, a schimbat total structura pădurilor, Circa 
un milion hectare păduri au fost cedate, prin Reforma agrară 
din 1923, culturii agricole și pentru izlazuri, O bună parte din 
proprietăţile mari au fost expropriate si create păduri comu- 
nale etc. Toate aceste reforme structurale au făcut ca în 1928— 
20, să se revizuiască statistica din 1921—22, Cu ocazia revizuiri- 
Jor s'au constatat scăpări si greșeli atât de mari încât din com- 
pararea celor două statistici, întocmite la circa 7 ani interval, 
nu rezulta amputările însemnate suferite de domeniul silvic 
prin Reforma agrară. Dacă se compară suprafața pădurilor din 
statistica din 1922 cu cea din 1920, diferențele sunt atât de mici 
încât pare ca între timp să nu se fi întâmplat nimic deosebit, ni- 
mic care să modifice starea pădurilor. Dacă în Transilvania apar 
diferente care justifică prefacerile sociale prin care au trecut 
pădurile, lucrul este explicabil, deoarece stastistica din 1922 fiind 
făcută în grabă, au fost omise din ea ocoale silvice întregi, în 
suprafață de zeci de mii hectare. 

In anii 1935 $i 1936, Administraţia Pădurilor Statului a facut 
noi încercări să stabilească întinderea pădurilor. Bunele inten- 
fiuni si de astă dată s'au izbit de aceleași insuccese de mai îna- 
inte. Ca dovadă, statistica din 1935 a Administraţiei Pădurilor 
“Statului constată că întinderea tuturor pădurilor este de circa 
5,8 milioane hectare, ca în anul următor 1936 aceeași statistică 
să stabilească că suprafaţa pădurilor ţării ar fi de 6,3 milioane 
hectare. Este de menţionat că în cursul singurului an care des- 
parte aceste statistici nu s'a produs niciun eveniment de natură 
a justifica această diferență. Acest unic exemplu dovedește cu 
prisosinta gradul de incertitudine a statisticilor forestiere de 
până acum, până și în ce priveşte cel mai simplu element al 
economiei silvice: întinderea pădurilor, fără a mai pune în dis- 
cutie măsura în care nu s'a izbutit să se stabilească celelalte amă- 
nunte numerice care interesează în legătură cu gospodăria din 
ramura de producţie. In prezent nu putem ști decât întinderea 
pădurilor Statului. 

Ancheta statistică a pădurilor, care se face în cadrul lucră- 
rilor generale de recensământ din acest an, dată fiind incertitu- 
dinea statisticilor forestiere din trecut, are o mare sarcină de 
îndeplinit. Aceea de a stabili şi procura pentru prima oară date 
certe și verificate asupra structurii domeniului silvic. 

Cu toate că ne despart 11 ani de când s'a întocmit ultima sta- 
tistică a pădurilor, până în ziua de azi nu există alt material 
documentar care să ne informeze în ansamblu asupra proble- 
melor forestiere. Or, acest material din anul 1929, pe lângă vi- 
ciile inițiale, în prezent este cu totul inactual şi perimat. 

In intervalul de timp de 11 ani ce ne desparte, datorită nu- 
meroaselor reforme, domeniul silvic a suferit modificări struc- 
turale atât de profunde, încât datele anchetei statistice din 
anul 1929 nu mai pot servi ca puncte de orientare în gospodă- 
ria pădurilor, Structura proprietăţii silvice a evoluat simţitor de 
atunci încoace. Proprietăţi întregi au dispărut, altele noi s'au 
creat, iar o parte din pădurile neatinse de reforma agrară au 
fost divizate si pulverizate. Exproprierile continui pentru pă- 
şuni, făcute din interese politice, — așa numitele ,,izlazuri elec- 
torale“ — în fiecare an, au crescut în suprafață pe măsură ce 
s'au intensificat luptele de partid, 

Pe de altă parte, întinderea pădurilor a crescut datorită 
campaniei de împădurire şi ameliorare a terenurilor degradate 
$i a nisipurilor mișcătoare. Exploatările intense din cursul ulti- 
mului deceniu au adus de asemeni importante schimbări în 
structura pădurilor sub aspectul vârstei şi a condiţiilor de ex- 
ploatare. O verificare serioasă a domeniului silvic sub acest 
raport ar fi imperioasă, fiindcă numai prin analiza vârstelor 
ne putem da seama de posibilitățile viitoare de exploatare si 
ritmul de tăiere. Exploatările exagerate au adus modificări im- 
portante în domeniul silvic, în special în ce priveşte compozi- 
tia arboretelor. Tăierile intense și concentrate, însoţite de ne- 
glijarea replantării suprafețelor tăiate, au modificat si ele com- 
poziţia arboretelor în ce privește speciile de arbori ce le com- 
pun. Pe cale numerică nu se poate stabili ce modificări de struc- 
tură au suferit în această privință pădurile țării. Ultima sta- 

tistică din anul 1920, a stabilit că circa 40% din pădurile noas- 
tre ar fi de fag, 25% rășinoase (brad), 25% stejerisuri si 10% 
alte soiuri de foioase. Daca aceste proportii au fost exacte la 
data cand s'a întocmit statistica, azi este cert că speciile nobile 
(răşinoasele, stejarul și gorunul) au pierdut din suprafața ocu- 
pată în favoarea fagului şi a altor specii mai putin valoroase 
care au năvălit ca buruenile în păduri. Numai cunoscând măsura 
în care s'a deplasat raportul de forțe dintre speciile care popu- 
lează pădurile ne putem da seama de măsurile ce trebuesc luate 
pentru îndreptarea situației și se pot formula solutiuni juste 
de redresare. 

Tot studiul numeric al compoziției arboretelor ne poate edi- 
fica și asupra producţiei și a calității sortimentelor. O compa- 
ratie dintre nevoile interne de consum si speciile ce populează 
pădurile împreună cu vârsta lor, este cel mai categoric indiciu 
asupra capacităţii de producţie în lemn și a desvoltării pe care 
o pot lua în viitor exploatările de pădure. 

Studiul numeric al vârstelor si al speciilor, întregit și com- 
binat cu cel al metodelor de cultură aplicate pădurilor și apoi 
coroborate aceste elemente cu ciclurile de producție, ne vor 
indica dacă tăerile isi urmează cursul normal, adică dacă în 
fiecare an se tae fructul sau ratia normală a pădurilor și nu 
cumva nesocotim nevoile de lemne ale generaţiilor viitoare. 

Pentru a menține echilibrul climatic si frumuseţea peisaju- 
lui naţional, pădurile trebuesc să fie răspândite într'o anumită 
proporție față de celelalte terenuri descoperite. Dacă în prezent 
perioada de secete excesive alternează atât de des cu înspăimân- 
tătoare perioade de inundaţii, dacă brazda inteleneste și pute- 
rea de producție a holdelor scade, aceasta se datorește și dispa- 
ritiei pădurilor din regiunile de: ses și dealuri. Există o pro- 
portie optimă pe care trebue să o dețină pădurea fata de ogoare 
şi izlazuri in care prosperă rasa si găsesc condițiuni favorabile 
de desvoltare toate vietuitoarele. 

Identificarea acestui raport optim de forte dintre pădure și 
ogoare nu se poate face decât pe cale statistică. Recensământul 
ce se face va trebui să ţină seama si de acest lucru pentru 

a ne pune la îndemână elementele necesare de a judeca impor- 
tanta domeniului silvic în spaţiul national. 

Dirijarea politicii lemnului de către Stat cere de asemeni 
cunoașterea a o serie de elemente în legătură cu cererea și oferta 
lemnului, a raportului dintre producția normală și cea reali- 
zată a pădurilor și în sfârșit prisosul sau eventual, deficitul de 
producție. 

Pentru a cunoaște și rezolva problemele ce se pun în legătură 
cu aprovizionările cu lemne ale populaţiei sau a industriei este 
neapărat nevoe să se cunoască producția anuală a pădurilor 
pe sortimentele cele mai importante. De asemeni, pentru a dirija 
politica naţională a lemnului este neapărat necesar să se cu- 
noască capitalul lemnos si structura lui sub raport calitativ, 
stocurile existente și mai ales să se identifice centrele mari de 
producţie excedentară și regiunile lipsite de lemne, împreună 
cu nevoile lor. In cadrul economiei dirijate este neapărat nevoe 
să se intervină pe cale autoritară să se facă distribuția lemnu- 
lui în mod drept, dintr'o regiune cu disponibilitati de lemn in 
cele deficitare. Această problemă a distribuţiei se pune mai mult 
la lemn decât la oricare alt produs, 

Lemnul este o materie primă cu volum mare și valoarea rela- 
liv mică, astfel că problema transportului este capitală în ce 
priveşte rentabilitatea întreprinderilor. 

Date fiind problemele de mai sus si caracterul lor specific, 
recensământul pădurilor nu se poate face decât cu ajutorul spe- 
cialiştilor. Proprietarul de pădure sau, în unele cazuri, chiar 
exploatatori încercaţi, nu dispun de suficiente cunoștințe teh- 
nice să poată completa un chestionar statistic care să răspundă 
la întrebările de mai sus. De aceea la toate lucrările de culegere 
a datelor de pe teren ar fi bine să se utilizeze numai tehnicieni 
puși la dispoziţia organelor de recensământ de către adminis- 
tratiile silvice. 

Dinamica actuală a economiei forestiere reclamă ca factorii 
cu răspundere să țină la curent o statistică a exploatărilor care 
s'ar putea realiza prin adunarea autorizaţiilor de exploatare și 
a bonurilor sau chitantelor de eliberare a lemnelor din pădure. 

Dacă s'ar găsi o modalitate de centralizare a acestor dovezi și 
stabili o formulă de colaborare între administratiile silvice si 
Institutul Central de Statistică se va pune ușor în lumină toate 
aspectele producţiei nationale ale lemnului împreună cu piețele 
de desfacere în tara și structura lor specifică. 

Pentru a încadra activitatea silvică în spiritul reformator al 
vremii. este neapărat nevoe să se atingă măcar în parte obiecti- 
vele principale programate mai sus. 

Fără a cunoaște aceste obiective și a dispune de materialul 
documentar necesar nu se poate pasi cu succes la realizarea unui 
plan de acţiune constructivă la păduri. 


Exce!sior, an. VI (1941), nr. 16 

RECENSĂMÂNTUL INTREPRINDERILOR 
ŞI AL MESERIASILOR 


de Ing. ADRIAN NICHITĂ 


Recensământul General al României din 1941, — având printre 
obiectivele sale şi întreprinderile industriale, comerciale și de 
transport, — urmăreşte cunoașterea numărului, felului şi mă- 
rimii tuturor unităților de producție și desfacere a bunurilor. 

Fără îndoială, cunoașterea acestor date este de o importanță 
covârşitoare, întrucât întreprinderile constituesc unităţile eco- 
nomice de activitate specializată. 

In cursul lucrărilor pregătitoare acestui recensământ sa 
insistat în special asupra redactării buletinului care va servi 
la înscrierea acestor unități, comisiunea care s'a ocupat cu 
această problemă oprindu-se asupra hotărîrii de a se grupa 
separat întrebările la care vor răspunde întreprinderile indus- 
triale, de comerț și de transport, răspunsurile cerute acestora 
trebuind să ţină seama de structura, organizarea, funcţionarea 
şi modul de exploatare al acestora si separat pentru patronii- 
meseriaşi, întrebările puse trebuind să înlesnească reoglindirea 
situaţiei specifice a micului meserias român. 

O preocupare specială constitue seria de întrebări puse atât 
întreprinderilor cât şi meseriașilor privitoare la pierderile sufe- 
rite, cât şi privitoare la bunurile pe care le-au putut evacua din 
teritoriile pierdute în anul 1040. 

Instrucţiunile date în formular stabilesc criteriile de mai jos, 
după care unitatea economică de recensat se va clasifica in nna 
din cele două categorii arătate mai sus. 

Intreprinderi sunt considerate: minele, fabricile, ateliercle, 
uzinele, stabilimentele industriale care se ocupă cu extragerea, 

manufacturarea, repararea, curățirea produselor de orice fel, 
cu transformarea materiilor cum ar fi construcția vaselor, pro- 
ducerea electricităţii; antreprizele de construcţii, repararea clă- 
dirilor, drumurilor, porturilor, instalaţiilor telegrafice, de dis- 
tributie a” electricităţii, apei etc.; instalatiunile sistematice care 
prelucrează materiile prime agricole, vegetale sau animale, de- 
pozitele, magazinele care desfac, vând diferite produse, în care 
se servesc consumatiuni; instituţiile financiare de credit, bănci, 
burse, schimb, cooperative, societăți de asigurări, întreprinde- 
rile auxiliare comerţului ca: reprezentanțe, birouri tehnice, de 
copiat acte, de voiaj, întreprinderile care se ocupă cu tran- 
sportul persoanelor si al mărfurilor, precum și acele de comu- 
nicaţii, posta, telefonul, radio-comunicatiile. 

De asemeni, sunt asimilate cu întreprinderile si stabilimentele 
care se ocupă cu igiena, salubritatea publică, îngrijirea corpo- 
rală; instituţiile care urmăresc cultivarea și distracţia publică, 
pensionatele școlare, instituțiile particulare care au ca scop tra- 
tarea sau internarea bolnavilor, infirmilor, nevoiasilor etc. 

Sunt consideraţi meseriași următorii: patronii meseriaşi care 
lucrează pe cont propriu la domiciliul lor sau în atelierul pro- 
priu, dacă au cel mult 10 lucrători calificaţi, ori dacă folosesc 
o forță motrice, de cel mult 20 cai putere, meseriașii care lu- 
crează pe contul lor la domiciliul clienţilor cu materialul pro- 
priu sau al clienților, meseriașii care lucrează la domiciliul lor 
pe seama unui întreprinzător. Toţi aceștia, indiferent dacă au 
sau nu un titlu de capacitate profesională si dacă lucrează sin- 
guri sau ajutaţi de lucrători, ucenici și de membrii familiei. 

De asemeni, sunt asimilați meseriașilor patronii, cărăușii, ca- 
mionagiii, birjarii, sofeurii de piață pe cont propriu, care lu- 
crează singuri sau ajutaţi de salariaţi, cu vehiculele proprii. 

Intrucât este deosebit de interesant de a urmări așezarea. geo- 
grafică a exploatărilor industriale și comerciale s'a decis de a 
se socoti, drept unitate de recensat, atât sediul central cât gi 
fiecare unitate de exploatare și anume: fabrică, uzină, atelier, 
mină, sucursală, [ilială, reprezentanţă, agenţie, depozit de des- 
facere etc., a căror activitate se desfășoară în alt loc decât 
unde este situat sediul central al întreprinderii. 

In ce privește unităţile complexe se va ţine seama de urmă- 
toarele consideraţiuni: 

Dacă pe terenul unui singur deţinător se găsesc două sau 
mai multe ateliere, puse sub aceeași conducere, care deși aparțin 
la diferite ramuri de activitate se completează reciproc, se vor 
considera o singură întreprindere. 

Se vor socoti însă două sau mai multe întreprinderi (unităţi 
de recensat), unităţile care desi sunt situate pe terenul aceluiași 
deținător și sunt puse sub aceeași conducere, se ocupă de două 
sau mai multe ramuri de exploatare, de natură cu totul diferită 
Şi care nu se completează rec'proc din niciun punct de vedere. 

Intrebările cuprinse în formular se limitează la obținerea da- 
telor strict necesare pentru cunoașterea elementelor primordiale 
ale tuturor întreprinderilor, rămânând pe seama anchetelor in- 
dustriale ulterioare cercetarea amănunțită a problemelor spe- 
ciale legate de anumite categorii de întreprinderi. 

Astfel, pentru întreprinderi, întrebările se pot regrupa pe 
următoarele capitole cercetate: 1. Datele de identificare ale în- 
treprinderii. 2. Forma juridică. 3. Vechimea întreprinderii. 4. 
Obiectul activităţii (ocupaţia produsele fabricate) și unităţile 
de exploatare ale întreprinderii. 5. Personalul întreprinderii 
(proprietarul, conducătorul efectiv și salariaţii). 6. Unităţile 
de forţă. 7. Capital (social, învestit). 8. Producţie, vânzare, 
stocuri. 9. Vehiculele și capacitatea lor pentru întreprinderile de 
transport (mijloacele de transport pentru restul intreprinde- 
rilor). 

In ce privește micul meseriaș, — în afară de câteva întrebări 
comune cu acelea puse întreprinderilor și anume cele privitoare 
la identificarea meseriașului, ocupaţia, meseria sau specialita- 
tea lui principală etc., — s'au formulat o serie de întrebări care 
îmbrățișează conditiunile speciale de lucru vizând în același 
timp şi partea economică socială. 

Atât întreprinderile cât și micul meseriaș patron completează 
un tablou în care se trec nominal salariaţii (inclusiv membrii 
familiei care ajută meseriașul în meseria sa). 

Acest tablou inlesneste cunoașterea următoarelor probleme 

capitale: sexul, vârsta, originea etnică, cetățenia, pregătirea 
profesională, situația în întreprindere, salarizarea şi situaţia mi- 
litară, privind categoriile care constituesc masa muncitorească 
(mâna de lucru) în fara noastră. 

Buletinul se completează de conducătorul întreprinderii sau 
de meseriașul patron fiind verificat de recensor, dându-se în 
scopul acesta un răgaz de câteva zile, având în vedere impor- 
tanta și atenţiunea deosebită cerută de exactitatea care se im- 
pune la fomularea răspunsurilor. 

Cunoașterea exactă a economiei românești și eficacitatea mă- 
surilor de îndreptare care urmează a se lua, este desigur condi- 
tionata de sinceritatea răspunsurilor. Nu este necesar a se in- 
sista asupra asigurării că răspunsurile date nu vor fi utilizate 
decât în scopuri statistice, deoarece legea însăși oferă garanții 
desăvârșite, pedepsind aspru pe funcționarii statistici care ar 
divulga sau comunica altei persoane răspunsurile date. 

Deci, conducătorul întreprinderii poate completa fără șovăire 
buletinul cu conștiința datoriei cetățenești împlinită, fără nicio 
teamă că răspunsurile date ar putea servi pentru scopuri fis— 
cale, și cu încrederea neclintită că aceste date vor servi la re- 
dresarea şi înflorirea economiei românești. 


Excelsior, an. VI (1341), nr. 15- 

RECENSĂMÂNTUL COMERCIAL 
SI INDUSTRIAL 


de CORNELIU MANESCU 


Recensământul întreprinderilor industriale, comerciale, de 
transport si al meseriasilor, are de scop cunoașterea numărului, 
felului şi mărimii tuturor unităţilor de producţie si desfacere a 
bunurilor din întreaga tara, inclusiv acelea care în perioada re- 
censământului nu activează, 

Sunt considerate întreprinderi: minele, fabricile, atelierele, 
uzinele, stabilimentele industriale, care se ocupă cu extragerea, 
manufacturarea, repararea, curățirea produselor de orice fel, cu 
transformarea materiilor (cum ar fi construcţia vaselor, produ- 
cerea electricităţii etc.); antreprizele de construcție, repararea 
clădirilor, drumurilor, porturilor; înstalaţiunile telegrafice, de 
distribuţia electricităţii, apei etc, ` instalațiunile sistematice care 
firelucrează materiile prime agricole, vegetale sau animale, ca: 
mori, fabrici de uleiuri vegetale, conservarea si prelucrarea le- 
gumelor, fructelor, laptelui, prelucrarea pieilor, conservarea 
peștelui, prelucrarea gogoșilor de mătase; depozitele, magazinele 
care desfac sau vând diferite produse, precum şi restaurantele, 
cârciumile etc.; instituțiile financiare, de credit: bănci, burse, 
schimb, cooperative, societăți de asigurare etc.; întreprinderile 
auxiliare comerțului, ca: reprezentanțe, birouri tehnice, de co- 
piat acte, de expeditiuni, de vămuiri, de voiaj etc.; intre- 
prinderile de transporturi cu tracţiune animală, mecanică, flu- 
vială, maritimă si aeriană; posta, telefonul, telegraful si radio- 
comunicaţia. 

De asemeni sunt asimilate cu întreprinderile şi stabilimen- 
tele care se ocupă cu igiena, salubritatea -publică, îngrijirea 

corporală: băi, frizerii, instituţii de înfrumusețare; institu- 
tille care urmăresc cultivarea și distracţia publică: teatre, 
cinematografe, asociaţiile sportive, persionatele şcolare, sco- 
lile de dans etc: instituțiile particulare care au ca scop tra- 
tarea sau internarea bolnavilor, infirmilor, nevoiasilor, alie- 
natilor etc, 

Sunt considerați meseriaşi următorii:  meseriașii-patroni, 
care lucrează pe cont propriu la domiciliul lor, sau în atelierul 
propriu, dacă au cel mult to lucrători calificaţi, ori dacă folo- 
sesc o forță-motrică de cel mult 20 cai putere; meseriașii care 
lucrează pe contul lor la domiciliul clienților, cu materialul 
propriu sau al clienţilor;  meseriașii care lucrează la domici- 
liul lor, pe contul unui întreprinzător, de exemplu: meseriașul 
croitor, care lucrează acasă la dânsul costume, sau numai anu- 
mite părți din costum pe contul unei întreprinderi sau al 
unui patron. Toţi aceştia, indiferent dacă au sau nu un titlu 
de capacitate profesională şi dacă lucrează singuri sau ajutați 
de lucrători, ucenici şi de membrii familiei. 

De asemeni sunt asimilați meseriasilor-patroni: carausii, ca- 
mionagii, birjarii, şoferii de piață pe cont propriu, care lucrează 
singuri, sau ajutaţi de salariaţi, cu vehiculele lor proprii. 

Intreprinderile vor răspunde la întrebările 1—20 $i vor com- 
pleta tabelele A—E. Meseriasii vor răspunde la întrebările 21 
—48. Atât întreprinderile cât $i meseriaşii vor înscrie nominal 
tot personalul salariat în tabloul din pagina 4-a, răspunzând la 
toate întrebările, 

Întreprinderile și meseriasii refugiaţi, evacuaţi, precum si în- 
treprinderile ale căror sedii centrale se află înăuntrul frunta- 
riilor actuale, dacă au unităţi de exploatare, sucursale etc., ră- 
mase în teritoriile ocupate, sau care au interese în acele teritorii 
vor răspunde la întrebările 49—57. 

Intru cât scopul recensământului este de a urmări așezarea 
geografică a exploatărilor industriale şi comerciale, se va socoti 
drept unitate de recensat, atât sediul central, cât şi fiecare uni- 
tate de exploatare: fabrică, uzină, atelier, mină, sucursală, fi- 
lială, reprezentanta-agentie, depozit de desfacere, a căror acti- 

vitate se desfășoară în alt loc decât unde este situat sediul cen- 
tral, — lăsându-li-se câte un buletin, spre completare. 

Dacă întrun anumit loc se găsesc două sau mai multe ate- 
liere care, deși aparțin la diferite ramuri de activitate sau stadii 
de prelucrare, se completează însă reciproc, ele se vor considera 
drept o singură întreprindere, lăsându-se, spre completare, un 
singur buletin. 

Se vor socoti două sau mai multe întreprinderi, lăsându-se 
spre completare câte un buletin de fiecare, unităţile în care deși 
activitatea lor se desfășoară în același loc și sub aceeași con- 
ducere, însă se ocupă de două sau mai multe ramuri de exploa- 
tare de natură cu totul diferită și care nu se completează reci- 
proc, din niciun punct de vedere, de exemplu: va completa două 
buletine un hotelier, care în același timp este și întreprinzător 
de cinematograf, chiar dacă are sală de spectacol în același imo- 
bil cu hotelul. 

Recensorul va lăsa câte un buletin proprietarului sau con- 
ducătorului fiecărei întreprinderi, cât si fiecărui meserias, pa- 
tron sau pe cont propriu, găsit de el în clădirea vizitată, cu 
rugămintea să fie completat în termenul hotărit și dând toate 
lămuririle cuvenite. In ziua fixată pentru recensământul între- 
prinderilor, recensorul va aduna buletinele, verificându-le și 
cerând, dacă este cazul, îndreptarea sau completarea omisiunilor. 
Buletinul va fi semnat de proprietarul sau conducătorul între- 
prinderii și de recensor. 

Dacă conducătorul întreprinderii nu știe carte, buletinul va 
fi completat de recensor, conform răspunsurilor primite, men- 
tionandu-se aceasta în buletin, prin adăugirea în dreptul sem- 
năturii recensorului: „completat de recensor““. 

Pentru întreprinderile, care nu funcţionează în perioada re- 
censământului, buletinul va fi lăsat, după caz, proprietarului, 
conducătorului sau lichidatorului întreprinderii. 

Prin dispozitiuni legale se garantează că răspunsurile din bu- 
ietin nu vor fi utilizate decât în scopuri statistce. Deci, condu- 
cătorul întreprinderii poate completa fără șovăire buletinul, cu 
conștiința datoriei cetățenești împlinite și fără nicio teamă. 


Por unca Vremii, an. X (1€41), nr. 1900 

RECENSĂMÂNTUL REFUGIAȚILOR 


de Dr. PETRE VLAD 


Anul durerii, care a fost 1940, ne-a adus între alte nenoro- 
ciri şi evacuarea unor provincii dragi. Ocupatiunea străină a 
forţat o serie din elementele mai de seamă să-și părăsească că- 
aninul si să ia drumul pribegiei în spre tara liberă. Statul Ro- 
man s'a dovedit, de data aceasta, un părinte ocrotitor al tutu- 
ror celor nevoiaşi si inima caldă a Conducătorului Statului nu 
a lăsat pe nimeni pe drumuri. 

Intr'un comunicat oficial am văzut zilele acestea imensele 
:sforțăii pe care Generalul Antonescu le-a facut pentru adăpos-: 
tirea refugiaților şi pentru reașezarea lor în ritmul vieţii nor- 
„male. Zeci de mii de funcţionari, alte zecii de mii de plugari, 
meseriași, muncitori, au fost alimentati, îmbrăcaţi, așezați la 
rosturile lor si puși să muncească din nou. 

Această mare Operă de reaşezare nu este încă terminată. Re- 
fugiatii au lăsat dincolo de graniță familie, au lăsat bunuri, si 
guvernul a hotărît să se facă o numărătoare a tuturor acestora, 
pentru a le putea susţine drepturile lor şi pentru ca la viitoarea 
“Conferinţă de pace să se poată prezenta complet informat. 

Recensământul dă o ocaziune unică de a prinde problema 
în întregul ei si mai cu seamă de a nu lăsa niciun refugiat 
neinscris. Dar nu numai refugiații, ci și acei locuitori ai țării, 
care au dincolo bunuri, sau interese de orice natură, sunt invi- 
taţi să le declare pe această cale, pentru ca interesele lor sa 
poată fi susținute. 

Din punct de vedere tehnic, recensământul refugiaților ridică 
probleme foarte grele. Trebuesc în primul rând recensate per- 
soanele. Suntem nevoiţi să încercăm reconstituirea familiilor răs- 

pândite în diferitele parti ale ţării chiar. Acest lucru este cu 
totul neobișnuit în tehnica recensămintelor. Pe lângă aceasta, 
trebue să căutăm să ne dăm seama și de conditiunile în care 
s'a produs refugiul, mai cu seamă că o serie întreagă de refu- 
giati au suferit schingiuiri și maltratări, au zăcut în spitale, 
li s'au luat bunurile la graniță și altele de acest fel. Dar, am 
încadrat în acest recensământ și un lucru cu totul nou și anume: 
dorim să ne dăm seama de calitatea oamenilor care au părăsit 
provinciile ocupate. Am pus o serie de întrebări, care repre- 
zintă un început de recensământ calitativ. 

Pe lângă recensarea persoanelor, a trebuit să găsim şi o solu- 
țiune pentru recensarea bunurilor rămase dincolo. Este în de- 
obşte cunoscută dificultatea mare pe care această problemă o 
ridică, bunurile fiind de multe feluri şi o inventariere a lor 
prezentând imense greutăţi. Pe lângă toate aceste dificultăţi, 
se mai adaugă şi împrejurarea că unii refugiaţi sunt veniţi fără 
acte, alţii sunt minori şi a trebuit să ținem seama și de intere- 
sele acestora. 

Chestionarul s'a mai complicat si prin nevoia de 4 recensa 
nu numai persoanele și familiile, ci și societățile şi asociațiile, 
chiar și composesoratele, care și ele pot avea bunuri rămase din- 
colo de granița actuaiă. 

A mai trebuit să ținem seama si de împrejurarea că înşişi cei 
loviți de deslipirile de teritorii sunt de multe feluri si mai cu 
seamă de faptul că foarte mulţi locuitori ai ţării libere pot 
avea pagube, fără ca ei înşişi să fie refugiați. Formularul a 
trebuit să cuprindă de pildă: și pe Bucuresteanul cu vilă în 
Balcic, si pe Ploesteanul cu proprietate în Secuime. 

Nu e locul de a intra aci în amănunte, trebue, însă, să ară- 
tam că a fost nevoe de o muncă stăruitoare de săptămâni de 
zile, pentru a se ajunge la formularul actual. Acei care vor lua 
în mână acest formular își vor putea face o idee de greutăţile 
mari care au trebuit învinse. Se va vedea că odată adunate 
aceste acte, ele vor forma documente, a căror valoare este ines- 
timabilă. La o viitoare conferință de pace, care va veni mai 
curând sau mai târziu, drepturile noastre vor fi apărate cu com- 

petinţă și cunoștință de cauză, iar refugiații vor putea să aștepte 
cu încredere sentinţa Istoriei, care nu va întârzia să vie. 

Din parte-ne, suntem siguri că se vor realiza aceste planuri 
măreţe și facem apel călduros către toţi acei ce au bunuri, inte- 
rese personale, familiale sau de orice fel, rămase în teritoriul 
ocupat, să nu pregete de a jertfi câteva ore în propriul lor in- 
teres, pentru a completa conştiincios acest formular, menit să 
fie o piesă de temelie în litigiile istorice ale neamului românesc. 


Excelsior, an. VI (1941) ar. 16 

RECENSĂMÂNTUL REFUGIAȚILOR 
ŞI AL DAUNATILOR 


de ȘTEFAN IONESCU 


Recensământul din anul acesta constitue nu numai o vastă 
operă de interes statistic, dar, în același timp, el va trebui să 
reprezinte și un îndreptar prin care să se poată dovedi temeiu- 
rile dreptății noastre. De aceea în afară de numărătoarea pro- 
priu zisă a populaţiei conlocuitoare pe pământul românesc și 
a bunurilor ei, în recensământul de acum, din cauza noilor 
situații create neamului nostru prin cesiunile teritoriale din 
anul 1940, se va statornici, în mod științific și situația expulza- 
tilor, evacuatilor, repatriatilor și a tuturor celor care au inte- 
rese în teritoriile ocupate de către puteri străine. 

Există deci un formular special „REF“, prin care se urmă- 
rește o recensare precisă, exactă a acestei categorii de Români, 
măpăstuiți care, din pricina vitregiei timpurilor, au trebuit să-și 
părăsească odată cu mormintele părinţilor lor și toate buru- 
rile, rod al muncii si inteligenței românești, care vor sta de-apu- 
Turi mărturie a aparatului civilizator al neamului nostru. 

Ca și pentru celelalte categorii cari vor fi recensate, se re- 
comandă si pentru refugiaţi și daunati ca să declare exact ceea 
ce au suferit, cât și ceea ce au pierdut „nici mai mult nici mai 
puţin“, conchide formularul REF. 

Pentru a evidenția importanța recensământului pentru re- 
fugiati și daunati, este interesant de precizat că aceștia vor 
trebui să completeze un formular în care sunt prevăzute toate 
posibilitățile de manifestare socială, economică și culturală a 
refugiaților. 

Statul Român, în vederea bătăliilor pe care va avea să le 
dea atunci când va fi chemat să-și apere drepturile, trebuc, în 
prealabil, să cunoască în amănunt nu numai situaţia actuală 
a refugiaților dar chiar și ceea ce au lăsat dincolo, în momen- 
tul când și-au părăsit bunurile precum și modul în care au fost 
trataţi de armata de ocupaţie și de organele administrative 
străine. E necesar să se știe situaţia reală și condiţiile în care 
s'a produs refugiul pentru a se putea învedera, acolo unde tre: 
bue si atunci când trebue, modul in care au fost tratați atâtea 
zeci de mii de oameni care aveau în ochii armatelor de ocupaţie 
defectul originar de a se fi născut Români. Ceva mai mult: 
refugiații vor trebui să declare pe larg demnitatile ocupate sub 
regimul românesc și activitatea națională, culturală și stiinti- 
fică pe care au întreprins-o de-a-lungul anilor pe pământul azi 
înstrăinat. 

Un alt capitol care priveşte situația fiecărui refngiat în 
parte este şi acela al averii rămase în teritoriile ocupate. Tre- 
bue să se știe întinderea pământului părăsit, recolta rămasă 
neculeasă, clădirile construite, mașinile, uneltele agricole, ani- 
malele, mobilierul, mărfurile, inventarul industrial și: în gene- 
ral toate bunurile lăsate în stăpânirea puterii de ocupație. 
Deci, — Statul trebue să cunoască toate drepturile și toate da- 
toriile, toate bunurile și toate- pierderile pe care le-au avut 
de suferit prin refugiu, atâţia dintre fraţii nostri care erau în 
Basarabia, în Nordul Bucovinei, în Nordul Transilvaniei și în 
Cadrilater — pionerii civilizaţiei, culturii și dreptului etnic al 
neamului nostru, prezent de 2.000 de ani pe același pământ dela 
Nistru până la Tisa, și dela Boian până la Dunăre şi Marea 
cea mare. 

Dar mai este ceva: aceste formulare trebuesc completate res- 
pectându-se în întregime adevărul. Pentru fiecare recensat se 
va lua martori. Recensământul pe care-l face Statul Român va 
fi o operă statistică bazată pe realități și pe adevăruri care nu 
vor putea fi discutate si cu atât mai putin nu vor putea fi con- 
testate, nici de cea mai abilă propagandă si nici de a profesio» 
nistilor minciunilor internationale. Noi am iubit totdeauna ade- 

vărul pentru că suntem tari pe poziţiile drepturilor noastre și 
de acesa nu avem a ne teme de nimic. 

Ceea ce — în legătură cu recensământul care se va face refu- 
giatilor si daunatilor — nu trebue să fie ignorat de nimeni și 
în primul rând de această categorie de Români este adevărul 
că acest recensământ este menit să servească nu numai ca in- 
strument pentru apărarea intereselor țării, dar chiar este che- 
mat să apere și interesele particulare ale tuturor acelora ce au 
avut de suferit de pe urma ocupatiilor străine. Deci, un interes 
naţional și unul individual. Toţi cei interesaţi trebue să cola- 
boreze cu autorităţile, pentru ca în felul acesta să se poată 
aduna în timp scurt, în mod complet şi exact toate datele sta- 
tistice în legătură cu drama pierderilor hotarelor care a atras 
bejenia atâtor sute de mii de Români. 


Excelsior, an VI (1941), nr. 16 

INDICATIUNI PENTRU COMPLETAREA 
FORMULARULUI REF. 


de Dr. PETRE VLAD 


Iubiți ascultători, 


O datorie sfântă născută dintr'un adânc simțământ de netar- 
murită recunoștință, mă îndeamnă ca primul meu gând să-l în- 
drept spre Conducătorul Statului, care a făcut toate sacrificiile 
cu putinţă pentru a alina durerile și a împlini lipsurile refugia- 
tilor, în numele cărora vorbesc și cărora mă adresez pe calea 
aceasta, pentru ca toţi, de pretut'ndeni să mă audă. Desnădejdia 
care ne-a cuprins n'a reușit să ne înfrângă speranțele, plăpânde 
ieri dar din ce în ce mai pline de vieata astăzi si mâine. Nădăj- 
duim în zile mai bune, pe care le așteptăm cu încrederea Româ- 
nului, sigur de drepturile sale și de măreţia viitorului său istoric. 

Răspântiile la care ajung uneori popoarele, așa cum ni se în- 
tâmplă nouă acum, se datoresc infrangerilor suferite pe câmpul 
de luptă, sau la masa verde. 

La o astfel de masă s'a hotărît ciuntirea Țării noastre. 

Incovoiati până acum de povara durerii, ne ridicăm capul si 
ne îndreptăm pieptul conştienţi de dreptatea revendicărilor şi 
de importanţa datoriilor ce avem de împlinit. 

Ziua de mâine, când se vor aduna reprezentanţii neamurilor 
pentru a hotari structura Europei viitoare, trebue să ne găsească 
pregătiţi si bine documentati, pentru ca doleantele noastre să 
poată fi sprijinite de puterea netagaduita a datelor statistice, 
care se adună cu multă trudă, prin mijlocirea Institutului Cen- 
tral de Statistică. Recensământul general din anul acesta este fă- 
cut tot în vederea acestei documentări necesare pentru cunoaste- 

rea avutiilor noastre nationale. lar cea mai prețioasă dintre 
aceste avutii este materialul omenesc al naţiunii. 

Guvernul a făcut sacrificii supraomenești, pentru ca numără- 
toarea să se poată face în condițiuni cât mai bune. Dar oricât de 
mare ar fi jertfa oficială a Statului, ea nu poate da roadele cu- 
venite, dacă fiecare cetățean nu colaborează la această operă cu 
destulă tragere de inimă. 

Cunoscătorii știu că, varietatea datelor adunate cu prilejul 
acestui recensământ este mai mare decât a oricărui alt recensă- 
mânt făcut vreodată, în aceeași zi, în vreo tara din lume. Sa- 
vanții străini, veniţi cu ocazia aceasta la noi in tara, ca obser- 
vatori, au reounoscut fără inconjur valoarea organizaţiei statis- 
ticei românești. So ajutăm deci cu toţii să-și păstreze reputaţia 
și să propășească. Si o ajutăm dând informaţii exacte celor în- 
sarcinati cu adunarea datelor, acum si altă dată. 

Cu ocazia recensământului de ieri, recensorii au întâlnit refu- 
giati și expluzati din diferitele provincii desmembrate, lăsân- 
du-le câte un formular de culoare roșie, pentru a-l studia in Li- 
niște și a-l completa cu grijă, după ce a lămurit întrebările la 
care trebue să răspundă. 

Pentru a limpezi eventualele nedumeriri, ne-am gândit că ar 
fi bine să stăm de vorbă, ca împreună să lămurim ceea ce pen- 
tru unii din Domniile Voastre ar putea fi dubios sau lipsit de 
claritate. 

Presupunem că până acum ați citit instrucțiunile din formu- 
lar. Cine nu le-a citit, e rugat să se obosească cu lectura lor, 
îndată ce am terminat această convorbire. 

Pentru a ne putea înțelege, vă rugăm să așezați formularul 
in fata Domniilor Voastre, așa ca la nevoie să puteți face în- 
semnări cu creionul pe altă hârtie, nu pe formular. 

Cred că putem începe. 

In pagina întâi, după cum se vede se găsește în fiecare colţ: 
câte un pătrat. 

Aceste pătrate se completează numai de recensor, 

In stânga se scrie adresa Domniilor Voastre în dreapta nu- 
mele și calitatea de: refugiat... 

Pentru a ușura lucrările vorbim numai de două categorii de 
napastuiti, refugiați şi dăunați, înțelegând sub denumirea de 
refugiaţi pe toţi aceia care au părăsit în orice mod una din pro- 
vinciile noastre scumpe. 

Pentru ca niciunul din bunurile pierdute să nu rămână ne- 
recensat, dela început cerem adresa societăților și composesora- 
telor de tot felul, pentru ca și bunurile lor să poată fi inventa- 
Tiate. 

Intorcând foaia ajungem la capitolul A. Aici veţi găsi între- 
bări care se referă la capul familiei. La întrebările numerotate 
dela 1 până la 11, se vor da toate datele care îl privesc pe el, 
personal, pentru a-i putea stabili identitatea cu preciziune. La 
Nr. 12 se vor înscrie actele aduse din teritoriul ocupat: bule- 
tinul de populaţie, cu numărul respectiv, carnetul de cale ferată 
si diferite adeverinte. Intrebarea 13 completează pe a 12-a şi 
priveşte pe cei care nu au niciun fel de act asupra lor din cauză 
că au fost ridicaţi noaptea din pat, fiind forțați să ia drumul 
pribegiei fără niciun fel de documente. Vrem să stim cine anume 
poate da referinţe asupra lor. Intrebarea 14 cere numele ace- 
lora care, rămași în teritoriul ocupat, ar trebui ținuți la curent, 
în caz de nevoie, cu soarta refugiatului. 

Prin informaţiile din grupul B, încercăm să reconstituim 
familia refugiatului. In acest scop recensorul va înregistra în 
prima rubrică: soţia, copiii care trăiesc împreună cu el, si alte 
rudenii. Se trage apoi o linie și se înscriu copiii sau alți mem- 
brii ai familiei, care locuesc în altă parte, dacă sunt si ei re- 
fugiati. După o altă linie se vor înscrie membrii din familie 
rămași în teritoriul ocupat. 

Vă rugăm să veghiati ca adresa fiecăruia să fie notată cu grije, 
deoarece numai în felul acesta vom putea reconstitui familiile 
și vom putea evita înscrierile duble, care încurcă centralizarea 
datelor. 

Nu avem nevoie să umflăm cifrele in mod artificial. Sufe- 
rintele noastre sunt atât de strigătoare la cer, încât e suficient 

să le arătăm asa cum sunt ele, fără să recurgem la exagerări, 
Aici, ca si în rubricile următoare, unde nu aveţi spaţiu sufi- 
cient pentru scris, scrieţi pe altă hârtie pe care o veți pune în 
interiorul formularului, neuitând niciodată să o semnaţi, pentru 
a putea fi identificată cu uşurinţă si aşezată oricând la locul ei. 

In capitolul C, vă rugăm să aratati pe scurt condiţiile în care. 
v ati refugiat, dându-ne chiar dovezi documentare, pe care să le 
putem folosi la nevoie. 

Capitolul D ne lămurește asupra felului oamenilor care au 
venit dincoace. 

Incepând cu pagina a 4-a, întrebările se referă numai la bu- 
nuri. Vă rugăm să ne dati date cât se poate de precise asupra. 
averilor rămase dincolo, fără a intra in prea multe amănunte 
privind — de pildă — mobila sau mărfurile. Nu uitaţi nicio 
clipă că datele adunate dela, d-voastră trebue să fie prelucrate 
și prezentate guvernului pentru a le folosi la apărarea intere- 
selor d-voastre. 

Intro rubrică finală veți binevoi să ardtati numele acelor 
persoane care, la nevoie, ar putea adeveri spusele d-voastre. 

Recensorul este dator să desprindă adeverinţa din ultima 
foaie și să vi-o înmâneze, pentru a o păstra cu sfinţenie. 

Persoanele care au lăsat dincolo numai bunuri, se vor mărgini 
să ne dea numai datele dela capitolul A, trebuind să cunoaștem 
cine este persoana cu care avem de lucru și toţi aceștia vor trebui 
să completeze tabela începând cu litera A pentru a-și declara 
bunurile părăsite. 

Si acum, frați de suferință, strangeti ploapele și priviți cu 
ochii sufletului îndurerat, plaiurile dragi pe care le-aţi părăsit. 
Câmpurile noastre mănoase, de acolo ne făgăduesc rod îmbe!- 
sugat; din floarea bogată a pomilor roditori capătă vieata fruc- 
tul așteptărilor noastre iar clopotnița bisericii străbune ne cheamă 
la rugăciunea nădejdiilor noastre de azi și a biruintii noastre de 
mâine. 

Dumnezeu să ne ajute! 


(Comunicare făcută la posturile noastre de radio, în seara zilei de 7 Aprilie 19415 

UN INTERVIEW RADIOFONIC 


cu d-l Dr. D. C. GEORGESCU, Secretarul General al Re- 
censământului, despre unele chestiuni tehnice si formale in 
legătură cu Recensământul României din 1941 


Ne aflăm în vastul birou dela etajul I al Institutului Central 
de Statistică din Splaiul Unirii Nr. 28. Zi şi noapte, într'o încor- 
dare de voinţă aproape unică la noi, se muncește aici cu râvnă, 
cu metodă și cu preciziunea științifică riguroasă, impusă de în- 
săși caracterul lucrării, la realizarea desăvârșită a acestei mari 
opere de sinteză statistică ce va fi Recensământul General al Ro- 
mâniei din 1041. Institutul Central de Statistică este un imens 
stup de harnice albine. Dela subsolul, unde se păstrează cu sgâr- 
cenie tezaurul de documentare statistică al arhivei recensămân- 
tului din 1930, până sub acoperişul celui de al IV-lea etaj al imo- 
bilului, peste patru sute de funcționari în echipe succesive lu- 
crează în luminoase și largi birouri, cu voie bună si sarguin{a, 
cu pasiune chiar. Fiecare etaj alcătuește un birou, cât suprafața 
unei arii. Mașinile de codificat și de calculat scandează ritmic, 
în acompaniamentul vioiu al mașinilor de scris și de calculat, 
această simfonie modernă a muncii. 

Aici se zamisleste, harnic, imaginea concretă a realitatilor 
noastre alcătuitoare de Stat; aici se scrie cu evlavie testimoniul 
fiinţei naţionale a României. 

Institutul Central de Statistică, ultima etapă care a încununat 
iniţiativa luată în 1930, a fost creeat prin râvna și neobosita stă- 
ruinta a d-lui doctor Sabin Manuila, ajutat cu devotament de 
câțiva tineri oameni de știință, care au înţeles dela început 
ncasemuitul rol ce se cuvine să aibă o asemenea instituţie în or- 
ganizarea și buna funcţionare a unui Stat modern. Din această 
generoasă și nobilă echipă, care a creat o metodă ştiinţifică de 

cercetări statistice la noi și o metodă românească de recensa~ 
Want, potrivită structurii noastre nationale, face parte si d-l Dr. 
D. C. Georgescu, secretarul general al Recensământului, căruia 
ne adresăm acum, spre a ne lămuri unele chestiuni tehnice și for- 
male în legătură cu Recensământul General al României din 
1041. 


1) Sunteţi bun d-le secretar general să lamurifi ascultătorilor 
noştri de ce Recensământul General al României din 1941, care 
sa anunțat că se va efectua in ziua de 6 Aprilie, se va face în 
mai multe etape, sau colinde, cum le numiți d-vs., în notele in- 
formative transmise prin emisiunile noastre? 


1. Mai întâiu o precizare: colindele nu sunt tot una cu etapele 
de Recensământ, sau momentele de înregistrare sistematică si 
completă a diferitelor elemente sau a stării care constituesc obiec- 
tivele Recensământului. Colindele se fac înainte de ziua centrală 
a Recensământului General al Populaţiei — fixată pentru Dumi- 
nica de 6 Aprilie — și urmăresc orientarea precisă a recensorului 
oficial în sectorul său, recunoașterea gradului de răspândire te- 
ritorială a acestuia, identificarea elementelor care îl compun, 
luarea de contact cu populaţia si lămurirea ei asupra scopului si 
operaţiilor de Recensământ. Dintre cele trei colinde obligatorii, 
cea din 2 Aprilie coincide cu recensământul clădirilor si locuin- 
telor, acestea fiind cadrul material, firesc, în care traeste si ac- 
tivează populaţia ţării, iar obligaţia recensorului de a vizita si 
înregistra fiecare casă, locuinţă, şi încăpere răspunde, în chipul 
cel mai potrivit, nevoii de cunoaștere amănunţită a elementelor 
de înregistrat. 

Recensământul se face în mai multe etape, din motive de or- 
din tehnic și din necesități de fapt. Obiectivele sale sunt mul- 
tiple, iar operațiunile de înregistrare laborioase. Simpla enu- 
merare a acestor obiective principale, și anume: 

Clădirile și locuinţele, 

Populaţia, 

Exploatările agricole, de toate categoriile, precum şi cele asi- 
milate lor. 

Intreprinderile comerciale și industriale; meseriasii, 

Refugiații, expluzatii, evacuatii și daunatii din teritoriile 
pierdute, 

Populaţia de origină etnică evreească. 

Toate acestea în cadrul fiecărui sector de recensământ, cuprin- 
zând în mijlociu 120 gospodării, ne arată că o înregistrare te- 
meinică şi exactă a lor nu poate fi făcută într'o singură zi. Pe de 
altă parte, gradul de complexitate crescând a fenomenelor face 
a obiectul înregistrărilor, precum și descoperirea — numai în 
măsura desfășurării investigației — a elementelor de înregistrat, 
în cazul recensămintelor speciale, impun o seriere logică și nece- 
“sară a operaţiunilor de Recensământ, acelor etape succesive de 
care întrebaţi. 

Principiul înregistrării într'o singură zi rămâne nestrămutat 
pentru Recensământul General al Populaţiei — care, prin natura 
ei este, prin excelență, mobilă — și s'a ales Duminica de 6 Apri- 
lie, zi de sărbătoare, pentrucă toți locuitorii ţării, și, mai cu 
seamă, sătenii noștri — plecaţi în timpul săptămânii la câmp 
pentru muncile agricole de primăvară — pot fi găsiţi acasă, la 
locuința lor, 

Recensământul General al Populaţiei, fixat pentru Dumineca 
viitoare, a fost precedat la 2 Aprilie de recensământul clădiri- 
lor și locuințelor și va fi concomitent cu recensământul tutu- 
ror exploatărilor agricole. In acest scop se folosește formularul 
„agricol A (verde sau tipărit cu cerneală verde). 

Locuitorii care au proprietăți agricole de peste 5 ha, sau 10 ju- 
gare și exploatări agricole specializate, în alte localităţi decât 
în aceea în care locuesc, vor cere și completa un al 2-lea formu- 
lar zis agricol C. Acesta este un simplu formular de informație, 
pentru a se controla dacă proprietatea lor a fost înregistrată sau 
nu în localitatea unde este situată de fapt. 

Intrând în fiecare gospodărie pentru recensământul popula- 
Dei, recensorul va lua cunoștință de situaţia fiecărui locuitor. Va 
„avea prilejul să constate dacă vreunul din membrii obișnuiți ai 

gospodăriei este refugiat, expulzat, evacuat din teritoriile ocu- 
pate sau este dăunat în vreun fel prin aceste pierderi de terito- 
rii. Toţi acești nefericiti frați ai nostri vor primi dela recensor 
un formular special (R. E. F.) pentru completare. De aseme- 
nea, recensorul va înmâna un alt formular, denumit „Xa“ fiecă- 
rei persoane cuprinse în partea l-a a gospodăriei, dacă această. 
persoană se trage din neam evreesc, indiferent de situația sa de: 
astăzi, formular a cărui completare este obligatorie. Aceste ul- 
time 2 formulare, din pricina multiplelor întrebări pe care le 
cuprind, vor fi lăsate mai mult timp în seama celor interesaţi, 
recensorul ridicându-le completate abia în ultimele zile ale ope- 
ratiunilor de recensământ, adică la 11 si 12 Aprilie. Până atunci, 
în ziua de g Aprilie și pornind dela ştiinţele culese cu prilejul 
recensământului general agricol (formular A), recensorul mai 
are de efectuat al 2-lea recensământ agricol, pe formular B (tot 
verde), privind exploatările agricole mijlocii și mari (dela 10 
ha, sau 20 jugăre în sus), precum si exploatările agricole anexe 
sau specializate. In aceeași zi (de o Aprilie), vizitând din nou 
sectorul său, pe baza informatiunilor obținute și notelor luate 
cu prilejul recensământului clădirilor (si locuințelor) si recen- 
sământului general al populaţiei, recensorul va lăsa spre com- 
pletare: fabricilor, atelierelor, meseriașilor și comercianților de 
orice fel, „Buletinul întreprinderii sau meseriașului“. Acesta. 
urmează să fie completat de către conducătorul efectiv al între- 
prinderii, sau de meseriașul respectiv, pe răspunderea lor pro- 
prie, şi va fi ridicat apoi de recensor în ziua de 12 Aprilie, când 
toate operațiunile de recensământ pe teren pot fi socotite ca în- 
cheiate. 

In concluzie, lucrările Recensământului General al României 
din acest an se întind pe o perioadă de 11 zile, din care 4 afec- 
tate recensămintelor propriu zise (înregistrărilor) pe teren, res- 
tul de zile fiind acordate recensorilor pentru punerea la punct 
a materialului documentar recoltat succesiv, verificarea și com- 
pletarea lui. 

2) Pentru efectuarea acestei complicate lucrări, dispunefi de- 
sigur de un personal numeros. 


2. In clipa de fata sunt afectate lucrărilor recensământului 
peste 31.000 persoane, din care: 400 la centru, în cadrul Insti- 
tutului Central de Statistică, însărcinat cu conducerea tehnică 
a lucrărilor: 600 persoane la exterior, constituind birourile jude- 
fene si municipale de recensământ, conduse de către delegaţii 
tehnici ai Institutului si, în sfârșit, 1.000 de controlori de cir- 
cumscriptii și 29.000 recensori oficiali, răspândiţi în toate un- 
ghiurile țării, fiecare având în sarcina sa câte un sector precis de- 
limitat. Pentru a face acesată delimitare, astfel încât nicio clă- 
dire şi nicio gospodărie să nu rămână neînregistrată, a fost 
nevoe de o revizuire completă a nomenclaturii străzilor si 
numerotării caselor din întreaga tara, revizuire care s'a făcut in 
prealabil, prin organele administrative, trecându-se în tablouri 
speciale fiecare stradă, fiecare clădire și numărul tuturor gospo- 
dăriilor care le locuesc. Ținând seama de aceste date, s'au deli- 
mitat cele 1.000 circumscripţii de control si cele 29.000 sectoare 
de recensământ, acestea din urmă compuse în mijlociu din 
120 gospodării, și sau întocmit tot atâtea mape (sau do- 
sare) cu formulare de recensământ, în afară de materialul 
de rezervă și imprimatele de propagandă. S'au tipărit în 
total aproximativ 20.000.000 formulare diferite, reprezentând 
17 Vagoane de material, care a trecut prin 20 operațiuni 
deosebite, deci s'a mânuit în total o greutate de 350 vagoane. 
In sfârșit, acest material a fost expediat în întreaga tara, în 
2.300 lăzi. Dar amănuntele acestea au mai fost aduse la cunos- 
tinta publicului. Ceea ce probabil nu știu încă ascultătorii Dvs. 
este faptul că, — prin grija deosebită și mai ales ritmul în care 
s'a efectuat pregătirea acestui recensământ, de o asemenea di- 
mensiune și complexitate, —e] este unic si nu are echivalent în is- 
toria recensămintelor de pretutindeni. Toate operațiunile s'au în- 
făptuit între 25 lanuarie si 23 Martie, deci in mai putin de două 
luni. Și lucrul nu sar fi putut realiza fără pregătirea temeinică, 
simţul de răspundere şi desăvârşitul devotament al personalului 

tehnic al Institutului Central de Statistică, personal care a depus 
un efort continuu, zi si noapte, si care merită toată recunoştinţa 
noastră. 


3). De ce nu se face şi la noi, ca în Germania, de ex.: Recensă- 
mântul General prin organele administrative ale primăriilor? 


3. Principial este mai bine ca recensământul să nu se facă prin 
organele administrative, să nu fie adică o operaţiune adminis- 
trativă, în primul rând din motive de ordin psihologic. Există 
o rezervă, o ezitare firească a cetățeanului în fata aparatului 
administrativ. Unele din întrebările recensământului, mai ales 
cele privitoare la bunuri sau anumite stări personale, ar fi de- 
naturate, de teama unor eventuale impuneri sau măsuri care 
s'ar lua împotriva intereselor sale. Un recensământ făcut prin- 
tro organizație ad-hoc, distinctă de aparatul administrativ, 
cum este cazul recensământului nostru, asigură secretul cel mai 
desăvârșit al declaratiunilor fiecărui locuitor și nu vor servi 
decât pentru scopuri statistice. Declaratiunile se vor transforma 
în date statistice şi sub această formă colectivă (anonimă), vor 
oglindi starea demografică, economică și socială a țării noastre. 

Evident că un recensământ, urmărind periodic anumite do- 
menii restrânse, poate fi efectuat şi prin organele administra- 
tive, atunci când atât acest aparat cât și conștiința și simțul 
de solidaritate cetățenească au atins un nivel care să garanteze 
exactitatea rezultatelor. 


4) Presupunând că s'ar găsi totuși locuitori în fară care să 
încerce a se sustrage dela obligativitatea declaraţiei de recen- 
sământ, sau să facă declarafiuni voit incomplete ori eronate, 
care sunt mijloacele de control care vă stau la îndemână pentru 
identificarea evaziunilor sau a declarațiilor nesincere? 


4. Legea prevede sancțiuni aspre pentru cei care vor da de- 
clarațiuni false, se vor sustrage dela înscriere, sau vor impie- 
deca pe alţii să o facă. Amintim doar acest fapt, dar nu enu- 
merăm aci sancţiunile, pentrucă noi contăm în primul rând pe 

prezența tuturor și pe acel simţ de răspundere cetateneasca și 
solidaritate națională despre care vorbeam adineaori și la care 
noi am apelat continuu. Cine nu înțelege acest lucru elementar 
nu merită să facă parte din comunitatea românească. Și sanc- 
tiunile vor veni automat, pentrucă dacă cetățeanului nu 
i se cer „acte“ spre a dovedi exactitatea declaratiunilor in 
momentul înscrierii în formulare, nu însemnează că nu poartă 
întreaga răspundere a declaraţiilor sale și nu i se va cere ulte- 
rior să facă această dovadă, care va fi cerută în toate cazurile 
îndoelnice. Pe lângă alte mijloace, însăși rubricile formularelor 
oferă posibilități multiple de control și se vor verifica. Inșe- 
lăciunea va fi astfel descoperită, pentrucă, după cum spunea 
cineva, este imposibil să înșeli mereu, pe toată lumea, și atunci, 
puteți fi sigur, se vor aplica fără șovăire cele mai severe sanc- 
tiuni. Evaziunile dela numărătoare vor avea consecinţe grave 
pentru cei în culpă, întrucât îi va scoate, practic vorbind, din 
rândul cetățenilor țării, de vreme ce, numai pe baza înscrierii 
la recensământ, se va putea face înscrierea în registrele de po- 
pulatie și acorda fiecărui cetățean un număr de legitimatie per- 
sonală, legitimatie care, de aci înainte, singură va putea face 
dovada identităţii locuitorului în toate împrejurările. 


5) Crearea Oficiului Central pentru identificarea populației, 
ca prim efect al recensământului, nu constituie prin sine însuși 
o încălcare a principiului înscris în legea recensământului, că 
Geclarafiile de recensământ nu pot servi decât în scopuri sta- 
tistice? 


5. Imi este peste putință să cred că cineva isi poate închipui 
că faptul existenţei sale fizice este confidential si că întrun 
Stat organizat cetăţeanul ar dori să rămână clandestin. Orice 
act, orice raport social presupune o identitate perfect stabilită 
a insului. 

Recensământul nu calcă de loc principiul amintit de dv., 
întru cât toate declaratiunile privitoare la persoane și bu- 
nuri sunt și rămân confidentiale. După listele de gospodărie 
se va face însă o „listă a locuitorilor“, o simplă listă care nu 
cuprinde decât numele și pronumele fiecărui locuitor. Acestea 

se vor depune la oficiile de stare civilă și vor arăta în orice 
clipă că locuitorul s'a înscris la recensământ. Pe de altă parte, 
fiecare cap de gospodărie va primi din partea recensorului, un 
certificat care va dovedi că în adevăr s'a înscris. 

Oficiul Central pentru identificarea populaţiei, care va fi 
un organ administrativ, ştiinţific însă, pornește dela aceste liste 
de locuitori, pentru a elibera cartea de identitate si a ţine evi- 
denta continuă a populaţiei, dar nu foloseşte și nu poate folosi, 
în niciun fel, declaratiunile confidentiale ale locuitorilor, care 
între timp vor fi trecut de mult la prelucrare, pentru a fi trans- 
formate în date statistice, în expresiuni numerice, dătătoare de 
seamă pentru realitățile, bune și rele, ale țării noastre și oferi 
astfel conducerii Statului, elementele fundamentale obiective și 
exacte, necesare operii de guvernare. 


(Interview acordat posturilor noastre de radio, în seara zilei de 4 Aprilie 1341) 

CONSTATĂRILE FĂCUTE DE DOI MARI 
STATISTICIENI STRĂINI, CU PRILEJUL 
RECENSĂMANTULUI 


Comunicările D-lor Burgdérfer si Molinari 


Eri seară a avut loc la Institutul Central de Statistică din 
Capitală o recepţie dată în onoarea d-lor dr, Friederich Burg- 
dârfer, preşedintele Institutului de Statistică al Bavariei, pro- 
fesor Univeristar la München si dr. Alessandro Molinari, direc- 
torul general al Institutului de Stat al Regatului Italian, pro- 
fesor la Universitatea din Roma, care au fost invitaţi să asiste 
la lucrările Recensământului General al României din 1941. 
Au fost de fata d-nii: profesor universitar Octav Onicescu, pre- 
şedintele Comisiei de Recensământ, dr. Petre Vlad, dr. D. C. 
Georgescu, secretar general al Recensământului, d-nii: Anton 
Golopenita, Mihai Pop, H. H. Stahl etc., si reprezentanţii presei 
din Capitală. (A. T). 


Cuvântarea d-lui prof. dr. Burgdorfer 
Statistica în vieaţa statului modern 


Un Stat care se află în reconstrucție trebue să cunoască mai 
ales structura populaţiei sale, precum un negustor este dator 
să examineze cel putin odată pe an situația comerţului său, 
astfel statisticianul trebue să procure omului de Stat, sociolo- 
gului sau economistului, fundamentele (bazele) pentru lucrarea 
lor de reconstrucție. „Eu personal am impresia că organizarea 
recensământului corespunde situației Țării și că prin urmare 
rezultatele vor fi cele așteptate“, Aceste rezultate nu pot fi 
aşteptate de azi pe mâine, căci fiecare muncă conștiincioasă 
cere timp. 

Cu ocazia călătoriilor d-lor prin ţară, care i-au dus printre 

altele şi la Strehaia, Vinga, Sălişte si Sibiu, d-nii prof. dr. 
Bugdărfer sj Molinari, s'au putut informa la fata locului despre 
executarea conștiincioasă a recensământului. Astfel au întâlnit 
odată un grup de ţigani șătrari, și — chiar acești nomazi care 
pun statisticianului probleme — la întrebarea dacă au fost 
numărați, au. scos cu mândrie din brâu certificatul de recensare. 
La întrebarea cum ar trebui organizat un recensământ ca să 
dea rezultatele așteptate, d-l prof. Bugddrfer a răspuns cu expe- 
rientele adunate in acest domeniu în Germania. Pentru a da 
rezultate într'adevăr folositoare, nu trebue să ne limităm la 
starea de fapt dintr'un moment dat. Ar trebui, în deosebi, cer- 
cetate mereu și sesizate numeric forțele dinamice ale unui popor. 
A doua cerinţă care trebue îndeplinită este: statistica trebue 
centralizată, căci numai astfel se evită o muncă dublă și gre- 
şelile de informatie. Ceea ce am dori mai mult este prin urmare 
o numărătoare statistică centralizată. Dacă aceasta nu este po- 
sibil, trebue să existe cel puţin o strânsă colaborare între di- 
feritele birouri statistice. Acest gând al unei centralizări puter- 
nice nu exclude însă, ca la numărătoarea materialului să se 
accepte ca metodă de lucru o descentralizare regională (pe re- 
giuni), așa cum s'a desvoltat în România într'o formă foarte 
fericită. Domnia sa a cunoscut pe d-l dr. Sabin Manuila, pioner 
în domeniul statisticei române, ca un serios și adevărat cerce- 
tător. La sfârșitul expunerilor sale, dr. Bugdârfer citează pe doi 
pioneri ai Statisticei germane, dintre care unul, dr. prof. Zahn, 
spune: „Statistica are in vieata Statului primul cuvânt, dar nu 
și ultimul'“, pe când dascălul său prof. Georg von Meyer creează 
fraze: „Un popor în ridicare iubește statistica, un popor în de- 
cădere o disprețuiește“. Oaspetele german ajunge la concluzia 
că aceste două principii sunt caracteristice pentru impresiile ce 
le-a avut despre ceea ce a văzut și trăit în România. Multe pro- 
bleme și întrebări s'au pus acestei Tari, dar există totodată și 

voinţa de a le rezolva. 
W. TSCHURL, Bukarester Tageblait, an XV (1941), nr. 4229 


Expunerea d-lui dr. Alessandro Molinari 


D-l dr. Alessandro Molinari, directorul general al Institutu- 
lui de Stat al Regatului Italian, profesor la Universitatea din 

Roma, a făcut o interesantă expunere asupra rostului recensă- 
mântului în politica de Stat si asupra constatărilor făcute per- 
sonal, la fata locului, cu prilejul efectuării Recensământului ge- 
neral al României. 

„Nu este o simplă întâmplare, a spus d-sa printre altele, 
că acest Recensământ atât de întins, care îmbrățișează toate as- 
pectele realitatilor româneşti, s'a făcut în aceste momente. Este 
primul act care pune fundamentele spiritului în care Statul Ro- 
mân va avea de lucrat. 

„Recensământul României s'a făcut în sprijinul nouei organi- 
zări a Statului modern, — un Stat care va controla vieata na- 
tionala atât din punct de vedere demografic, cât si din punct 
de vedere economic. 

„Trăim întrun secol al statisticei care este destul de perfec- 
ționată pentru a aduce reale servicii Statului. Cu prilejul Re- 
censământului, România și-a făcut un examen de cunoștință și 
de conştiinţă, pentru a-şi cunoaște forțele ei şi a inventaria bo- 
gatiile sale de seamă, care constau îndeosebi, în populaţie. Marea 
ei natalitate si forţa ei de muncă constitue, printre altele, ade- 
vărate si nesecate izvoare de bogății. 

„Din punct de vedere tehnic, trebue să spun că România a 
făcut o încercare, un experiment cum puţine ţări din Europa au 
făcut. Ea a făcut, totdeodată un recensământ al populației, al 
locuinţelor, al agriculturii, al industriei şi comerțului și al ac- 
tivitatii intelectuale. Calea deschisă de România este singura 
cale care trebue urmată de orice Stat, care își propune scopuri 
atât de înalte, controlând vieata naţională şi stimuland-o. 

Marturisesc că înainte de a cunoaşte mecanismul acestui re- 
censământ am avut oarecare neîncredere. Statistice şi recensă- 
minte s'au făcut în marile tari din lumea întreagă. Meritul 
celor care au organizat recensământul românesc din anul acesta 
a fost acela de a adopta toată experiența internațională la con- 
ditiile vieţii nationale. Pentru a reuși, trebue să cunoşti pro- 
fund vieata naţională, ceea ce nu este ușor. In urma celor ce am 
constatat pot spune că această încredere esențială a recensă- 

mântului românesc a avut un succes uimitor. Nu cred că se poate 
adapta mai inteligent, mai abil, statistice de vieata. 

„Am admirat îndeosebi recensământul agricol, — pentru care 
am o simpatie deosebită, fiind ferm convins că agricultura este 
un nesecat izvor de bogăţie, cu mare viitor. In această privinţă 
eu am o experiență deosebită căpătată în tara mea şi în dife- 
rite congrese internaţionale. Am convingerea că recensământul 
agricol va fi o reală oglindă a vieţii rurale româneşti şi va 
arăta în cifre tabele statistice, toate raporturile utile progresului 
pe care România îl urmărește. 

„Ceea ce m'a impresionat, cu deosebite prilejuri pe care mi le-a 
oferit d-l preşedinte Octav Onicescu, în diversele vizite pe te- 
ren, este starea de suflet cu totul excepțională a populaţiei fata 
de recensământ. In toate țările, în asemenea împrejurări, oa- 
menii arată oarecare neîncredere. In ochii Românilor am citit 
însă dorința vie de a cunoaşte adevărul, de a avea o oglindire 
veridică a realităţii. Oglindirea aceasta a oferit-o recensământul. 
Ma impresionat mult cordialitatea, bunăvoința cu care au 
primit cetăţenii pe recensori. Am pătruns în casele lor şi am 
constatat că oamenii răspundeau fără ocol, cu sinceritate, Ia toate 
întrebările. Lucrul acesta are o importanță deosebită. In alte 
tari, cum și în Italia, există un fel de neîncredere. Dar in Ro- 
mânia am găsit o atmosferă favorabilă veracitatii rezultatelor. 

„O contribuţie importantă a avut desigur recensorii bine pre- 
gatiti, capabili să dea îndrumări precise si chiar să susțină ade- 
varate discutiuni statistice. Statistica a fost transformată astfel în 
ceva viu, de mare folos pentru Stat. Se poate guverna, desigur, 
și fără statistică, dar se poate guverna infinit mai bine pe te- 
meiul statisticei. Ea dă marile linii ale reformei Statului. 

Am văzut multe tari, am cunoscut mulți oameni. Peste tot 
m'am simțit însă străin. Nicăeri nu m'am simțit mai la mine 
acasă decât în România. Nu voi uita niciodată sufletul deschis 
cu care am fost primit. 

Copiii mi-au lăsat o impresiune nestearsa. Am citit în ochii 
lor o lumină, o bunătate, în care se oglindea sufletul întregei 

națiuni. Fiindcă ei, copiii, reprezintă viitorul fiecărei na- 
țiuni, 

Populaţia română a păstrat, neștirbite, tradițiile de muncă, 
de cinste și de scrificiu. In ele, România posedă cea mai mare 
bogăţie, o bogăţie care poate fi invidiată de alte naţiuni, care 
posedă aur cu nemiluita. 

Colindând, cu d-l Profesor Octav Onicescu, prin tara, am ră- 
mas viu impresionat de perfecta unitate a limbii române, cu 
atât mai mult cu cât, ca Italian, știu câte dialecte se vorbesc în 
Italia. Faptul acesta este deosebit de interesant din punctul de 
vedere al tradiției și al istoriei, ilustrând rolul pe care l-a avut 
ciobanul român în vehicularea civilizaţiei dintr'un loc într'altul. 

A luat cuvântul apoi d-l Dr. D. C. Georgescu care a multu- 
mit distinșilor oaspeţi pentru promtitudinea și cordialitatea cu 
care au răspuns la invitația guvernului român, de a asista la 
operaţiile Recensământului General al României, trăgând con- 
cluziile logice pe temeiul cunoașterii realitatilor. 


AUREL TITA, Curentul, an XIV (1941), nr. 4.728 

LA 6 APRILIE 1941 


TARA, CU POPULAȚIA SI AVUTUL EI 
SE INVENTARIAZĂ ŞI SE NUMĂRĂ 


de GHEORGHE DINU 


Pe același mal al Dambovitiei, unde acum câteva decenii Bu- 
cur Ciobanu şi-a adus turma şi-a ridicat o bisericuță de lemn 
ca in jurul ei să se înfiripe o urbe, care a devenit repede si ui- 
mitor de frumoasa noastră Capitală de astăzi, se află o clădire 
înaltă de patru caturi, rosie pe dinafară si putin afumată, ca o 
uzină. E Institutul de Statistică. Pe scările care se ridică până 
în vârful clădirii, toată ziua urcă şi coboară ca într'un furni- 
car în plin soare, o armată de oameni tineri: băieţi si fete. 

Toţi preocupaţi, harnici şi cu o însărcinare anume. 

Fiecare etaj este o singură sală înconjurată cu pereţi de gea- 
muri, prin care se vede, întreg si risipit până în zare, Bucures- 
tiul... O mare de acoperise, de turlele in ogivă ale bisericilor, 
de turlele geometrice ale clădirilor de beton și printre ele, bu- 
chetele înflorite ale primăverii anului 1941. 

Asa cum nu-l vedea Bucur, care cuprindea cu ochii damburile 
pieptănate de păduri şi imaşuri — printre care se târa, zvârco- 
lita cu solzii lichizi în soare, apa gârlei, venită tocmai dela poa- 
lele Carpaţilor. 

Dar dacă Bucur avea răgazul să se sature în asfintiturile lu- 
minoase de priveliștea unui cuprins atât de frumos, aşezaţi la 
mese, funcţionarii Institutului de Statistică, — nu pot. Ei orân- 
duesc, înseamnă tot felul de hârtii, de dosare, de fişe care se 
umplu de cifre, de litere, 

Cu toții, dela Preşedintele Recensământului, până la ultimul 
copist, lucrează la întocmirea lucrărilor pregătitoare recensă= 
mantului. 

In acest Institut cu patru etaje, va fi numărată toată popu- 
latia ţării, toate bunurile ei. $i nu e o muncă ușoară să nu- 
meri aproape 14.000.000 de suilete cât cuprind hotarele noastre 
de astăzi. Cu toate acestea energia celor câteva zeci de mii de 
oameni câți vor executa lucrările, după cum și priceperea stiin- 
tifica a specialiştilor o vor duce la bun sfârşit, 

La etajul I al clădirii se află instalat Statul Major al Recen- 
sământului. Aici tehnicienii savanți au organizat şi conduc 
planul modern și științific al acestei atât de importante opera- 
tiuni în frunte cu dl Octav Onicescu, preşedintele Recensămân- 
tului şi mai ales cu d-l Dr. Mitu Georgescu, secretarul general 
ul Recensământului, care a depus o muncă uriașă ce a presupus-o 
inventarierea $i numărarea unei ţări si d-l Anton Golopenţia, 
șeful Oficiului de Studii, ajutați de ceilalți colaboratori ai 
Domniilor Lor, a căror contribuție n'a fost mai putin conside- 
rabilă, 


Recensământul 1941 


Națiune tânără, un Stat numai de abia un secol, care-și 
scrie independent istoria sa, România nu numără foarte multe 
inventarieri de populaţie în trecutul ei. Sa făcut una în Mol- 
dova de Petru Șchiopul prin anul 1591, altele in 1600, 1742, 
1777, 1810, 1831, 1859—60, 1899, 1812 și ultima în 1930. 

Bizuiti pe datele acestor inventarieri, pe experiența trasă din 
ele, pe lacunele ce le avem spre a fi o numărătoare foarte ştiin- 
țifică; bizuiti pe problemele noi care au apărut în răstimp şi! 
având un aparat complet, cum este Institutul de Statistică, re- 
censentii de astăzi au purces la cel mai complet si mai științific 
inventar al volumului naţional de oameni și bunuri. Intâiu, 
fenomenul biologic național va fi studiat în toate comparti- 
mentele lui, spre a se putea afla cât mai exact substanţa etnică 
a populației României. Se va inventaria detaliat şi complet avu- 
tul agricol, şi avutul imobiliar, particularitatile în compoziția 
masei de locuitori pentru o cunoaștere precisă a realității și pen- 
tru ca odată această calculare făcută, toate inițiativele luate 

pentru crearea de reforme și studii să aibe o bază antentică 
în cunoașterea problemelor date. 

Astfel, în recensământul 1041, în afară de numărarea popu- 
latiei, vor fi recensate clădirile, locuințele, bunurile agricole, 
refugiații, expulzatii, evacuatii, repatriatii, diunatii — acestea 
fiind date noi in recensământ, precum şi Evreii, întreprinderile 
comerciale, industriale, transporturile si meseriasii. 

Toate aceste statistici se vor face după metodele cele mai mo- 
derne, adaptate pentru recensământul din 1941 prin care nicio 
înregistrare nu se poate face cu scop si cu caracter pur statistic, 
Evenimentele se înregistrează în momentul producerii faptului 
şi pentru motive de utilitate generală, pe deasupra şi în afara 
statisticii. Statisticianul trebue să fie cunoscător al însuși fondu- 
lui problemei și nu numai al tehnicei statistice, altfel nu va fi 
în Stare să sesizeze fondul problemelor, să descopere elemente 
semnificative, să urmărească fenomenul şi să-l interpreteze sta- 
tisticeste. Statistica este o metodă, precum microscopia este o 
metodă fără de care nu se pot imagina investigatiuni stiinti- 
fice. (Dr. Sabin Manuila). 

Cu aceste metode moderne de investigaţie, tehnicienii recen- 
sământului vor realiza cel mai complet și mai științific inven- 
tar al populaţiei și elementului demografic din câte s'au făcut 
până acum. 


Lista de gospodărie 


Datele cele mai importante pentru perfecta cunoaştere a etni- 
citatii româneşti, bazată pe ereditatea cercetată a recensatului, 
vor fi însemnate pe așa numita Listă de Gospodărie. In această 
listă se vor înscrie numele și pronumele, situaţia în familie, dacă 
este prezent în locuință chiar când e plecat, sexul, vârsta, locul 
nașterii, starea civilă, câţi copii are în vieatä, câţi au murit, 
limba care a invatat-o dela părinţi, ce limbă vorbește de pre- 
ferinta, ce alte limbi vorbeşte, religia în momentul recensării, în 
acel al naşterii, religia la naștere a tatălui $i a mamei, originea 
etnică a recensatului si a părinţilor, cetăţenia, ce carte ştie, pro- 

fesiunea, unde lucrează, ce profesie secundară are, în cazul când 

are, situația militară, dacă are vreun tratament medical etc. 
Toate aceste lămuriri care par simple, presupun totuși o deo- 

sebită importanţă pentru determinarea elementului demografic. 


Recensământul agricol 


Incă unul din inventarierile cele mai principale ale recensă- 
mântului 1941, este acel agricol. Tara eminamente agricolă, 
aflarea exactă a suprafeţelor ei cultivate, nu poate fi decât o ve- 
rificare a volumului agricol, mai ales după ultimele rectificări 
ale frontierelor noastre. Inventarierea ştiinţifică a României 
agricole, ne va da posibilitatea să cunoaștem precis măsura avu- 
tului ei în acest important domeniu. 

Pentru ca această inventariere să se facă în toată amploarea 
ei, recensorii o vor înscrie pe 3 formulare: A, B şi C. 

In primul formular se va scrie cine conduce exploatarea agri- 
colă, în ce calitate conduce această exploatare, dacă agricultura 
este ocupația principală, dacă mai are şi altă ocupatiune, unde 
se află proprietatea, ce suprafață, cum e folosită suprafaţa cul- 
tivată, dacă a fost dată în arendă, recolta din ultimul an, care 
este ramura principală a producției, ce număr de animale de 
lucru posedă, ce construcţii, câți membrii ai familiei lucrează, 
câți servitori. 

In modelul B, se va scrie cum a dobândit proprietatea, dacă 
are datorii, câte dependințe şi clădiri are exploatarea, ce in- 
dustrii anexe posedă, dacă are datorii, inventarul mort — unelte, 
— îmbunătăţiri, îngrăşăminte folosite în anul 1940, produc- 
tia agricola pe culturi, situația animalelor aflate în gospodă- 
rie etc. 

Formularul C este o anexă a listei de gospodărie. 

Toate aceste înscrise, se va afla întreg ansamblul avutului 
nostru agricol, care este natura solului nostru şi felul în care 
este el exploatat. Reiese, de aci încă odată, cât de important este 
acest capitol al recensământului 1941. 

Refugiați, expulzați, dăunați 


In urma cedărilor de teritoriu de anul trecut, în cuprinsul 
nouilor frontiere au venit foarte mulți refugiați şi expulzați. 
Dacă unii din ei au fost repartizaţi în diferite puncte ale țării 
şi se ştie de rostul lor, foarte mulți s'au împrăștiat, aranjându-se 
fiecare cum a putut. O populaţie de băjenari, care trebue şi ea 
numărată în volumul naţional. 

De asemeni o problemă dificilă o prezintă cei daunati în 
urma cutremurului din Noemvrie 1940, care au rămas fără rost, 
fiind cazați cum s'a putut. 

Recensământul clădirilor si al locuinţelor, al întreprinderilor 
de tot felul, va contribui la cunoașterea stării noastre de higienă 
şi economie, la indeletnicirile si randamentul muncii în preo- 
cupările diferite ale populaţiei. 

In sfârşit, recensarea Evreilor va contribui la aflarea exactă 
a acestei probleme de o importanță naţională, atât de actuală 
și de mare. 


30.000 oameni vor număra sufletele si avutul fării` 


Dacă recensământul se va face in 1o zile, pregătirea lui, 
după cum si după aceea, fixarea lui, cer lucrări considerabile. 
Aceste lucrări au transformat Institutul de Statistică într'un 
uriaș stup, în care cele câteva sute de funcționari, au depus o 
muncă uriașe, sub conducerea șefilor lor. 

Această muncă a constat, în primul rând, din recrutarea celor 
20.000 de oameni care vor număra in cele to zile, sufletele şi 
bunurile țării. O armată întreagă împrăștiată prin toate oraşele 
și satele, cu formulare, fișe și creioane, vor înscrie și vor în- 
tocmi marele catastif al naţiunii pe 1941. 

Din totalul locuinţelor aflate pe tot cuprinsul țării, au fost 
repartizate câte 120 pentru fiecare recensor, iar câte un contro- 
lor pentru un grup de 10—20 de recensori, va supraveghia şi 
ordona lucrările de inventariere. Bineînţeles, că în afară de 
corpul recensorilor, mai există și organele administrative care 


199 


www.dacoromanica.ro 


vor colabora intr’o egală măsură la inventariere. In oraşe, pre- 
fectul; la sate, primarul. In prealabil au fost verificate nume- 
rele caselor, nomenclatura străzilor, numele gospodăriilor, mem- 
brii familiilor. S’a aflat câte locuințe sunt, după datele existente 
şi aproximative, la orașe si sate; câte suflete, Aceste preparative 
preliminarii au durat o lună, presupunând o muncă făcută din 
răsputeri. 

Odată întocmite aceste date provizorii care să indice volumul 
inventarului au fost aduse la București, la Institutul de Statis- 
tică. Ele erau necesare spre a se şti câte formulare trebuesc făcute. 

Și au venit milioane de cifre, de date, de situaţii, care trebue 
după aceasta, înscrise în formularele diferite ale recensămân- 
tului. 


20.000.000 de formulare 


Odată aflată cantitatea de populaţie şi bunuri, s'a procedat 
ia imprimarea formularelor. 

Și s'au tipărit 20.000.000 de formulare aproape, după cum 
urmează: 

4.000.000 liste de gospodărie; 

3.300.000 formulare pentru inventarul agricol; 

3.500.000 formulare pentru clădiri şi locuinţe; 

400.000 formulare pentru fabrici si întreprinderi; 
700.000 formulare speciale pentru Evrei; 
400,000 formulare pentru refugiaţi; 

50.000 de formulare diferite servind pentru inventarierea 
gospodăriilor colective, cum sunt internatele, hotelurile, ospi- 
ciile, spitalele, penitenciarele etc., rămânând ca instituțiile mili- 
tare să fie inventariate de organele Statului Major. 

Certificate de recensat, din care va primi câte unul fiecare 
cap de familie, s'au tipărit 7.000.000. 

Acest munte de formulare a necesitat 20 vagoane hârtie, 
pentru a căror efectuare, 15 tipografii au lucrat timp de 45 
de zile. 

Spre a nu fi greşite, s'au făcut pentru fiecare formular câte 

4—6 corecturi la unele cum ar fi aceea a listei de gospodărie, 
ajungându-se până la 20 de corecturi. 

Incarcate în camioane mari, cele 20 de vagoane de hârtie de 
toate culorile, tăiată și imprimată, au fost aduse la Institutul 
de Statistică. 

Aci, recepționate, formularele, în număr de 20.000.000 au 
fost sortate și numerotate. 

Dela 1—11 Martie, 330 de funcţionari, socotiți a 30 pe zi 
şi 110 oameni de serviciu, socotiți a 10 pe zi, au ordonat for- 
mularele în cele 31.200 mape pentru recensori și controlori, 
dela 12—24 Martie necesitând munca a 1.400 funcţionari $i 250 
oameni de serviciu. 

Milioanele de formulare au fost distribuite, după mărimea 
raionului fiecărui recensor. In sălile imense ale Institutului, cres- 
teau grămezile de mape, îngropând între ele pe harnicii func- 
tionari. 

Cu asta nu s'a terminat. O mapa mare cât un ghiozdan cu- 
prinde o întreagă şi variată rechizită, trebuincioasă celui mai 
complet si mai ştiinţific recensământ românesc. In ele au în- 
căput, în afară de formulare, 40.000 plicuri pentru recensori, 
37.000 alte mape, 30.000 insigne, 30.000 creioane, 1.200 plicuri 
pentru controlori, 1.200 mape, 1.200 insigne şi 1.200 creioane, 
tot pentru controlori. 

120.000 de afise de propaganda executate dupa desenele ar- 
tistilor: Mac Constantinescu, P. Grant, Alina lorga, Gabriel 
Dumitrescu si Al. Basarab, au fost placardate in toate orasele 
și satele țării, popularizând recensământul si chemând pe toți 
la numărătoare. 

De asemeni s'au imprimat 10.000 de numere din ziarul 
„Excelsior“, consacrat recensământului si 5.000 exemplare din 
revista pentru săteni „Albina“. 


3.000 de lăzi au. plecat în țară .. . 


Dacă o problemă vastă si un plan uriaș de execuţie l-a for- 
mat imprimarea si sortarea formularelor, o altă problemă a 
constituit-o expedierea mapelor în tot cuprinsul ţării. 

Totuși munca a fost dusă la bun sfârșit. 

Incărcate în 2.000 de lăzi mari $i 400 mici, mapele au fost 
expediate şi trimise în toată tara. Pentru aceste lăzi au fost ne- 
cesari 110 m. c. de lemn — o pădure întreagă — ocupând munca 
unui număr de două ateliere în activitate, numai pentru acest 
scop, timp de 30 de zile. 

Pentru fiecare controlor, s'a trimis lada specială și conformă 
cu circumscripția lui. Lăzile sosesc la început în Capitala de 
județ, de unde sunt trimise în cuprinsul ei. Astfel, pentru a 
ne face o idee de cantitatea de lăzi, trebue să spunem că județul 
Timişoara a comportat 120 de lăzi, iar orașul propriu zis, 60 
de lăzi, ceea ce reprezintă capacitatea unui vagon. Odată ajunse 
în Capitala de județ, lăzile sunt luate în primire de delegatul 
județean care le revizueste si le distribue controlorilor în sate, 
care începe, prin recensorii lui, inventarierea, întâi a clădirilor, 
a populaţiei, inventarul agricol și cel al întreprinderilor, urmând 
apoi cel pe specialități. 

Pentru operaţiunile recensământului, ţara a fost împărţită în 
930 de circumscripţii, dintre care 181 urbane, 72 mixte şi 672 
rurale, operațiuni executate de 930 controlori şi 28.554 recen- 
sori — 20.803 la sate şi 7.751 la orașe, — inclusiv municipii. 


Colindele recensorilor 


Pentru executarea acestor operațiuni, imensa armată de re- 
censori va face trei colinde, numite astfel fiindcă un recensă- 
mânt trecut făcându-se în ajunul unui Crăciun, li s'au spus aşa. 

In prima colindă, recensorul va vizita fiecare clădire spre a-şi 
da seama de sectorul său de recensământ, identificând-o pe fie- 
care în parte. Această colindă o va face cu zece zile înainte de 
data hotărîtă pentru numărătoare. 

A doua colindă o va face cu 4 zile înaintea datei de numără- 
toare a populaţiei, spre a aduna datele trebuitoare pentru com- 
pletarea Buletinului clădirilor şi al locuinţelor. 

In ajunul numărătoarei va face cea de a treia colindă, când 
va străbate din nou întregul sector şi va preda spre completare 

locuitorilor cu știință de carte, listele de gospodărie, pentru ca 
în ziua recensământului să se prezinte spre a le ridica. 

S'a atras în mod special atentiunea asupra. recensării sălașelor 
tiganesti si a azilurilor, spre a fi numărați toți acei care nu au 
o locuinţă stabilă. 

In cele două zile următoare, recensorul va verifica materialul 
adunat. In ziua a cincea si a şasea se va proceda la numără- 
toarea refugiaților, expulzatilor, evacuatilor, daunatilor si 
Evreilor. 

Pentru ca toate aceste operațiuni să se facă cât mai exacte si 
fără greș, masa recensorilor a fost instruită si supusă la o serie 
prealabilă de examene. 


Data recensământului a fost fixată pentru 6 Aprilie. In aceasta 
zi, într'una singură, populația ţării, cele 14.000.000 de suflete, 
vor fi numărate. Un calcul uriaş, care apoi va fi sistematizat 
pentru cel mai modern și mai complet studiu demografic al 
României. 


Prelucrarea materialului 


Odată materialul statistic adunat de imensa armată a recen- 
sorilor vine la centru — la Institut, — unde se prelucrează. 

Aici operațiunea făcută este de câteva ori verificată și con- 
trolată ca nu care cumva să se fi strecurat erori. Și maşina sta- 
tistică intră din nou în funcţiune, intervenind numai organele 
pur tehnice pentru prelucrarea materialului din punct de vedere 
științific. 


Intervin creerele mecanice: Mașinile Powers 


Pentru această operațiune care presupune viteză si precizie, 
institutul de Statistică și-a furnizat cele mai ingenioase mașini 
aritmetice, aparatele Powers. 

Toată munca celor câteva zeci de mii de oameni, câți au lu- 
crat la înscrierea si pregătirea datelor statistice, este prelucrată 
cu ajutorul acestor maşini, 

Le-am văzut la lucru. Ceva mai mari ca o maşină obişnuită 
de scris. Pentru toate felurile de operaţiuni: adună, împart, 
sortează etc., cu o viteză de performanță mecanică. 

Datele recensorului sunt trecute pe o tablă pe care o maşină 
le perforează, specificând ce anume trebue indicat din Dee, Cu 
o repeziciune de 20.000 de cartele pe oră pentruca, atunci când 
e nevoe să indice în acelaşi timp mai multe tipuri de date, să le 
facă multiplicând cu tot de atâtea ori viteza. Ceea ce au făcut 
pentru pregătirea recensământului propriu zis zecile de mii de 
funcţionari fac numai câteva maşini. Câteva mașini ingenioase, 
câteva creere mecanice, care numără, sortează și organizează 
precis pentru munca savanților populația ţării. Câteva masini 
care numără România. 


Timpul, an. V (1941), nr. 140 

DESPRE NIŞTE COLABORATORI AI 
RECENSĂMÂNTULUI 1941, „AFIŞERII“ 


Un colind cu glume si breslasi truditi 
de MIRCEA TIRIUNG si CORNELIU MANESCU 


Nu e lucru nou faptul ca gazetarii, în căutarea de senzatio- 
nal, au făcut apel de nenumărate ori la „serviciile“ mahalelor 
din Bucuresti. 

Treaba noastră, de a inlesni cetăţenilor dela marginea Capi- 
talei cu ajutorul afisajului înţelegerea scopului urmărit de re- 
censământ, a fost interesantă şi plăcută. 


Mabalalele 


Toate sunt la fel. Departate de centru, adevarate pustiuri afri- 
cane, cu praful pe care-l ridică in aer ca un semn de protes- 
tare pentru nelinistea provocată de cauciucurile roților masinei, 
mahalalele noastre ne oferă atunci când le căutăm, lucruri ves- 
nic noi. 

Am ajuns, fără voia noastră, în posesia câtorva documente im- 
presionante despre felul de viata al mahalagiilor nostri. 


ste 


„Aici la subturbană 


Pătrundem în comuna Floreasca cu alaiul cuvenit, adică al 
curiosilor, 

Vrând nevrând, lăcomia oamenilor de a cunoaşte ne transforma 
într'un val de distribuitori de afișe. Lăsăm la o parte orice re- 
tinere si ne adaptăm de urgență, la situaţie. De altfel ne dăm 
iute seamă că, fără să ne fi gândit, curiozitatea oamenilor ne 
arată drumul cel mai bun, pentru a ne ajunge scopul. Impartim 

cu amândouă mâinile afișe; colorate frumos, afişele recensămân- 
tului fac un dublu serviciu: unul pur propagandistic, altul pe 
care-l visau gospodinele venite în masă, de a decora casele, Cei 
mai mulți se mulțumesc să înconjoare mașina, pavoazata cu afişe 
de sus până jos. Mai mare dragul să-i auzi silabisind: „Ro-mâni, 
fi-ti, pre-zenti la nu-mă-rătoare“. 

Surprindem chiar câțiva grăbiţi care încearcă să snhtilizeze 
afişele noastre. Inchidem ochii și-i lăsăm. Dar farmecul expedi- 
tiei noastre îl ilustrează mai ales întrebările puse de cei care ne 
înconjoară. Aici, succesul nostru ar fi fost periclitat dacă n'am D 
avut concursul „Afişerilor“, 


Cine sunt afişerii? 


Concesiunea afișajului în Capitală o are de câţiva ani Primă- 
ria Municipiului. 

Când auzi vorbindu-se, întâmplător, despre „Serviciul de afi- 
Sal", titlul suficient de pretentios, te gândești desigur (așa e fi- 
resc si ar fi bine ca realitatea să corespundă închipuirii noastre) 
la o întemeere serioasă și pusă la punct care să îndeplinească 
prompt și desăvârșit această lucrare, a cărei importanță e inutil 
de a o mai sublinia. 

Realitatea e însă alta. „Serviciul de afişaj“ al Capitalei Ţării 
nu tine să fie chiar atât de „occidental“ cum îl vrea imaginaţia 
noastră. Modest, el se compune dintr'un funcționar al Primă- 
riei Municipiului, care dirijează din birou o gardă de executanti 
formând șase echipe. 

Cuvântul „echipă“ iar dă loc la comentarii. Deoarece, de ohi- 
cei, el însemnează „câţiva“, „mai mulți“, La „Serviciul de afi- 
sai" — subliniem din nou „modest“, dimpotrivă, „echipa“ se re- 
duce la un singur individ. Deci șase echipe, șase oameni. 

Dragi cititori, tot ce vedeţi afișat pe panourile speciale, pe gar- 
duri şi pe zidurile caselor voastre este opera a șase oameni. 

„Hei, lipitu, e meserie grea, mi oricine poate să o facă“ spun 
cu un accent de orgoliu, amestecat cu amărăciune cei șase roboți 
ai bidinelei şi căldării cu cocă, 

Lesne de înţeles cât adevăr cuprind vorbele lor. Zi și noapte 

cele șase „echipe“ circulă cu uneltele lor prin orașul ăsta, întins, 
parcurgând zeci de kilometri, pentru ca, din loc în loc, să se 
oprească, să-și desfăşoare marfa, să „ochiască“ un colț de gard sau 
un petec de zid vacant, pe care să-l „aghezmuiască“ cum trebue 
$i apoi să întindă „tabloul“, cum spun ei la orice afiş, indiferent 
de cuprinsul lui: proclamaţie, ordonanță, reclamă de cinema- 
tograf. 

Asa cum avocatul isi poartă necotenit sub brat geanta cu acte, 
poetul manuscrisele, sau geamgiul tașca cu geamuri, tot așa afi- 
serul, bidineaua, căldarea cu cocă si teancul de afişe. O meserie 
ca toate celelalte. Dar, hotărît „tare grea“. 

„Haimele şi coca“ nu se prea împacă la omul obișnuit de pe 
stradă. Coca murdareste, asta e cert. E ceva cleios si desgustător. 
Pe uliţă, cetățeanul care tine la hainele sale face un ocol serios, 
pentru a evita efuziunea stropilor de apă făinoasă improscata din 
abundență de elanul bidinelei afiserului. 

Din contră, afiserul s'a deprins cu coca și poate că nutrește în 
sufletul său o adâncă stimă pentru acest preparat simplu dar 
magic care leagă hârtia de ziduri și garduri. 

Asa că afiserii nostri nu se sfiesc să stea impasibili sub stropit 
bidinelelor, in timp ce lipesc coloratele afișe cu „numărătoarea“ 
din 1041. 

Imbrăcămintea lor acoperită de un strat gros de cocă primește 
nepăsătoare proaspătul transport, la început inform, dar care, us- 
cându-se, împrumută forme diverse şi ciudate. Nepăsarea lor 
fata de murdărie nu-i împiedecă totuși să glumească. 

„Vezi să nu-ți pătezi fracu“ îi strigă unul mic, ciupit de vär- 
sat „șefului gardei‘‘, un tip fioros, cu barba încleată de cocă, si 
piept pătrat de taur. „Șeful“ rumegă câtăva vreme răspunsul 
care constă dintr'o invectivă improscata pe tonul cel mai con- 
vingător, imprudentului tovarăș de muncă. Gingășii obișnuite 
între ei. Nu-i nimic. Toţi se aștern pe treabă. 


Afiserul e un artist 


Cel putin asa cred roboții bidinelei. $i poate că ştiu ei ceva 
când emit asemenea pretenţii. Afisul nu se pune oricum. Are și 

el un rost. Zidul sau gradul trebue bine stropit, iar coca bine în- 
tocmită cu făină si clei. Afisul se apucă cu amândouă mâinile 
de colțurile de sus și întins cumsecade. Apoi „uns“ pe fata. Ale- 
gerea locului e tot treabă de gust. Si afiserii zic: „păi noi avem 
ochi d-nule. Dintr'o dat’vedem locu'ăl mai bun, mai nimerit ca 
să bată tablou' la nasu’omului, de ar fi el sj chior“(?!?) 

Artişti se dovedesc de asemenea afiserii si în botezul afiselor. 
Cele câteva afișe ale recensământului și-au primit porecla din 
prima clipă. , 

Bine înțeles, afișul cu clopotul care chiamă cetățenii la recen- 
sământ, al drei Alina lorga a rămas „clopot“. Dar, țăranii cu 
buciume al lui Gabriel au devenit ,,verzulii‘‘, iar simbolicul afiș 
al lui Grant şi Mac Constantinescu „trandafirul“. 

Nu se poate nega: ,,afiserii este nişte artiști“. 


Zilele petrecute împreună cu afiserii pe străzile din centrul Ca- 
pitalei ca st prin cele mai depărtate mahalele ale suburbanelor ne 
rămân o amintire interesantă și plăcută, 

Singura tristeţe a noastră este tristeţea lor: o muncă grea, care 
nu cunoaşte răgaz, în schimbul unei plăți mizere, din care, omul, 
nefericit, şi desgustat de viata rupe din când în când parti im- 
portante pentru a-și ucide amarul în cârciumi periferice. Poate 
că ar fi nemerit să-i privim mai atent pe acești „afişeri“. 


Curentul, an. XIV (1941), ne. 4722 

CÂTEVA MAŞINI INGENIOASE NUMĂRĂ, 
LA INSTITUTUL DE STATISTICĂ, 
POPULAȚIA ȚĂRII 


de GHEORGHE DINU 


Da domnilor, câteva masini numai, de o surprinzătoare 
ingeniozitate — un angrenaj metalic ca un cerebel fantastic si 
mecanic — numără cu o viteză de 80.000 de tipuri de grupă pe 
ora, populaţia ţării în toate compartimentele ei demografice. 

Câteva mașini numai, instalate la Institutul de Statistică de 
pe Splaiul Unirii. 

Aceste câteva maşini simplifică şi uşurează colosal de mult 
munca ce-ar fi trebuit să fie depusă pentru ca națiunea să fie 
numărată — așa cum prevede decretul-lege al recensământului 
pe anul 1941. 

Un volum de 13 milioane jumătate — cât numără astăzi, 
populația României — nu poate constitui un lucru uşor de in- 
ventariat, clasat şi totalizat. Pentru acest lucru, s'au tras mi- 
lioane de formulare, care reprezintă tone de hârtie, expediate 
în tot cuprinsul țării pentru înscrierea locuitorilor. Au fost an- 
gajati mii de recensori, sute de controlori, echipele care vor în- 
deplini operaţiunile recensământului. 


Un creer de metal. 


Odată întocmite lucrările preliminare și completate buleti- 
nele, acestea vin la Institutul de Statistică, unde se totalizează. 
Aici intervine geniul mecanic al aparatelor de care vorbiam mai 
sus şi care ne-au uimit, văzându-le cum lucrează. 

Adevărate creere algebrice de metal! Mașinile sunt proprie- 
tatea Institutului, aduse din America acum câţiva ani. ` 

Un aparat, nu foarte mare şi nici foarte complicat. Lucrează 
însă cu precizie şi fără posibilitate de-a gresi. Si cu o viteză 
extraordinară. 

Dar să vă explicăm cum ştie să reducă, prin viteza și precizia 
iui, munca câtorva mii de oameni. 

După fişa adusă de recensor, se codifică pe o cartelă care 
indică, prin cifre, toate datele. Această fise este introdusă în 
mașină, din care se poate scoate ceea ce vrea spre a fi clasate 
şi numerotate în același timp, din cartelă, pentru totalizare. 

— lată, îmi demonstrează cel însărcinat cu aceasta atributie, 
cum mașina știe să aleagă si să claseze pe grupe. Și luând un 
teanc de cartele le-a introdus în mașină. A apăsat de un buton 
şi notițele — multe — au început să fugă pe două șine de fier, 
ca o rotativă tipografică în miniatură. Funcţionarul fixează acele 
la numerele de pe cartelă, care trebuiesc scoase de mașină, in- 
dicând o categorie. 

Un iureş cu un bâzâit metalic fără să fie supărător a durat 
câteva clipe. 

De pe niște mosorele cu cifre până la 10, săreau numere di- 
ferite: cartelele erau vertiginos numărate: tac! tac!. 

— Vedeţi, până când am apucat să vă explic, mi se adresează 
funcţionarul, maşina a clasat 129 de cartele: 

69 femei, 60 bărbați. 

— Dar maşina știe să facă si mai departe operaţia. Chiar 
toată deodată, dacă vrem. 

Si iarăşi introduce teancul de cartele în mașină. O nouă aran- 
jare a acelor, o apăsare de buton și mecanismul s'a declanşat din 
nou. Câteva secunde si clasarea era gata. Cei 120 cetăţeni re- 
censati erau aflaţi, ce religie au, ce stare civilă, când s'au năs- 
cut, localitatea, anul, ziua, ora, de ce sex sunt, ce cetăţenie, 
dacă au tată sau mamă în vieata, ori decedați; al câtelea năs- 
cut este; dacă a suportat vreun tratament medical etc. etc. 

Mașina număra, după cum vedeţi, ca un fantastic creer meca- 
nic, populaţia ţării, cu o viteză de 80.000 de fişe pe oră. Si va 
număra toate cele treisprezece milioane jumătate, când lucrările 
preparatoare ale recensământului se vor fi terminat, 


Timpul, an. V (1941), nr. 1388 

O ANCHETĂ PRINTRE MUNCITORII 
CAPITALEI” 


de MIRCEA TIRIUNG şi CORNELIU MĂNESCU 


Reportajul este un excelent mijloc de a cunoaște anumite 
stări de lucruri, oamenii şi opiniile lor. 

De aceea, potrivit dorinței d-lui Președinte al Recensămân- 
tului în dimineaţa zilei de 20 Februarie ne-am dus în Piaţa 6 
Septemvrie, cu intenţia de a sta de vorbă cu câţiva cetăţeni 
asupra recensământului. 

Incinta încăpătoare a pieţei, încălzită de soarele prietenos al 
zilei de primăvară, era populată de pâlcuri de oameni în cău- 
tare de lucru. Un dram de abilitate ne trebuia ca să intrăm în 
vorbă cu acești oameni, să-i punem să completeze câteva for- 
mulare, să le lămurim problemele recensământului, așa dar, să 
pipăim cu un ceas mai de vreme „pulsul nației“. Treabă nu toc- 
mai ușoară. Oamenii sunt rezervaţi și tacufi. 

Dar după o prealabilă netezire a asperitatilor inerente, oame- 
nii încep să se încălzească, să răspundă la întrebări și la rându-le 
să pună întrebări. Oamenii isi dau iute seama de necesitatea re- 
censământului si de foloasele izvorite din această numărătoare 
a țării. „Numai să nu fie treabă precetorească, zic ei, altmin- 
teri de ce nam spune adevărul“. Le explicăm mecanismul com- 
pletării formularelor și îi îndemnăm la scris. Incep încurcătu- 
rile. Gheorghe Neaţă, plugar, originar din satul Beciu, jud. Olt, 
e un om de treabă, însurat și cu copii. Asta nu-l împiedică însă 
să nu știe care îi e numele de familie si care ăl de botez. 

— „Păi cum ţi-a zis popa, când te-a băgat în apă, mă!“ in. 
tervin ceilalți. 

— „Gheorghe, cum să-mi zică altfel“ se supără recensatul 

— „Ei ăsta ţi-e numele!“ Și Neaţă începe să scrie. La ru- 
brica „locul nașterii“, omul își arată comuna, dar, repetând 
titlul rubricei depășește spaţiul, asa că județul îl menţionează 
la „starea civilă“, = 

Originea etnică, iar îi dă de gândit. „Români suntem și eu şi 
tată-meu si mamd-mea, că doar ne ducem si la biserică“ se de- 
cide el, deodată, inspirat. 

Trece la rând Patas Alexandru teleormănean din Măldăeni. 
N'are acasă la el decât un pogon pe care l-a lăsat în grija so- 
ru-si, iar el a venit „la Capitală“ să lucreze ceva, „pe la binale 
sau la câmp, unde o fi“. 

E destul de convins de necesitatea recensământului; pune în- 
trebări şi e mulțumit că știe acum ce înseamnă ,„numătoare“, 

— „Păi dacă n’om sti nici câți suntem și cât avem, exclamă el 
în murmurul aprobator al celorlalți, de ce mai trăim?“ 

Sonea Ion e un țăran deștept din judeţul Sibiu si tare umblat 
„Prin tara“ cum spunea el. Nu ne face nicio dificultate. E foarte 
atent $i ne roagă să nu-l învăţăm cum se scrie. Vrea omul să 
arate că a înțeles și e mândru când ne vede că nu-i spunem 
nimic. După ce termină, adaugă că-i pare rău că nu e căsă- 
torit, să aibe $i copii, 

— „De ce? îl întrebăm într'un glas“. 

— „Pentrucă as mai fi putut umple încă vreo două-trei go- 
luri d'astea, zice el“, 

Hotărît însă, cel mai priceput se arată olteanul Ion F. Lisan- 
dru. E din Scundu-Vâlcea, de care nu-l leagă nimic. N’are acolo 
nici măcar „de-o mămăligă“. Se pare că a tras din experiența 
celorlalți, înțelegerea formularului, căci se apucă de lucru, fără 
a mai întreba. Se încurcă totuși la completarea datelor din col- 
tul din stânga al „foii de gospodărie“. 

In general, se poate spune că această anchetă a avut succe- 
sul așteptat. Dacă la început oamenii nu ştiau aproape nimic 
despre recensământ, explicaţiile noastre le-au lămurit motivele 
de „numărătoare“ si datoria fiecăruia de a ajuta cu bună- 
voință munca recensorului. 


Excelsior, an. VI (1941), nr. 16 

TARA ISI] NUMĂRĂ FII ŞI AVUTIILE 


Obiceiul ca ţările să-și numere oamenii este străvechiu. Primul 
de care am auzit cu toţii este acela dela Bethleem unde s'a năs- 
cut Isus Hristos, 

De atunci, ca și bunii gospodari, natiile isi fac, din timp in 
timp, socotelile, căutând a sti care este numărul locuitorilor ei, 
care sunt treptele după care acești locuitori se așează, care sunt 
pretenţiile de trai şi lipsurile, care sunt bogăţiile ţării si cum 
se orânduesc ele pe regiuni şi oameni si, în sfârşit, care este al- 
cătuirea poporului, adică câţi străini sunt într'o ţară, care-i ` 
înțelepciunea lor şi unde sunt aşezaţi. 


Rostul Recensământului 


După cele spuse mai sus se înțelege ușor că prin această ca- 
tagrafie a oamenilor si a avutiilor ţării se urmăreşte o cunoas- 
tere temeinică a situaţiei adevărate și a putintelor de înaintare 
din care se desprind apoi mijloacele cele mai potrivite pentru 
o așezare mai bună ca cea de acum. 

Treburile unei tari se aseamănă cu cele ale unei gospodării. 
Infloreste si una și alta, când conducătorii lor, harnici fiind, 
ştiu, cei dintâi, ce au în ţară, iar ceilalţi ce au în casă, în graj- 
duri, în coşar și pe câmp. 

Greselile mari si de neiertat făcute până acum în conducerea 
țări noastre se datoresc și lipsei acestor cunoştinţe. Legile făcute 
de către aceştia nau ţinut seama de ceea ce este în tara, de ne- 
voile poporului, de felul lui de traiu, de putintele de câştig, de fe- 
lul muncii fiecărei categorii de oameni, de pământul pe care 
sunt aşezaţi, în sfârşit, de tot ce se împletește si hotărăşte vieata 
omului, vieaţa care nu-i aceeaşi pentru toată lumea, după cum 
împrejurările nu-s aceleaşi peste tot locul. 

Recensământul pe care anul acesta îl face țara, tocmai aceasta 
urmăreşte: să ştie ce are, ca să ştie ce trebue făcut în viitor. 


Pentru orânduirea de mâine 


Mai este o pricină pentru care această lucrare are o mare în- 
semnătate. Răsboiul nu va fi veșnic. Mai curând sau mai târ- 
ziu cl se va termina. Odată cu aceasta se va face şi o nouă orân- 
duire a lumii, după Sfânta Dreptate care străjueşte lumea. Tara 
noastră a suferit ciuntiri nedrepte, tot atât de trecătoare cât 
poate să stea în picioare o nedreptate. 

Când va sosi ceasul trebue să ne arătăm dreptatile, Să ară- 
tam că între vechile hotare traeste un singur neam şi că acela-i 
neamul românesc care are aceeaşi limbă, aceleaşi obiceiuri, ace- 
laşi fel de vieata şi aceleaşi nazuinte; că suntem avuti, că ne 
putem administra singuri avutiile, că putem trăi fără ajutorul 
nimănui şi că, întregii fiind, vom putea fi, nu o povară, ci folo- 
sitori altor ţări și nafiL 

Așa stând lucrurile, este dela sine înţeles că toţi, dela mic la 
mare şi dela bogat la sărac, avem interesul să primim cu bună- 
voință pe cei cărora tara le-a încredințat facerea recensământu- 
lui si să le răspundem cinstit la întrebări, cu încredere si fără 
teamă. 

Legea recensământului prevede că toate științele culese sunt 
secrete. Ele nu vor putea fi date nici perceptiilor, nici băncilor, 
nici altor oameni care ar vrea să afle ceva. 

La sfârşitul lucrărilor, datele vor fi publicate în cărţi, însă nu 
cu numele fiecăruia, ci pe numere. Se va şti bunăoară câţi locui- 
tori români avem, câţi străini, cât pământ arabil, câte prăvălii, 
câte fabrici și aşa mai departe — numărul lor, nu numele. 

Ce cerem tuturor este să aibă înceredere în cuvântul nostru. 
Făcând astfel cum cerem, fiecare servim interesele țării și pe 
cele ale noastre, 


Ce vrem să stim 


I. Prima numărătoare va fi aceea a clădirilor. Fiecare locuință 
mare, mică bordei şi salas, va fi văzută de recensor $i notată, 

arătându-se numărul încăperilor, a celor care locuesc în ele, a 
acareturilor $i a materialului din care sunt făcute. 

Lucrarea isi are rostul ei bine hotărît. Statul vrea să ştie, pe 
lângă numărul total al locuinţelor după cuprinsul întregei țări 
si felul în care oamenii folosesc aceste locuințe; adică dacă sunt 
bune de locuit, dacă nu cumva, pentru numărul mare al popula- 
Dei ţării noastre, este lipsă de locuință si prin urmare este ne- 
voie de noi construcții, dacă nu locuesc într'o cameră mai multi 
oameni decât trebue, lucru care le dăunează sănătăţii lor, dacă 
au apă bună de băut, dacă sunt încălzite şi anume cu ce, în sfâr- 
şit, dacă locuința este omenească ori nu. 

Numai grija mare a conducătorilor pentru popor a făcut să fie 
puse aceste întrebări, 


Câţi suntem 


Il. A doua numărătoare este a bogăției celei mari a unei ţări, 
a oamenilor. 

Odată cu pierderea granițelor am pierdut sumedenie de oa- 
meni. Știm câți am fost, dar nu ştim câți am rămas, pe câţi 
umeri putem împărți povara vremurilor de acum si a celor vii- 
toare, la ce este bun fiecare dintre noi, care-i locul care i se 
cuvine, cine-i fără de lucru, și care-i străin de neamul nostru, 

Numărătoarea se va face pe familie, pentrucă ea este prima 
alcătuire pe care se sprijină tara. Vor fi numărați bărbaţii deo- 
parte și femeile de alta, arătându-se pentru fiecare numele, lo- 
cul naşterii, limba pe care o vorbește, naționalitatea si supuse- 
nia, — a lui şi a părinţilor lui, dacă ştie carte sau nu, meseria 
pe care o are, locul unde lucrează, 

"Tara vrea să cunoască bine pe fiecare fiu al ei ca să-l ajute, 
să-l indrume si să-l facă folositor ei, neamului și familiei lui. 

Cunoaşterea exactă a numărului locuitorilor inlesneste Gu- 
vernului sarcina de a îngriji de îmbunătățirea mijloacelor lor 
de traiu, iar Ţării asigurarea graniţelor ei fireşti, 

Toată lumea la datorie 


Toată lumea să fie la datorie. Să arătăm lumii că suntem 
mulți, prea mulți pentru petecul de pământ pe care-l stăpânim 
și că ne nastem din ce în ce mai multi, că pentru aceea ni-s 
stimate graniţele și că pentru vieata noastră și a copiilor nos- 
tri avem dreptul să le cerem înapoi. | 

Răspunsul nostru la recensământ să fie dreptatile cu care gu- 
vernul se va înfățișa la ceasul potrivit pentru a cere ceea ce ni 
s'a luat. 

III. Mai vrea să știe tara despre soarta fraților nostri refu- 
giati din ţinuturile pierdute și pribegi prin diferite colțuri ale 
ţării. 

Dela ei vrea să afle unde sunt așezați, din ce trăesc, ce ocu- 
patie au, pe cine au lăsat pe pământul părăsit si averea pe care 
au pierdut-o. Toate acestea pentru asigurarea traiului lor prin- 
tre noi si în deosebi pentru despăgubirile ce urmează să le pri- 
mească pentru averea pierdută, 

IV. In sfârşit, se face o numărătoare a Evreilor trăitori prin- 
tre noi și a situaţiei lor în Stat. 


Cât pământ cultivăm 


Pe lângă numătoarea sufletelor, Conducerea Statului s'a gân- 
dit că e de mare folos să se știe cu deamănuntul, tot ce se poate 
şti despre cea mai mare bogăție a noastră: agricultura. Pămân- 
tul si lucrarea lui preocupă in chip deosebit, mai ales acum, pe 
Conducătorul Statului. 

Ştim cu toţii, că în satele noastre sunt gospodari, care, deşi 
au pământ destul de mult, totuși pentrucă și-l gospodăresc prost, 
nu vedem niciodată belșug în gospodăria lor. Si tot în ace- 
leasi sate vedem gospodari, care, cu mai putin pământ, si tu 
mai puține mijloace de lucru, totuși la aceștia găsim de toate. 
De ce? E lesne de înțeles. Căci, cu toate că unii au pământ 
mult, ei nu ştiu cum să-l lucreze; și așa vedem cum în pămân- 
tul bun pentru grâu ei pun vie teras, sau în pământul de deal 
și chiar de munte, unde ar trebui să fie numai livezi ei sea- 


216 


www.dacoromanica.ro 


mănă porumb sau alte cereale care nici nu se fac cum se cade 
şi le mai aduc si pagube, cand te gândeşti că tot pe pământul 
acela ar putea să-și facă o livadă de meri sau peri, ori pruni 
din care să scoată de trei, patru ori mai mult venit decât din 
cereale. 


Cum să cultivăm 


Statul trebue să știe deci tot ce se poate despre pământul 
lui, despre moșia lui. El trebue să cunoască mai întâi câtă 
moșie are, ce fel de pământ e pe moșia lui, care-i bun de ară- 
tură, care-i cu livezi, cu vii, cu fân, cu zarzavaturi, cu bălți, 
cu păduri, cu pășuni si dacă cumva se mai află și din cel ne- 
lucrat. Vrea să mai afle apoi unde se găseşte acest pământ, 
adică in care parte a ţării avem mai multe livezi, în care mai 
multe vii, în care mai multe păduri, bălți şi altele și dacă aceste 
culturi sunt așezate bine acolo unde le găsim, sau că sunt din 
greșeală si că n’ar mai trebui să fie acolo. Toate acestea sunt 
de o mare însemnătate pentru Stat, pentru ca să ştie cum să-și 
gospodărească averea si pe ce să se bizue. Căci Statul, pe lângă 
toate grijile și nevoile pe care le are și pe lângă multe alte tre- 
buri ce le face, mai face si negustorie cu ţările străine. Si stim 
cu toţii că nu poţi să vinzi până nu știi ce ai de vânzare şi 
nici să cumperi până ce nu vezi ce-ţi trebue, 


Trebue să știm cât avem 


Statul deci, dacă vrea să vândă spre pildă atâtea vagoane 
cu mere, el trebue să știe dacă are sau nu atât cât i s'a cerut. 
Tot astfel e și cu cumpărăturile. Vrea să cumpere spre pildă 
bumbac. El trebue să știe maj întâi cât bumbac avem semănat 
în tara, pentru ca după ce se face socoteala decât am avea dela 
noi, să cumpere numai atât cât ne lipseşte. 

Căci Statul mai are grijă să îndemne și să îndrumeze pe plu- 
gar ce anume să samene în cutare părţi ale ţării, ca să le aducă 
venit cât mai mare si să îndestuleze toate trebuintele întregi: 
populaţii. 

Vedeţi, deci, câtă mare trebuinta si folos îi este Statului ca să 
ştie cât mai adevărat cu ce este semănată moșia lui! 

Avem apoi atâtea şi atâtea lucruri de îndreptat în plugăritul 
nostru, încât numai după o cunoaștere amănunțită a stărilor dela 
sate vom putea să îndreptăm cu încetul toate neajunsurile si 
lipsurile în agricultura noastră. 


Imbucătăţirea pământului sătenilor 


Dar prin această numărătoare, adică Recensământul ce-l face 
Statul, se mai poate vedea și până unde merge imbucatatirea 
pământului sătenilor. 

Ştim că din pricina înzestrărilor copiilor de către părinţi, pă- 
mântul unui gospodar care îl avea în 3—4 părți se împarte în 
10—20 de parti atât de mici, încât vezi cum aproape nu mai are 
unde întoarce, bietul om, plugul. Nu vezi decât răzoare după 
care se pierde o mare parte din pământul nostru care a atât de 
scump. 

Tot prin această lucrare de Recensământ se va putea şti al 
cui este tot pământul. Cine stăpâneşte mai mult în această ţară: 
Românii ori străinii? Și ce fel de pământ stăpânesc ai noştri: 
mai bun ori mai rău; ce cultivă pe el mai mult: grâu, porumb, 
vii, livezi ori altele? Cine îl au mai imbucatatit: Românii sau 
străinii? Si dacă îl au Românii, ne vom uita in lista cu numă- 
rătoarea sufletelor si vom vedea că Românii au mai mulți co: 
pii, deci se înmulțesc mai mult ca străinii, — ceea ce e îmbu- 
curător — şi ne vom da seama de îndată că această îmbucătă- 
tire se datorește acestui fapt în cea mai mare parte. 

Vom mai vedea deasemeni cine îşi munceşte singur pământul și 
cine îl dă în arendă. lar arendași cine sunt: Români or străini?, 
<a să ştim ce măsuri să luăm. 

Tot cu acest prilej se va socoti, după datele ce le va da fie- 
care gospodar, câte bucate s'au strâns de pe câmpul lucrat în 
anul trecut, de fiecare fel în parte. Căci stiindu-se acest lucru, 
ne vom face socoteli întocmai ca să ştim cât mâncăm noi din 
toate acestea pe an și cât ne rămâne să mai punem deoparte, 
pentru zile grele şi pe urmă să mai vindem şi la străini, 

Vechea numărătoare nu mai e bună 


Tara s'a micșorat acum. Cea din urmă numărătoarea a su- 
fletelor şi a averii Statului s'a făcut în anul 1930, deci pe vre- 
mea când tara era mare şi toată a noastră. Acum cu micşorarea 
ei noi nu mai putem şti câte ne-au mai rămas din toate ce le 
aveam atunci. Pe socoteala făcută, atunci ne înjghebam toate 
lucrările noastre. Astăzi aceea nu mai este bună, nu ne mai poate 
fi de mare folos si trebue să facem acum alta, ca să stim 
cum ne vom gospodări avutul ce ne-a mai rămas, ca să nu ne 
trezim că ne facem socotelile bizuindu-ne pe țara care a fost, 
cu putintele țării pe care o avem acum, Să nu ne trezim că facem 
o haină prea mare pentru un trup mic. Pentrucă toți stim că in 
Basarabia noastră am lăsat vii multe, livezi bogate și turme de 
oi. Știm de asemeni că acolo se seamănă floarea soarelui din 
care se fabrică untdelemnul pentru trei sferturi din populația 
țării. Mai stim că în partea Ardealului care-i acum sub Un- 
guri, ne-au rămas cirezi de vite și păduri întinse. Din Buco- 
vina ne veneau cartofii. Toate acestea acum nu le mai avem și 
trebue deci să chibzuim cu multă socoteală, să înlocuim aceste 
lipsuri pe cât se poate. Ca să nu facem gresala de a rămâne 
fără floarea soarelui semănată aici la noi; de a face negustorie 
cu străinătatea bizuindu-ne tot pe ce am avut odată, sau mân- 
când mai mult decât avem. 

De unde vom putea să ştim toate acestea decât tot prin această 
numărătoare, acest Recesnământ, prin care să aflăm câte vite 
mai avem si de care avem mai multe. Aflând acest lucru, noi 
vom putea să stim din care putem prinde mai multe, din care 
nu se pot prinde, ca dimpotrivă să luăm măsuri ca să se îm- 
plinească aceste soiuri. 

Statul, prin această numărătoare, va putea ști câte oi avem 
şi în care parte a ţării, sunt mai multe. Ne vom uita apoi în ace- 
lași timp și unde avem pășuni mai întinse pentru a veni cu aju- 
toare și îndemnuri, ca acolo populaţia să se îndeletnicească cu 
creșterea oilor. La fel și cu vitele cornute, păsările și porcii. 

Tot astfel se va face si cu lucrarea pământului. Statul va in- 

demna să se semene cât mai multă foarea soarelui pentru a în- 
locui pierderea din Basarabia. 


Spre a veni în ajutorul tuturor 


Conducerea Statului mai vrea să ştie câte grajduri, cocine de 
porci, cotete, pivnițe sau alte acareturi sunt în fiecare gospoda- 
rie. Prin acest lucru, Statul isi dă seama în care parte a ţări: 
vitele sunt mai bine îngrijite. Căci acolo unde vom vedea că 
sunt mai multe grajduri bune, ne vom da seama îndată că şi 
vitele sunt mai bine îngrijite si deci din acea regiune se vor 
putea cumpăra tauri și vieri pentru a le da în alte părți pen- 
tru îmbunătățirea soiurilor de vite. 

In aceste părți însă, unde aceste acareturi lipsesc, Statul va 
lua măsuri ca să se construiască, venind chiar în ajutorul săte- 
nilor cu materiale pentru construcție. 

Tot cu acest prilej se face si numărătoarea persoanelor care 
lucrează în gospodăria lor şi a celor ce lucrează pe bani sau 
produse în alte gospodării. 

Prin acest lucru se urmărește să se știe câți oameni nu pot 
trăi din averea ce o au. Vom afla deci câți muncitori agricoli 
avem in tara şi anume în care ținut sunt mai mulți ca să stim 
de unde să-i ceară Statul şi gospodarii din alte parti ale ţării, 
care au nevoe de muncitori agricoli. 

Tot odată Statul să poată să le vină în ajutor întotdeauna 
când aceştia au nevoe. 


Câte fabrici avem și ce meserii 


Dar pe lângă acest recensământ al pământului și vitelor, Con- 
ducătorul Statului mai vrea să ştie si ce fabrici și meserii sunt 
în cuprinsul fiecărui sat, comună si județ. 

De aceea se va face şi o numărătoare a tuturor fabricilor şi 
meseriilor ce se găsesc în țară. Aceasta spre a se ști unde avem 
meseriile cele mai multe sj cine tin aceste meserii: Românii ori 
străinii? Si din acestea ce anume au Românii şi ce au străinii. 
Prin aceasta se va putea vedea ce meserie îi place Românului 

mai mult și unde nu avem Români deloc sau puţini, pentru ca 
Statul să ia măsuri să le dea ajutoare meseriașilor nostri şi să-i 
îndemne la orice meserii, fiindcă vorba înțeleaptă spune: ,,Me- 
seria e brățară de aur“. 

Căci, spre rușinea noastră, Românul nostru nu se prea trage 
la meserie. Ar fi de dorit ca măcar deacum înainte, când Ro- 
mânia este a Românilor și când Statul caută pe toate căile să 
sprijine pe Românii harnici $j pricepuți, să ne îndreptăm copiii 
noștri spre a cuceri meseriile din mâinile străinilor. 


Cuvântul Generalului către săteni, an. I (1941), nr. 6 

RECENSĂMÂNTUL REFUGIAȚILOR 


De vorbă cu un sătean Basarabean 
de MIRCEA TIRIUNG 


Ne-a trebuit timp îndelungat până ce am reușit să-l convin- 
gem pe basarabeanul refugiat Simanschi Teodor din comuna 
Sapte Bani, jud. Bălţi, să ne dea datele pentru completarea 
formularului de recensământ. 

Il impresionau întrebările legate în mod fatal de trecutul 
său, de tot ceea ce părăsise, „dincolo“, si, într'o mai mică mă- 
sură faptul că nu prea pricepea el „treaba asta cu numără- 
toarea“. 

„Apoi eu'oi spune, — se hotărăşte el în sfârșit, în urma lă- 
muririlor r.oastre asupra scopului recensământului, — ce am 
lăsat la mine acas’. Că doar no să iasă necaz din asta. Da tare 
nu cred că am să mai capăt ceva. Cum o să-mi dea casă si 
falce, când ele au 1ămas acolo?“. 

E o misiune dificilă de a explica, unui nestiutor de carte mai 
ales, măsurile pe care înţelege să le ia Statul, cu privire la re- 
fugiati, expulzați, daunati, pentru o justă încadrare a lor in 
comunitatea românească. 


KL 


Născut în 1895, în satul Cucueţii-Vechi, jud. Balti, Teodor 
Simanschi, s'a stabilit mai târziu la Sapte Bani, unde s'a în- 
surat și a ridicat casă. La mers bine si stăpânea într'o vreme 
trei fălci de pământ. Au venit apoi „ani negri“. Moartea neves. 
tei și a unui copil de 6 ani lau amărit și scârbit peste măsură, 
iar seceta l-a silit să vândă din pământ. Si așa, într'o bună zi, 
a socotit cum că mai bine ar fi să plece din sat. A lăsat casa 

şi jumătate de falce cât îi mai rămăsese, în grija unui cumnat, 
iar el s'a dus „pe moșia unui boier din Bălți, pământ mare, 
cum trebue“. A lucrat si cu ziua la oraş si chiar in Bucuresti, 
a stat în două rânduri. 

Detașarea Basarabiei l-a surprins la Bălți, unde se indelet- 
nicea cu transportul bagajelor călătorilor dela tren la autobu- 
sul de curse locale, 

Nu i-a venit ușor să plece. „M'am tot gândit să mă duc, asa 
pe fugă la mine acasă, să mai iau o haină și ceva acte si un film 
(fotografie) cu mine, nevasta si băiatul, făcută special pentru 
noi la Bălți“, declară el naiv si sentimental. Dar m'am avut 
vreme, că veneau Rușii prea repede. Și asa am lăsat tot şi mam 
dus cu o căruță cu ostași până la Ungheni". 

O vreme, omul a stat la Focșani, la un prieten, dar, până la 
urmă, sa decis să vină „la Capitală“, 


Stam de vorbă despre Recensământ de care păstrează o vagă 
amintire din 1930. 

„Dacă e asa cum spuneți dv., apoi e bine să declarăm de 
unde suntem si ce am lăsat acolo. Că poate go găsi si pentru 
noi un colț de pământ, să ne facă iar oameni la locul nostru. 
Drept e, eu n'am avut ce lăsa la mine acasă, decât casa si falcea 
cu porumb, da sînt alții cu avere multă rămasă acolo". 

Am vrea să-l facem să priceapă rostul larg, administrativ și 
national pe care-l urmăreşte Recensământul refugiaților. 

„Da e bine, recunoaşte el, să fim trecuți la tabel, ca la ar- 
mată, dacă e vorba să câştigăm si noi și Statul, dar pentru asta 
să spună toți aşa cum e, nu să înfloreze că p'ormă iese rău“. 


Universul, an, LVHI (1941), ne, 65 

ORGANIZAREA TEHNICĂ A RECENSĂ- 
MÂNTULUI GENERAL AL POPULAȚIEI 
DIN 1930 


de Dr. SABIN MANUILA 


In toate timpurile, acţiunile umane s'au separat în două gru-, 
puri distincte. In primul grup au intrat acelea, a căror utilitate 
practică a fost recunoscută cu ușurință de toată lumea; preo- 
cuparea pentru achiziția articolelor de primă necesitate ocupă 
un loc important în această diviziune. In a doua grupare, intra 
acţiunile executate cu un obiectiv mai îndepărtat, uneori chiar 
foarte îndepărtat. Evident, că, între aceste două extreme, se 
rânduesc nenumărate obiective intermediare, cum ar fi achizi- 
fionarea rezervelor de bunuri -pentru nevoile curente, cu scop 
de prevedere. 

Documentarea de orice fel se situează spre limita extremă a 
necesităților cu obiectiv îndepărtat. Evoluţia viet sociale mo- 
derne a făcut însă, ca în preocupările de guvernare, grija zilei 
de mâine să devină o problemă veşnică a zilei de azi. Aceasta 
din cauza marșului rapid al evenimentelor care nu permite trăi- 
rea realitatilor sociale în ritmul de odinioară. 

Documentarea statistică a trebuit să se acomodeze acestui 
ritm de vieață. De ani de zile se cer, la momente neprevăzute, 
cifre statistice neprevăzute. Evenimentele nu s'au întrebat dacă 
aceste statistici au existat vreodată. Vieata a căutat să înlocu- 
iască această lipsă, multumindu-se cu elemente vagi de infor- 
Matii care aveau cel putin meritul de a fi oricând la îndemână 
oricui și în orice domeniu. 

In aceste împrejurări şi documentarea statistică ortodoxă s'a 
văzut nevoită să facă eforturi, pentru descoperirea unei soluţii 
utile nevoilor stringente de guvernare. Această soluție a fost 

în mare parte găsită. In primul rând, s'a încercat a se lărgi 
câmpul de prevedere, spre a se putea întocmi statisticile perio- 
dice, — cu deosebire cele din câmpul economiei nationale, -— 
în așa fel ca ele să infatiseze toate tărâmurile activității econo- 
mice, chiar și acelea care, în aparenţă, nu sunt în centrul preo- 
cupărilor de moment, lar în al doilea rând, sa căutat să se 
modifice tehnica de lucru, introducându-se mecanizarea şi cu 
aceasta, tipurile cele mai moderne de mașini statistice. 

O altă inovaţie, care va putea fi de mare folos în viitor, este 
descentralizarea unor importante etape de prelucrare statistică, 

Cine cunoaște tehnica lucrărilor statistice moderne, poate 
aprecia la justa lor valoare aceste elemente. 

Von arăta doar, cu privire la ultimul punct, că descentra- 
lizarea amintită nu se poate confunda cu descentralizarea care 
a existat odinioară. Pentrucă, în descentralizarea actuală sau 
introdus elemente cu totul noi, între care amintim executarea 
unor etape de prelucrare statistică, în vederea trecerii materia- 
lului prin mașini și descentralizarea activităţii statistice până 
la plăşi. Dar, mai ales, este nou faptul, că statistica modernă, 
bazată pe prelucrarea centrală individuală a datelor, a fost în- 
credințată unor tehnicieni locali, profesionişti. Aceste elemente, 
apreciate în mod deosebit de cei care se preocupă de problema 
organizării muncii, au schimbat radical valoarea şi culoarea do- 
cumentării statisticii, care a devenit astfel mai universală, mai 
multilaterală, si graţie telegrafului, infinit mai rapidă. Insăși 
statistica, a ajuns mult mai prețioasă, iar foloasele aduse de ea 
inestimabile. 

Acestea au fost problemele cărora trebuia să le facă fata 
organizarea oficială a statisticei româneşti, imediat după creie- 
rea României întregite. 

Din cauza perturbărilor atât de grave, cauzate de războiul 
mondial și a concentrării tuturor eforturilor în vederea refa- 
cerii țării devastate, munca pentru organizarea statisticii a pro- 
gresat foarte încet. O încercare nereușită de centralizare a sta- 
tisticii oficiale şi executarea unei numărători a populaţiei prin 
canalul administratei au fost evenimentele mai importante ale 
primelor două decenii de existență a României Mari. 

Odată cu începerea lucrărilor în vederea recensământului ge- 
neral al populației din 1930, eforturi considerabile au fost de- 
puse pentru organizarea celor două capitole principale de sta- 
tistică aplicată. 

Primul capitol l-a format preocuparea executării la 1930, a 
primului recensământ general al României întregite. Acest re- 
censământ a trebuit să fie o veritabilă inventariere a neamului 
românesc întregit într'o singură unitate politică. De fapt, a- 
ceastă mare lucrare a fost prima recensare organizată după da- 
tele științei a neamului românesc în cursul întregii lui istorii. 

Al doilea capitol a privit organizarea statisticii populaţiei 
în afară de recensământ. In fond, ambele lucrări au fost strâns 
legate, nu numai în timp, ci si prin faptul că ambele lucrări 
au fost date în sarcina aceluiași laborator statistic, care, la în- 
ceput, se compunea din două organe independente dar cu con- 
ducere unică, treptat mergându-se spre crearea unui organ unic 
central, destinat să devină aparatul central de statistică al Sta- 
tului. j 

Pentru executarea recensământului general, s'a creat un aparat 
nou compus dintro comisiune tehnică ştiinţifică prezidată de 
d-l prof. D. Gusti și un organ executiv însărcinat cu executa- 
rea lucrărilor pe teren și la centru. Nu numai în țară, dar 
pretutindeni, în străinătate, lucrarea prezidată de un sociolog 
cu reputație internațională a obținut credit deplin. Astăzi, re- 
censământul general românesc din 1930 depăşeşte cadrul local 
al unei lucrări naționale, câștigându-și reputația de lucare teh- 
nică originală, bazată ce e drept pe experiența altor țări, dar 
adaptată la mediul nostru local și dinamizată prin spiritul de 
inițiativă si concepțiile tehnice ale științei sociologice românești. 
Aceia care au avut sarcina executării pe teren a unei lucrări 
de vastă concepţie și de dimensiunile uriașe ale recensământu- 
lui românesc, sunt satisfacuti să creadă că au chivernisit cu 
conştiinţă capitalul de încredere ce li sa încredințat și că re- 
zultatele dobândite printr'o muncă stăruitoare, constituesc un 
capitol pe care tara l-a dobândit într'o epocă, când nu se putea 
bănui, că aceste rezultate pot avea o importanță atât de vitală 
pentru soarta ţării. 

` Recensământul general al populaţiei 1930 se caracterizează 
prin faptul că a fost efectuat după criterii strict științifice, pe 
baza unei metode care a utilizat tot ce a găsit practicabil în 
metodele străine, adaptate integral condiţiilor specifice din 
tara noastră. Dacă se poate spune, cum am arătat mai sus, că 
din punct de vedere tehnic, recensământul a putut fi organizat 
în condiţii foarte bune, având o îndrumare științifică care îi 
asigură astăzi un mare prestigiu în străinătate, apoi din punct 
de vedere administrativ, organizarea recensământului a întâm- 
pinat dificultăți cu totul neobișnuite din mai multe cauze. Vom 
cita câteva din cele mai importante. 

In tara noastră nu a existat o tradiție în recensământ, și, in 
general, în statistică. Aceasta a făcut, ca toți fruntașii vieții pu- 
blice să adopte o atitudine cel putin de rezervă fata de lucra- 
rile recensământului. Anul 1930 a căzut chiar în epoca unei 
grave crize economice, care a durat si în anii următori, situație 
care a silit Statul să-și comprime bugetul și chiar să suprime 
capitole de cheltuieli importante și să-și reducă personalul. 

A se solicita fonduri, pentru o lucare care nu era de utilitate 
imediată, implica dela început riscul unui refuz categoric. 

Argumentele care au fost invocate pentru a obţine credite an 
de an au fost două: 1) Odată investitia principală făcută (70°/o 
în primul an) riscam să pierdem acest capital mare, care se 
poate valorifica din acordarea unui credit relativ mic și acesta 
esalonat pe mai multi ani; 2) Aproape în fiecare an personalul 
diurnist a rămas neplătit, începând cu 1 Aprilie sumele nece- 
sare nefiind înscrise în buget. După trei luni, conform legii 
contabilităţii publice, se putea cere deschiderea de credit supli- 
mentar pentru plata lor. In lunile lulie—Septemvrie se da, an 
de an, lupta pentru plata diurnistilor dela recensământ, invo- 
cându-se nu numai utilitatea lucrării, ci, mai ales, soarta func- 
tionarilor. Argumentul acesta a apăsat mai mult în cumpănă, 
decât interesul terminării lucrărilor. După cum era firesc, in- 
stitutia era făcută răspunzătoare pentru menţinerea in servi- 
ciu a diurnistilor neprevazuti în buget. Aceasta însă justifica 
măsura luată, nu numai cu necesitatea terminării lucrărilor, în 
interesul Statului, ci, mai ales, cu faptul, că funcţionarii men- 

ţinuţi erau selecționați si specializaţi în lucrările tehnice dificile 
ale recensământului şi că angajarea de noi funcţionari, atunci 
când s'ar deschide creditul necesar, ar însemna reluarea operei 
de pregătire a personalului. Ori, pentru pregătire, ar fi fost 
nevoe de un cadru de instructori, cadru care nu a existat. Deci, 
menţinerea diurnistilor era categoric în interesul Statului, care, 
până la urmă, a trecut acest personal în bugetul său. 

Din cauza intarzierilor cu care s'au obținut fondurile si a esa- 
lonării lor pe mai mulți ani, lucrările în loc să se fi terminat 
într'un an, sau întins pe o perioadă de to ani. Critica ce ni 
sa adus cu privire la neterminarea lucrărilor decât in 10 ani, 
este în realitate, recunoaşterea unei calități evidente: persis- 
tenta încăpățânată în ideea de a duce la bun sfârşit o lucrare 
începută. Timp de 10 ani, au existat nenumărate justificări 
vădite pentru abandonarea lucrării şi îngroparea arhivei în 
vreun subsol de minister, Totuşi, lucrările s'au terminat şi, 
odată cu ele, si pornirea, care părea nesfarsita, de a se formula 
calomnii, si denunfuri de tot felul. Putem spune, că, astăzi, ca- 
ravana, după man eforturi și cu mari întârzieri, a sosit cu 
bine la țelul ei. 

O altă cauză importantă, care a îngreunat peste măsură lu- 
crările, a fost lipsa mașinilor statistice, si, mai ales, a persona- 
lului tehnic necesar. Intregul personal a fost recrutat la întâm- 
plare şi a fost retribuit foarte slab. El nu avea nicio pregătire 
de specialitate, nu cunoştea tehnica şi nici programul lucrărilor 
$i adeseori, a trebuit să plătim scump încrederea ce am acor- 
dat unora dintre ei, care prin prezentarea lor, au reuşit să se 
insinueze ca oameni devotați si harnici. O instituţie care por- 
neste la drum, pentru a organiza o lucrare de proporții gigan- 
tice, fără a avea niciun cadru propriu de funcționari si fără 
a avea putinţa de a-și alege funcţionarii, ci, în cazul cel mai 
bun, de a preferi pe cei cu recomandatii, care uneori constitu- 
iau clientela electorală, — oameni care abea ştiau să-şi semneze 
numele, iar între alte cazuri, posesorii de caziere judiciare des- 
chise, — întâmpină desigur dificultăţi insurmontabile. — Acest 
fapt justifică crearea unui cadru permanent de specialiști con- 

sacrati care să aibă mână liberă în alegerea colaboratorilor lor 
temporari. 

Lipsa de mijloace ne-a împiedicat să realizăm întregul plan 
de prelucrare a rezultatelor recensământului din 1930. S’a re- 
nunțat în primul loc, la o prezentare mai detailată a structurii 
profesionale si a structurii familiale a populației, precum și la 
prelucarea recensământului clădirilor și a locuințelor. Planul 
final de publicatiuni s'a redus astfel la următoarele 12 volume: 

Vol. I. Sex, stare civilă, grupe de vârstă, gospodării, in- 

firmitati, populaţie flotanta. 

Vol. If. Neam, limba maternă, religia. 

Val. III. Stiinta de carte. 

Vol. IV. Locul nașterii, situația în gospodărie, cunoaşterea 

limbii române, cetățenia, vârsta. 


Vol. i ; ; 
R Populaţia după situația în profesie, sex, grupe de 


Vol. MII "TT" rae : 
varsta, instructie sj neam, pe clase si grupe de pro- 
Vol. VII, GE 
fesiuni. 


Vol. VIII. 

Vol. IX. Structura populaţiei României (tabele selecționate 
din rezultatele Recensământului General al 
Populaţiei din 1930). 

Vol. X. Intreprinderile Industriale, Comerciale și de Tran- 

sport. 

Vol. XI. Istoricul recensământului populaţiei din 1930. 

Vol. XII. Interpretarea rezultatelor recensământului din 

1930. 
„ Sunt puse în circulaţie până acum volumele I, II, III, IV, V 
și X; sunt imprimate volumele IX și se află în curs de tipărire 
volumele VI, VII, şi VIII. 

In această serie de volume, populația României întregite 
a fost pentru prima oară înfățișată sub toate aspectele, așa cum 
rezultă din prelucrările unei operații de recensământ. 

Lucrările viitoare vor fi desigur mai ample si mai interesante. 
Interesul lor însă va creşte mai ales prin faptul că, vor putea 
face comparaţie cu datele anului 1930, date care vor servi în 
viitor ca început de serii statistice. 

RECENSĂMÂNTUL ROMÂNESC DIN 1930 
VĂZUT DE STATISTICIENI GERMANI 


de ANTON GOLOPENTIA 


In ultimul număr pe anul 1939 (III, 3—4, pp. 489--508) al 
revistei „Deutsches Archiv fir Landes und Volksforschung”, 
(Arhiva germană pentru studiul neamului si al ţării) a apărut 
partea întâia a unui studiu consacrat de Dr. Wilfried Krallert, 
Asistent la Universitatea din Viena, istoriei și metodelor re- 
censămintelor în Sud-Estul Europei (Geschichte und Methode 
der Bevélkerungszadblungen im Südosten). Această parte este 
consacrată României si în deosebi recensământului din 1930 și 
publicaţiilor, ce prezintă rezultatele lui (J. Rumänien. Mit 
besonderer Riicksichtnabme auf die Zablung des Jabres 1930 
und ihre Veröffentlichung). 

Studiul acesta urmăreşte să inventarieze sursele disponibile 
pentru cunoașterea structurii etnice şi economice a României, 
Ungariei şi Jugoslaviei. 

Dintre aceste tari, Ungaria a dispus, încă înainte de războiu, 
de o organizaţie statistică tehnică foarte bine concepută, care a 
continuat să funcţioneze. În schimb, România și lugoslavia s'au 
văzut în fata necesităţii atât de a-și perfecționa organizaţia sta- 
tistică antebelică, cât și de a o extinde la ţinuturi alipite. 

Prezentarea consacrată României, pe care d-l Krallert plă- 
nueste să o întregească printr'o înfățișare si analiză a volumelor 
de rezultate încă neapărute ale Recensământului din 1930 și a 
Statisticelor economice întocmite de Ministerele de resort, in- 
ventariază, întâiu, sumar recensămintele vechi, succesive ale ti- 
nuturilor, ce intră în compunerea României întregite. Preocupat 
în deosebi de structura etnică, care a început să constitue o preo- 
cupare de Stat de abia la sfârșitul veacului trecut, d-sa mentio- 

nează numai catagrafia dela 1851 din Moldova, recensămintele 
din 1859 din Muntenia si Moldova și din 1899 si 1912 din Ve- 
chiul Regat, dintre care doar ultimele două cuprind date asu- 
pra confesiunii; recensămintele austriace ale Bucovinei și ma- 
ghiare ale Transilvaniei, Banatului, Crisanei și Maramureșului 
din 1869, 1880, 1890, 1900 și 1910, dintre care ultimele patru stu- 
diază confesiunea și limba maternă; recensământul bulgar din 
1910 al Cadrilaterului, care arată și confesiunea, naționalitatea şi 
limba maternă, și recensământul unic din 1807 al Basarabiei, 
care, spre deosebire de cele pomenite anterior, nu menţionează 
situația pe sate. Inventarierea numeroaselor surse mai vechi asu- 
pra populaţiei ținuturilor românești: regionale, locale, folosite în 
parte de d-l Haufe în studiul pe care l-a consacrat cercetării evo- 
luţiei populaţiei de pe teritoriul României-Mari este o lucrare ce 
se cere făcută și după lucrarea d-lui Krallert. 

In continuare sunt menţionate recensămintele regionale post- 
belice: Dicţionarul Transilvaniei, Banatului si celorlalte finu- 
turi alipite, de Martinovici si Istrati, 1921, Dicționarul Buco- 
vinei din 1922; Dobrogea, 50 de ani de vieață românească 
1878—1928, şi tentativa de recensământ general al populaţiei 
din 1927. 

Prezentarea insista apoi, cum arata chiar titlul asupra recen- 
sământului din 1930 și judecă rezultatele date publicităţii până 
la mijlocul lui 1939, adică volumele I. (Populaţia), I]. (Neam, 
limba maternă, religie), III. (Stiinta de carte) și X. (Intreprin- 
deri industriale și comerciale). E înfățișat un istoric al acestui 
recensământ, activitatea comisiei pregătitoare, din 1930, pre- 
zidată de d-l prof. Gusti, organizarea recensământului (în anexă 
se găseşte traducerea legii pentru recensămintele generale ale 
populaţiei și lista de gospodărie) și prelucrarea rezultatelor sub 
conducerea d-lui dr. Manuilă, întâiu în cadrul Inst. de Demo- 
grafie si Recensământ, apoi în al Institutului Central de Sta- 
tistică. (In detaliile asupra organizării intervine o eroare, dân- 
du-se ca cifră a recensorilor cea de 29.000 din ţinuturile alipite 
şi nu cea de 59.000 din țara întreagă). 

Dintre volumele apărute, care sunt analizate pe rând, volu- 

mul IL. consacrat structurii etnice, reține mai ales pe d-l Kral- 
lert. Publicarea paralelă a datelor asupra neamului, limbii 
materne și a religiei, care îngădue surprinderea faptului suplu 
al nationalitatii și nu forțează apartinerea etnică, constitue 
după d-l Krallert un merit deosebit. „Trebue să fie recunoscut 
că modul de publicare în sine constitue un progres foarte esen- 
tial fata de toate publicaţiile similare si că ea vădeşte o voință 
tenace de a proceda ştiinţific și de a merge la rădăcina proble- 
melor“ (499). Aportul deosebit al acestui procedeu îl repre- 
zinta calitatea de a îngădui „sesizarea proceselor de desnationa- 
lizare, lămurirea problemei evreeşti şi precizarea situației în 
parte a deosebitelor grupuri etnice“ (500) și „indicaţiile pe care 
Je oferă cercetărilor amănunțite menite să le clarifice cauzali- 
tatea“ (502), Depistarea erorilor, intervenite cu prilejul recen- 
sământului e usurata și ea prin posibilităţile de confruntare, 
create asftel. „Trebue să fim recunoscători Institutului Central 
-de Statistică al României pentru faptul că prezintă rezultatele 
recensământului general din 1930 într'o înfăţişare, deosebit de 
-potrivită pentru judecata și folosirea științifică“ (502). 
Consemnăm cu multă plăcere încheierea studiului :d-lui Kral- 
-lert, in care munca făcută pe tăcute și în luptă cu multe difi- 
-cultati a Institutului Central de Statistică, e recunoscută si pre- 
-fuita după merit. „Deşi e greu să formulezi o judecată defini- 
tivă, înainte să subsiste posibilitatea de a judeca toate volu- 
mele lucrării, se poate stabili de pe acum că recensământul 
„românesc din 1930 este o realizare științifică excepţională, pe 
tărâmul stafisticei. Intâiu de toate, însă, trebue să atragem din 
“nou atenția asupra faptului că au fost deschise drumuri noi în 
problema ce interesează aci, cu deosebire a grupurilor etnice“ 
(504). 
2° Un alt comentar german al Recensământului general al popu- 
laţiei din 1930 intitulat „Das letzte rumänische Volkszablungs- 
werk, Statistische Unterlagen einer politischen Streitfrag—Erste 
Zählung nach neun Grundsätzen“. (Ultimul recensământ ro- 
mân. Temeiurile statistice ale unei controverse politice — In- 
tâiul recensământ după principii noi), a apărut în săptămânalul 
vienez „Südost-Echo“ dela o August 1940 (an. X, nr. 32). 

Autorul, D-rul Egon Lendl, docent al Universității dela 
Viena, priveşte, atunci când arbitrajul dela 29 August începe să 
se profileze pe orizont, rezultatele recensământului românesc 
dela 1930. 

„Cel ce se întreabă azi de ce temeiuri dispune spre lămurirea 
diferitelor cereri de revizuire în Sud-Estul Europei, se găsește 
în fata lipsei de documentare statistică suficientă. Sau dimpo- 
trivă — si acesta este cazul cu deosebire pentru statistica popu- 
latiei, -— documentarea existentă — este, adeseori, atât de uni- 
lateral tendențioasă (toate sublinierile sunt ale d-lui Dr. 
Lendl), încât nu poate fi ținută în seamă în vederea unei for- 
mări obiective de opinie“. 

„Recensământul românesc dela 1930 reprezintă o realizare în- 
semnată în domeniul acesta al documentării etnice si trebue să 
fie privită din punctul de vedere al metodei statistice ca o rea- 
lizare ce merită considerație deosebită“. 

D-rul Lendl evidențiază în mod deosebit progresul de ordin 
metodic pe care-l constitue faptul de a fi cercetat concomitent 
neamul, limba maternă și religia populaţiei, arătând că recen- 
sământul german dela 1939 a adoptat o metodă similară în 
această problemă. ,,Chestionarea asupra limbii materne, deose- 
bit de chestionarea asupra apartenenței etnice a fiecărui recen- 
sat, se dovedește foarte avantajoasă în teritoriile Europei de 
Sud-Est, atât de divers structurate din punct de vedere al poli- 
ticei etnice. Căci de abia astfel devine cu putință să surprinzi 
prin statistică si acele grupe de populaţie, în cazul cărora limba, 
originea etnică şi conștiința etnică nu coincid. Aceasta e de 
pildă cazul pentru Armenii din România ce vorbesc ungurește; 
pentru Evrei; e cazul şi pentru o parte a Germanilor din Săt- 
mar. Această punere a problemei, lucidă și bine conturată o 
întâlnim, cu definițiile modificate într'o oarecare măsură, gi la 
ultimul recensământ mare din 1939 al Imperiului german. 

Volumul If al rezultatelor Recensământului este menţionat 
deosebit. „Detalierea minuțioasă și prezentarea concomitentă a 
celor trei tabele (neam, limbă maternă, confesiune) oferă lucră- 
rilor demografice posibilitatea de a surprinde cu deosebită pre- 
cizie problema evreeascd dar şi procesele de desnationalizare“. 

Faptul că uneori Recensământul dela 1930 este contestat, se 
datorește adeseori împrejurării că, publicații de propagandă îl 
invoacă ca temei, si pentru afirmaţii, care nu se întemeiază 
pe rezultatele lui. „Tocmai aceste broșuri si hărţi etnografice 
care folosesc, între altele, rezultatele recensământului dela 1930, 
au deservit mult această operă de stil mare, realizată obiectiv 
şi Jără cusur. Propaganda străină a folosit în măsură deosebită 
toate aceste scrieri spre a ataca rezultatele recensământului ro- 
mânesc. Așa a procedat de curând A. Kovâcs într'o publicaţie 
a Institutului maghiar de Biologie Naţională, căruia îi pare 
neverosimilă scăderea considerabilă a Ungurilor din Transil- 
vania după 1910, pe care n'o poate explica prin emigrarea în 
Ungaria de după Trianon. Aceasta pentrucă a acceptat, fără 
critică, indicaţiile, cu privire la Transilvania, ale recensaman- 
tului maghiar. Aprecierile obiective ale acestei opere de Recen- 
sământ de mari proporții, întrun Stat care mai avea de contat 
cu analfabetismul unor largi straturi ale populaţiei, sunt rare 
încă. Din partea germană numai D-rul W. Krallert a dat o justă 
apreciere în „Archiv fiir Landes — und Volksforschung“. 

Recensământul din 1930 își va arăta întreaga valoare când 
rezultatele lui vor putea fi comparate cu rezultatele recensă- 
mintelor următoare. „Deşi n'au apărut încă toate volumele de 
rezultate ale recensământului dela 1930, România redusă teri- 
torial urmează să întreprindă in 1940 un nou recensământ. Tra- 
gem nădejde că acesta va fi dus la îndeplinire în același mod 
ca recensământul precedent. Căci pentru multe ramuri ale sta- 
tisticei va subsista, de abea atunci, o posibilitate de comparaţie. 
Interesul de Stat Românesc va fi servit prin realizarea corectă 
a Recensământului și prin rapida prelucrare a rezultatelor lui. 
Se va contribui astfel la menţinerea ca unitate a teritoriului: 
național românesc“. 


Excelsior, an. VI (1941), nr. 17 

POPULAȚIA EVREEASCĂ A ȚĂRII IN 
LUMINA RECENSĂMÂNTULUI DIN 1930 


de ANTON GOLOPENTIA 


Situaţia dela 1930. Ultimul recensământ a arătat că numărul 
locuitorilor de religie mozaică ai țării era, la 30 Decemvrie 1930, 
de 756.930, ceea ce reprezenta 4,2% din totalul populaţiei țării. 
Din populația de religie mozaică peste două treimi (68,7%) 
erau aşezate în oraşe, iar ceva mai puțin decât o treime la fara. 

In mediul rural, locuitorii de religie mozaică în număr de 
236.926, reprezentau 1,6% din totalul populaţiei. Dimpotrivă, în 
mediul urban, cei 520.004 locuitori de religie mozaică reprezen- 
tau 3,6% din totalul populaţiei. Fiind in mai mare măsură ase- 
zati în oraşe decât Românii și cele mai multe neamuri, din care 
trăesc pe teritoriul României fragmentate, Evreii constitue deci, 
în România cu deosebire, o problemă a orașelor. 

Populaţia de religie mozaică a ţării este aglomerată în unele 
regiuni ale țării. Din masa totală a populaţiei de religie mo- 
zaică a României mai mult de un sfert trăia în Basarabia 
(27,3%/0), peste o cincime în Moldova (21,4%/0), câte o optime 
în Crisana-Maramures, Bucovina şi Muntenia (respectiv 12,9%/0, 
12,4% şi 12,3%), o zecime în Transilvania (10,8%); în schimb 
Banatul, Dorogea și Oltenia nu însumau împreună decât o trei- 
zecime din această masă (cu respectiv 1,9%, 0,5% și 0,5%). 

Procentul deținut de mozaici în populaţia diferitelor pro- 
vincii ale țării, este următorul: 10,9% în Bucovina, 7,2%0 in 
Basarabia, 7,0% în Crişana și Maramureş, 6,7% în Moldova, 
2,5%/0 în Transilvania, 2,3%0 în Muntenia si numai 1,5% în 
Banat, 0,5% în Dobrogea si 0,2% în Oltenia. In populaţia to- 
tală a ţării masa Evreilor reprezintă 4,2%. 

Se poate spune, în consecință, că problema evreească este în 
România întâi de toate o problemă a provinciilor dela Nor. 
dul si răsăritul țării: a Bucovinei, a Basarabiei, a Crișanei- 
Maramureșului și a Moldovei. 


DISTRIBUȚIA PE MEDII A POPULAȚIEI DE RELIGIE MOZAICA 

Privind distribuția pe medii a populaţiei de religie mozaică 
din provinciile ţării, constatăm că în acele provincii, in care po- 
pulatia evreesca este înfiltrată in mai mică măsură, în Munte. 
nia, Oltenia, Dobrogea și Banat, peste 85% dintre mozaicii re- 
giunii se găsesc în oraşe (98,8% în Muntenia, 94,8% în Oltenia, 
04,1% în Dobrogea). In Moldova şi Banat peste 80% din 
populaţia evreească trăeşte în oraşe (86°/o respectiv 85,9%/0), iar 
în Bucovina aproape trei sferturi (73,9%). Numai în Transilva- 
nia si în Crișana-Maramureș populaţia de religie mozaică este 
aproape tot atât de numeroasă în sate ca în oraşe (57% în oraşe 
în întâia, 54,8% în a doua). Basarabia, în care Evreii rurali 
precumpănesc cu putin (48,0°/o în orașe, 52,0°/o la ţară), face 
excepţie. 

Importanţa populației mozaice este deci, îngrijorător de mare 
în mediul urban al unora dintre provinciile ţării şi însemnat în 
mediul lor rural; considerabil în mediul urban al celorlalte și 
disparent în mediul lor rural. Astfel, mozaicii reprezintă 30,2% 
din populaţia urbană și 3,9% din populaţia rurală a Bucovi- 

nei, 26,8% din populația urbană si 4,3% din populaţia rurală 
a Basarabiei, 23,6% respectiv 19,3% din populaţia urbană și 
1,2% respectiv 3,9% din populaţia rurală a Moldovei si Cri- 
sanei-Maramuresului. In populația urbană a Transilvaniei, 
Munteniei și Banatului mozaicii reprezintă 8,9%, respectiv 84% 
și 7,2%, iar în populaţia lor rurală respectiv 1,3%, mai putin 
de 0,1% din 0,3%. In Dobrogea si Oltenia mozaicii reprezintă 
numai 1,9% respectiv 1,7% din populația urbană și mai pu- 
tin de 0,1% din populaţia rurală a provinciei. 

Cartogramele Institutului Central de Statistică arată, pe ju- 
dete, deosebit, importanța populaţiei de religie mozaică a ţării 
în mediul rural și în mediul urban, evidențiind acest fapt. Chiar 
și în judeţele din provinciile de Miazăzi ale țării unde, în mediul 
rural, locuitorii de religie mozaică sunt aproape inexintenti, 
aceştia dețin procente apreciabile în populaţia urbană. E sufi- 
cient să atragem atenţia asupra situaţiei judeţelor Ilfov, Brăila, 
Dolj, Prahova și Râmnicul Sărat. 

In concluzie, se poate spune că Evreii constitue în România o 
problemă a mediului urban si a provinciilor dela Nordul si Ră- 
săritul ţării. In provinciile din urmă, mozaicii reprezintă între 
un sfert și jumătate din populaţia urbană, atingând şi în mediul 
rural cote între o zecime și o cincime din totalul populaţiei. In 
provinciile dela Sudul ţării, mozaicii dețin procente de până la 
o optime din totalul populației numai în oraşele mari (Bucu- 
resp), fiind proportional puțini în orașele mici $i aproape ine- 
xistenfi la țară. 

Măsura în care Evreii din România au căutat si au ajuns să 
se asimileze Românilor sau minorităților din România, poate fi 
cunoscută prin compararea datelor recensământului 1930, pri- 
vitoare la religia populaţiei, cu datele arătând limba maternă a 
populaţiei și neamurile drept ale căror membri s'au declarat 
locuitorii țării, Intr'adevăr, numai 96,2% din locuitorii de re- 
ligie mozaică s'au declarat a fi de neam evreu, 3,8% socotin- 
du-se Unguri, Germani, Români. 

Idisul l-au arătat ca limba lor maternă numai 68,5% din lo- 
cuitorii de religie mozaică ai ţării, restul de aproape o treime 

aflându-se pe întâia treaptă a oricărei tentative de asimilare la 
un alt popor: părăsirea limbii poporului propriu. 

Structura profesională a Evreilor din România la 1930 poate 
fi cunoscută cu ajutorul datelor din volumul V al rezultatelor 
recensământului dela 1930. Cum aceste rezultate pun în core- 
latie profesiunea cu neamul, nu putem cunoaşte cu ajutorul lor 
situația în profesiune decât a unui procent de 96,2% din masa 
totală a populaţiei de religie mozaică a ţării. Importanţa ace- 
stei populaţii în diferitele clase profesionale este deci mai mare 
decat cea arătată în limita celor 3,8% Evrei ce s'au declarat de 
alt neam. . 

Cum categoria Evreilor ce năzuesc să se asimileze altor po- 
poare este constituită, în genere, din fruntași, importanța socială 
a acestei categorii întrece importanța ei procentuală. 

Potrivit constatărilor recensământului din 1930, populaţia care 
s'a declarat de neam evreu trăia în proporţie de 36,5% din co- 
mert si 28,1% din industrie. Mai bine de o treime a ei isi tra- 
gea, deci, sursa de traiu din comerţ $i aproape o altă treime din 
industrie. Evreii nu lipsesc în nicio clasă profesională, 6,3% 
dintre ei fiind în agricultură, 5,1% în instituţii publice, 3,57% 
în credit și reprezentanţe, iar alți 3,0% în exploatarea subsolu- 
lui, transporturi. Merită a fi semnalată importanţa claselor pro- 
fesionale, „diverse“ (14,5%) si „Nedeclaraţi“ (3,1%) pentru 
populația care s'a declarat de neam evreu. 

In mediul rural populaţia care s'a declarat de neam evreesc din 
comerț atinge chiar două cincimi (39,8%). Dimpotrivă in me- 
diul urban mai un sfert (24,3%); din exploatarea solului trăind 
aproape o cincime din această populaţie (16,7%). Dimpotrivă 
în mediul urban își au sursa de venit în industrie aproape o 
treime (29,7%) din locuitorii ce s'au declarat de neam evreesc, 
iar în comerţ 35,0%; din agricultură netrăind decât 1,4%. 

In structura profesională a ţării, populaţia ce s'a declarat de 
neam evreesc, desi nu reprezintă decât 4,0% din populaţia ac- 
tivă și întreţinută, reprezintă totuși, datorită faptului că masa 
mare a Românilor trăeşte din exploatarea solului și din salariul 
primit dela instituţii publice, 40,3% din populaţia activă şi în- 

tretinuta, în comerț 28,8% din populația activă și întreţinută 
în credit si reprezentanțe, 13,0% din populaţia activă şi intre- 
ţinută în industrie. In exploatarea solului, în schimb această 
populaţie reprezintă numai 0,3%. Semnificativ este faptul că 
procentul deținut de Evrei din totalul populaţiei active și în- 

tretinute în comerț este aproape identic în mediul rural și in 
mediul urban (39,9% respectiv 40,5%). Se vädeste, astfel, că 
ocupaţia principală a Evreilor din tara este comerţul în care ei 
deţin o importanţă de zece ori mai mare decât în populaţia 
țării. O menţiune deosebită merită faptul că din populaţia ce 
s'a declarat de neam evreu, activă și întreținută, s'a recrutat 
procentul ridicat de 22,3% din ,,Nedeclarafi“, adică din recen- 
sat care s'au eschivat dela declaraţia profesiunii lor sau au 
‘dat declaraţii nelamurite. 

Măsura în care populaţia care s'a declarat a fi de neam evre- 
esc domină posturile de comandă ale vieţii economice româ- 
nești se evidențiază cu ușurință, dacă privim importanța ce le 
revine Evreilor în comerţul din diferitele provincii ale țării. Pu-. 
Zem constata astfel că în. Bucovina 79,3%, iar în Basarabia 
77,4% din populaţia trăind din comerţ (activi și intretinufi) 

declarase a fi de neam evreesc. In mediul rural al Basarabiei 
această participare se ridică chiar la 80,2% ; iar în orașele Bu- 
covinei la 81,4%. In oraşele Moldovei ea reprezintă 66,2%, în 
satele Moldovei 41,8%. 

Modificările ce s'au produs între 1930—40. In cei zece ani 
din urmă cifra populaţiei mozaice a țării s'a modificat prea 
puţin prin spor natural (diferenţa între nașterii și morți) și mai 
mult prin migratiuni (diferența între imigrati si emigrați). 

Populaţia de neam evreesc prezintă un număr redus de nas- 
teri; diferența dintre morţi și naşteri s'a soldat, în cazul ei, în 
intervalul 29 Decemvrie 1930 — 1 lanuarie 1940, cu sporul 
minim de numai 6.786 suflete. Numai în provinciile cu o popu- 
latie rurală evreescă considerabilă, adică in Crișana-Maramureş, 
Transilvania, Moldova si Basarabia cifra Evreilor a sporit prin 
excedentul natural cu cifre variind între 1.141 (Basarabia), și 
5.661 (Crișana-Maramureș). In provinciile, dimpotrivă, unde 
Evreii trăesc precumpănitor în orașe sau în condiții urbane, chiar 
si când sunt la tara, în Muntenia, Oltenia, Banat, Dobrogea, și, 
la fel, în Bucovina, cifra populaţiei evreesti a scăzut, în urma 
precumpănirii asupra nașterilor cu cifre variind între 2.780 
(Bucovina) şi 135 (Dobrogea) suflete. In comparaţie cu Româ- 
nii, care au sporit în același interval cu 11,8% din cifra lor dela 
1930, sporul Evreilor de numai 0,9% din cifra dela 1930, este 
de zece ori mai mic. 

Modificarea cifrei populaţiei evreesti a țării în intervalul 
1930—40 prin migraţiuni nu este cunoscută cu exactitate, dato- 
rita faptului că deosebit de imigrările si emigrările făcute cu 
formele legale au mai intervenit și imigrări clandestine. Potrivit 
Statisticii migratiunilor ţinută de Ministerul Muncii, Sănătăţii 
si Ocrotirilor Sociale arată că în intervalul 1930—1939 emigra- 
rile de Evrei cetăţeni români au fost de 5 ori mai intense decât 
imigrările, imigrând în tara 1.750 si emigrând 9.647 Evrei ce- 
tateni români. 

Numărul Evreilor necetăţeni români așezați temporar în tara 
nu este cunoscut, deoarece cifra intrărilor si iesirilor de străini 
nu se stabilește decât în raport cu ţara de provenienţă respec- 

tiv de destinaţie. Masa totală a străinilor intraţi in ţară în in- 
tervalul 1931—1939 înregistraţi cifrează 27.046 suflete, iar masa 
totală a străinilor ieşiţi din ţară în același interval cifrează 
38.876. 

Cu privire la Evreii intraţi in ţară clandestin, lipsesc indica- 
pile. Ținând in seamă cifra Evreilor cetăţeni români repatriați 
și cifra străinilor intraţi în România în intervalul 1931—.:1939, 
pe de o parte și pe de alta tendința de emigrare a Evreilor în 
România, ce se acuză în acest interval, putem evalua că cifra 
Evreilor imgrati clandestin nu depășește ordinul zecilor de mii. 

In concluzie, se poate socoti că, Evreii din România n'au sporit 
în intervalul 1930—1940, cu o cifră care să întreacă 50.000 dacă 
ţinem in seamă toţi factorii enumerati mai sus. 

Situația de după detașările de teritorii. Prin detașările de 
teritorii din 1940, România a pierdut în întregime respectiv in 
parte aproape toate regiunile în care este aglomerată populaţia 
de religie mozaică. 

Din populaţia de religie mozaică dela 1930 de 756.930 per- 
soane, România a pierdut în urma detașărilor de teritorii 427.962 
persoane, adică 56,5 la sută și anume 278.043 prin ocuparea de 
către U. R. S. S. a Basarabiei, Bucovinei de Nord şi a regiunii 
Herta din Dorohoi, 148.273 prin atribuirea părţii de Nord a 
Crisanei-Maramuresului respectiv a Transilvaniei către Unga- 
ria şi 846 prin cedarea Cadrilaterului. 

Intre frontierele actuale ale României nu se găseau în 1930, 
decât 328.968 persoane de religie mozaică. Din aceasta aproape 
jumătate (48,7%) se găsesc în Moldova, mai mult de un sfert în 
Muntenia (28,6%), Bucureștii adăpostind 81,2% din populaţia 
mozaică a Munteniei și 23,3% din populaţia mozaică a ţării. 

In urma detașărilor de teritorii, importanţa procentuală a po- 
pulatiei de neam evreesc în diferitele clase profesionale a scăzut. 
Mai vădită este această scădere în comerţ. La 1930, populaţia 
de neam evreesc de pe teritoriul actual al ţării reprezenta 27,3% 
din totalul populaţiei active și întreţinute în comerţ, iar în indus- 
trie 7,5% din totalul populaţiei active și întreţinute în industrie. 

Cifra exactă a Evreilor de pe teritoriul rămas va putea fi cu- 

noscută de abia în urma numărătorii speciale a Evreilor ce va fi 
întocmită cu prilejul Recensământului General al României ce 
se pregăteşte. 

Cu acest prilej se va putea constata atât rezultatul exact al 
imigrărilor si emigrărilor cât și măsura in care Evreii recensati 
la 1930 în teritoriile detașate, dar trecuți ulterior în teritoriul 
rămas se adaugă populației României trunchiate. 


Poruaca Vremii, an. X (1941), nr. 1900 

CATAGRAFII ŞI RECENSĂMINTE 
ROMÂNEȘTI 


de TUDOR ALEXANDRU STOIANOVICI 


Până la 1930 România n'a posedat o numărătoare statistică 
exactă a locuitorilor săi, deși cele mai vechi documente referi- 
toare la populaţie datează din secolul XVI. Sunt pomenite ade- 
sea în actele de judecată în deosebi diferite „,catastihe“ în care 
sunt trecute satele si rumânii domnești, sau omul şi birul ce 
trebue să-l plătească — după reforma lui Mihai Viteazul, când 
vechiul sistem al cislei e desființat — și catastihe în care uni- 
tatile impozabile sunt trecute pe categorii fiscale: țărani ră- 
zesi, curteni, vătași, nemesi și popi, si chiar pe regiuni. 

Astfel un act al lui Constantin Șerban, dat în București, la 
1654 prin care întăreşte lui Teodosie, egumenul mănăstirii Stre- 
haia rumânii de acolo, pomenește şi de ,,catastibul răposatului 
Matei Vodă cel de cumpărătoarea satului Strehaia“, cu poruncă 
aspră către orice boer, să nu se atingă de niciunul din rumânii 
câți „sunt scriși și în catastih“, 

Constatăm așa dar existența unei statistici a rumânilor, după 
cum mai târziu vor constata una a boerilor, a clacasilor si a 
altor slujitori. 

Avem însă izvoare documentare asupra acestor catastihe, cu 
mult mai vechi. 

Intr'un proces în care sătenii din Dedulesti, ce se vânduseră 
rumâni lui Mihai Viteazul, îl au la 1615 cu Vasile Visternicul, 
căruia îi fusese dăruit satul după cumpărare, pe lângă mărtu- 
ria oamenilor din Târşor, aduşi să dovedească adevărul, Radul 
Mihnea, recurge şi la condicile vistieriei; „apoi domnia mea am 
căutat la catastibul lui Mihai Vodă de satele de cumpărăloare 
și am aflat domnia mea, satul Dediulesti.. vândut lui Mihai 

Vodă pe bani gata“. Mai târziu, în anul 1622, cu prilejul unui 
alt proces între sătenii din Grozăvești ce se pretindeau megiesi 
vânduți lui Mihai Vodă a Sima Logofătul, care-i revendica ca 
rumâni de moștenire ai soţiei sale, dela mătuşa ei, jupâneasa 
Neaga a lui Mitrea Vornicul, la darea hotaririi, Radu Mihnea 
se sprijină pe acelaşi catastih al lui Mihai: „Ci de aceasta a 
adeverit domnia mea din catastibul lui Mihai Vodă, cum că 
nici au fost sat domnesc, nici rumâni domneşti, ci tot au fost 
rumâni jupânesei Neagăi Mitroaia“. 

Avem însă mențiuni si despre statistici mai amănunțite. Un 
astfel de catastif e menţionat în documentul din 1616, referitor 
la satul Orlea din Romanați. Radul Mihnea acordă mai multe 
scutiri acestui sat pentru motivul că era risipit încă de pe 
vremea lui Mihai Viteazul, când oamenii au fost robiţi şi fugiţi 
peste Dunăre „de au rămas selistea pustie şi nu este scrisă ni- 
căirea în catastibul domniei meale la bir“. 

Asemenea în alte două acte. Unul dela Moise Movilă, către 
„slugile noastre câți veţi imbla cu slujbele domnii meale la Ti- 
nutul Orheiului“, prin care le dă știre să lase în pace, „satul 
svintei mânăstiri dela S-ţii Sava anume „Horilcanii“ și să-și plă- 
tească ei numai „birul lor cât vor bi scriși la catastib, în vistiarul 
domnii medale“, si în altul din 12 Octomvrie 1632 dat mânăs- 
tirii Cozia pentru niște plaesi reintorsi din Tara Ungurească, 
unde fugiseră, prin care Matei Basarab spune că i-a iertat „ca 
să se poată apuca și ei de loc și de hrană și să-și dea birul cum 
sunt scriși la catastib“. 

O a treia categorie de recensăminte fiscale sunt acele în care 
se treceau slujitorii cu numele lor. 

Un astfel de catastif este menţionat la 1659, Mai 11, Gheorghe 
Ghica, judecând un proces dintre Neculae Buhuș biv clucer si 
un vecin al său din Docolina, care fugise și se scrisese călăraș, 
dă rămas pe vecin, fiindcă „l-am căutat la catastiv şi nu l-am 
aflat călăraș, ce umbli fără de ispravă, fugind dela vecină- 
tate% 

Constatăm deci că în secolele XVI și XVII mai ales, Visteria, 

împreună cu funcționarii săi, întreprinde recensăminte dese, 
știind astfel oricând, care e numărul contribuabililor, şi modul 
lor de repartiție pe unităţile administrative. 

Din nefericire n'avem nicio mărturie a timpului pentru a sti 
cum se afectau aceste recensăminte, cum se totalizau cifrele şi 
cum se făcea înscrierea în condici. 

Cu mult mai târziu, în a doua domnie a lui Mihai Racoviţă, 
Ion Neculce, care asistă la un asemenea recensământ, îl descrie 
astfel: „Deci atunci, Mihai Vodă făcuse şi cheltuială la poartă, 
la luatul domniei, și era și cu datoria cea veche a visteriei im- 
paratesti, şi silea să le plătească. Și au scos hârtii si pre hârtii 
năpăști, două rânduri de napasti. Si au scos de vară pecetluiri 
cu iscăliturile boierilor, să deie tot omul câte un leu. Oamenii 
se bucurau că este ușoară dăjdea și ieșea la pecetluiri, iară mai 
pe urmă, după ce i-au scris pe oameni şi au dat tabelele la vis- 
terie, au mai ieșit să mai deie câte cinci lei de pecetluit cui 
didese pecetluituri“. 

Se scoteau deci la început un fel de formulare „pecetluituri“ 
cu iscăliturile boierilor, pentru a garanta că nu se va lua nimic 
mai mult decât suma fixată la data recensământului, apoi se 
făcea un oarecare fel de publicitate, și oamenii erau scrişi pe 
aceste „pecetluituri“ de diversi vistiernici trimiși pentru această 
treabă la sate, după care urma faza de totalizare a datelor, şi 
trecerea lor pe „tabelele de visterie“. 

Pentru a hotărî pe oameni să se lase trecuţi în liste, se re- 
curgea după cum am văzut la diferite trucuri, dintre care cel 
mai des întrebuințat pare a fi fost cel cu fixarea unej sume 
infime la început, pentru ca apoi după ce oamenii s'au lăsat 
pacaliti, să se ceară mai mult. Sistemul continuându-se până la 
abuz, țăranii nu mai vor să se lase „scriși pe hârtii‘, fiind gata 
orcând să dea „bir cu fugiţii”. 

„A se număra oamenii, nu se putea, fiind țara înconjurată 
de hotare străine; şi nefiind domniile stătătoare, nevoia ar fi 
silit pe Domnul, să scoată adese biruri pe numele fiecărui birnic 

şi s'ar fi împrăștiat locuitori printr'alte țări. Numai cu această 
nenumărate au putut lupta“, răspund boierii moldoveni, baro- 
nului de Elmpt, care le cerea diferite date asupra organizării 
administrative şi financiare a ţării, precum și asupra numărului 
locuitorilor, la 1769, în timpul ocupaţiei ruseşti, 

Rezultă aşa dar că în trecutul nostru au existat dese recensă- 
minte fiscale, dar care din cauza prefacerii şi [rământării ne- 
contenite a vieții noastre trecute, cu năvălirile, prădăciunile și 
incendiile ce le însoțeau, aceste prețioase documente s'au pier- 
dut. Acestor cauze de ordin general se mai adaugă o cauză de 
natură specială: organizarea vieţii visteriei care lucra aceste 
recensăminte. 

Multe din însemnări sau isvoade se refereau la o singură dare 
sau impozit. Odată însă darea strânsă, hârtiile referitoare la ea 
nu mai prezentau nicio valoare. Acte „netrebnice“, așa că odată 
ce nevoia pentru care se scrisese oamenii la catastiful respectiv 
trecuse, dispăreau şi hârtiile, fie prin ardere, fie prin aruncarea 
ca „terfeloage“, De altfel un recensământ făcut azi, se putea ca 
mâine să nu mai aibă nicio valoare, si asta cu atât mai mult, 
cu cât populaţia ţării era foarte variabilă ca număr, din cauza 
fluctuaţiei vecinilor si din cauza răsboaielor si molimelor. Așa 
că recensământul nu era decât treabă de moment, unul, anulând 
pe cel precedent, și în același timp și însemnările de biruri fă- 
cute pe baza aceluia, 

Dar pe lângă aceste motive, dispariţia vechilor noastre re- 
censăminte fiscale mai are si alte cauze, 

Intâi, ar fi caracterul lor personal. Interesau în primul rând 
pe domnul sub care se făcuseră și aproape de loc pe cei din 
jurul lui. Aşa că la plecarea din scaun, lua, pentru a se desvi- 
novăţi de pârile ce i se aduceau, la Poartă (în cazul când ad- 
ministratia lui fusese bună), si aceste condici ale visteriei, sau 
în cazurile contrarii, pentru a distruge orice urmă ce i-ar putea 
dăuna, şi chiar mai mult, pentru a face pe rival să ia totul 
dela început, să întocmească cu alte cuvinte alte recensăminte 


256 


www.dacoromanica.ro 


și să piardă prin aceasta și timp și banii pe care diverși credi- 
tori cu care pleca după el la luarea domniei îi reclama necon- 
tenit. 

Astăzi, din sec. XVI nu mai posedăm decât două de astfel 
de recensăminte fiscale. Unul pentru Ardeal, al lui Mihai Vi- 
teazul, intitulat ,,Catastibul țării Ardealului de pre județe și 
vamele si ocnele“, si altul pentru Moldova, purtând titlul de 
„Catastihul de cisle de firanj dela toate ținuturi si curteani, și 
vătaji şi neamesi şi popi“. Ultimul e o însemnare globală în 
care unitățile impozabile sunt trecute pe categorii fiscale si pe 
regiuni. 

Pentru secolul XVII e pomenit la 12 Octomvrie 1632 un 
recensământ fiscal al lui Matei Basarab, care nu ni sa păstrat 
însă, pierdut fie din cauzele insirate mai sus, fie din cine ştie 
ce alte cauze. 

Dela această ultimă dată până la 1742, în timpul celei de a 
doua domnii a lui Constantin Mavrocordat, nu ni se mai sem- 
nalează niciun recensământ. A mai fost se pare unul al clădi- 
rilor pela circa 1666 în Moldova, dacă dăm crezare lui Dimitrie 
Cantemir, cu care ocazie s'au găsit 12.000 de case numai in 
laşi, dar despre un recensământ al populaţiei fie el chiar fiscal, 
nu ni se mai pomenește. 

In 1742, după cum atestă dealtfel si cronicarul Neculce, Con- 
stantin Mavrocordat a pregătit si efectuat un amănunțit recen- 
sământ al populaţiei. 

S'a fixat o comisie de recensământ compusă din Ion Neculce, 
Alistarho banul, Toader Paladi, marele vistier și Costachi Razul, 
mare vistier, s'au întocmit pentru prima oară se pare formulare, 
şi tot pentru prima oară recensorii recrutaţi dintre boieri, au fost 
plătiți cu câte 5 parale. Totalizarea datelor s'a făcut la visterie 
unde zlotașii „le-au scris la condică“, 

Boierii care se aflau sau fuseseră în dregătorii au fost împăr- 
titi în două categorii: cei dela bani până la clucerul de arie in 
boieri mari sau celiţi, ceilalți, în boieri de clasa doua. 

Urmașii dregătorilor au fost la rândul lor împărțiți și ei în 

două clase, cei ce se trăgeau din boieri veliti erau numiţi nea- 
muri, ceilalți mazili. 

Cu acest ultim recensământ se termină o epocă în istoria 
recensămintelor românești, pe care am putea-o numi epoca re- 
censămintelor naționale, $i începe una nouă a recensămintelor 
ruseşti. 

In 1806, Rușii ocupând Principatele Române, cu gândul de a 
rămâne definitiv aici, decretează la 1810 orânduirea unei cata- 
grafii, păstrată azi în condicile manuscrise Nr. 1.457 și 1.542 
dela Academia Română. Condicile cuprind satele, bisericile, 
preoții și credincioşii din eparhia Ungrovlahii. La fiecare sat 
2 trecută biserica cu hramul și odoarele ei, numărul caselor, al 
familiilor și al sufletelor respective (bărbaţi și femei), iar clericii 
cu vârsta, originea, anul si numele, arhiereul hirotonisitor. Na- 
tionalitatea locuitorilor este însemnată iarăși cu multă atenţie. 
E vrednic de notat atenţia ce și-au dat-o alcătuitorii catagra- 
fiei în menţionarea Ungurenilor. (Românilor ardeleni stabiliţi în 
Principate). Odată alcătuitorul scrie „de neam român“, după 
control însă șterge si scrie deasura „de neam ungurean“. 

O altă catagrafie tot rusească, e aceea din 1820, păstrată si ea 
tot în manuscris la Arhivele Statului din București, în dosarul 
„administrative vechi“, Nr. 34/220 de 212 file, intitulat „Delă 
pentru catagrafia boierilor caftanlăi, după cererea prezidentului 
comitetului din Bucuresti, Leat 1829, Septembrie 11“... 

Catagrafia a fost întocmită pentru trebuintele recensământu- 
lui ce interesa administrația provizorie rusească și pentru apli- 
carea — ce n'a avut loc — a dispoziţiilor Regulamentului Or- 
ganic, privitoare la o deosebire între boierie personală și nobleţe 
ereditară. 

Ordinul pentru întocmirea ei porneşte dela generalul Jel- 
thuin, la to Septemvrie 1829, reînoit apoi la 22 Septemvrie si 
la 22 Noemvrie, pentru ca la 5 Decemvrie să se trimeată volnicii 
în judeţe pentru săvârşirea lucrării în „24 de ceasuri“. 

Tablourile întocmite pe județe cuprind următoarele rubrici: 
numele și porecla, locul nașterii, vârsta, cinul, al cui fiu, locul 

hălăduirii, starea ce are, Pentru boerii mari care locuesc in Bu- 
curesti, rubricile „al cui fiu“ si „starea ce are“, lipsesc, 

Lucrarea fiind făcută prea în grabă, a omis pe feciorii de 
boeri încă fără titlu, așa că lipsurile au trebuit să fie împlinite 
prin noua catagrafie din cursul anului 1830—1831, care însă 
nu mai intră în pretioasele amănunte ale primei, 

De aici înainte, Regulamentul Organic, introdus în Princi- 
pate, introduce la rândul său catagrafii sistematice și periodice, 

Regulamentul Munteniei, prevede la capitolul 3, secția 4, 
art, 69 până la 96 sub titlul: „Chipul catagrafielor şi a împăr- 
țirei dajdielor si a altor dări“, felul cum se vor face statisticile, 
iar la capitolul 4, secţia 1, art. 147, $ e, însărcinează ,,Ministe- 
rul trebilor dinăuntru“, cu facerea catagrafiilor „la fiestecare 
soroc“, 

Regulamentul Moldovei are aceleași dispozitiuni, 

Dacă până acum recensămintele se făceau atunci când era 
nevoe, adică imediat după ce un domn urma altuia, inscriin- 
du-se în catastife birnicii, Regulamentul Organic introduce 
aceste trei inovații, 

1) Periodicitatea; Catagrafiile trebuesc făcute din 7 in 7 ani, 
partea de bir a morţilor sau fugitilor urmând să fie plătită din 
„Cutia sătească“, 

2) O procedură fixă: Recensământul se va face de către co- 
misiuni judeţene, compuse dintr'un boier neproprietar în judeţ. 
din deputatul şi cârmuitorul judeţului, împreună cu preotul și 
câţiva săteni din localitate. 

Ministerul Finanţelor va recapitula listele și le va supune 
aprobării Obstestei Adunări și întăririi Domnului. 

Si în sfârșit a treia inovaţie a Regulamentului Organic e: 
Lărgirea catagrafiei. Adică, în catagrafie nu vor intra numai 
birnicii ci si privilegiatii: neamurile, postelnicii, negustorii, me- 
seriașii și corporatiile acestora, ţiganii, jidovii și străinii, 

După aceste norme, catagrafii urmează regulat în Moldova, 
până la 1851, iar în Muntenia până la 1852, când prin aseza~ 
mântul din 23 Aprilie 1851, a lui Știrbey, „pentru reciproacele 

drepturi și îndatoriri ale proprietarului și ale lucrătorilor pă- 
mântului““, se reduc perioadele catagrafiei dela 7 la 5 ani. 

In 1859—60, după Unirea Principatelor, se înființează Of. 
ciul Statistic“ din București și lași, și se porneşte la întocmirea 
unui nou recensământ. 

Recensământul durează 5 luni, iar rezultatele lui sunt publi- 
cate în Bucuresti, de Dionisie Pop Martian, în revista „Analele 
Statistice“ care începuseră să apară în 1860, iar la lași în re- 
vista „Lucrările statistice ale Moldovei“, conduse de C. Ne- 
gruzzi și Dimitrie Gusti, succesorii la directorat ai lui Ion Io- 
nescu. 

Explicatiile introductive care însoțesc aceste publicatiuni 
sunt foarte succinte, în ceea ce priveşte tehnica de lucru, iar 
rezultatele publicate au dovedit că lucrarea n'a corespuns inten- 
țiilor urmărite de initiatori. Lipsa de unitate în alcătuirea for- 
mularelor pentru ambele principate a fost hotărîtoare, făcând 
ca tablourile recapitulative să nu poată fi însumate sau com- 
parate. 

Recensămintele care urmează dela 1884 încoace se datoresc 
legii de constatare si percepere a contributiunilor directe din 
10 Martie 1882. 

Rezultatele lor din 1884, 1889 si 1894 sunt însă foarte slabe 
şi asta cu atât mai mult, cu cât constatându-se greșeli la numă- 
rătoarea locuitorilor, s'a găsit de cuviinţă să se fixeze printr'un 
vot al Consiliului Comunal numărul locuitorilor „ne apărat cel 
mai adevărat“, 

In 1899, împlinindu-se perioada de 5 ani după prescriptiile 
legii din 1882, se autoriză „Serviciul Statisticii Generale“ con- 
dus de Leonida Colescu, să facă un nou recensământ, având la 
bază același scop fiscal, ca toate recensămintele, 

Cu toate sfortarile lui Colescu, recensământul nu poate fi 
decât așa cum e plănuit. Abia în 1912, reușește să facă primul 
recensământ general al populaţiei care n'a mai urmărit un scop 
fiscal, 

Celelalte provincii ale țării noastre, din cauza răpirilor vre- 
melnice nu au beneficiat toate de aceleași recensăminte, 


Astfel: 


Dobrogea | Transilvanija 


Basarabia | Bucovina | Crişana- Oltenia 
Maramureş 


şi Banat 


Veche Nouă 


zl 


1879 1881 1777 | | 1720 — 21 
1899 1893 1810 1760 — 62 
1912 1900 1817 
1917 1905 1843 : 
1919 1930 1897 
1930 1908 
— 1930 | 


PI LL 
N IN IN IN IN II E 
A PRI eo 8 9 


Rezultă deci, din cele spuse până acum, că fara noastră, cu 
toate vicisitudinile ce le-a avut de îndurat, are totuși o mulțime 
de date vechi asupra evoluţiei populaţiei sale. Din păcate cele 
mai multe s'au pierdut, Cele rămase însă, sunt un bogat ma- 
terial pentru cunoașterea realitatilor economice, politice și so- 
ciale ale trecutei noastre vieți de Stat în pământul Daciei. 


Universul, an, LVIII (1941), nr. 65 

RECENSĂMÂNTUL ARDELEAN DIN 1784 


Importanţa și constatările conscrierii. Indreptatita 
agitație românească 
de Ed. I. GĂVĂNESCU 


Cu prilejul recensământului general al României, Organizat 
în această primăvară, presa a reamintit și de acele catastive sau 
conscriptii ce s'au efectuat în diferitele provincii românești, sub 
stăpânirile străine. In ce privește Ardealul, primul catastiv, cu 
un caracter mai mult fiscal, se redactează sub domnia — de 
scurtă durată — a lui Mihai Viteazul, la 1600. Este de subliniat 
că actul acesta se scrie în românește și nu în limba ungurească 
sau slavonă. 

Impăratul losif 11 decretase la 1784 numărătoarea întregii 
populaţii din principatul Transilvaniei. Măsura nu era izolată, 
ci ea se încadra într'un întreg sistem de reforme urmărite „le 
acest suveran. Astfel între 1780—8t s'a făcut o conscriere fis- 
cală, și, în același timp, socială, a tuturor domeniilor camerale, 
adică a acelora ce aparțineau Statului, care a dat Urbariul din 
1781, Intreaga lucrare căuta să stabilească o icoană mai fidelă 
a veniturilor pe care fiscul le putea pretinde dela diferitii aren- 
datori ai acestor moșii și puste. Un asemenea registru, cuprin- 
zând datele despre marele Domeniu al Crișurilor, s'a păstrat 
și la Arad. 

In același timp se făcea o nouă măsurătoare a pământurilor 
în vederea stabilirii exacte a sesiilor colonicale din care se com- 
puneau. Această măsurare se executa pe bază „geometrică“, 
adică după noul sistem metric. Ea nu era încă terminată la 
1784, când Împăratul ordonase conscrierea generală a persoa- 
nelor și a locuinţelor. 

Originea recensământului din 1784 


Dispoziţia cu privire la acest recensământ pornea dela Pojon, 
la 16 August 1784. In acel oraș se afla încă sediul Consiliului 
Locotenential al Ungariei, înainte de a se muta la Buda. Epis- 
copul Petre Petrovici dela Arad era invitat să îndemne pe 
preoţi să-şi dea concursul la aceste lucrări. Se proecta recensarea 
tuturor persoanelor, magnați, nobili, servitori şi iobagi, fără deo- 
sebire de sex; fiecare locuință, curte nemeșească sau casă de 
țăran, urma să fie însemnată de 3 degete si de o culoare neagră, 
rezistentă la intemperii. Condici speciale trebuiau să înregistreze 
această avere imobilă. Recensorii aparțineau atât administraţiei 
civile, cât și armatei. Parohii satelor erau obligaţi să prezinte 
matriculele — abia atunci introduse — pentru identificarea 
persoanelor asupra cărora existau îndoieli. In sfârșit, recensă- 
mântul acesta era hotărît pentru ziua de 1 Noemvrie 1784, dată 
ce înseamnă însă deslănțuirea răscoalei lui Horia. 


Cum a fost primită conscrierea 


Această mare conscriptie a fost primită aici, în Ardeal, cu 
cele mai variate sentimente, de diferitele categorii sociale ce 
fcrmau populaţia acestei provincii. Nobilimea ungurească, ne- 
încrezătoare in Iosif al II-lea, pe care îl detesta pentru ideele 
sale sociale, vedea în recensământ un mijloc de a i se smulge 
ulterior privilegiile de care se bucura. Funcţionarii comitatelor 
se temeau de o mutare a lor, din cauza venalitatii prin care isi 
strânseseră averile. În ce privește poporul de jos, acesta a în- 
teles conscripția numai raportată la nevoile de care pătimea. 

Conscrierea militară, efectuată în lulie și August, pentru 
crearea unui regiment grăniceresc nou în regiunea Munţilor 
Apuseni, a fost primită cu mare insufletire de iobagi; dar pre- 
zența reprezentantului armatei în recensământul ce urma să 
înceapă la 1 Noemvrie a trezit bănuiala în lumea satelor, că 
numărătoarea celor tineri se face în vederea stabilirii numă- 
ului mai precis al recrutilor. Bănuiala nu era cu totul neinte- 
meiată, căci însuși loan Monorai, preotul dela Mănărade, în 

lucrarea sa istorică, aduce și acest motiv, pe lângă cel fiscal, 
pentru efectuarea conscriptiei. Intr’adevar, Austria avea nevoie 
nu numai de organizarea unui confiniu militar al Transilvaniei, 
sprijinit pe Munţii Apuseni, ci și de forțe mai numeroase în 
vederea răsboiului ce avea să isbucnească cu Imperiul Otoman, 
în 1777. 


Temeri si nădejdi 


Dacă ridica temeri, recensământul acesta trezea si nădejdi 
printre țăranii Transilvaniei. El nu făcea decât să sporească 
confuzia care era în mintea lor, asupra adevăratei intenţii a Im- 
păratului faţă de dânşii. lobagii vedeau în această conscriere o 
posibilitate de a scăpa de sub jugul grelelor si nesfarsitelor obli- 
gatit către domnii de pământ. De aceea căutau să se înscrie 
între grăniceri prin preoții și dascălii lor de școală și odată 
înscrişi, refuzau să mai îndeplinească muncile pe moșiile neme- 
șilor unguri. 


Agitatie în Ardeal 


Guvernul Transilvaniei se sesiza în curând de această surdă 
agitaţie a satelor, si la 31 August 1784, el comunica episcopului 
P. Petrovici că în comitatul — cel vechiu — al Zărandului, ta- 
ranii tin consfătuiri, conventicula, și se îngrijesc să fie mili- 
tarizati în grupe sau pe sate; odată înscrişi ei refuză prestarea 
slujbelor pe moșiile domnilor de pământ. Impăratul însuşi la 
11 Octomvrie, aflase „cu multă neplăcere““, despre răstălmă- 
cirea sensului pentru care se proiecta conscripția în Ardeal si între 
instigatori, el vedea în primul rând pe preoţi. De aceea găsea 
potrivit ca să insiste din nou asupra rostului acestui recensă- 
mânt, subliniind că măsura aceasta nu poate aduce cuiva vreun 
prejudiciu sau vreo pagubă, ci e pornită numai pentru o mai 
bună stare publică. Intr’un paragraf special, Iosif al II lea lă- 
murea că țăranii au numai de câștigat, căci în viitor nu vor 
mai fi vexati de funcționarii comitatelor sau de domnii de pă- 
mânt si de slujbaşii lor. 

Semnalul lui Crişan 


Insă la 1 Noemvrie, când urma să înceapă conscripția, Crișan 
dădea din satul Curechi, semnalul unei lupte de isbăvire a 
satelor. Dar, din scrisorile redactate în românește referitoare 
la acești ani și publicate de noi de curând, rezultă că iobagii 
priveau această mișcare ca pornită din „porunca Împăratului“, 
așteptat el însuși să vină în Ardeal prin Banat, pentru o operă 
de justiție socială, spre care părea înclinat. 


Amâmnarea si reluarea recensământului 


Recensământul a fost amânat și sa continuat în primăvara 
anului 1785. La 28 Februarie, Samuel de Brukenthal, guverna- 
torul Transilvaniei, anunţa pe episcopul P. Petrovici despre re- 
luarea conscriptiei. Tot prin preoți avea să fie luminat poporul 
despre rostul ei, ca să nu mai fugă țăranii din calea recenso- 
rilor. In sfârșit, se sublinia că această conscriptie nu va aduce 
nicio atingere sau schimbare în ce privește obligaţiile functio- 
narilor comitatelor sau ale domnilor de pământ. Această pre- 
cizare dovedește că recensământul provocase temeri și în lumea 
marilor privilegiați ai Transilvaniei, nemeşii latifundiari sau 
oamenii administraţiei, care ţineau să-și apere privilegiile re- 
cunoscute sau pe acelea pe care le uzurpaseră printr'un îndătinat 
abuz pe seama nefericitei plebe contribuente. 


Constatările conscrierii din 1785—1788 


. Dea, la 3 Martie 1785, reîncepeau aceste lucrări de numă- 
rare a sufletelor, lucrări care se vor termina abia în 1786, după 
o revizie generală efectuată de către autoritățile militare. Datele 
acestui recensământ aşteaptă și astăzi în cartoanele arhivelor 
spre a fi cunoscute, Ele ar fi de o mare valoare pentru cunoaș- 
terea stării sociale si economice, în care se găsea țărănimea arde- 
leană din Transilvania, spre sfârșitul veacului al XVIII-lea. 
Dar, dintr’o scrisoare dela Oradea Mare, aflăm unele lucruri 
interesante. Samuel Teleky, comisarul regal al Bihorului, arată 
la 20 Noemvrie 1786, după informaţiile ce le avea dela colo- 

nelul regimentului de Vint, care prezidase lucrările de verifi- 
care ale recensământului din acest comitat, că unii părinţi n'au 
voit să-și declare copiii, declarând decedați pe cei în vieata; 
că își botează pruncii cu un nume, dar în decursul unui an 
chiar, le dau alte nume; că mai multi copii din aceeași familie 
primesc la botez același nume; si că s'au găsit băieţi căsătoriţi 
la vârsta de 11, 12 și 13 ani, dar părăsiţi de soțiile lor. In afară 
de aceste constatări, care privesc obiceiurile satelor, lipsesc însă 
acelea care să ne arate mizeria, în care se sbătea această popu- 
Jatie românească redusă la grele condiţii de vieata. 

De aceea cunoașterea rezultatelor recensământului ardelean 
dela 1784—1786 ar desvălui tragica existență pe care o duceau 
Românii iobagi pe întinsele latifundii ale domnilor de pământ, 
maghiari 1). 


t) După acte din Arhiva Consistorului Arădan. 


Ardealul, an. I (1941), nr. 6 

III 


EVOLUȚIA POPORULUI ROMÂNESC 
IN LUMINA CATAGRAFIILOR 
ŞI RECENSĂMINTELOR DIN TRECUT 

UNDE BATE INIMA ȚĂRII! 


Curgerea spre şes şi spre regiunile industriale a populaţiei 
dela munte, în veacul al XIX-lea şi al XX-lea 


de TUDOR ALEXANDRU STOIANOVICI 


Dela 1831, până la 1941, deci în decurs de o sută și ceva de 
ani, tara noastră a cunoscut mai multe faze în popularea ei, 

După cum condiţiile de vieaţă au fost mai favorabile la munte 
sau pe țărmul mării, la deal sau la câmp, fazele de populare și 
depopulare ale ținuturilor au urmat același drum. Inima (Gritt 
a bătut acolo unde au bătut ciocanele uzinelor, unde au po- 
posit vapoarele și unde „brazda pornită în tara dela vatră“ 
a făcut să crească grâul mai mare si mai frumos. Condiţiile 
de vieata au „sfinţit locul“. Omul a urmat supus, drumurile 
indicate de factorul economic și și-a lăsat bâta și oile pentru 
a se face agricultor, apoi a lăsat și plugul pentru ciocanul uzi- 
nei, în necontenită goană, in pas cu desvoltarea sistemului eco- 
nomic, e 

Pentru cine privește mai deaproape evoluţia populaţiei Ro- 
mâniei în ultima sută de ani lucrul e cât se poate de evident. 

Pendularea dinspre ţinuturile mai populate spre cele mai puţin 
populate, dela munte spre șes, nu e numai o problemă statistică 
ci o problemă de vieatä a unui popor. 

Mai multi la munte, când condiţiile de vieață au fost mai 
uşoare aici — și populaţia a avut o anumită structură so- 
cială — apoi o necontenită scurgere din toate colțurile țării spre 
noul pământ al șesurilor întinse din câmpia munteană și mai 
multi la șes, ca în urmă — asta numai în provinciile in care in- 
dustria a luat un avânt neașteptat — să se îngrămădească iarăşi 

spre regiunile materiilor prime, populaţia României s'a adap- 
tat necontenit necesităţilor de traiu. 

La 1810, din totalul de 1.213.098 locuitori ai celor două Prin- 
cipate, Muntenia sau Tara Românească si Moldova, pe care-i 
găsește catagrafia rusească 645.649, deci o populaţie de 53,2 la 
sută din numărul total al populaţiei, se află așezată la munte, 
în timp ce 567.449, adică 46,8 la sută din total, răspândiţi în 
zona sesurilor. Contrastul dintre munte și ses, desi încă nu în- 
deajuns de accentuat, arată totuși o fază în popularea țărilor 
noastre. Așezările omeneşti sunt mai dese în regiunea mun- 
toasă si mult mai rare în regiunea sesurilor întinse. 

La 1831, ne găsim în a doua fază a populării ţărilor noastre. 
Din totalul de 2.982.461 locuitori, 50,5 la sută din totalul po- 
pulatiei, se găsește așezată statornic la munte și 49,5 la sută la 
șes. Faţă de 1810 se observă o oarecare tendinţă spre echilibru. 
Un echilibru numai pentru 30 de ani. Prefacerea stepei în pă- 
mânt pentru plugărie și îndesirea populaţiei în dealuri prin 
necontenita imigrare ardeleană, împinge populația din munte 
spre ţinuturile mai puţin populate ale stepei. Bărăganul, stepa 
Ilfovului, regiunea dela Nordul Călmățuiului și stepa Bârlă- 
deană care la 1810 și 1830 erau depopulate în întregime, încep 
să se populeze. Tot așa valea Dunării. 

Pe provincii, în ciuda acestui aspect de echilibru, contrastul 
între munte și șes e si mai izbitor:87,5 la sută din populația 
Olteniei se găsește în munte și numai 12,8 la sută în ses. In Mun- 
tenia 74,3 la sută sunt la munte și 27,1 la sută în șes. Singura 
excepţie o prezintă Moldova. Din totalul de 575.688 locuitori, 
38,2 la sută sunt la munte si 60,1 la sută la șes. 

De aici înainte constrastul între munte și șes se face tot mai 
izbitor, deși unele provincii își menţin fisionomia din trecut. 

La 1860 diferenţa în popularea celor două zone este nu nu- 
mai evidentă dar chiar foarte accentuată. Cei 3.906.187 locui- 
tori ai Vechiului Regat se împart astfel: 46,5 la sută în regiunea 
muntoasă și 53,5 la sută in zona stepei și a antestepei. Totuși 
muntele nu s'a golit de populaţie. Oltenia are cei mai multi din 
locuitorii săi în munte (26,0 la sută) și 16,3 la sută în șes. Mun- 
tenia la fel, 44,1 la sută în munte și 37,5 la sută în câmpie. 

INSTITUTUL CENTRAL DE STATISTICĂ 


Moldova la această epocă tinde la un echilibru între cele două 
zone. 


TABLOUL I 
Densitatea populației Vechiului Regat la diferite epoci 
Anul: 1810 1831 1860 1899 1912 1930 
Munte: 53,2 50,5 46,5 43,3 42,3 40,5 
Sea: 46,8 49,5 53,5 56,7 57,7 59,5 


Procesul de intensificare al populării câmpiei se vede însă 
mult mai clar, conexând datele de până acum cu cele ale recen- 
sământului din 1899. După împroprietărirea țăranilor din 1864, 
prin care potrivit legii se dă foștilor clăcași o suprafaţă culti- 
vabilă de 1.800.000 ha, pământ, se observă o necontenită scur- 
gere a populaţiei spre regiunile agricole. La 1853 în județele din 
Nord, trăia 46,3% din toată populaţia câmpiei. La 1899 numai 
35,4%, iar la Răsărit 18,1%, faţă de 19,5%. Cazul cel mai ti- 
pic ni-l oferă Bărăganul, care la 1860 era de 59 de ori mai slab 
populat ca valea Mostistei, pe când la 1899 numai de 21 ori. 


TABLOUL II 
Populația Vechiului Regat pe regiuni, la diferite epoci 
1831 1860 1899 1912 1930 


ölteni 603.625 814.325 1.226.243 1.412.905 1.513.175 
nia "1 100.0 1000 100.0 100.0 1000 
188.975 341.846 569.352 685.049 756.245 
E Gë ees Pe i 31.3 42.0 46.4 48.5 50.0 
414.650 472.479 656.891 727.856 756.939 
munte a...» { dëi 680 536 515 6500 
916.731 1.686.184 2.659.227 3.302.430 4.029.008 
Muntenia ..... { 100.0 100.0 1000 1000 100.0 
e f 400.744 786.866 1.459.593 1.834.091 2.340.046 
PR: zeg SC BOY VU 437 49.6 54.9 55.5 58.1 
munt 515.987 799.318 1.199.634 1.468.339 1.688.962 
kk 56.3 50.4 45.1 44.5 41.9 
Moldov 1.462.123 1.328.828 1.848.122 2.139.154 2.433.496 
ici at 100.0 100.0 100.0 100.0 100.0 
eg E „435 Ge SI 1.108.784 1.275.657 1.471.198 
$08) oe ca 60.2 * 59.6 60.5 


munte 75.688 ali Deg 863.497 962,398 
SE E „4 40.9 40.1 40.6 39.5 


Pentru întreaga câmpie română, acest spor a fost de 139%, 
ceea ce i-a ridicat numărul locuitorilor dela 622.000 câţi erau 
în 1853, la 1.490.000 în 1899. S 

Explicaţia acestui fenomen de populare a unei regiuni din 
câmpie e spaţiul liber de care dispunea fiecare ţinut la 1850. 
Bărăganul dispunea de 85,5 ha, de locuitor, Ilfovul de 35,1 ha, 
Bârladul de 27,8 ha, regiunea dintre Bacău și Ialomita de 26,7 
ha. pe când Teleormanul de pildă, numai de 7,1 ha, de locuitor. 


TABLOUL Il 


Migrafiunile populației în România, după datele recensământului 1930 


Provincia Total `  Plecaţiîn procente 

locuitori, alte provincii `. 

Oltenia. senat atentat ea ata nai tata e e 1.513.175 102.256 6,8% 

Muntenia şi Dobrogea `... 4.844.483 87.885 1,80/0 

Moldova ........ E sn R 2.433.596 143.288 5,9% 

Basarabia ........- PE E E 2.864.402 84.289 2,90/0 

Bucovina, ee sien cere Ne paza aus Zëss 853.009 50,285 5,9% 
Transilvania, Banat, Crigana 

și Maramureş `. 5.548.365 176.381  8,2/0 


Este deci normal ca stepa apuseană să înregistreze creşteri de 
numai 150—160%, pe când câmpurile din Est spre dealuri sau 
spre Dunăre sporuri care, mai întotdeauna le-au întreit popula- 
tia, iar în unele cazuri le-au împătrit-o sau chiar le-au incincit-o 
(Bărăgan, Bârlad). Valea Dunări; cunoaște aceeași descrestere 
dela Apus spre Răsărit. 

Populaţia sporeşte între Olt și Giurgiu, mai puţin decât în- 
tre Giurgiu și Râu, dar mult mai mult decât Burnasul. 

Pe întreaga ţară situația e următoarea: 43,3% din populaţie 
trăește în regiunea muntoasă și 56,7% în șes. Faţă de 1860, de- 
plasarea populaţiei spre câmpie e evidentă. Vieata păstorească a 
început încetul cu încetul să treacă în domeniul amintirei și 
plugurile au început să răstoarne brazde noi prin fara ierburilor 
si a arsitei. Așezarea omenească s'a închegat lângă altă așezare 
omenească, sat lângă sat și prin câmpia cutreerată până atunci 
de reptile și de animalele stepei a început să pășească omul în 
urma plugului pornit odată cu soarele spre cer si necunoscut, 
Deplasarea se face mai ales în Muntenia și Moldova. 46,2% 

din populația Munteniei se află în partea muntoasă a țării, iar 
49,27% spre câmpie. 

Cu această fază se termină o epocă în popularea Vechiului 
Regat. Deși după recensământul din 1912, făcut sub direcția 
lui Leonida Colescu — primul recensământ care nu mai urmă- 
rește doar un scop fiscal -— deși densitatea populaţiei în ace- 
lași raport munte-șes se păstrează tot în avantajul câmpiei, 
unele provincii prezintă totuși un exod de populaţie spre Nord. 
Cauza e industrializarea unor regiuni care cer brațe de munca. 
In genere, în județele industriale și comerciale, cu o activitate 
economică mai intensivă, populația este mai deasă. 

Desvoltarea tot mai mare ce o iau orașele, centralizarea ad- 
ministrativă și desvoltarea industriilor în anumite regiuni ale 
țării, concentrează populaţia spre anume regiuni ale ţării. După 
recensământul din 1912, populaţia urbană a crescut cu cea mai 
mare intensitate în Bucuresti, în cele două porturi mari dela Du- 
năre: Galati și Brăila; in Ploesti, centrul cel mai însemnat al 
industriei petrolului și în Constanţa care a luat în ultimul 
timp o desvoltare considerabilă, Dimpotrivă, în orașele Mol- 
dovei, Aici, populaţia a rămas staționară în deosebi din cauza 
curentului de emigrare a locuitorilor, Evrei mai ales, spre re- 
giunile prospere. Muntenia, care la 1899 avea în șes 49,2% din 
numărul total al populației și numai 46,2% în munte, are în 
1912, 48% locuitori în zona muntoasă a ţării si 430% în 
câmpie. O totală răsturnare deci a situației. Șesul muntean, su- 
prapopulat din punct de vedere agricol, nu-și mai poate hrăni 
toţi locuitorii. Surplusul trebue să-și găsească altă sursă de traiu 
în ocupații anexe, sau în exodul spre orașele industriale şi regiu- 
nile metalurgice sau petrolifere ale țării. Acest exod spre cen- 
trele industriale e însoțit totodată și de o mare năvală a popula- 
tiilor de alt neam. 

După 1918, prin Unirea tuturor Românilor într'o singură 
Tara, scurgerea populației spre Vechiul Regat e si mai evidentă. 
Fata de 1831, populaţia crește cu 282,1%. Pe cei mai mulți îi 
captează Muntenia, repartizându-i mai ales, în partea de Nord 
a ţării, apoi Oltenia și Dobrogea. Concentrarea cea mare se 
simte tot in jurul orașelor centre industriale. 

In linii mari deci, avem o pendulare a populaţiei între munte 
si şes întâi, apoi între ses și munte, linia așezărilor omenești ur- 
mând pe cea a dictatelor economice. Orice abatere este o con- 
damnare la moarte. Destinul omului este înscris pe palma de pă- 
mânt în care s'a proptit cu picioarele. Hărțile reproduse arată 
de altfel foarte bine cum s'a făcut acest exod de populaţie spre 
câmpiile libere din Sud. 

La 1831, muntele are un evident proces de creştere al popu- 
latiei (cartograma 1). Până la 1912 însă, procesul s'a inversat 
(cartograma II), astfel că în perioada dela 1831—1930, in de- 
curs deci de un secol, populația câmpiei a crescut supranormal, 
în timp ce regiunile de munte și îndeosebi Moldova, înregistrează 
sporuri foarte mici, aproape de normal (cartograma III). Jude- 
tul Brăila a crescut cu 2.622 la sută, Ilfovul cu 1.063,8 la sută, 
iar judeţele moldovene de pildă numai cu sporuri între 100,1-— 
150%. 

Până la 1930 deci, inima țării a bătut în câmpia munteană. 

Rămâne ca noul recensământ să ne lămurească noile probleme 
ce ni se pun, pentru ca Guvernantii să știe unde să îndrepte pașii 
milioanelor de locuitori ai țării. Astăzi, mai mult ca oricând, 
trebue să știm unde bate inima Țării. 


Excelsior, an, VI (1941), nr. 16 

DESCĂLECATE ARDELENE IN VECHIUL 
REGAT IN LUMINA RECENSĂMINTELOR 
DIN 1899 ŞI 1930 


de MIRCEA DI 


Materialul documentar asupra migratiunilor populaţiei sta- 
bilite între granițele României Mari (Nistru, Dunăre, Tisa) este 
destul de sărac, Documentele vechi, mărturisirile călătorilor 
străini, catagrafiile ca si recensămintele dela sfârşitul secolului 
al XIX-lea, cuprind un material informativ suficient, însă din 
cauza metodelor variate întrebuințate pentru strângerea mate- 
rialului (dela informaţii de genul: „din auzite“ sau „se spune 
că“, până la încercările statistice serioase, dela sfâriştul sec. 
XIX) ca şi din cauza scopurilor variate pe care le urmăreau, 
nu pot creia o imagine statistică clară a valurilor mişcărilo: 
de populație care au creiat relaţii permanente între locuitorii 
stabiliţi pe cei doi versanţi ai Carpaţilor. 

Dacă acest material informativ nu ne îngădue o evaluare can- 
titativă a migratiunilor populaţiei amintite, înregistrează Zo 
schimb cu destulă minutiozitate sensul, direcția acestor migra- 
tiuni. 

Din negura descălecatelor până la recensămintele contempo- 
rane se poate urmăn afluxul continuu al populaţiei transilvă- 
nene spre cele două Principate Române. La început, migratiu- 
nile oierilor transilvăneni spre câmpiile bogate ale Munteniei și 
Moldovei. Pe măsură ce structura economică a Principatelor se 
schimbă prin destelenirea șesurilor imense, prin trecerea trep- 
tată la exploatarea agricolă pe o scară tot mai întinsă, drumul 
oierilor e urmat de mase compacte de muncitori agricoli transil- 
vaneni. Sirul nesfârşit al ardelenilor ce se scurg anual spre Mun- 

tenia si Moldova, e completat de muncitorii industriali, de toţi 
acei care găsesc o mai bună preţuire a puterii lor de muncă în 
orașele mari, comerciale sau industriale, ale României. 

Incercând o studiere a migratiunilor interioare după recen- 
sământul general al României din 1930, primul recensământ 
general al populației României întregite, am constatat aceeași 
direcție de migratiune ca si atunci când crestele Carpaţilor 
constituiau o graniță între două sate. Condifiunile geografice 
şi raporturile economice rămânând aceleași, cu toate schimbările 
fundamentale politice, şi fenomenul rămâne constant. 

E ceea ce ne propunem a urmări, prin cifre, în studiul de 
fata. 

Primul recensământ general al României (Muntenia și Mol- 
dova) după un sistem unic şi centralizat, se efectuează in 1899. 
Datele sunt publicate de Serviciul Statisticei Generale, București 
1905, în „Recensământul general al populațiunii României“, 
cu o introducere, explicatiuni și comentări de L. Colescu, șeful 
Serviciului Statistic. 

In partea introductivă și de comentare a datelor acestui re- 
censământ, L. Colescu se ocupă într'un capitol de împărțirea 
populației după cetățenie. Fără a ne prezenta un tablou com- 
plet al Transilvănenilor aflați la data recensământului în ţară, 
fiind în imposibilitate de a deosebi (nici nu s'a încercat măcar 
acest lucru) populația de proveniență ardeleană stabilită de 
câteva generaţii, de populaţia autohtonă, ne indică raporturile 
de populație cu vecinii, prin tablourile supușilor străini aflați 
în România. 

Astfel, la populația totală a României de 5.956.690 locuitori, 
stabilită prin recensământul din 1899, se găseau următorii ve- 
tățeni străini: : 


Austro-Ungari 108.225 sau 18,20/) d.n totalul populaţiei. 


Turci ....... 23.756 n 4,0 no» n » 
Italieni DEE 8.663 » 1,5 non ” ” 
Greci GAEREN 20.103 n 3,4 am nm » ” 
Bulgari SEN 8.064 ” 1,3 nm nm » » 
Germani .... 7.733 ,, 13, » D D 

Rusi........... 4.593 sau 0,80,) din totalul populaţiei. 


Sarbi.......... 4.100 „07, ,, D i 
Francezi ....... 1.619 ,, 03, „ ” D 
Elvetieni ...... 724 , 10, n ü D 
Englezi EE 444 an 0,1 ” nm ” 
Belgieni SE 159 ” 0,0 ” » ” ” 


L, Colescu comentează astfel: aceste rezultate: „Cifrele de 
mai sus ne indică, că Austro-Ungarii, graţie poziţiei lor geogra- 
fice și relaţiunilor comerciale ce se intretin cu activitate între 
cele dovă state vecine, ocupă proporția cea mai importantă dn 
totalul supușilor străini stabiliți în România, (550%o din cifra 
străinilor). Notăm că în cifra Austro-Ungarilor au fost cu- 
prinși si Românii din Transilvania, Bucovina etc., cetăţeni ai 
monarhiei dualiste, care s'au aflat locuind în țară“, 

Lipsind coloane (în formularele recensământului din 1899) 
care să înregistreze, la capitolul „religie“ si pe greco-catolici, 
la fel lipsind preocuparea pentru înregistrarea neamului căruia 
aparţin locuitorii, ne găsim în imposibilitate de a desprinde din 
cifra de 108.285, numărul Românilor, Ungurilor, Germani- 
lor etc. 

Totuşi având un tablou cu ,,repartitiunea proporțională a po- 
pulatiunii după vârstă și cetățenie“, putem preciza că ea repre- 
zintă aproape în întregime populația din regiunile sărace ale 
Transilvaniei, venită în Regat pentru muncă. 

„Peste 50% din populația românească o formează copiii și 
tinerii mai mici de 20 ani. Elementele adulte între 21—40 ani 
dau 28%; cele mature 16%, iar bătrânii dela 60 de ani în sus, 
nu reprezintă decât 5% (L. Colescu). 

„Austro-Ungarii, constituind în mare parte elemente fluc- 
tuante, venite vremelnic în tara, sunt mai bine reprezentați în 
etatea adultă și matură. Dela 20—40 ani s’au găsit peste 38%. 
dela 41—60 ani peste 18%. Grupa copiilor și a tinerilor sub 
20 ani dă un contingent de aproape 40%, în loc de 50% cum 
s'a găsit la Români“ (L. Colescu). 

Interesantă este și repartiția os aaa pe provincii si 
judete. 

Raportaţi la totalul populaţiei pe provincii, găsim la 1.000 
locuitori în: 


Moldova 14,4 Austro-Ungari 
Muntenia 24,1 SS jj 
Oltenia 12,8 j 33 
Dobrogea 11,8 ” P 


Deci, cel mai mare număr de Austro-Ungari îl găsim în Mun- 
tenia; în Moldova, Oltenia şi Dobrogea, se păstrează aproape 
aceeași proporție, cu diferențele de 3,2 şi 1 la mie. 

Repartiția Austro-Ungarilor pe judeţe, dovedeşte mult mai 
clar categoria socială a acestei populaţii. 

Astfel găsim aglomerări de Austro-Ungari în judeţele: 

Ilfov '73,7%o din totalul populaţiei județului. 

Brăila 40,4%o din totalul populaţiei județului. 

Prahova 22,5%o din totalul populaţiei județului; deci, în ren- 
trele industriale și comerciale care aveau mare nevoe de braţe 
de muncă. 

Tot atât de lămuritoare sunt şi tabelele date în Buletinul Sta- 
tistic al României, publicat de Serviciul Statisticei Generale din 
Ministerul Agriculturii şi Domeniilor, Nr. 1 din 1909 și Nr. 
22—23 din 1912, de sub conducerea lui L. Colescu, privitoare 
la mişcarea călătorilor la frontiera dintre România si Austro- 
Ungaria. 

Totalul călătorilor intraţi in tara între anii 1905—1908 se 
ridică la cifra de 1.190.794; călătorii ieşiţi din tara sunt în nu- 
măr de 1.067.969. Pentru anii 1909—1911 avem: intrați 
1.005.660, iesiti 956.605. 

După cetăţenie, din aceste cifre reprezentând totalul călători- 
lor intrați si esiti din tara între 1904—1911, găsim cetățeni ai 
Statului Austro-Ungar, în următoarea proporţie: 

Intraţi Esiti 

115.303 81.931 
139.178 108.647 
155.456 139.898 
155.004 143.317 


562.941 466.093 deci un plus de 96.843 
Media anuală... 140.735 116.523 uo » » n 24212 pe an 

1909.......0.., 142.996 129.502 


teI Co PRR 102.705 91.166 
KK: n BEE 161.506 144.679 

Total... 407.137 365.047 deci un plus de 42.090 
Media anuală... 155.712 121.681 ,, „ yy 4 14.030 


După aceste date, majoritatea călătorilor intrați în tara o 
formează Austro-Ungarii cu 47% pentru anii 1905—1908 și 50%/0 
pentru anii 1909—1911, iar dacă excludem Românii avem 58% 
pentru anii 1004—1908. 

Inregistrarea mișcării populatiunii la frontierele țării, făcută 
de organele polițienești și ale vămii prezintă o serie de lacune, 
neputând duce la un studiu complet al emigrărilor și imigrărilor. 
După aceste date nu se pot stabili câţi dintre călătorii intrați în 
țară s'au așezat definitiv aici și câţi nu. lar cifrele date au o 
valoare aproximativă, ținând seamă de organele care au făcut 
înregistrarea. 

Majoritatea călătorilor intrați in România din Austro-Un- 
garia se anunță ca muncitori (308.005 din totalul de 569.941 
Austro-Ungari intraţi între 1905—1908, din care rămân în tard 
în cursul acestor ani 76.547 sau 19.137 pe an). Caracteristic pen- 
tru acești muncitori € trecerea lor peste graniţă în grupe. 

Chiar din cei 222.472 călători individuali intrați în tara din 
Austro-Ungaria, majoritatea se plasează ca servitori și muncitori. 

Numărul călătorilor de naţionalitate austro-ungară rămași în 
tara, pentru perioada 1905—1908 se cifrează la 96.848, deci 
24.212 pe an, iar pentru anii 1909—1911 la 42.090, deci 14.030 
pe an. Din aceștia majoritatea sunt bărbaţi (ex. pentru perioada 
1009—1911 se găsește un excedent de 10.391 bărbaţi fata de 
3.640 femei, din totalul excedentului de 14.030 locuitori). 

Cifrele amintite până acum, după recensământul din 1899 si 
pentru anii 1904—1911, vădesc cu prisosinta curentul migratiu- 
nilor din Transilvania spre ţinuturile românești. Pe lângă direc- 
tia acestor migratiuni, ele ne mai arată determinantele acestor 
mișcări de populaţie în sens unic: populația mai deasă si săracă 
din podișul Transilvaniei se deplasează spre câmpia bogată a şe- 
surilor Munteniei si Moldovei şi spre regiunile industriale și pe- 


285 


www.dacoromanica.ro 


trolifere. Majoritatea acestei populaţii o constitue muncitorii 
(agricoli, industriali, servitori etc). 

Deşi legată din punct de vedere politic cu Ungaria (Austria), 
Transilvania (afară de Banat şi regiunile în strânsă vecinătate 
cu Tisa), sub determinantul geografic şi economic, a fost strâns 
legată de Țările Românești. Ca si pentru Românii ardeleni, Ță- 
rile Românești au prezentat și pentru Săcui, aceeași sursă ine- 
puizabilă de venit. 

Datele recensământului general din 1930, efectuat în condi- 
tiuni cu totul noi prin alipirea Transilvaniei, Basarabiei si Bu- 
covinei, demonstrează că, cu toată situația politică schimbată, 
raporturile de populaţie cu Transilvania s'au păstrat neschim- 
bate. Curentul pornit din Transilvania, cu multe sute de ani îna- 
inte, şi-a păstrat neschimbat cursul. Se remarcă doar variatiuni 
neînsemnate, datorite realitatilor noi economice, ivite în cadrul 
Statului Român modern. 

După datele recensământului din 1930, Ardelenii găsiţi în alte 
provincii se repartizează astfel 1). 


Oltenia „ss se certa sek teal ala 13.081 
Muntenia `... 121.852 
Dobrogea `... 13.006 
Moldova `... 18.218 
Basarabia .... cc. 3.629 
Bucovina `... aaa god 4,595 


Total. ..176.381 


Raportaţi la populaţia totală a provinciilor respective — ex- 
primat în procente — și comparate cu datele recensământului din 


1899, avem: 


1899 1930 
Oltenia `... 1,2%/0 0,99/9 
Muntenia `... EU 3 00/0 
Dobrogea `... 1,29/9 1 6%o 
Basarabia `... lipsese 0, 20/9 
Bucovina sata ACHEN 7 datele 0,59/9 


1) Repartizarea Ardelenilor in celelalte provincii s'a calenlat după 
locul nașterii, la data recensământului fiind găsiţi în alte provincii de 
cât în aceea în care s'au născut, 

Pe judeţe: 1899 1930 
Die cs are eee aaa eax 74% 84% 
Bräi... 4,0°/o 2 däi 
Raportul se menține constant, cu deplasări simfitoare spre 
Muntenia. Explicat‘a o găsim in organizarea centralistă a Roma- 
niei, (posibilităţile mari de câștig creiate de orașele mari ca Bu- 
curești), desvoltarea industriei petrolifere, fertilitatea câmpiei 
Munteniei etc. Așa se explică că multe din judeţele Moldovei au 
în 1930, mult mai puţini transilvăneni, ca în 1899 (ex. Botoșani 
avea în 1899 un procent de 1,6%, iar în 1930 numai 0,2%). 
Dealtfel această schimbare în deplasarea populaţiei spre Mun- 
tenia nu se constată numai pentru Transilvania, ci pentru toate 
provinciile alipite. 
Tablourile următoare arată sensul mișcării populaţiei între gra- 
nitele țării, pe provincii 1). 


MOLDOVA 
OleMIa: lu aere e deea aa 2.981 
Muntenia `... 81.756 
Dobrogea `... 11.638 
Basarabia „scene. 21.988 
Bucovina `... 13.121 
Transilvan a „coc... 8.278 
Banat: NEEN odoare area d 1.352 
Crişana, Maramures ........... 2.165 


Total... 143.288 


OLTENIA 
Muntenia .......-..eee eee ee eee 57.658 
Dobrogea oo ee cece eee eee eee 21.295 
MOldoră. su a area areas 3.939 
Basarabia `... 4.178 
Bucovina `... 4.444 
Transilvan'a cc... 6.703 
Banat n scoarta aia eg d 5.163 
Crişana, Maramureş .......... 2.876 


1) La data recensământului din 1930, locuitorii indicaţi în aceste ta- 
bele, născuți în Moldova, Oltenia, Basarabia, Dobrogea, s'au găsit în 
alte provincii decât acelea în care au fost născuţi 

BASARABIA 


Oltenia 23 SEN dE oa cata atit 1.558 
Muntenia `... 20.838 
Dobrogea `... 12.022 
Moldova `... 35.446 
Buovina ,..... 0 cece eee ee ee 5.806 
Transilvania `... 4.149 
Banat de EEN dE 2.839 
Crişana, Maramureș .......... 14631 

Total 84.289 

BUCOVINA 

Oltenia. ne ar tea aresta n aan a, a ie 575 
Muntenia `... EEN SEENEN EEN 11.152 
Dobrogea `... 715 
Moldova `... eee oe 26.424 
Basarabia eu ER tă aaa aaa 3.572 
Transilvania ..............+05- 5.198 
Bánat. "gek See Neger, V AR 
Crișana, Maramureș ........... 1.891 

Total 50.285 


In schimb, Muntenia și Dobrogea au un număr mult mai mic 


de locuitori născuţi aici și aflați la data 


1930 în celelalte provincii. 


MUNTENIA ȘI DOBROGEA 


Oltenia; sosea oaia Sasa te 
Moldova `... 
Basarabia `, 


Banat `... 
Crişana, Maramureș. ...... ss. 


Total ... 


recensământului 


din 


Din cauza unificării calculelor pentru Muntenia și Dobrogea 
pe de o parte, pentru Transilvania, Banat, Crișana, Maramureș, 

pe de altă parte, rezultatele obținute suferă uşoare diminuări. 
La fel, cifrele sunt diminuate fata de realităţile din cursul anu- 
lui, prin efectuarea recensământului în 29 Decemvrie, deci în 
timpul Sărbătorilor Crăciunului, când, având mijloace de trans- 
port la îndemână, majoritatea locuitorilor se retrag la locurile 
de origină. 

Pentru completarea datelor utilizate până acum dăm mai jos 
o cartogramă cu creșterea populației României dela 1859—1930, 
lucrată de d-l Tudor Stoianovici, pe baza recensămintelor ro- 
mâneșşti, ruseşti şi maghiare. 

Obiectivitatea cifrelor utilizate suferă prin diversitatea meto- 
delor intrebuintatede recensămintele amintite ca și prin timpul 
diferit în care ele au fost efectuate. 

Totuși, o scurtă privire asupra creşterii populaţiei în Româ- 
nia în decursul celor 70 ani ne îndreptățește să identificăm şi în 
acest caz o deplasare continuă a populaţiei transilvănene spre 
Principatele Române și în special spre Oltenia. 

Pentru Muntenia, constatăm în acest interval o creştere consi- 
derabilă de 234% (raportat la 1859 considerat 100%) pentru ju- 
detul Brăila si o variaţie între 165%—101% pentru judeţele 
Râmnicul Sărat, Prahova, Ilfov, Dolj, Romanați si Teleorman. 

Sporul cel mai mic de populaţie, 42%, îl întâlnim în județul 
Gorj. 

Făcând abstracție de Basarabia, — unde se înregistrează cel 
mai mare spor de populație (246% pentru județul Ismail şi 
Cahul), — cel mai mare spor de populaţie îi întâlnim în Mun- 
tenia. Urmează Moldova-Bucovina, — pentru a ajunge la Tran- 
silvania — (cu Banatul, Crișana si Maramures) cu o creştere 
aproape insensibilă în aceşti 70 ani. Maximum de creştere îl 
are Năsăudul (65%), iar minimum Făgărașul (1%). Banatul, 
ca şi Târnavele, nu înregistrează o creştere mai mare de 15%. 

Fără îndoială această disproportie enormă în creșterea popu- 
latiei pe provincii, în intervalul dela 1859—1930, nu se dato- 
reste numai fenomenului identificat de noi ca o scurgere a po- 


19 289 


www.dacoromanica.ro 


pulatiei ardelene, spre regiunile de ses ale principatelor române. 
DI Dr, Sabin Manuila în „Demografia rurală a României“, Bu- 
curesti 1940, arată pe bună dreptate că această diferență în creş- 
terea populaţiei pe diferite provincii se datoreşte diferenței de 
vitalitate biologică a naționalităților conlocuitoare, Astfel, ex- 
cedentul natural cel mai ridicat se constată pentru Vechiul 
Regat si regiunile unde Românii constituesc majoritatea. 

Pentru Transilvania execedentul natural la Români este de 
11,9%, la Unguri de 8,3%, la Germani de 6,0%, și la Evrei de 
7,570. 

Totuşi credem că diferența considerabilă în creşterea popula- 
fiei pe provincii după cartograma amintită, nu se poate explica 
exclusiv. prin diferența excedentului natural. O privire mai 
atentă asupra creșterii populaţiei pe judeţe, ne arată că ea este 
mult mai accentuată tocmai în câmpia munteană, în judeţele 
Brăila, Ilfov, Prahova si Câmpia Dunării. Putem deci urmări 
și aci fenomenul care ne preocupă; deplasarea populației ar- 
delene spre regiunile industriale, comerciale si șesurile Muntene. 
" Compararea datelor obținute asupra mişcării populaţiei între 
Transilvania și Țările Românești, obţinute prin cercetări sta- 
tistice în două epoci distincte 1), înainte si după Unire, duc la 
stabilirea următoarelor concluzii: 

1, Curentul migratiunilor își păstrează constant direcția, 
indiferent de epocă și de transformările politice care schimbă 
total raportul dintre provincii (înainte si după unire). 

2. Sensul migrafiunilor indică o scurgere continuă a popu- 
lației din Transilvania spre Muntenia si Moldova. 

3. Deplasările de populaţie spre Țările Româneşti suferă 
treptat o deplasare tot mai accentuată spre Muntenia. 


1) Aiai trebue să precizăm că cifrele celor două recensăminte nu indiră 
decât numărul Ardelenilor aflaţi în principate, identificaţi după cetățenie 
sau locul naşterii, Deci cifre mult sub realitate. Marele număr al Ardele- 
nilor stabiliți de generaţii în Muntenia, şi Moldova (deci cetăţeni români 
şi născuţi în principate) nu a putut fi înregistrat separat de populația 
autohtonă. 

CREȘTEREA POPULAȚIEI ROMÂNIEI 
DELA 1859-1930 
1859=100% 


RZS 60! - 80 
REES 801-400 
ESI 1001-150 
1501 -200 
BEE 200: -250 

4. Aceste migratiuni se datoresc numărului impresionant de 
mare al muncitorilor transilvăneni (agricoli şi industriali, ser- 
vitori), indiferent de naționalitate, care caută o plasare a puterii 
lor de muncă în Muntenia si Moldova. 

5. Cauzele acestor migratiuni, care au creiat legături stator- 
nice între locuitorii stabiliți pe cei doi versanţi ai Carpaţilor, se 
datoresc împrejurărilor geografice şi mai ales determinantilor 
economici. 

Locuitorii Transilvaniei, stabiliți pe un pământ relativ sărac, 
despărțiți de șesurile mănoase ale Munteniei şi Moldovei de un 
sir de munţi nu prea înalți si cu trecători suficiente, şi-au găsit 
aici, întotdeauna, o sursă de existență. Acest adevăr e la fel de 
puternic pentru Românii ardeleni ca si pentru Sacui. 

6. Valul migratiunilor ardelene a lăsat anual un număr im- 
portant de locuitori în Muntenia şi Moldova. Aceşti locuitori 
s'au stabilit aici statornic, amestecându-se complet cu populaţia 
autohtonă. Din această cauză recensămintele efectuate în Româ- 
nia nu au putut să înregistreze decât populația ardeleană care 
se găsea la data recensământului în ţară, fie că a venit numai 
provizoriu pentru anumite sezoane de lucru, fie că s'a aşezat 
statornic aici, însă numai de scurt timp (prima generaţie). 

7. Proporția între naționalitățile populației ardelene, trecută 
numai pentru muncă sau stabilită definitiv în Muntenia și Mol- 
dova, indică acelaşi raport care se păstreaţă între locuitorii 
Transilvaniei după neamul căruia aparțin. In primul rând vin 
Românii, apoi Ungurii (Săcui) etc. 


Deplasările Ardelenilor în diferite regiuni ale provinciilor ro- 
mâneşti arată cu claritate evoluția economică a acestor provincii. 
Cele mai sensibile schimbări sunt sesizate de muncitorii ardeleni. 
Aşa vom înţelege deplasarea continuă a Ardelenilor, când spre 
sesurile măndase ale Munteniei şi Moldovei, spre arterele de co- 
municatie marcate prin porturi ca Brăila şi Constanta, când spre 
regiunile industriale (petrolifere etc.) care îşi iau un nou avânt. 

Concentările Ardelenilor, după recensământul din 1930, în re- 
giunile industriale și mai ales în Capitala ţării, demostrează cu 
prisosință una din fazele desvoltării economice a României după 
Unire. 


Excelsior, an. VI (1941), nr. 17 


to 
«O 

SUNT UN MILION DE LOCUITORI IN 
BUCUREŞTI? 


Dela 70 mii, la 900 mii locuitori. Cum a fost Capitala in vre- 
muri de demult. Cutremure, incendii, ciumă, ocupație străină, 
revoluții. Orașul cu mai multe femei decât bărbați. Cetatea 
lui Bucur se numără aţi printre cele mai mari orașe din lume. 


de PETRU TIPĂRESCU 


Cine privește astăzi o poză cu aspectele din Bucureştii de altă- 
dată se minunează de transformările, prin care a trecut Capitala 
până acum. Şi, sub această denumire: „Bucureştii de altă dată“, 
ne-am obișnuit să intelegm acest oraș, asa cum era în secolul tre- 
cut sau chiar în vremuri mai apropiate de noi. 

Ceva mai mult, sunt unii provinciali, care abia după vreo doi 
ani, având ocazia să revină în Capitală, mărturisesc că nu mai 
recunosc locurile pe unde au trecut ultima oară. 

Intr'adevăr este vertiginoasă ascensiunea contemporană a Ca- 
pitalei României, a cărei istorie este atât de veche cât este apa- 
titia omului în aceste locuri. Unde sunt azi Bucureştii a fost 
cândva o localitate preistorică. De atunci și până în vremea 
noastră Capitala a avut o evoluţie uneori lentă, alteori într'un 
ritm de nebănuită prosperitate, cu o vădită tendinţă de a-şi câş- 
tiga mereu un loc tot mai înaintat în rândurile metropolelor eu- 
ropene. 


Primele date istorice 


In istoria Bucureştilor ni se pomenește de un prim document 
al anului 1401, din vremea lui Mircea cel Mare. Avem apoi 
alte documente din vremea lui Vlad Tepes si anume dela 20 

Septemvrie 1459 şi 10 Februarie 1461, în care este trecut acest 
oraş. 

In 1473 a fost ocupat pentru scurt timp de Stefan cel Mare. 

In afară de aceste date istorice, nu mai avem nici o știre de 
felul cum s'au întemeiat Bucureştii, asa că legenda ciobanului 
Bucur rămâne atotstăpânitoare peste negura celor mai îndepăr- 
tate vremuri. 

Găsim acest oraș, mai târziu, ca fiind proprietatea Domnului, 
ca și alte târguri românești. In jurul lui de asemeni mai aflăm 
în veacul al XVII-lea încă 12 sate, care făceau parte din moșia 
domnească. Locuitorii acestei moșii puteau avea case aci şi parte 
la folosința unui anumit teren, în schimbul unei dări plătită 
Domnului. Târgul avea totodată drept de vamă pentru tot ce 
trecea pe aci, fiind la răscrucea transporturilor comerciale, cel 
mai important între alte drumuri numindu-se „drumul Slatinei“. 

Mai apoi prezintă un mare interes pentru această răspântie 
a comerțului, drumul Craiovei și drumul Dâmboviţei și Si- 
biilor, prin care transporturile din Vest şi Nord-Vest, treceau 
spre Brăila și Girugiu. 

In felul acesta, Bucureştii sunt un obișnuit popas pentru ne- 
gustorii de peste munți și al celor de peste Dunăre, fiind în seco- 
lele XV—XIX un apreciat centru comercial. 

In a doua jumătate a secolului XVIII a început chiar un in- 
tens comerț cu Braşovul şi Orientul. 

"După decăderea Târgoviștei, ca vechi târg și cetate de scaun, 
Bucureştii câştigă întâietatea față de toate celelalte așezări ale 
Munteniei. Cu vremea vieata românească îndrăznind tot mai 
mult să se desprindă din munți, începe să fie populat în număr 
tot mai mare şi şesul. Dar, în aceeaşi măsură se ridică dinspre 
Sud si amenințarea turcească. Din cauza aceasta, vechea cetate, 
zisă şi „Cetatea Dâmboviţei“, pe lângă importanța comercială, 
ce şi-o câștigase, devine şi un centru militar și apoi reședință 
voevodală. 

O jumătate de mileniu, adică în secolele XV—XIX, asa dar, 

a trebuit Bucureștilor să devină centru comercial și militar, mo- 
tive pentru care a ajuns si capitala ţării, după unii autori chiar 
la sârșitul veacului al XV-lea. 

Incepând cu anul 1546, în vremea lui Mircea Ciobanu, au 
luat o mare desvoltare. Atunci au fost clădite curtea domnească, 
biserica domnească şi altele. lar apoi, sub Mihai Viteazul, an 
mai fost clădite un palat şi o biserică (Arhivele Statului, de as- 
tazi). 

Dar abia în secolele XVII si XVIII s'a construit un număr 
mai mare de case boeresti ai biserici. 

Este interesant de știut, că toate aceste clădiri de acum două 
veacuri s'au ridicat mai mult pe câmpul dintre Dâmboviţa și 
Colentina, centrul comercial al orașului fiind raspantia Sf. Gheor- 
ghe, de unde radiau drumurile Pitestilor, Târgoviștei, Târgu- 
lui-din-afară, Silistrei, Văcăreștilor, Giurgiului si Craiovei. Pe 
dreapta Dâmboviţei, în luncă, din cauza inundaţiilor casele erau 
mai rare și înșiruite neregulat. 

Insfârșit, încă din secolul XIX Bucureştii sunt, pentru ţările 
balcanice în special, un oraş mare şi important. 

De altfel, după Unirea Principatelor, au devenit Capitala Ro- 
mâniei, când au început să-și schimbe rând pe rând aspectul cu- 
noscut de noi din pozele „Bucureștilor de altădată“, urmând de 
atunci o continuă modernizare a acestui oraș. 


Răboj negru 


Pentrucă suntem contimporanii unui puternic cutremur, să 
pomenim aici în treacăt şi de cutremurele de pământ suferite 
de Bucuresti în 1718, 1802 și 1829, care au avut consecințe 
grave. 

Orașul a suferit de asemeni din cauza unor mari incendii în 
1715, 1718, 1739, 1799 şi 1847. 

A fost bântuit de ciumă si holeră în 1719 si 1812. 

A fost ocupat de armate străine: in 1774 de Rust, in 1789 de 
Austrieci, în 1806 de Ruși, in 1821 de zaveră (revoluţia eteristi- 

lor, răscoală grecească) în 1828—34 de Ruși și în 1916—18 de 
Germani. 

Asa dar, deşi am văzut că în secolul XVIII ajunsese un oraş 
de seamă, cu începutul acestui veac, totuşi, atâtea încercări au 
avut influenţe nefaste asupra desvoltării Bucureștilor, uneori la 
intervale foarte scurte: în 1715 incendiu, 1718 cutremur și incen- 
diu, 1719 ciumă, 1739 incendiu, 1774 ocupaţie străină, 1789 
ocupaţie străină, 1799 incendiu, 1802 cutremur, 1806, ocupa- 
tie străină, în 1812 ciumă, 1821 revoluţie, 1828—34, ocupaţie 
străină, 1829 cutremur, 1847 incendiu, 1916—18 ocupaţie 
străină etc. l d 

Si, totuşi, ce e val, ca valul trece.... 

lată, începând cu secolul trecut, cifrele ne arată că Bucureștii 
au avut o vertiginoasă desvoltare. 


Cifre statistice 


Prin bunăvoința d-lor Golopenţia şi Stoianovici am putut 
obţine dela Institutul Central de Statistică date şi cifre foarte 
interesante. 

In primul rând trebue, să observăm, că este foarte intere- 
santă creşterea populaţiei Capitalei, care în 1810 număra 74.000 
locuitori; 1831—70.000; 1852—102.454; 1860—121.734; 1866— 
162.000; 1877—177.646; 1881—200.0007 1894—232.009; 1899— 
282.071 ;1912—341.321; 1930—639.040. 

Creșterea medie anuală este între anii 1831—1880 de 1.000; 
între 1880—1894 de 1.500—2.000; între 1894—1899 de 5.000; 
între 1899—1913 de 1.500—2.000. 

In 1912, Capitala număra 32.041 clădiri locuite, 792 clădiri 
nelocuite, 80.570 gospodării şi 341.321 locuitori stabili. 

In 1930 avea 72.319 clădiri locuite (40.278 mai multe decât 
în 1912), 620 clădiri nelocuite (172 mai puţine), 158.043 gos- 
podării (77.473 mai multe), 639.040 locuitori stabili (297-719 
mai mulți). 

Curiozitati din ultimul recensământ 


Pe cei pasionaţi de cifrele statistice, îi interesează foarte multe 
constatări ce se pot face pe baza rezultatelor recensământului 
general din 1930. Pentru cititorii noştri, cu această ocazie, vom 
prezenta numai vreo câteva așa zise curiozitati. 

Bunăoară, chiar după zece ani dela ultimul recensământ, nu 
multi ştiu, că în Capitală s'au numărat in 1930 mai multe femei 
(324.360), decât bărbaţi (314.680) şi, că din cele patru sectoare 
ale orașului numai sectorul Albastru si suburbanele au putut 
să numere mai multi locuitori de sex masculin, fata de sexul 
femenin. 

Putem constata mai departe, că în sectorul Albastru au fost 
numărați si cei mai multi bărbaţi, iar în sectorul Negru cele 
mai multe femei, fata de celelalte sectoare. 

Tot în sectorul Negru găsim cei mai mulți copii şi bătrâni, 
fiind totodată sectorul cel mai populat. 

Sectorul Albastru de asemeni excelează prin cifra cea mai 
mare de oameni maturi. 

Numai sectoarele Galben şi Verde nu excelează prin nimic în 
ce priveşte numărătoarea populației, dând impresia că vieata este 
mai putin năvalnică în aceste parti ale Bucureştilor. 

Insfarsit, este interesant de notat, din recensământul anului 
1930, cu privire la mișcarea populației, că 40,8% sunt născuţi 
în Bucuresti; 4,5% în judeţul Ilfov; 0,3% în Olteniţa; 6,5% 
în Oltenia; 17,5% în Muntenia; 8,9% în Moldova; 1,8% in Ba- 
sarabia; 1,3% în Bucovina; 12,8% în Transilvania, Banat, Cri- 
sana şi Maramures; 3,4% în ţări limitrofe; 1,1% în alte tari. 

Desigur, aceste cifre vor fi modificate foarte mult odată cu 
numărătoarea populaţiei din cadrul recensământului general din 
acest an, ştiut fiind că în ultimul timp, mai ales, s'au așezat în 
Bucuresti foarte multi locuitori veniţi din Transilvania, Basa- 
rabia, Dobrogea etc. 

Aceste noi așezări, se pare, de altfel, că au sporit în mod con- 
siderabil populația Capitalei. 

Al câtelea oraș din lume e Bucureștiul 


Rezultatele recensământului general din anul acesta sunt as- 
teptate cu multă nerăbdare de către o seamă de cercetători din 
diferite domenii științifice. 

Dar, numai din simpla curiozitate de a şti ceva precis, pe unii 
mânuitori de cifre îi pasionează nebănuit de mult anumite ase- 
menea rezulate. 

Este deosebit de interesant faptul, că in 1810 Capitala Ro- 
mâniei avea 74.000 locuitori, în 1912 a ajuns la 341.321 locui- 
tori şi în 1930 la 639.040 locuitori. 

In 1930 Bucureştii erau aproximativ al 8o-lea oraş din lume, 
iar după zece ani credem că şi-au câștigat al 4o-lea—45-lea loc 
între oraşele mari din lume. 

Aceste cifre sunt indicaţii îmbucurătoare pentru ce va deveni 
în scurt timp Capitala țării noastre. 

Intre oraşele mari figurează 36 care au peste un milion lo- 
cuitori, 60 care au peste 800 mii locuitori, 82 care au peste 600 
mii locuitori. 

Primul loc în lume îl deţine Londra, dacă ţinem seamă și 
aglomerările împrejurimilor, numărând astfel în total circa 
8.200.000 locuitori. Dacă avem in vedere numai Londra veche 
cu 4.400.000 locuitori, atunci New-York deține întâietatea cu 
6.900.000 locuitori. Apoi, urmează Tokio cu 5.900.000 locuitori, 
Paris cu 4.900.000 locuitori, Berlin cu 4.200.000 locuitori etc. 

Urmărindu-le pe ţări, au peste un milion de locuitori urmă- 
toarele orașe: Berlin, Viena, Hamburg, Paris, Londra, Birmin- 
gham, Glasgow, Roma, Milano, Varșovia, Moscova, Leningrad, 
Barcelona, Budapesta, Shanghai, Peking, Tientsin, Canton, Nan- 
king, Tokio-Osaka, Nagoyn, Kyoto, Calcutta, Bombay, Cairo, 
New-York, Chicago, Philadelphia, Detroit, Los Angelos, Mexico, 
Buenos-Aires, Rio de Janeiro, Sao Paulo şi Sidney. 

Unii presupun, că am putea să socotim, după recensământul 
care se va face anul acesta, Bucureștii, ca fiind al 37-lea oraş 
din lume, adică având un milion de locuitori. 


300 


www.dacoromanica.ro 


Dar, chiar dacă nu a ajuns la un milion de locuitori Capitala, 
este foarte semnificativ pentru astăzi, că dela Bucuresti la Bra- 
gov, s'au ridicat atâtea noi construcții si întreprinderi a căror 
proprietate și activitate apar ca o prelungire a necesităţilor de 
vieata bucureșteană. 

In tot cazul, dacă nu sunt încă un milion de locuitori, 900 de 
mii credem că vor fi numărați anul acesta în Capitală. 

Deci, să așteptăm recensământul să vedem: Bucureştii sunt 
al 37-lea, al 40-lea sau al 45-lea oraș din lume? 

ANEXE: 


1. MEDALIILE BĂTUTE CU OCAZIA RECENSĂMÂNTULUI 
9. INSIGNELE RECENSORULUI ȘI CONTROLORULUI 

3. AFISELE TIPĂRITE PENTRU RECENSĂMÂNTUL DIN 1941 
4. PROECTE DE AFIŞE 

Medalia de bronz 

Mac Constantinescu și P. Grant 100 x 70 

Alina Iorga 100 x 66 

Gabriel Dumitrescu Format I: 63 x 48 

PROECTE DE AFIȘE 

G. Tomaziu 

